
EESSÕNA 


K as teate, mis on orgia? Entsüklopeedilistes 


teatmeteostes seisab kirjas, et see olnud 
vanade kreeklaste püha toiming, mille vältel toime- 
ta religiooseid riitusi.'* Tänapäeval kirjeldab sõna 
“orgia” pigem ohjeldamatut laaberdamist, kus tuleb 
parasjagu tegemist ka seksimisega. 

Vana-Kreekas olid lood just sellised, kuigi 
entsüklopeediad sellest häbelikult vaikivad. Seal kogu- 
nesid mehed päraslõunati filosoofiliseks vestluseks. 
Paar tundi hiljem sai sellest “sümpoosion” — jooming. 
Ja see suubus sageli orgiasse. Abielunaised ei osalenud 
selles ealeski, kuid seda enam oli kohal poisikesi ja 
noorukeid. Suurte filosoofide Kreekamaa ei tundnud 
selles osas mingeid tabusid. Antiikses Hellases mõeldi 
ja tunnetati teisiti. 

Kas teate, mis on seience-fiction-story? Kahtle- 
mata teate. Samas pole teil tõenäoliselt aimu, et Vana- 
Kreekas olid käibel sellised science-fiction-lood, mis 
osutuvad meie omadest hoopis fantastilisemaks. 

Aastatuhandetetaguse Kreekamaa ja meie ajastu 
erinevus peitub selles, et kreeklased ei pidanud oma 


ulmelugusid utoopilisteks väljamõeldisteks. Nad usku- 


XT žted kirjandusele ri. ik. 293. 


sid, et kirjeldatavad sündmused on tõepoolest aset 
leidnud. Ja samas oli veel midagi: meie science-fiction- 
jutustused on projitseeritud edaspidisesse. “Kosmose- 
laeva Enterprise” seiklused leiavad aset tulevikus, kuid 
vanadel kreeklastel seevastu toimus kõik kauges mine- 
vikus. Mitte isegi nende endi jaoks käegakatsutavas 
möödanikus, vaid sootuks sellises, mis jääb tollest ajas- 
tust paljude aastatuhandete kaugusele. 

Kujutlegem, et ümber Kreeta saare tiirutab 
vahetpidamata mingi metalne objekt. Sellel moodus- 
tisel olevat fenomenaalne omadus võtta sihikule kõik 
laevad, mis vaid hoiavad kurssi Kreeta suunas, et need 
juba eemalt hävitada. Ükski võõras ei tohi Kreetal 
randuda, kui valitsev kildkond pole sellega päri. Kui 
mõnel paadil peaks siiski Õnnestuma ennast Mingi 
kelmuse teel läbi niisuguse tõkke sokutada, siis hak- 
kab see metallist peletis kohutavat kuumust kiirgama 
ning põletab soovimatu sissetungija pihuks ja 
põrmuks. Ometi oli sellel Kreeta kaitserobotil siiski 
üks nõrk koht. Teatavas paigas peletise korpusel asu- 
nud kruvike, ja kui see vallandada, voolab kogu veri 
välja, mispeale ta minetab liikumisvõime. Loomulikult 
teavad kriitilist kohta, kus see kruvi paikneb, täpse- 
malt ainult konstruktorid ja nende järglased. 

Mina ei mõelnud seda pisikest lugu ise välja ja 
antiikse Hellase elanikud umbes kahe ja poole aasta- 
tuhande tagant samuti mitte. Sellest kõneldi juba 
toona, ja kreeklased olid veendunud, et kõik toimus 


just niimoodi — pealegi ammu enne nende aegu. 


Robot, mis ringles ümber Kreeta, kandis nime Talos 
ja konstruktoreid, kes teadsid, millisest kehast tuleks 
hüdraulikaõli välja lasta, et monstrum muutuks võit- 


lusvõimetuks, nimetati jumalateks. 


See, mis on teie ees, lugupeetud lugejad, ei ole Kreeka 
kohta kirjutatud ajalooraamat. See on raamat aja legu- 
dest. Antiikse perioodi Kreekamaa on tulvil uskuma- 
tuid jutustusi. Kas Odysseuse eksirännakud toimusid 
tõepoolest? Mis juhtus ikkagi Delfis? Kas seal ennus- 
tas mingi ominoosne selgeltnägija tõepoolest kõiki 
tuleviku suuri poliitilisi sündmusi? Kas klapivad sõna- 
vägevad kirjeldused Troojast tegelikkusega? Ja mis 
oli üldse lahti Atlantisega? Lõppude lõpuks pärineb 
terve Atlantise-tekst, mida kõik autorid selle teema 
puhul kasutavac, omeri Kreekast. Aga kes olid nood 
argonaudid, kes läksid rännuteele, et Kuldvillakut 
röövida? 

Kreekamaa väärib unelmate reisi. Kutsungi teid 


kaasa täiesti eripärasele retkele. 


“KOSMOSELAEV ENTERPRISE'I” 
SEIKLUSED - 
AASTATUHANDETE TAGANT 


Ebapuhtaid vahendeid kasutades 


sünnib ebapuhas tulemus. 


Mahatma Gandhi, 1869—1948 


K ord ammustel, väga ammustel aegadel elas 


jumalate kauge järglane. Mitte keegi ei teadnud 
ta õiget nime, kuid kreeklased kutsusid teda lasoniks. 
Minagi pean jääma selle juurde, sest ühtki teist pole 
mul käepärast. Loomulikult polnud Iason mingi X või 
Y, vaid kuulus hoopis sinivereliste ridadesse. Ta isa oli 
Aison, lolkose valitseja Tessaaliast. Kuid, nagu müto- 
loogias nii sageli, oli Aisonil tige poolvend ja see võttis 
temalt kuningatrooni. Sellal kui see kohutav sündmus 
aset leidis, oli Iason alles imik. lasoni isa korraldas asja- 
lood nii, et väikelast kasvatasid kentaurid. Samas kõne- 
levad teised, et lasoni olevat kentauride kätte toimeta- 
nud hoopis tema lihane ema. Aga see pole siin üldse 
oluline.” Kentaurid olid pentsikud hübriidid — mehe 
pea, rinnaosa ja kätega, kuid altpoolt hobuse kehaga 
segaolendid. Tõepoolest imestamist väärivad nähtused: 


Iason pidi nendelt saama erakordse kasvatuse. 


lason oli seotud ühe oraakliga, sest kõigil, kellel 
vanas Kreekas oli nime ja mõjuvõimu, tuli alailma 
tegemist teha mõne sellisega. Kord hoiatas ennustaja 
kellegi ühe sandaaliga mehe eest. Kui too nurjatu 
kuningas millalgi rannal pidusöömaaega pidas, kõndis 
temast mööda kaunis ja sihvakas nooruk. See oli 
mõistagi lason ja temal oligi ainult üks sandaal, sest 
teine jäi jõemudasse. lason oli rõivastunud leopardi- 
nahka, millel kandis nahkset kitooni. Kuningas 
võõrast ära ei tundnud ja küsis ebasõbralikult, kes ta 
on. lason kostis seepeale naeratuse saatel, et kasuisa, 
too kentaur, kutsub teda küll Iasoniks, kuid õige nimi 
on Diomedes ja ta on kuningas Aisoni poeg. 

lason taipas peatselt, kes on ta uhke vestluskaas- 
lane, ja nõudis otsemaid enesele kuuluvat trooni tagasi. 
Valitseja soostuski üllatuslikult, kuid esitas ühe tingi- 
muse, mis pidanuks — nagu ta ise arvas — olema teosta- 
matu. Ta nõudis, et lason peab jagu saama needusest, 
mis lasub nii temal kui ka tervel maal. Kusagilt kaugest 
paigast tuleb selleks röövida Kuldvillak, mida valvab 
lohe. Aga see lohe ei maga eales. Alles pärast ülesande 
täitmist, kui Kuldvillak on kätte saadud ja riiki toime- 
tatud, loobuks kuningas lasoni kasuks troonist. 

lason oli ettepanekuga päri ja sellest saigi alguse 
uskumatu scžence-fiction-story. Kõigepealt leidis Iason 
erakordse meistri, kes pidi tema jaoks konstrueerima 
kõigi aegade pöörascima laeva. Selle mehe nimi oli 
Argos ja õpetlased vaidlevad senini ta päritolu üle. 


Kindel on ainult see, et Argos pidi olema väljapaistev 


insener, sest ta ehitas Tasonile sellise meresõiduki, 
mida ükski inimene polnud veel eales näinud. Mõis- 
tagi oli Argosel ka ebatavalisi suhteid, sest ei keegi 
muu kui Athena isiklikult konsulteeris väljapaistvat 
laevameistrit ja selle jumalatari enese juhtnööride 
kohaselt sündiski sõiduk niisugusest puiduliigist, “mis 
ei kõdune ealeski”*. Aga sellest jäi veelgi väheseks — 
Athena tõi omakäeliselt kohale isevärki palgi, mille 
kinnitas laeva vöörile. See pidi olema tõepoolest era- 
kordne puuront, sest ta suutis kõnelda. Juba sadamast 
väljumisel hõiskas palgijupp vaimustunult, sest ometi 
algas oodatud retk. Hiljem hoiatas see meeskonda 
mitmete hädaohtude eest. Laevameister Argos andis 
oma vägevale alusele nimeks “Argo”, mille tähendus 
vanas kreeka keeles on nii “kiire” kui ka “kärme- 
jalgne”. Sel viisil sai kogu meeskond nimeks “argo- 
naudid” ja tervet pärimust nimetatakse “Argonautika”. 
(Meie astronaudid või kosmonaudid on oma amed- 
nime katdselt üle võtnud kreeklaste argonautidelt.) 
“Argo” pardal jätkus kohta viiekümnepealisele 
meeskonnale ja need pidid mõistagi olema paljude 
erialade asjatundjad. Seepärast läkitas lason kullereid 
kõikidesse kuningakodadesse, ta otsis oma rühma 
täiesti eripäraste võimetega vabatahtlikke. Ja nad tulidki, 
kõik olid kangelased ja jumalate võsukesed. Esialgse 
meeskonna loetelu on säilinud ainult ositi ja teised 
nimed — nii kinnitavad õpetlased — olevat pärit lisandi- 
tena hilisematelt autoritelt.“ >* “Argole” munsterdatud 
meeskond oli mõistagi erakordne. Sellesse kuulusid:*” 


Mclampus, üks Poseidoni poegadest; Ankaios 
Tegeast, samuti Poseidoni järglane; selgeltnägija 
Amphiaraos; luuraja Lynkeus, maadleja Kastor Spar- 
tast; Mükeene kuninga vend, vibukütt .Iphitos; 
Phorbase kuninga poeg Äugeias; üks Hermese poega- 
dest, heerold Echion; ujuja Euphemos Tainaronist; 
Tirvnsist pärit kõige tugevam mees Herakles; 
Heraklese poisskallim Hylas; Apolloni poeg argeialane 
Idmon; kuningas Peliase poeg Akastos: tuultejumala 
Borease tiivuline poeg Kalais; purjetaja Nauplios; 
rusikavõitleja Polydeukes Spartast, vibukütt Phaleros; 
Dionysose poeg Kreetalt Phanos. Muidugi ka “Argo” 
konstruktor Argos ja kogu ettevõtmise šeff Iason.” 

Kõige erinevamad autorid, kes juba enam kui 
2000 aastat tagasi kirjeldasid “Argo” retke, pakuvad 
veel lisaks üsna mitmeid nimesid. Selle järgi, millisel 
Kreeka ajaloo hetkel mõni kirjanik või ajaloolane 
argonautide teemaga tegeles, luuletati juurde uusi 
tegelasi, sest leiti, et üks või teine kuulsus pidanuks 
õigupoolest esinema ka argonautide hulgas. 

Vanima = nimistu leiame neljandast “Pythia 
laulust”, mille on kirja pannud luuletaja nimega Pinda- 
ros (u. 520 — u. 446 e. Kr.). Igatahes seisab seal ainult 
kümme nime: ”' Herakles, Kastor, Polydeukes, Liuphe- 
mos, Periklymenos, Orpheus, Echion ja Eurytos (kaks 
viimast olid jumalate käskjala Hermese pojad), samuu 
Kalais ja Zetes. Oma tekstis rõhutab Pindaros kordu- 
valt, et kõik tema nimetatud tegelased olnud just ja 


nimelt jumalate pojad. Kauneim, samas ka põhjalikem 

kirjeldus nii argonautide tervest rännakust kui ka selles 
osalenud kangelastest on pärit Rhodose Apollonioselt. 
Tema elas millalgi meie ajaarvamise eelse kolmanda ja 
neljanda sajandi paiku. Ainult et Apollonios ei ole kau- 
geltki “Argonautika” esmaautor. Ta ise, nagu arvavad 
paljud selle kirjamehe loominguga tegelejad, pidi jutus- 
tuse raamistuse üle võtma hoopis vanematest allika- 
test,!”'* Apollonios vestab esimeses laulus, et juba enne 
teda olid luuletajad kirjeldanud, kuidas Pallas (Athena) 
õpetas Argost seda laeva ehitama. Fragmente “Argo- 
nautikast” võib tuvastada kuni seitsmenda Kristuse- 
eelse sajandini. Samas e! saa välistada võimalust, et algne 
pärimus tuli hoopis Egiptusest. 

Apolloniose “Argonautika” tõlgiti saksa keelde 
juba 1779. aastal. Käesolevas raamatus esitatavates 
tsitaatides püsin eelistatult selle enam kui kahesaja 
aasta vanuse tõlke juures ja toon kõik Apollonioselt 
pärit tsitaadid välja kaldkirja abil. 1779. aasta saksa- 
keelsesse tõlkesse ei olnud veel imbunud meie ajastu 
vaimu ja see kirjeldab argonautide seiklusi Apolloniose 
värvikas sõnastuses.'* Enam-vähem 2400 aasta eest 
üleskirjutatuna kõlab üks fragment sellest säravate 
nimedega küllastatud loetelust niisugusena:* 

“... Polyphemos, see elatiid, tuli Larissast. See oli 
juba ammusest ajast koos lapiitidega võidelnud lahingu- 


väljal metsikute kentauride vastu... 
* Besti Reelde tõlkimisel on püütud jõudumööda edastada nende iid- 


zanade tekstiiragmmentide, nagu ka ämmuse saksakeelse tõlke arhailist 
hõngu, säilitades sõnakordused ja loiiseva sõnastuse. (Yik.) 

--.Mopsos tuli kah, see titareeslane, tema oli enne- 
kõike Apollonilt õppinud lindude lendu tõlgendama... 

-..Edasi tulid ta juurde Iphitos ja Klytios, metsiku 
Eurytose pojad. Nendele oli see jumal, kes oskab kaugele 
lasta, kaasa andnud vibud... 

-Alkon oli läkitanud oma ainsa poja ja nii ei 
jäänud tema majasse neid enam ühtki... 

--. Viimane Argosest [siin on mõeldud seda nime 
kandvat linna — EvDJ lahkunud kangelastest oii Idmon. 
Ta oli jumalalt [Apollonilt — ZvD) õppinud kunsti, 
kuidas jälgida linde, ette kuulutada ja säravaid meteoore 
tõlgendada... 

Tuli ka Lynkeus... tal olid uskumatud: teravad 
silmad. Kui kuulujutt ei luiska, siis suutis ta vaadata 
koguni sügavale maa sisse... 

-..Pärastpoole tulid veel Tainaroni müüride vahelt 
Euphemos, see kõige kiirejalgsem... Veel saabusid kaks 
Poseidoni poega...” 

Milline nendest nimestikest osutub algsele kõige 
lähemaks? Igatahes oli argonautide puhul tegemist 
käputäie jumalapoegadega, pealegi hämmastavate 
oskustega spetsialistidega. See erakordne seltskond 
kogunes Pagasai sadamasse Magneesia poolsaarel, et 
minna koos lasoniga Kuldvillakut jahtima. 

Ärasõidule eelnes peajumal Zeusi auks peetud 
pidu” ja seejärel marssis terve reisiseltskond tuhan- 
dete ja tuhandete uudishimulike spaleeri vahelt par- 
dale. Selle kohta saab Apollonioselt lugeda *: 


“.. Nii et kangelased sammusid põiki läbi linna alla 
laeva juurde, mis seisis Pagasai Magnitidese laevaehitus- 
koha läheduses. Koos nendega ja nende ümber jooksis 
nõmedalt terve pööblikari. Kangelased särasid otsekui 
taeva pilvede vahelt helkivad tähed...” 

Rahvas juubeldas hulljulgetele meresõitjatele, 
murelikud emad surusid lapsi rinna vastu, kangelastele 
sooviti edu kõigiks katsumusteks ja õnnelikku naas- 
mist. Terve linn oli ärevil, kuni “Argo” kadus pealt- 


vaatajate pilgu alt veteavarusse. 


Milleks võis terve see vaevanägemine vajalik olla? 
Kuldvillaku jaoks. Mis aga oli see pentsik ihalusobjekt 
tegelikult? 

Enamik leksikonidest, mida uurisin, kirjeldab 
Kuldvillakut kui “kuldse jäära nahka”, ':!7:!8 

Kuidas, palun? Mingi kuldselt helkiv nahk? Ainu- 
üksi säherduse nzhatüki pärast pidi terve argonautide 
meeskond ohtlikule reisile suunduma? Tähtsusetu 
jääranaha omandamiseks olevat ehitatud nende aegade 
suurim laev? Pelzalt mingi naeruväärse naha pärast 
tulid jumalate ja kuningate pojad vabatahtlikena appi? 
Tobeda nahajupi pärast oli varem tervele maale pan- 
dud needus, mida tuli hakata lunastama? Ja veel “lohe, 
kes eales ei maga” pidavat järjekindlalt seda banaalset 
nahka valvama? See kõik ei saa ju olla tõene! 

Ega see olegi tõene, sest Kuldvillak oli täiesti ise- 
pärane ja hämmastavate omacustega jääranahk. See 


suutis lennata! 


Pärimus teavitab, et kuningas Athamase poeg 
Phrixos pidanud oma kurja võõrasema pärast palju 
kannatama. Et vaevadele lõpp teha, röövis lihane ema 
Phrixose koos õega. Nad pandi tiivulisele kuldsele 
jäärale, küllap sellele, kelle väidetavalt oli kunagi ammu 
kinkinud jumal Hermes. Tollel imeelukal lendasidki 
õde-venda mööda õhku ja tuuli üle maade ja merede 
ning maandusid lõpuks Kolchise pealinnas Aias. 

See riik paiknes Musta mere päramise kalda vee- 
res. Kolchise kuningat kirjeldatakse kui sõnamurdjat 
ja äkkvihaga türanni, kes ei soostunud sellest “lenda- 
vast jäärast” enam loobuma. Kuldvillak naelutati 
Arese hiies kindlalt mingi puutüve külge, et ei saaks 
sealt enam lendu tõusta. Pealekauba pandi valvurina 
ametisse tuldpurskav lohe, kes “eales ei maga”. 

Järelikult oli Kuldvillak (niisiis Kuldjäära nahk) 
mingi lennumasin, mis varem kuulus jumalate käsk- 
jalale Hermesele: ühe sõnaga vanade muistendite 
lendvaiba kreeka versioon. Ainulaadse aarde omanda- 
miseks oli igasugune vaevanägemine õigustatud. 
Selleks siis ka vapper meeskond nendest erakordsete 
võ:metega tegelastest, selleks siis ka jumalavõsukeste 
osalus. Nad kõik tahtsid tagasi võita seda, mis oli 
olümplaste omandus. Ühelgi juhul ei tohtinud Kuld- 
villak jääda mõne türanni valdusesse, kes oleks naka- 
nud seda lendavat jäära oma huvides kuritarvitama. 

Vaevu “Argo” pardale astunud argonaudid vali- 
sid demokraatlikul viisil enesele pealiku. Valik langes 
Heraklesele, kõigist meestest tugevaimale, kuid tema 


keeldus, kinnitades, et ainuüksi Iason, rännaku init- 
siaator, vääriks seda au. Laev purjetas kähku Pagasai 
sadamast välja ja tegi kaare ümber Magneesia neeme. 

Pärast paari ilmsüütut seiklust jõudis reisiselts- 
kond Kapidagi poolsaare juurde, mida ühendab mand- 
riga maakitsus. Seal elutsesid dolioonid, kelle noor 
kuningas Kyzikos palus argonaute, et need heidaksid 
siiski ankrusse Chytose lahes. Aga millegipärast unustas 
kuningas hoiatada külalisi sealsamas Kapidagis elutse- 
vate kuue käega hiiglaste eest. Nii juhtuski, et paha- 
aimamatud argonaudid ronisid lähedal asuvale mäele, 
kust oli hea ümbrust silmitseda. 

Ainult Herakles jäi koos paari mehega “Argot” 
valvama. Samas tungisid kuuekäelised peletised laeva 
kallale. Kuid nad ei teadnud midagi Heraklesest, kes 
nägi hiidude lähenemist ja surmas mõne nendest enne 
tegeliku lahingu algust oma nooltega juba eemalt. 
Vahepeal naasid ka ülejäänud argonaudid mäeretkelt 
ja tänu oma eripärastele võimetele nottisid maha 
pealetungijate terve hordi. Sealsete hiiglaste kohta 
kirjutab Apollonios: 

“...IVende kehal on kolm paari soonelisi käsi otse- 
kui käpad. Esimene paar ripub pahklikelt õlgadelt, teine 
ja kolmas paar liibuvad õudsetele puusadele...” 

Hiiglased? Võib-olla polegi see midagi enamat kui 
muinasjutuvestja pelk fantaasia? Säherdusi olendeid 
esineb meiegi esiisade väga vanas kirjanduses. Igaüks, 
kes on lugenud Piiblit, teab Taaveti võitlust Koljatiga. 
Ja Esimeses Moosese raamatus on kirjas (1Ms 6:4): 


“Sel ajal [...] kui Jumala pojad heitsid inimeste 
tütarce juurde [...], olid hiiglased maa peal: needsamad 
vägimehed, kes muistsest ajast on kuulsad mehed.” 
(Piiblis kõneldakse sellest ka teisal: 3X1s 3:3—11; Jos 
12:4 ja 13:12; 1Aj 20:4—3; 2Sm 21:16.) 

Prohvet Eenoki raamatus järgneb hiiglaste 
põhjalik kirjeldus. Sealt saab lugeda (14. peatükk): 
“Miks olete [...] maiste inimestena toiminud ja hiigel- 
poegi ilmale toonud?”" 

Baaruki apokrüüfides esitatakse koguni arvud: 
“Kõigevägevam tõi maa peale veeuputuse ja hävitas 
kogu liha ja ka need 4 090 000 hiiglast.”-: 

Sedasama kinnitab ka “Kebra Negest”, lugu Etioo- 
pia kuningatest (100. peatükk): “Aga need Kaini 
tütred, kellega inglid olid läbi käinud, jäid raskejalgse- 
teks, kuid ei saanud sünnitada ja surid. Ja nendest, kes 
veel üsas, surid mõned ja teised kargasid ise välja, olles 
oma ema ihu lõhki rebinud... Kui nad siis vanemaks 
said ja suureks kasvasid, said nad hiiglasteks...”°° 

Raamatus “Juutide m:uinaslood”? on koguni hii- 
dude suguseltsid kirjas. Need olid emiidid ehk “kohu- 
tavad”, siis refalased ehk gigandid; olid ka gibbarid 
ehk “vägevad”, samsummid ehk “riuklikud”, lõpuks 
veel aviidid, kes olid “pahupidi pööratud”, ja rzefelim 
[eestikeelses Piiblis “hiiglased”; vt. 1Ms 6:4 — zoim.], 
kes olevat olnud “hukutajad”. 

Ka “Eskimote raamat” kinnitab lapidaarselt: 
“Nendel aegadel elasid hiiglased maa peal.””* 


Sellesarnaseid andmeid leidub kirjanduses teisalgi, 
kuid ma ei tahaks neid varasematest väljaannetest kor- 
dama hakata. Ka on mitmel pool tuvastatud hiiglaste 
luid, kuigi ikka veel leidub antropolooge, kes tahavad 
nendes näha gorillakonte.” Juba 1936. aastal avastas 
saksa antropoloog Larson Kohl Kesk-Aafrikas Elyasi 
järve kaldal hiidinimeste luud. Saksa paleontoloogid 
Gustav von Königswald ja Franz Weidenreich leidsid 
omaenese hämmelduseks hiiglaste konte Hongkongi 
apteekidest. Sellest leiust kirjutati Aaerican Ethnological 
Society aastaraamatus 1944 täiesti teaduslikus maneeris. 

Süürias, kuus kilomeetrit Safitast eemal, kaevasid 
arheoloogid välja selliseid kämblakive, mis sobivad 
ainult hiidinimeste kätesse. Ja Ida-Marokos Ain 
Fnitissas leitud kivist tööriistad mõõtmetega 32 X 22 
sentimeetrit ei kuulunud ilmselt kiduratele esivane- 
matele. Inimestel, kes käsitsesid neid kuni 4,3 kilo- 
grammi kaaluvaid esemeid, pidi pikkust olema veidi 
üle nelja meetri. Hiidskelettide leiud Jaaval, Lõuna- 
Hiinas ja Transvaalis (Lõuna-Aafrika) on erialakirjan- 
dusest hästi teada. Nii professor Weidenreich“ kui ka 
professor Saurat” fikseerisid oma teadusuuringute 
tulemused põhjalike ülevaadetena. Ja Eelajaloo Ühingu 
Prantsusmaa-poolne delegaat dr. Louis Burkhalter 
kirjutas “Revue du Musce de Beyroutb“i” (“Beiruti Muu- 
seumi Ülevaade”] 1950. aasta väljaandes: 

“Me sooviksime veel selgeks teha, et hiidinim- 
olendite olemasolu Acheuli kultuuri ajastul tuleb 


käsitleda kui teaduslikult tõestatut.” 


Gigantja tempel Vahemere väikesaarel Gozol on pärit 
teadmata aegadest. 


Kes on suutnud liigutada seda 7 x 3 meetri 
suurust kivi? Hiiglased? (Gigantja tempel Gozo saarel.) 


Sumerite eepos “Gilgameš” kõneleb hiiglastest 
täpset samamoodi kui hoopis maailma teisest otsast 
pärit maiade “Popol Vuh”. Ka põhjamaade ja ger- 
maani müütides on tegemist hiiglastega. Miks aga 
edastab vana maailm lugusid kellestki, kes polevat 
mitte kunagi eksisteerinud” 

Kreeka lugulauludes ei ole nendest juttu mitte 
ainult “Argonautikas”, vaid ka hilisemas loos Odvs- 
seusest, kes samuti võitleb hiiglastega. Need vägeva 
kehaehitusega olendid olevat sündinud inimnaiste ja 
jumalate vahelise sugulise läbikäimise viljana. Mul on 
küllalt põhjust oletada, et needsamad hiiglased vastu- 
tavad ka megaliitikumi monstrumehitiste püstitamise 
eest, mis pakuvad arhecloogidele näiteks Malta ja 
Gozc pisisaartel nii palju peamurdmist. Seal kannavad 
kunagise vägeva templi varemed veel praegugi nime 


“Gigantja”. 


“Argo” jätkas teekonda suuremate komplikatsiooni- 
deta, kui mitte arvestada seika, et üks merejumal 
nimega Glaukos tormas veesügavustest merepinnale 
otsekui allveelaev. Too tegelane edastas argonautdele 
Zeusi läkituse, mis puudutas Heraklest ja tema poiss- 
lemmikut Hvlast. Seejärel sukeldus Glaukos “kähku 
allapoole ja vajus sügavusse. Tema ümber vahutasid lai- 
ned leendamatute keeriseliste ringidena ja vesi valgus üle 
laeva". 

Salmvydessoses kohtasid argonaudid vana kunin- 


gat, kes haises kohutavalt ja oli peale selle veel tohu- 


tv 
w 


tult nälginud. Tolle õnnetu nimi oli Phineus. Ta valdas 
ennustamiskunsti ja oli niimoodi ka jumalate plaani- 
dest liiga palju teada saanud. Nood aga karistasid teda 
täiesti er.neolematul viisil. Iga kord, kui Phineus tahtis 
hakata keha kinnitama, tormasid kaks tiivulist olendit 
pilvedest alla ja näppasid ta eest kogu söögipoolise. 
See, mida nad ei suutnud kaasa võtta, riknes nii 
hullusti, et hakkas talumatult haisema. Kui argonaudid 
kohale jõudsid, polnud raugal enam sedagi jaksu, et 
ennast liigutada. Ta palus argonautidelt abi ja lubas 
vastutasuks hoiatada neid saabuvate katsumuste eest. 
Kuid ilmselt siiski mitte kõigi hädaohtude eest, sest 
Phineus oletas, et jumalad soosivad nende toimumist. 
Argonautides tärkas kaastunne ja nad valmistasid nii 
enesele kui ka haisevale kuningale suurejoonelise 
söömaaja. Niipea kui kuningas keha kinnitama hakkas, 
laskusidki taevast alla need kaks lendolendit — har- 
püiad —, sihiks muidugi kõik road. Kuid seekord läks 
kõik teisiti. Nimelt valdasid kaks argonauti samuti 
lendamise kunsti ja hakkasid pagevaid harpüiasid taga 
ajama. Lendavad argonaudid naasid peatselt oma 
õhuretkelt ja kinnitasid, et need linnutaolised olendid 
ei hakka tulevikus enam iialgi kuningat vaevama. Nad 
olevat harpüiade järel lennanud suurel kiirusel ja 
oleksid saanud need ilma pikemata ka surmata, kuid 
jumalatar Iris oli andnud käsu nende elu säästa, kui- 
võrd nad tegutsevat “Zeusi koertena”. 

Lausa muinasjutulised seigad, saaksime selle 


peale kosta. Keegi sööstab veest välja, nii et tekivad 

keerised, kaks argonauti tõusevad õhku ja lendavad 
kohutaval kiirusel ning peajumalal Zeusil on varuks 
midagi sellist nagu lendavad koerad. Kuid see on alles 
vanadest aegadest pärit hämmastava scžence-fiction-loo 
süütu algus. Hiljem läheb kõik veel palju segasemaks! 

Haisev kuningas, kes nüüdsest taas igapidi korra- 
likult lõhnas ja lõpuks ometi võis täies rahus ja õnnes 
oma lõunapraega tegelda, pidas sõna ja andis argo- 
nautidele paari tulevikus esineva ohu kohta tulusaid 
viiteid. Ta kirjeldas eesseisvat rännuteekonda kuni 
Kolchiseni ja hoiatas eriliselt kahe hiiglasliku kalju- 
seina eest, mis avanevad ja sulguvad otsekui väravad 
ning teevad pihupeeneks iga meresõiduki, kui see ei 
suuda ainuõigel hetkel nende vahelt läbi minna. Argo- 
naudid pidid kaasa võtma tuvi, et läkitada see läbi 
kaljuseinte avause lendu veel enne, kui laev sinna 
jõuab. 

Selle kohta kirjutab Apollonios:” 

“... Praegu tüürivad nad Bosporuse vahutava väina 
poole. Voog paisus kõrgeks, otsekui mäekink. See ähvardas 
laevale kaaduda, see tõusis ühtepuhku üle pilvede. Mitte 
keegi ei lootnud sellest surmaotsusest pakku pääseda, mis 
nii kohutavalt, nii pilvelähedaselt hõljub ja laeva ähvar- 
dab. Olgu need lained kui hirmsad tahes, aga nad taltu- 
vad, kui tüüril seisab tark ja kogenud piloot...” 

Ma ei lisanud siia sõnakest “piloot” omalt poolt. 
See pärineb Apolloniose teksti tõlkest, kuid see or. 
teatavasti aastas: 1779. Kuningas kirjeldas argonauti- 


dele tulevast teekonda viimse üksikasjani. Ilmselt tun- 


dis ta iga lahte ja iga mäge, kuid ka maid, millest 
möödutakse, ja nende valitsejaid. Kurioossel viisil 
viitab kuningas amatsoonidega seostuvatele ohtudele 
koguni kahel <orral: 

“.. Kaugemal asuvad Doani väli ja amatsoonide 
asupaigad... Siis ärge mõeige läheneda inimtühjale 
kaldale, kus peaksite hakkama neid häbematuid linde, 
kes saart parvedena ümbritsevad, suurivaevu eemale 
peletama. Sinna on amatsoonide vaditsejannad... ehita- 
nud jumala jaoks templi...” 

Koguni Kuldvillaku kohta on vananeval valitsejal 
oma arvamus: 

“..Kui te läbi suudme edasi triivite, mitte aga 
pikalt, siis saate silmade ette Aietese torni ja Arese väljade 
varjuküllased hiied, milles on see Villak... Tal on kaitseks 
draakon, üks hirmuäratav ümetegu. Ei päeval ega ööl 
heida teda häda unele, iialgi ei sulge ta silmi, mis katke- 
matulr ringi vahivad...” 

See draakon või lohemadu meenutab pisut 
mingit paljude sensoritega robotit. Milline loom saaks 
pidevalt olla ärkvel ega magaks iialgi ja vaataks kogu 
aeg ringi? Samalaadseid olendeid esitlevad ka teised 
antiiktekstid, näiteks eepos “Gilgameš”, mis kaevati 
välja Kujundžiki künkast kunagises Ninives. (Leitud 
savitahvlid kuulusid Assüüria kuninga Assurbanipali 
raamatukogule.) Nendest saab lugeda, kuidas Gilga- 
meš ja ta sõber Enkidu tõusevad jumalate mäele, 
millel särab jummalatar Imini valge torn. Vahetult enne 
sihile jõudmist astub nende vastu hirmuäratav olend 


Humbaba. Aga käpad on Humbabal nagu lõvil, ta 
keha katavad metalsed soomused, jalgu kaitsevad 
kannused, peas hiilgavad sarvec ja saba otsas on ussi- 
pea. See pidi tõepoolest olema koletu monstrum! 
Mõlemad sõjaseltsilised pilluvad peletise suunas nooli 
ja loobivad puust viskerelvagz, kuid kõik sõjariistad 
põrkavad tagasi. Jumalate mäelt sähvivad välgud, 
“rulelõõm läitus nende ees ja sadas surma. See põrgu 
kadus, see tuli kustus. Kõik, mida oli välk tabanud, 
vajus tuhaks”. 

Pisut hiljem sureb Enkidu parandamatu tõve 
kätte. Gilgameš pärib murelikult: “Kas tabas sind 
taevase sõnni mürgine hingeõhk?” Küsiksin: millise 
“taevase sõnni” oma? Igatahes surmas see hingeõhk 
Enkidu. Jutustuse edasises arengus “kõneleb üks 
värav otsekui inimene”. See võiks ka olla jumalatar 
Athena poolt argonautide kasutada antud “kõnelev 
puu” laeva vööris. Ja siis on seal veel “jumalate park”, 
mida on valvama pandud kaks õudset värdjat. Need 
on gigantsed “skorpioninimesed”: “Maa seest paista- 
vad ainult nende rinnad, kehade ülejäänud osa on 
kindlalt mulla sisse ankurdatud. Nad näivad jubeda- 
tena ja nende pilk kuulutab surma. Nende õudne 
silmahelk sunnib mägesid orgudesse langema.””* 

Ometi näitavad “Gilgameši” skorpioninimesed 
taipu. Sedasorti valvurid olid ilmselt intelligentsemalt 
programmeeritud kui tavalised draakonid ja lohe- 
maod. Gilgameš sai nendega koguni juttu ajada ja 
nemadki hoiatasid teda nii maal kui ka merel peatselt 

varitsevate ohtude eest. Üsnagi sarnaselt sellega, 
kuidas toimis kuningas Phineus argonautidega. 
Nimelt soovitas too valitseja argonautidel võtta 
tingimata pardale ka Euphemos. Tema aga oli just see, 
kes käsuras tuvi kaljuseinte vahelt läbi lendama, ta ise 
oskas ka vee pinnal väga kärmesti joosta, endal jalgu 


märjaks kastmata. 


Neljakümne päeva vältel läks argonautidel Phineuse 
riigis väga hästi. (“Gilgamešis” on selleks jäetud siiski 
kõigest “nelikümmend tundi”, kuni jõutakse “Secdri- 
mäele”.) Seepeale jäi rühm argonaute “Argo” pardale 
magama, teised aga siirdusid kuninga paleesse. Nad 
täiendasid moonavarusid ja püstitasid Zeusi auks 
altari. Neljakümne esimesel päeval kaardus “Argo” 
teekond kõverikulisse kanalisse või jõkke. Varsti nägid 
argonaudid eluohdike kaljuseintega “ujuvaid saari” ja 
seepeale hakkas tegutsema Euphemos:”* 

“...nad tüürisid aegamööda ja suur mure vaevas 
neid. Juba eemalt kurdistas körvu ülalt kokkuvajuvate 
kaljutippude müra. Ja valje möirgeid heitis tagasi laineid 
purustav rand. Nüüd ronis Euphemos masti tippu, hoi- 
dis twvi oma käes... Ta oli ikka veel hirmul. Siis laskis 
Euphemos tuvi lendu ja nad kõik tõsisid pilgu, et näha 
tuvi lendu. Kuid kaljud põrkasid mõlemalt poolt kokku, 
mõlemad tohutu müraga. Veest pritsis üles tuisklev pilv. 
Nendele karjus Pontos vastu ning ümber ja ikka ümber 
nende kihas õhk... tagurpidi viis veevool laeva. Teravad 
kaljud lõikasid tuvi tiibade otsmised suled läbi, aga ta ise 

sai sealt suurema hädata mööda. Laevnikud rõkatasid 
valjult... nüüd rebisid kaljud ennast uuesti laiali... kuni 
üks laine ootamatult kõrgele kerkis... Et nad seda nägid, 
sis kummardusid ja kartsid, et vesi langeb laevale. Kuid 
Tipbys lahendas olukorra kärme pöördega. Ja nii 
murduski laine selle hea laeva kilbil. Aga samas tõstis ta 
ka laeva üle kaljude ja nii ta ka hõljus körgel õhus uhkel 
moel... Nüüd rippus laev otsekui üleskergitatud palk, 
kuid siis toetas Athena vasaku käe kaljule ja andis pare- 
maga tõuke vastu laeva selga. Otsekui sulgedega nool, 
niisama kärmesti, pääses ta kaljudele sattumast... Nii ta 
säs rippus, nii see pidi sündima...” 

Tiphvs, too “Argo” tüürimees, rahustas oma 
ehmunud kaaslasi. Kuigi nad olid kokkulahvatavate 
kaljuseinte kohutavast ohust pääsenud, võis see ime 
ikkagi toimuda ainult jumalate kaastegevusel. Esime- 
sena tuli argonautidele appi jumalatar Athena 
(Minerva), pealegi oli just tema varem nõustanud ka 
laeva ehitamist ning “Argo” “kõvasti klambritega 
kokru köitnud ja uppumatuks teinud” 

Nähtavasti ei tulnudki argonaudid oma seiklus- 
tega toime jumalate kaasabita. Puhuti näitasid ennast 
ka olümposlased. Pärast hirmsat elamust kokku- 
kiiluvate kaljuseinte vahel märgati jumal Apolloni, kes 
tuli Lüükiast ja lendas üle “Argo”. See juhtus juba tee- 
konnal hüperborealaste maa poole. Kuid see kant 
asus “teisel pool põhjatuuli”. Apollon külastas nimelt 
“teisest soost rahvaid”, saar värises tema lendzva pargase 


lärmist ja see omakorda vapustas argonautide meeli 


sedavõrd, et nad püstitasid otsekohe selle jumala auks 
altari. Varsti pärast seda haigestus “Argo” kogenud 
tüürimees Tiphvs ja suri. Kaaslased ehitasid tema 
mälestuseks hauapüramiidi. Õigupoolest üllatuslikult, 
sest püramiid kui hauamärk või matusekoht olevat 
kasutusele tulnud alles vaaraode Egiptuses. Nüüd aga 


ilmub see välja juba “Argonautikas”. 


Järgmistel päevadel mööduvad argonaudid “Arnat- 
soonide neeme paljudest lahtedest”. Kirjeldatakse 
vägevat jõge, sellist, millist teist pole maailmas olemas, 
kuna sellesse suubub veel sada jõge. Kuid jõe algus- 
kohast on juttu ainult ühes teoses, kus kinnitatakse, et 
veed hakkavad alla langema “Amatsoonia mägedest”. 
Jõgi lookleb läbi paljude provintside, voolab edasi ja 
tagasi ning (Apolloniose sõnul): “...pole kindlalt teada, 
kui mitu selle haru üleüldse mööda maid roomab... 
Jäänuks nende auväärsete meeste kamp kaldale kaue- 
maks, oleks järgnenud lööming nende naistega ja vere- 
valamine, sest amatsoonid on kärmed ja ühtki õigust 
nad kuigivõrd ei hinda. Nende meelistegevus on sõja- 
pidamine ja neid rõõmustab oma jõudu pruukida. Nad 
pärinevad Äresest ja Harmoniast...” 

Laeva meeskond ei ihaldanud asuda nende sõja- 
kate naiste vastu võitlusse, ehkki täies relvastuses amat- 
soonid tõttasid rannikule niipea, kui vaid märkasid 
“Argost”. Lõppude lõpuks polnud argonaudid unusta- 
nud vana kuninga Phineuse sõnu, kui ta hoiatas amat- 
soonide eest. Vanur oli kõnelnud ka mingist “taevast 

allalangevast hädast”, ja see häda langeski meeskonnale 
paar päeva pärast Amatsoonide lahest lahkumist. 

Randumise järel mingis üksildases paigas tungi- 
sid ootamatult “Argo” kallale linnud. Need ei saanud 
aga olla tavalised sulelised, sest heitsid argonautide 
pihta surmavaid ja teravaid nooli. Mehed kaitsesid 
ennast, tõstes kilbid pea kohale ja muutsid niimoodi 
“Argo” terve teki üheksainsaks suureks turvakatuseks. 
Teine osa meeskonnast hakkas tegema kohutavat 
lärmi, mis häiris kallaletungivaid linde ja sundis need 
pagema. Kavalad olid, need poisid! 

Pärast võitlust nooli pilduvate lindudega astusid 
argonaudid rannale. Terve piirkond oli põuaseks kuiva- 
nud ja õigupoolest polnudki meestel kuigivõrd põhjust 
seal viibida. Kuid äkitseltilmusid kusagilt neli porgand- 
paljast ja kuivetanud olendit. Nad kannatasid janu ja 
nälga ning suutsid veel vaevu sosistades lasonilt abi 
paluda. Imelik nelik seletas, et on vennad ja merehäda- 
lised. Pikki päevi tulnud klammerduda lauajuppide 
külge, kuni lained paisanud nad just eelmisel ööl sellele 
rannale. Jutuajamises sai argonautidele selgeks, et tege- 
mist on Phrixose nelja pojaga. Phrixos oli muide see, 
kes omal ajal koosõega Kuldjääral Kolchisesse lennu- 
sest nelik teadis aasa, kus Kuldvillak oli puu külge 
naelutatud. Peale selle tundsid nad ka kõiki lahtesid ja 
edasist rännuteed, mis viib ihaldusväärse objekti 
juurde. Üks Phrixose neljast pojast kandis samuti nime 


Argos ning just tema lootsis ühel vaiksel ööl “Argose” 

Kolchise maa rannikule ja sealt edasi Phasise jõe suud- 
messe. Selle kaldal asus ka Aia linn koos kuninga- 
paleega ja — pisut eemal — aas Kuldvillakuga. 

Kuidas tuleks nüüd toimida; Lihtsalt rünnata? 
Iason arvas, et esialgu võiks siiski proovida heaga ja 
asuda läbirääkimistesse türanliku kuningas Aietesega, 
kes valitseb Kolchise maid. Argonaudid teadsid, et 
kuningas Aietes on sõnamurdja despoot, kuid teiselt 
poolt olid nad päästnud ta lapse Phrixose nelja poja 
elud. Argonaudid ehitasid altari ja küsisid jumalatelt 
nõu. Aga need jagasid oma abi korraga kahte moodi. 

Mõned jumalatest — nimed võivad tekitada sega- 
dust ja nii võib need siit ilma pikemata ära jätta — 
palusid noort armujumalat Erost korraldada asjalood 
selliselt, et türanni tütar, kaunitar Medeia, armuks 
Iasonisse — ja tingimata kõrvuni. See armastus peaks 
viima selleni, et neiu hakkaks argonaute koguni oma 
kurja isa tahtmist eirates abistama. Peatselt liitus tolle 
“jumaliku vandenõuga” ka jumalatar Hera, kes 
ümbritses kuningapaleed otsivad mehed mingi uduga. 
See hämu tegi kangelased nähtamatuks ja äkitselt 
seisidki nad, vahimeestest ja soldatitest nägemata, 
vahetult kuningapalee veeres. Mõistagi hoolitsesid 
jumalad sellegi eest, er kuningatütar Medeia märkaks 
kõigepealt lasonit. Sammal hetkel heitis Eros oma võlu- 
noole tütarlapse südamesse ja tema ei suutnudki enam 
oma pilku Iasonilt teisale pöörata. 

Mida muud pidanukski kuningas Aietes pärast 


seda kõike tegema, kui oma soovimatutele külalistele 

tere tulemast ütlema? Nemad tõid ju kaotsiläinud 
lapselapsed tervetena tagasi. Siis palus kaningatütar 
kõiki ühisele söömingule. Otsemaid prcovis lason 
katsetada diplomaatiaza: nad kõik on ometi jumalate 
kaudu teineteisega sugulased ja... pealekauba palub ta 
enesele Kuldvillakut. 

Kuningas Aietes mõtles küll, et kuulis valesti. 
Isegi unes poleks ta nõustunud Kuldvillakut kellelegi 
loovutama. Nüüd aga saabub kusagilt säherdune tege- 
linski ja nõuab enesele tema riigi suurimat aaret! 
Aietes naeris seepeale kuivalt ja ütles kahekeelselt, et 
Iason tohib Kuldvillaku küll kaasa võtta, kuid peab 
selleks vastu pidama kolmele katsele. 

Sellel aasal, kuhu Kuldvillak on kinni naelutatud, 
asuvad ka koopad tukdpurskavate sõnnidega, märkis 
Aietes salakavalalt. Iason peab need loomad adra ette 
rakendama ja niimooci põldu kündma. Seepeale tuleb 
tal lohede hambad külvata valmisküntud vagudesse. 
Kuid need lohehambad muutuvad jalamaid kohutava- 
teks olenditeks, keda kõiki peab lason võitluses alis- 
tama. Ah jaa, ta peab samuti toime tulema tolle tuld- 
sülitava lohega, kes ealeski ei maga. 

Salakaval valitseja teadis suurepäraselt, et mitte 
keegi ei suuda niisugustest katsumustest üle olla. Ta ei 
uskunud hetkegi, et võiks Kuldvillakust ilma jääda. 
Samas ei osanud kuningas arvestada jumalate vandenõu 
olemasolu, ometi oli see juba ammu toimima hakanud. 
Pärast õhtusööki pöördus lason koos sõpradega löödult 


“Argole” tagasi. Nemadki arvasid, et seisavad lahenda- 

matu ülesande ees. Kibestunult kaebas lason võitlus- 
kaaslastele, mida vastik kuningas temalt nõuab: 

“...ta ütles, et hoiab Arese väljadel kaht ohjelda- 
matut sõnni. Nende jalad on pronksist, nad paiskavad 
hingeõhuna leeke. Nendega peaksin Arese väljadel üles 
kündma neli mõõtu adramaad. Seepeale tahab ta mulle 
anda ühe lohe suust seemneid. Nendest hakkavad 
võrsuma soomusrüütatud olendid, keda pean veel samal 
päeval maha nottima...” 

Kuid Iasoni uus kallim kuningatütar Medeia 
teadis hüva nõu. Tal oli varuks väga pentsik ja era- 
kordse toimega võie. See imerohi oli tehtud mingist 
taimest, mis omakorda kasvas titaan Prometheuse 
verest. lason peaks selleva kokku määrima terve keha, 
samuti relvad. See salv tekitavat tema ümber kuumust 
tõrjuva kilbi ja seejärel ei saa tuldpurskavad sõnnid 
teda enam kõrvetada. Pealegi omandavad relvad selle- 
sama imerohu toimel võitmatu tugevuse ja ka lasoni 


enese osaks saab ebaloomulik jõud. 


lason lubas enesele rahuliku öö, siis pesi ennast 
põhjalikult, ohverdas jumalatele andami, määris nii 
enese kui ka relvad imevõidega kokku ja tõmbas siis 
selga riided. Peatselt algaski kõige omapärasem võit- 
lus, mida antiikne maailmaliteratuur kirjeldab: 

“... Äkitselt tormasid salajasest koopast, sellest riivis- 
tatud tallist välja need kaks [sõnnid — EvD) ja ümber- 
ringi oli õhk täis tahmast suitsu. Nad paiskasid ninast 
välja leeke. Kangelast tabas ehmatus, kui ta neid nägema 


33 


hakkas. Kuid Iason seisis vankumatult, jalad harkis, ja 
ootas kallaletungi. Ta hoidis enese ees kilpi, nemad aga 
möirgasid ja samal ajal puskisid oma teravate sarvedega, 
kuid kumbki ei suutnud teda isegi tolli jagu paigast 
nihutada. Otsekui lööts paneb sepikoja lahtises ääsis leeki- 
desse hävitava hööguse... tekib kohutav mühin, kui tuli 
ahjus märatseb... Niimoodi puhusid nad oma suust 
välja leeke ja möirgasid samal ajal. Tuline hõõgus 
ümbritses kangelast otsekui piksenool, teda aga kaitses 
Medeia antud salv. Aga nüüd haaras ta lähima sõnni 
sarvest ja tõmbas teda tohutul jõul, kuni murdis ta 
pronksise sarnaluu. Siis lööb koletise pronksist jala vastu 
enese jalga ja siis virutab ta maha...” 

Nii, nagu kuningas Aietes oli nõudnud, äestas 
Iason põldu nende vastikute tuldsülitavate sõnnide 
jõul, siis viskas lohehambad künnivagudesse ja lubas 
alles seejärel enesele napi hingetõmbepausi. Varsti aga 
kasvasid igal pool põllupeenral kohutavad monstru- 
mid. Peas olid neil metalsed kiivrid ja nad kandsid 
relvining muld, millest nad võrsusid, hiilgas eredalt ja 
valgustas Ööpimedust. 

Iason haaras vägeva kivi, nii suure, et seda poleks 
suutnud kohalt liigutada koguni neli meest, ja loopis 
selle monstrumite üha kasvavasse hordi. Need läksid 
segadusse ega mõistnud enam, kustpoolt rünnati. See 
andis lasonile võimaluse nende hulgas takistamatult 
möllata: 

“... Tupest tõmbas ta mõõga ja lõija torkas kõike, 
mis vaid ette jäi. Paljud, kes seisid õhus kuni uduni, ja 

teised, kes alles õlgadest saati maa seest välja ulatusid, ja 
süs veel teised, kes juba jalgadee seisma said, ja lõpuks 
kogu hulk, kes liiga vara võitlusväljale jooksis, kõik nad 
taplerid ja kaadusid... Niiviisi niitis neid lason jalgelt... 
ja veri voolas künnivagudes otsekui kaevuveest tekkinud 
ojad... Mõned kukkusid näoli ja mullakamakad sattusid 
nende suhu, teised iangesid jälle selili ja kätele. Tüsedad, 
vaala moodi...” 

Iason müttas jõudu säästmata. Kuid kõige hullem 
seisis tal veel ees: tuli võita lohe, kes ci maganud eales 
ja valvas Kuldvillasut. Koos armastatuga, kes oli talle 
võlusalvi kinkinud, läks Iason nüüd aasale, kus Kuld- 
villak oli puu külge kinnitatud: 

“.. ja siis nad vaatasid agaralt ringi, otsides seda 
varjulist pöökpuud ja nahka selle küljes... See säras otse- 
kui pilv, mis punetab tõusva päikese leekivates kiirtes. 
Ainult lohemadu, see Mittekunagimagaja, venitas puu 
otsas oma pikka kaela. Ta vilistas vastikult. Küngas ja 
sügav metsasalu kõlasid vastu... ja nii voogasid ümber 
leekivate puude suitsupiived, laine laine järel, kuid mitte 
tumedad. Üks pilv teise kohal, looklesid nad maast üles, 
üha kõrgemasse öhuringi. Sedaviisi, kuidas see peletis 
oma sõlmilise hänna pikuti kokku köidab, nii katab selle 
ka kõvade soomustega...” 

Iason ei näinud vähimatki võimalust, kuidas 
toime tulla selle monstrumiga, kes “ealeski ei maga ja 
ka ealeski ei sure”, Kuid samas tuli taas abi armastatult, 
kes määris leedripuu oksa oma maagilise võidega 
kokku ja vehkis sellega lohe hõõguvate silmade ees. 

Samal ajal pomises ta võlusõnu. Peletis muutus üha 
passiivsemaks ja jõuetumaks, kuni lõpuks toetas pea 
maha. Iason ronis pöökpuule ja vallandas “ankur- 
dusest “ Kuldvillaku. Isepärane ese helkis punakalt ja 
oli liiga suur selleks, et lason üksi saaks seda oma 
õlgadel ära viia. Ka maapind Kuldvillaku all hiilgas 
sellel aasal terve pagemistee ulatuses, kuni lason 
lõpuks “Argo” pardale jõudis. 

Seal tahtsid kõik mehed Kuldvillakut puudutada, 
kuid Iason keelas seda tegemast ja kattis särava eseme 
suure vaibaga. Pidutsemiseks ei jäänud meestel enam 
üldse aega. lason ja eks ka kuningatütar kartsid Õigu- 
sega, et kuningas Aietes ei kohku millegi ees, et vaid 
saada ainulaadne aare tagasi. |alamaid hiivasid argo- 
naudid ankru, vallandasid otsad ning purjetasid, nii 


kiiresti kui vähegi võimalik, allajõge ja avamerele. 


Tagaajamine jätkus. Kuningas Aietes, kes ei kavat- 
senudki oma sõna pidada, käsutas vägevat aevastikku. 
Ta jagas selle osadeks, et saaks argonaute korraga 
mitmest küljest otsekui pihtide vahele haarata. Aietese 
laevad jõudsid seejärel maale, kus elutsevad päris- 
maalased polnud veel ealeski sedamoodi sõidukeid 
näinud ja arvasid, et need on merekoletised. (Huvi- 
tatutele teadmiseks: samalaadset lugu kirjeldatakse ka 
Etioopia “Kuningate raamatus” “Kebra Aegest”. Selle 
kohaselt röövib Baina-lehkem oma isalt Saalomonilt 
toonase maailma suurima aarde, Seaduselaeka. Saalo- 


mon läkitab oma sõdurid teele, et saaki pojalt uuesti 

tagasi võita. Jahtimine kulgeb — osalt lendavate sõidu- 
kite abil — Jeruusalemmast kuni [praeguse] Axumi 
linnani Etioopias.) 

Pärast paari väiksemat seiklust, mida “Argo- 
nautika” versioonid erinevalt kirjeldavad, jõuab “Argo” 
juba Merevaigusaarte juurde. Kõnelev puupalk laeva 
ninas hoiatab mehi Zeusi kavandatava kättemaksu eest 
(.. Vahepeal hakkas laeva kiil selgel häälel lobisema... ). 
Peajamal vihastas, sest Iason oli vahepeal surmanud 
oma armastatu venna. Medeia oli nimelt kokku põimi- 
nud mingi intriigi. Asjaloo edasises arengus tunnistati 
Iason küll mõrvas süütuks ja peajumal Zeus jäi peatselt 
samuti rahule. Argonaudid püstitasid veel mitmele 
saarele ning paljudesse maadesse altareid ja mälestus- 
märke. Mingil ajal sõitis “Argo” “...mööda Eridanose 
jõge kaugele üles...”. Jahmatuse saatel saavad vaprad 
mehed näha: 

“... Siin kukkus Zeusi pöletavast välgunoolest körve- 
tatud Phaethon päikesevankrist kõige sügavamasse merre, 
mis nüüd haiseb veel ainult väävli järele... enam ei lenda 
ükski lind laialisirutatud tiivul üle selle solgi...” 

Siin on tegemist tõepoolest haruldase viitega. 
Ajastu, millal tekkis igivana lugu Phaethonist ja tema 
päikesevankrist, pole tuvastatav. Rooma luuletaja 
Ovidius jutustab sellest oma “Metamorfoosides” 
põhjalikult” — ainult et Ovidius elas aastast 43 e. Kr. 
kuni umbes aastani 17 p. Kr, siis aga oli “Argonautika” 
tuntud juba aastasadu. Selle pärimuse kohaselt pidi 
Phaethon olema üks päikesejumal Heliose poegadest. 

Kord külastas Phaethon taevavõlvil oma isa ja palus 
üheainsa šoovi täitmist, sest Maa-elanikud ei uskuvat, 
etta on tõepoolest päikesejumala võsuke. Ta nõudis, et 
tohiks korraks juhtida päikesevanknt. Isa kohkus selle 
jutu peale ja keelitas tungivalt pojukest niisugusest 
soovist loobuma. Nimelt vajatavat päikesevankri juhti- 
miseks täiesti eripäraseid oskusi, aga neid Phaethonil 
veel pole. Nagu iga põlvkondade konflikt puhul, ei 
tahtnud juunior hoiatustest kuuldagi. Papa aga oli 
millalgi varem tõotanud, et täidab poja iga soovi. Nii 
juhtuski, et tulised hobused rakendati sõiduki ette. 
Varsti kihutas päikesevanker taevavõlvile, kuid 
muidugi märkasid hobused jalamaid, et kutsar ei valda 
sõiduki juhtimise kunsti. Nad eirasid tavakohast 
korda, kerkisid kõrgemale taevasse, käändusid seal 
tagasi ja sööstsid seejärel hingematvas tempos uuesti 
maapinna poole. Phaethon nägi all maad, kuid ei suut- 
nud enam seda jumalikku sõidukit konrrolli all hoida. 
Kord kihutas see kinnistähtede taeva poole, siis jällegi 
sootuks võõrastesse atmosfääridesse. Lõpuks jõudis 
päikesevanker Maale liiga lähedale. Pilved ta ümber 
hakkasid aurustuma ja terved metsad võtsid tuld. 
Taevasõiduki sees muutus õhk üha palavamaks ja 
Phaethon ei suutnud peatselt enam üldse hingata. Kui 
tuline hõõgus haaras juba ta ihu ja juuksed, ei jäänud 
enam meud üie kui sõidukist välja hüpata. Ta keha 
olevat kukkunud Eridanose jõkke. Seal jäid ta õed — 
heliaadid — Phaethoni pärast nutma, kuni nende 


pisarad muutusid merevaiguks, mida võib praegugi 

jõe kallastelt leida. Taevavanker ise laskus tohucu 
mürtsu saatel mingisse tiiki. 

Praegusajal vaadeldakse pärimust Phaethonist 
otsekui süsteemi kahest võrrandist. Selles esineb ühelt 
poolt Päike, mis võib oma kuumusega terved maa- 
siilud ära kõrvetada, ja teiselt poolt nooruk, kes arvab, 
et seda, mida ta isa suudab, valdab ka tema suure- 
päraselt. Ma kahtlen, kas esialgsed jutustajad olid 
Phaethoni loo puhul üldse mõelnud mingile võrdle- 
misele. Selleks on algusest peale paljud üksikasjad liiga 
loogilised ja näitavad pealegi paralleele praegusaja 
kosmoselennutehnoloogiaga. Samas kehtib see väide 
ka “Argonautika” teiste osade kohta. 

Lõppude lõpuks pole see siiski iseenesest- 
mõistetav, kui aastatuhandetetaguses jutustuses tuleb 
tegemist teha koguni amfiibsõidukitega. Apollonios 
teab selle kohta kõnelda: 

“..Merest hüppas kaldale hobune, ebatavaliselt 
suur. Lakk kuldne, pea kõrgel, raputab ta jalamaid ihu- 
liikmetelt soolaka vahu. Jooksis siis seale ära jalgadel 
kiiretel kui tuul...” 

Hämmastav! Amfiibhobune pidavat olema üks 
Poseidoni loomadest. Poseidon oli merede jumal, 
kuid ühtlasi Atlantise jumal. Kuid selle jutuni jõuame 
hiljem. Mis oli toimunud? Kas juhtum Poseidoni 
hobusega oli midagi ainukordset, miski selline, mida 
kohtasid ainult argonaudid? Üldse mitte. 

Piiblist, Joona raamatu teisest peatükist leiame 


episoodi, kuidas Joona viibis kolm päeva ja kolm ööd 

mingi kala kõhus. Teoloogid arvavad, et seda tuleks 
mõista ainult prohvetlikult, sest niimoodi sümboli- 
seeritavat Jeesuse surmapäevi enne ülestõusmist. 
Absurdne ettekujutus! Raamatu “Juutide muinas- 
lood” III köitest saame teada sootuks enamat.”' Selles 
kirjutatakse, et Joona oli astunud kala suhu “otsekui 
inimene, kes siseneb mingisse tuppa”. See pidi küll 
olema väga isevärki kala, sest ta silmad olid “kui aknad 
ja heitsid valgust ka sissepoole”. Loomulikult sai 
Joona tolle kalaga kõnelda ja nägi läbi kala silmade — 
illuminaatorite — “valguses, otsekui seda annaks päike 
südapäeval”, kõike, mis ookeani sügavustes aset 


leiab. 


Joona eelajaloolise allveelaeva kohta leidub paralleel 
Babüloonia “Oannese päri:nuses”. Umbes 350. aasta 
paiku e. Kr. pani keegi sealne preester kokku kolm 
teost. Selle pühamehe nimi oli Berossos ja ta teenis 
oma “umalat nimega Marduk (keda kutsuti ka Bel 
või Baal). Esimene köide — “Babyloniaka” — käsitles 
maailma ja tähistaeva loomist, teises tegeles autor 
kuningriigiga ja kolmas oli pesuehtne ajaloouurimus. 
Berossose raamatud on säilinud ainult fragmentidena, 
kuid teised ajaloolased, näiteks roomlased Seneca ja 
Jeesuse kaasaegne Flavius Josephus, on neid tsiteeri- 
nud. Ning esimesel Kristuse-järgsel aastasajal kirjutas 
Mileetosest pärit Alexander Polvhistor babüloon- 
lastest. Nii on vähemalt midagi Berossose tööst aasta- 


tuhandeid üle elanud. 


40 


Sece Babüloonia precster kirjeldas ka kurioosset 
olendit, kes ilmus veest ja kandis nime Oannes. Ta 
olevat välja astunud Erythra merest, mis piirneb 
Babülooniaga. Kirjutatu kohaselt ilmus ta kala kujul, 
kellel olid inimese pea ja jalad. Tal oli ka saba ning ta 
oskas kõnelda nagu inimene. Päevad läbi oli see 
Oannes inimestega vestelnud, ilma et oleks nälga 
tundnud. Ta õpetas Maa elanikele kirjutamiskunsti ja 
teadusi, kuid näitas neile samuti, kuidas tuleb ehitada 
linnu ja püstitada templeid, kuidas seadusi kehtestada 
ja maad mõõta ning üldse kõike tu:iutoovat, mida 
inimesed oma vajaduste huvides kasutada saaksid. 
Nendest aegadest peale ei olevat inimkond avastanud 
enam midagi uut, mis ületanuks Oannese õpetussõnu. 
Enne lahkumist kinkis Oannes inimestele raamatu, 
milles olid tema näpunäiteid kirjas. 

See võis olla üsna pentsik, too veest väljasukel- 
dunud meisterõpetaja. Ükski tavaline kala, isegi väga 
suurte hulgast, ei kirjuta ometi raamatuid ega õpeta 
pealekauba inimestele kõikvõimalikke tarkusi. Kahtle- 
mata saab ka Oannese asetada muistenditegelaste 
hulka, nagu juhtub iga mõistetamatu kirjelduse puhul, 
ainult et Oannese lugu osutub samas ka osakeseks 
sootuks teiste vanade rahvaste pärimustest. Parsidel 
on veest tulnud õpetaja nimeks Yma, toiniiklastel 
Taut ning koguni Hiina keisri Fuxi aegadel väljus 
meresügavusest hobuse keha ja lohe peaga peletis. 
Küllap see kreatuur pidi olema väga iseäralik, sest ta 


kehal toretsesid koguni kirja märgid.” 


Ka “Argonautika” amfiibhobune esitles ennast kõne- 
leva olendina. Nimelt olid “Argol” purjetavad kange- 
lased sattunud mingile järvele, millel puudus ühendus 
avamerega. Vapralt pukseeris meeskond oma laeva 
mööda maad — eks vist puitrullidel. Lõpuks ohverdati 
suurimas hädas metallist kolmjalg, mille Iason olevat 
saanud Delfist... ja otsemaid näitas see amfiibolend 
ennast taas. Ta olevat olnud Poseidoni teine poeg ja 
kandnud nime Eurvpvlos. Eurypylos ilmus kõigepealt 
kauni ja sõbraliku noorukina, kellega võis suurepära- 
selt vestelda. Ta soovis argonautidele edasiseks head 
teed, viitas õigele suunale merel ja kargas pärastpoole 
koos tolle kolmjalaga otseteed külmadesse veevoogu- 
desse, kus haaras kinni “Argo” kilust ja tõukas laeva 
lainetesse: 

“...See hardus meeldis jumalale, kes iuli ügavikust 
välja ja näitas ennast niisuguse kehaga, mis oli ralle 
omane. Otsekui mõni mees piitsurab kiireimat ratsut 
võidusõidurajal... nii ta võttis kinni Argo” kiilust ja 
tõstis laeva sujuvalt merre... Aga tema alakeha oli pooli- 
tatud, sealoli kaks kalasaba, eraldi. Ta peksis nende tera- 
vate otstega, mis näisid sirpjatena otsekui noorkuu, vastu 
vettja tõukas “Argot” niikaua, kuni jõuii avamerele. Siis 
sukeldus ta ootamatult vete sügavustesse. Kangelased 
hakkasid valjusti rõkkama, kui nägid seda imet...” 

Argonautide hüüded olid muidtgi mõistetavad. 
Kui maistest jõududest enam. ei piisa, peavad mängu 
tulema ebamaised. lasoni semud võisid nüüd kodu- 


maa suunas tagasi purjetada ja möödusid teel palju- 

dest maadest. Kreetal taheti veevarusid täiendada, 
kuid seda takistas Talos, too robot, keda käesoleva 
raamatu sissejuhatuses mainisin. Talose keha oli 
metallist, millele ei saanud mitte keegi viga teha. Teda 
kirjeldatakse kas “pronksist gigandina”"” või olendina, 
keson “üle terve keha pronksiga” kaetud.* Apolloniose 
sõnul olevat Talos tiirutanud ümber saare kolm korda 
aastas, kuid kõik ülejäänud antiikautorid kõnelevad 
“kolmest korrast päevas””. Ta peilis oma maagiliste 
silmadega igat Kreetale lähenevat laeva. Siis loopis ta 
kaugelt distantsilt ja nähtavasti sihtmärke hästi tabades 
nende pihta suuri kive. Kuid samas suutis ta kiirata 
kuumust, laevu enese poole tõmmata ja põlema 
süüdata. Talos olnuvat jumal Hephaistose kunagine 
kätetöö. Kuid too oli omakorda üks Zeusi poegadest. 
Roomlased austasid Hephaistost kui tulejumalat 
Vulcanust. Kreeklaste jaoks oli Hephaistos nii tule- 
jumal kui ka seppade kaitsja. 

Kuidas sattus robot Talos Kreetale? Selle olevat 
Zeus isiklikult kinkinud oma toonasele kallimale 
Europele, kes varem elas koos tolle peajumalaga just 
Kreeta saarel. Mida aga oli tasinna jätnud? See kõik on 
müüt ja pealegi ei õnnestu miskit öeldust täies ulatuses 
tõlgendada. Kreeklased oletavad, et Europe oli 
Tüürose kuninga tütar. Tütarlapsena olla ta mänginud 
sõnnidega ja siis märganud Zeus tema sulnist olemust. 
Zeus, see kõikesuutja, moondus muidugi nooreks ja 
kauniks sõnniks ning Europe istus tema turjale. Aga 


see sõnn pidi taas olema mingit sorti amfiib, sest niipea 

kui neiuke oli vaevalt ta selga saanud, sukeldus elukas 
voogudesse ja ujus oma kauni koormaga Kreetale. 
Seal — nii võiksime igatahes oletada — moondus ta 
uuesti meheks ja hakkas Europega armatsema. Ometi 
pole kõrgemad olendid armuasjades kuigi püsivad. 
Jumalikud ametiülesanded viisid Zeusi Kreetalt ja eks 
seepärast kinkiski ta kallimale turvaja Talose. See pidi 
kaitsma saart soovimatute külastajate eest. 

Kuigi Talos oli haavamatu, oli tal siiski õrn koht. 
Ta pahkluul asus krobelise nahaga kaetud sooneke ja 
selle all kas pronksist nael või kuldne kruvi. Kui see 
ära võtta, voolab värvitu — teiste antiikkirjanike 
andmeil ka mädane või valge — veri avast välja ning 
Talos kaotab liikumisvõime. 

lason ja tema argonaudid üritasid läheneda 
Kreetale, kuid Talos võttis “Argo” jalamaid märk- 
lauaks. Taas asus tegutsema vahepeal lasoni naiseks 
saanud Medeia, kes kinnitas, et tunneb nõidust, mille 
abil saaks Talose teovõime halvata. Apollonios: 

“... Aga nemad oleksid tahtnud meelsasti Kreeta 
peale purjetada, aga Talos, see metallist mees, takistas 
neid auväärseid, et nad ei saaks oma laeva köiega tulba 
kiilge siduda. Sest tema heitis nende peale kive. Tälos oli 
alles jäänud maapealsete raudsest soost... pooljumal, 
poolinimene. Zeusandis ta Europele, ta pidi olema saare 
kaitseja. Kolm korda aastas jooksis ta ümber Kreeta oma 
raudsetel jalgadel. Raudne oli ta keha, kuid tal oli üks 
verega sooneke päkal, natukese nahaga kaetud. Seal 


varitses surm tema elu...” 

Argonaudid pääsesid kärmel sõidul Talose kivi- 
pommirahe alt läbi ja siirdusid kaugele merele. See- 
peale hakkas Medeia võluvormeleid pomisema ja 
põrguvägesid anuma, “kes nõiduse läbi kohale kutsu- 
tuna lõhestavad õhu...”. Siis mõjutas ta Talose silmi 
selliselt, et too hakkas nägema visioone. Eksitusse 
viidud Talose tundlik koht pahkluul puutus vastu 
kaljunukki ja muidugi hakkas veri otsekui sulatina 
haavast välja voolama: 

“Kuigi ta oli metallist, allus ta siiski võiujõule... nii 
komistab ta luukesega vastu teravat kivi, mingi mahl 
voolab välja justkui vedelaks sulatatud tina. Enam ei 
suutnud ta püsti seista ja kaadus niimoodi, nagu mäe- 
tipul langetatakse männipuid... Seepeale võttis ta terve 
allesjäänud jõu [taaskordselt — EvD] kokku ja tõusis 
vägevatele jalgadele. Kuid enam mitte kauaks, sest vavsti 
kukkus Talos suure mürtsuga maha...” 

Tahtetult tuikus robot veel sinna ja tänna, üritas 
uuesti püst sirguda, kaotas lõplikult tasakaalu ja 
kukkus hirmsa mürina saatel merre. 

Nüüd võis “Argo” heita Kreeta ranniku juures 
ankru merre, kuid argonaute oli tabanud koduigatsus 
ja lõppude lõpuks oli neil pardal ka trotee — Kuldvillak. 
Pärast lühipeatust saarel läksid nad uuesti merele, kuid 
äkitselt muutus kõik nende ümber pilkasel: pimedaks. 
Enam ei paistnud ükski täht ja tundus, otsekui viibi- 
taks allmaailmas. Õhk oli kaarenmust, mitte kusagil ei 
paistnud ühtki valgusesädet, kuusirp oli raevavõlvilt 


kadunud. Iason anus Apollonit, et too ei jätaks neid 

hätta just nüüd, vahetult sihtkoha lähistel. Ta lubas 
vastutasuks tuua suuri ohvriande kodukoha templitele. 
Siis laskuski Apollon taevast alla ja valgustas tervet 
ümbrust oma eredate nooltega. Nende valguses silma- 
sid argonaudid väheldast saarekest ja selle veerde jäädi 
uuesti ankrusse. Muidugi rajati sinna Apolloni auks 
pühamu ja saar ristiti Anapheks. 

Nüüd jõuame üsna kiiresti jutustuse lõpuni. 

“Argo” möödus mitmest Kreeka saarest ja 
purjetas vähimategi probleemideta Pagasai sada- 
masse — sinnasamasse, kust retk oli alanud. Muidugi 
võeti lason ja tema meeskond vastu kangelastena. 
Paraku järgnesid saabumisele aga perekonnaintriigid. 
lason olevat vahepeal hakanud semmima kellegi 
noore neiukesega. Abikaasa Medeia ei saanud sellega 
muidugi soostuda. Ta mürgitas oma lapsed, nõidus 
ära lasoni uue kallima ja õnnetu mees lõpetas elu, 
paiskudes omaenese mõõgaterale. Vabasurm “hara- 
kiri” kujul — vaevalt võis see olla ühele jumalikule 


kangelasele sobiv lõpp. 


Mis sai Kuldvillakust? Millise kindluse või lossi all 
lebab praegu selle lendava jäära nahk? Kes kasutab 
seda nüüdisajal? Kas Kuldvillak ilmus hüljem taas 
päevavalgele? Millises muuseumis saab imetleda 
paljude vanade legendide lendvaiba kreeka versiooni? 
Ometi võeti see antiikaja kõige pöörasem merereis 
ette üksnes mingi Kuldvillaku pärast. Nii pidi sellel 


esemel olema uue omaniku jaoks tohutu väärtus. 

Kuid kirjanduses ei leidu selle kohta vähimatki. Kuld- 
villaku jäljed kaovad lootusetult aegade lõputusse 
hämarusse. 

Paljud antiikaja autorid ja suurepärased ajaloo- 
kirjutajad korjasid üles argonautide teema niidiotsa, 
luuletasid üht-teist lisaks ning heitsid mõndagi kõrvale. 
Tänapäeva ajaloolased ja eksegeedid ehk tõlgendajad 
üritavad “Argo” rännuteed rekonstrueerida. Kuhu see 
meeskond ikkagi siirdus? Kus leidsid aset sel viisil 
kirjeldatud seiklused? Millistel randadel ja millistel 
mägedel peaksid õigupoolest asuma argonaudde püst- 
tatud arvukad mälestusmärgid ja altarid? Apollonios 
pakub oma “Argonautikas” järjepidevalt üsnagi täpseid 
geograafilisi viiteid, varustades neid koguni lisakirjel- 
dustega. Selle kohta peaksin tsiteerima paari näidet, 
sest nendeta õnnestub lugejal vaevalt mõista seda, 
mida edaspidi käsitlen. Tavalises trükikirjas toodud 
esiletõsted Apolloniose tekstitsitaadis näitavad, kui- 
võrd detailselt ja mõnelgi puhul koguni raamatupidaja- 
likult käsitles see autor oma geograafiat: 

“...Pycho juures, Ortygia aladel... Nad kulgesid, 
tagatuulest soosituna, üle Tisae neeme kaugeima tipu... 
nende taha kadus pelasgide tume maa... 

Sestpeale laevatasid nad Meliboiast mööda, nad 
nägid kaljusel kaldal laineid ohjeldamatult murdumas. 
Koos tärkava päevaga nägid nad veest kerkimas 
Homolad. /ätsid selle sinnapaika, ka triivisid nad varsti 
suudmest edasi Amyrose vetesse. Siis tulid nähtavale 
Eurymenai tasandik ja Olümpose sügavad kurrud ja 

ka Ossa omad. Edasi Kanastra... Hääbuvas valguses 
tõusis silmade ette Athose tipp, mis katab varjuga 
Lemnose saare... 

-..kuni nad uuesti puudutasid dolioonide randa... 
Siin kohtavad silmad makrialaste kaljusid ja otse ette jääb 
Traakia maastik. Ka õhkuküllane Bosporuse suue, 
Müüsia künkad, teises nurgas Aisepose jõgi ja Nepeia... 

...Kallichorose jõe kilalislahke suudme poole. Siin 
see oli, kus Bakchos kunagi orgiaid pidas ja kustkaudu 
sangar india rahvaste juurest Teebasse naasis... 

..Säis tulid nad Assüüria pinnale... 

-.daotasid valguse varajased kiired üle Kaukasuse 
lumiste mägede... 

-. Vendel aegadel valitsesid pelasgide maad 
deukaliidid. Aga Egiptus, vanima inimsoo sigitaja, oli 
siis juba kurikuulus... 

nad purjetasid edasi ja kinnitasid laevaköied 
hülloslaste maal Ees ei asunua vähe saari ja nende 
vahel varitsesid laevade jaoks koletud ohud... 

- Zris kargas Olümposelt alla, kündis harali tüibadega 
õhvroogusid, laskus maapinnale Egeuse mere juures... 

-. Siin kõrgus Skylla veest... seal möirgas Cha- 
rybdis...” 

Need on pelgalt mõned valikuta väljaõngitsetud 
katkendid, üksikud näidised, mis tõendavad, et 
Apollonios teadis väga täpselt, millises maailma 
nurgas “Argose” kangelased seiklesid. Nimetatakse 
mitte ainult jõgesid, saari või maasiile, vaid ka meresid 


ja mäestikke, näiteks Kaukasust. Kas selliste geograa- 

filiste viidete abil poleks lihtne “Argose” teekonda 
taas kaardile joonistada? 

Loomulikult on seda tehtud — vägagi lahknevate 
tulemustega. Kaks prantsuse professorit, Emile 
Delage ja Francis Vian, valmistasid täiesti korrektsed 
kaardid'* *, mille kohaselt pidi Iason koos mees- 
konnaga Musta mere idatipu juurest Kaukasusest 
mööda Istrose jõge (praegust Doonaud) kõrvaljõe- 
keste kaudu jõudma Aadria merele. Po madalikul 
leidub loendamatuid suuri ja väikes: jõgesid. Kuidagi- 
viisi õnnestus argonautidel nende veeteede kaudu 
pääseda mööda Alpidest, puudutada Reini, et siis 
jõuda Rhöne'ile. Umbkaudu praeguse Marseille? kohal 
sattusid nad uuesti Vahemerre ja läbisid Messina mere- 
kitsuse — oletatava Skylla ja Charybdise. Seepeale 
pöördusid nad itta praeguste Joonia saarte suunda ja 
võtsid lõunakursi Liibüa Suure Syrti poole. Sealt purje- 
tati ümber Kreeta juba kodu suunas. Aga kus on paik, 
kuhu kukkus Phaethoni taevavanker? Üsnagi Šveitsi 
läänepiiri lähikonda jäävad Marais de Phaethon — 
Phaethoni sood. Ehk peaksin korraks sinna sõitma, 
varustuse hulgas mingi moodne metallidetektor? 

Veelgi täpsemaid kaarte argonautide rännaku 
kohta on pakkunud Reinhold ja Srephanie Glei.* * 
Kuid mind jäävad sellegi eksaktse tööga seoses kum- 
mitama ikkagi omad pisikesed probleemid. Kuidas 
pääseb Istrose jõelt, nüüdse nimega Doonauit, Aadria 
merre ja sealt omakorda mööda Eridanose (Po) jõge 


üles — kuni “Keldi järvedeni” praegusel Prantsusmaal? 

Lõppude lõpuks polnud “Argo” puhul siiski tegu 
mingi kerge kummipaadikesega, vaid toonase maa- 
ilma suurima veesõidukiga, millel tegutses viiekümne- 
päine meeskond. Muidugi ei saa välistada võimalust, 
et kunagi ammu võisid eksisteerida sellisedki veeteed, 
mis on nüüdseks kadunud, Kuid just see peaks esile 
tooma algse “Argonautka” tõelise vanuse. Millisel 
geoloogilisel = ajastul olid laevatatavad veeteed 
kohtades, kus praegu avardub üksnes kuiv maastik? 

Kunagine Prantsusmaa peakonsul monsieur 
R. Roux võrdleb “Argonautikaga”” Odvsseuse eksi- 
rännakuid, mida kreeka luuletaja Homeros on põhja- 
likult kirjeldanud:”” 

“Ealeski ei tohiks unustada Straboni täpset erista- 
misoskust: “Odüsseia” puhul on tegemist läänepoolse, 
argonautde loo puhul idapoolse ookeaniga. Argo- 
naudid esindavad ühte maailma.” (“// ne faut jamais 
oublier la tres exacte discrimination de Strabon: VOdyssee, 
cest le cöte de VOcõan occidental; les Argonautes, cest le 
cöte de VOcõan oriental. Les Argonautes reprõsentent un 
monde. ”) 

Ometi näeb Christine Pellech kõike seda hoopis 
kolmandal viisil.* Väga põhjalikus uurimuses võrdleb 
temagi Odysseuse eksirännakuid “Argonautikaga”, et 
siis jõuda postulaadini: “Odüsseia” kujutavat “teatavat 
osa argonautide retkest”. Veelgi enam, Odysseus olevat 
tegelikult ette võtnid ümber maailma purjetamise — 
aastatuhandeid enne Kolumbust. Proua Pellech esin- 


dab seisukohta, et egiptlased olid kasutanud foiniikia 

allikaid “ja alles selle foiniikia-egiptuse konglomeraadi 
võtsid tervikuna omaks kreeklased”. Nii “Argonautika” 
kui ka “Odüsseia” sisu pärineb Egiptusest, kirjutab 
proua Pellech ja põhjendab öeldut sellega, et Rhodose 
Apollonios oli üles kasvanud Aleksandrias, külastanud 
sealset raamatukogu ning pöörantd Egiptusele lõpli- 
kult selja alles pärast tülitsemist oma õpetajaga. 

Christine Pellechi argumente võib vaadelda kui 
korrektset ja hästi dokumenteeritud uurimust ning tal 
õnnestub laeva teekonnal tervet rida vahepeatusi koos 
sihtkohtadega koguni identifitseerida. Ometi ei tule 
selleski tõlgenduses küsimärkidest puudust. 

Paljude teadlaste kõik kaunid ja vaevarikkalt 
väljatöötatud mõttejooned muutuksid siis makula- 
tuuriks. Ja enamik Apolloniose geograafilistest viide- 
test ei saa loogiliselt võttes enam klappida. Kas 
leiduks mingi tõlgendusvõimalus sellegi jaoks? 
Oletame, et Apollonios tõi argonautide muinasloo 
tuumiku tõepoolest Egiptusest Kreekamaale. Küllap 
soovis ta tervet seda rännakut ise tunnetada :a alles 
siis oli tal oma loo jaoks kasutada geograafilisi 
detaile. Muidugi pidi Apollonios selleks suure- 
päraselt turdma tolleaegse Kreeka avarat maailma ja 
lisaks koguni paljusid jõgesid, rannikuid ja mägesid 
kaugemalt. Ometi toob seegi seisukoht kaasa küsita- 
vusi. Kuidas saaks näiteks seletada selliseid lõike 
Apollonioselt:" 

“... Siis, kui nad istusid oma pinkidel, vallandus 
“Argose” kinnituskett teiba küljest. Neid piitsutasid täiel 

jõul lained; aga õhtuks lähevad nad maale Atlantidni 
saarel. Orpheus palus neid irenukalt, et nad ei häbistaks 
selle saare üllust ega tallaks jalge alla sealseid saladusi, 
õigusi, kombeid, pühasid asju. Ainult niimoodi saaksid 
nad enese jaoks tagada taeva soosingu ohtlikul merel. 
Igatahes ei söanda ma nendest asjadest enamat 
rääkida...” 

Ei tohiks unustada, et Atlantis oli jumal Poseidoni 
saar, et kaks Poseidoni poega olid “Argo” meeskonna- 
liikmetena retkel kaasas ja et amtiibsõidukid, mis 
merest väljusid, olid Poseidoni kätetöö. Ometi: kust 
teab Apollonios midagi Atlantise kohta, vähemalt 
juhul, kui nimi “Atlantidn” <õepoolest seda tähendab? 
Igatahes kirjutab ta üllusest, mida ei tohi seal häbistada, 
kuid samas ka saladuste, õiguse ja kommete austami- 
sest. Ja veelgi — kui ta tavaliselt fikseerib iga geograafi- 
lise pisiasja, ei söanda ta seekord neid täpsemalt selgi- 
tada. Miski siin ei klapi. (Ma pean lugejalt paluma pisut 
kannatust; Atlantise-loo juurde pöördun hiljem tagasi.) 

Kas “Arzo” mererännak üldse leidiski millalgi 
aset? Seni, kuni päevavalgele ei ilmu praeguseni tuntu- 
test veelgi vanemaid allikaid, pole lootust, et saaksime 
selles osas kunagi selgust tuua. Kuid ikkagi olen mina, 
jumalate jälgi jahtiv vana rebane, juba nelikümmend 
aastat veendunud selles, et “Argonautika” paljud ele- 
mendid ei saa olla pelga luulu vili. Fantaasia on küll 
midagi kaunist ja eks ka aastatuhandetetagused 
inimesed unistasid meelsasti. Kuid kujutluspildid ei 
tärka eales eimillestki. Need läituvad mingist algsest 

juhtumist, inimesele arusaamatutest seikadest, sala- 
pärastest asjadest, mida mõistus ei suuda sobivalt 
lahterdada. Meie, tänapäevased, üritame muidugi id- 
sete aegade fantaasiat psühholoogiliselt tõlgendada 
ning teeme seda ikka veel niisuguste vanade ja kulunud 
skeemide kohaselt, millega kord ammu seletati loodus- 
nähtusi, nagu välku ja müristamist, taevatähti, vaikust 
ja lõpmatust, vulkaanipurskeid ja maavärinaid. Kuid 
nagu kinnitab maailma loomise kirjeldus, mõtleb iga 
teadlane ainult omaenese ajastu raamides. Niinimetatud 
“ajastu vaim” ümbritseb meid kõiki hämaga ja määrab, 
mis peaks parajasjagu olema “arukas” või “teaduslik”. 
Teema “Argonautika” ammendamiseks taris minu agar 
sekretär Berni Ülikooli raamatukogust mu töötuppa 
tervelt üheksakümmend kaks raamatut. Nagu alati, 
uputakse nende puhul kommentaaridesse, ja eks need 
kõik on kokku seatud oma aja kõrgõpetatud teadurite 
poolt. Kuid mitte keegi nendest ei oska öelda, kas ja 
mis seal üldse klapib. Pealekauba argumenteerib igaüks 
teistest erinevalt. 

Minu puhul jääb vähemalt peamine skelett alati 
samaks — alates 1968. aastast olen avaldanud kaks- 
kümmend neli raamatut. Kõik, mida üldse üritan teha, 
on pakkuda kõneaineks selliseid uusi argumente, mis 
toetaksid minu esialgset teooriat. Aga tühikud selles 
mosaiikpildis sulguvad niimoodi üha enam ja kogu ter- 
vik muutub väljendusjõulisemaks. Samas möönan 
sõnaselgelt, et minugi seisukohtades peituvad omad 
kitsaskohad, neid saab rünnata ja mõndagi esitatust 

võib selgitada ka teistviisi. Aga ikkagi: mis jääb lõppude 
lõpuks klappima? Kas tõlgendajate analüüsid viima- 
sest sajast aastast ongi korrektsed? Kas nende lõpp- 
järeldused on veenvad? Kas on tegemist — nagu tea- 
dusringkonnad enesestmõistetavalt eeldavad — põhjen- 
datud arusaamadega? Või on mängus miski, mida küll 
käsitletakse teaduslikult turvatuna, kuid ometi inter- 
preteeritakse vastava ajastu arusaamade kohaselt? 

Just seda argumenti õnnestub = suurepäraselt 
põrmustada. Mida ometi Erich von Däniken muud 
reebki, kui vaid mõtestab asju omaenese ajastu vaimus? 
See väide klapib. Kuid kas me pole juba ammustaega 
Õppinud mõistma seda, et oleme ainult mingi elu 
kandev tolmukübemeke universumis? Seda, et maailm 
ja kosmos on võrratult fantastilisemad kui meie kooli- 
ninatarkuse pakutud silmamoondused? Kas ei peaks 
me siiski hüppama üle omaenese varju ning, materjali 
rulva silmas pidades — aga mina peaksin pärast oma 
sahtkümmend nelja raamatut ikkagi juba teadma, 
nillest kõnelen —, möönma, et miski inimkonna vara- 
ses ajaloos ei taha ometi klappida? See, et seniajani 
kehtiv õpetus eksib, lükkab tuhandeid tõendeid lihtsalt 
kalevi alla varjule ja ei taha neid isegi teadmiseks võtta? 
Mul on selliste eksegeetide ees eelis: tunnen nende 


argumente, aga nemad minu omi mitte. 


Mulle ei paku vähimatki lõbu oma vanu teooriaid 
kordama hakata, kuid uute lugejate huvides tuleks 


seda teha vähemalt kahe lõigu osas. 

Kunagi paljude aastatuhandete eest maandus 
mingi maaväline meeskond meie planeedil. Meie esi- 
isad olid parajasti puude otsast maha roninud ja €ei 
mõistnud, mis nende ümber toimub. Igasugune tehno- 
loogia oli neile tundmatu, kõnelemata selest, et nad 
oleksid midagi taibanud kosmosesõitude tehnikast. 
Nende primitivse mõistuse jaoks pidid tulnukad 
olema “jumalad” — kuigi me kõik adume, et jumalaid 
pole olemas. Kõigepealt uurisid need maavälised 
olendid inimrühmakesi, nagu seda praegu teevad etno- 
loogid. Siin ja seal jagasid nad näpunäiteid tsivilisat- 
siooni loomiseks. Inimeste ja “jumalate” vahel keele- 
probleemi polnud. Esiteks seepärast, et meiegi tsivili- 
satsioon on alati toime tulnud täiesti võõraste <eelte 
omandamisega, ja teiseks — liigi f/omo sapiens esimene 
rühm sai oma keele koguni nendelt “jumalatelt”. 
Lõpuks tärkasid tulnukate ridades vastuolud ja puhkes 
isegi mäss. Ülestõusnud eirasid oma koduse maailma ja 
kosmoselaevakomando seadusi. Nad seksisid kaunite 
inimtütardega ja selle tulemuseks olid mutandid: 
kõrgekasvulised monstrumid, ürgaegade titaanid. 
Teine tulnukate rühm tegeles geneetilise muudamisega 
ja lõi igat sorti hübriide. Nii pidi Frankensteini horror- 
looming toona olema reaalsus. Siis aga lahkus emalaev 
koos “heade” maavälistega Maailmakõiksuse süga- 
vikku. Tõsi küll, samas anti tõotus kunagi tulevikus 
tagasi tulla. 

Mahajäänud “jumalad” läksid maa peal omavahel 
riidu. Nende valduses oli veel üht-teist kunagisest 


NA 

tehnoloogiast ja kahtlemata säilisid esialgsed töö- 
võtted. Näiteks nad teadsid, kuidas rauda sepistada, 
metalle kokku sulatada, kohutavaid relvi ja roboteid 
ehitada; nad oskasid lennutada kuumaõhuballooni või 
konstrueerida päikesepatareid. See maa peale püsima 
jäänud jumalate sugu sigitas lapsi ja kahtlemata edastas 
oma järglastele tehnikateadmisi. 

Võsukesed levisid kogu maailma erinevatesse 
piirkondadesse ja neid asus valitsema üks või teine 
perekond. Ülikud kasutasid enesele allutatud inimesi 
puhuti lausa tööorjadena, toiduhankijatena, kasutoo- 
vate idiootidena, kuid andsid nendele — täiesti tuvasta- 
tavatel juhtudel — ka üsna palju teadmisi. Parimaid 
nendest leidsid rakenduse juhtidena-valitsejatena, nii- 
nimetatud kuningatena. Põhiosas valvasid “jumalad” 
kiivalt oma alamaid. “Sul ei pea olema teist jumalat 
minu kõrval”, oli üks nende esmastest seadustest. Ja 
kui läks tapluseks, jagasid “jumalad” üsna sageli oma 
hoolealustele hirmsaid relvi. Ühtepuhku võitlesid 
jumalapojad ja nende järglased kolmandast või neljan- 
dast põlvkonnast koguni teineteise vastu. 

Niipalju siis ühest teooriast, mille heaks olen 
kokku kandnud sedavõrd palju allikaid, et ainuüksi 
nende vahel ilmnenud põikseoste registrist sündis 
terviklik raamat” — ja üllitiste kogumist mitte ainult 
üks leksikon*”, vaid koguni tõeline entsüklopeedia 
koos CD-ROMiga.*"* Lisaks veel sajad raamatud 
teistelt autoritelt, mis käsitlevad sedasama teemat. 


Sealjuures on mõistagi võimatu, et ma ei tunneks 

kõiki mõeldavaid vastuargumente — neid, mis on juba 


ammu käibeaktide hulka asetatud. 


Mida võiks “Argonautikal” olla ühist maaväliste tulnu- 
katega? Kus on need detailid, mis vaevalt võisid tärgata 
mingi X aastatuhande eest elanud inimrühma fantaa- 
sias? Just seda tahaksingi selgeks teha: tegemist pole 
mõne Apolloniose ega mingi teise kreeka või rooma 
luuletaja väljamõeldisega, kes kaks ja pool aastatuhan- 
det tagasi oma lood üles tähendasid. “Argonautikas” 
väljaöeldu tuumik pärineb aegadest, millel pole meie 
jaoks enam mingit ajalugu — pelgalt seepärast, et kõik 
tõeliselt vanad raamatukogud on hävitatud. Ehk vaid 
siis, kui Egiptuses avanevad ootamatult mingid seni- 
teadmata aardekambrid... Mis aga hämmastab meid 


“Argonaudka” puhul? 


1... Mõningad retkel osalejad on jumalate järglased 
kolmandast või neljandast põlvkonnast. Nendel 
on inimeste omadused. 

2. — Kirjeldatakse segaolendeid, nagu kentaure, kuue 
käega hiiglasi või “Zeusi tiivulisi koeri”. 

Üks jumalatar muudab “Argo”” uppumiskindlaks. 
Seesama jumalatar varustab laeva “kõneleva 
palgiga”. See rääkiv puutükk peab nähtavasti 
olema ühenduses kellegagi, kes korraldab kõike, 
sest hoiatab eesseisvate hädaohtude eest. 

5. Olend nimega Glaukos väljub veest otsekui all- 


veelaev ja edastab ühe jumala läkituse. 

11. 


12. 


13: 
14. 


15: 
16. 
1 


Kaljuseinad avanevad ja sulguvad otsekui 
muinasjutus Ali Babast ja neljakümnest röövlist 
(“Seesam, avane!”). 

Kuningas Phineus tunneb ja teab argonautide 
tervet eesseisvat rännakut koos kõigi ohtudega. 
Kuidas? 

Aietese “torn” Aia linna veeres. 

Üks jumal (Apollon) lendab suure mürina saatel 
üle laeva. Ta on teel “hüperborealaste” maale ja 
külastab “teist sugu rahvaid”. 

Linnud heidavad surmavaid nooli, kuid neid 
ehmatab müra. 

Jumalatar muudab mingi udu abil mehed nähta- 
matuks. 

Mingi nõiavõie annab üleloomulikku jõudu ja 
moodustab kuumust tõrjuva kaitsekihi. Üks lohe, 
kes eales ei maga, näeb kõike, vilistab kohutavalt, 
ei tekita ekskremente, suudab tuld sülitada ja ei 
sure iialgi. 

Tuldpurskavad ja metalljalgadel seisvad sõnnid. 
Jumalate sõiduk, mille juhtimiseks vajatakse 
tohutuid kogemusi. Allakukkumisel paneb see 
põlema terved maasiilud ja piloot peab välja 
ronima, sest sees muutub kuumus talumatuks. 
Mitmed kõnevõimega amfiibolendid. 

Jumal, kes valgustab “valgusenooltega” ööd. 
Metallist robot, kes türleb ümber saare. Ta *1eidab 
kivimürske laevade poole, põletab kallaletungi- 


jaid ja ta veri on otsekui sulatina. 

18. Üks jumalate soost naine tuleb toime sellega, et 
veab seda robotit ninapidi, manades ta silmade 


ette luulupilte. 


Eeldame, et see kõik on kellegi unistaja peas sündinud 
tore muinasjutt, mida hiljem on vastava ajastu luuleta- 
jad üha täiendanud. Kas nii saab muuta kõik rumalad 
küsimused olematuks? Kas “Argonautika” kohta ” 
polegi mingit “probleemi” olemas? 

Muinasjutulgi on sisu. Algautor peab jutustama 
vähemalt enam-vähem ümara loo, sest üksikud sõnad 
või laused ei edasta mõtet. Süžee raamistik on seekord 
lihtne: üks või mitu inimest võtavad nõuks asuda 
mingit ainulaadset ja äärmiselt hinnalist eset otsima. 
Seda valvab seletamatu peletis ja kõigel toimuval on 
parasjagu tegemist jumalatega. 

Lihtne, kas pole? Ei ole üldse oluline, et muinas- 
jutu autor põimib sisse ka õnneliku lõpuga armuloo. 
Kuid milline on ikkagi tolle metallist koletise pärit- 
olu — selle, kes peilib laevu, heidab nende peale suuri 
kive, kiirgab tohutut kuumust ja kelle soontes voolab 
kõigele lisaks sulatinar Sellisele ebatavalisele mõttele 
pidi omet keegi tulema! Ja kust ikkagi on pärit see 
tuldsülitav lohe? Meie planeedi kogu evolutsiooni 
vältel pole selliseid kreatuure mitte kunag: esinenud. 
Mitte ükski mõistus ei saanud sellisest olendist inspi- 
ratsiooni ammutada. Selle kohta pole ei “arhetüüp- 
seid” seletusi ega mingeid rudimentseid “ürgmeenu- 


tusi”. Ja, palun väga! — miks esineb niisugune lohe- 

motiiv paljude vanade rahvaste pärimuses? Vanimad 
hiina müüdid kõnelevad lohekuningatest, kes hallil ja 
iidsel ajal laskusid taevast maa peale. Need pole 
fantaasia vili või rumalad muinasjutud, sest just nii- 
sugused olendid rajasid Hiina esimese dünastia. 
Inimeste ükski relv ei suutnud nende lohekuningate 
vastu teha vähimatki ja nii nad valitsesid oma tuld- 
sülitavate lohedega tervet firmamenti. Lohekuningate 
lennumasinad mürisesid kohutavalt ja esimese 
dünastia rajaja kandis mimelisandit “Punase Lohe 


243 


Poeg”. 

Kõige selle puhul ei ole üldse tegemist mütoloo- 
giaga, kuivõrd lohemotiv on valitsenud tervet hiina 
kunsti läbi aastatuhandete kuni meie aegadeni. Ja kes 
veel ikka viriseb hämmelduse saatel, et miski sellest ei 
saanud olla tegelikkus, et lohemotiivile tuleb läheneda 
sootuks psühholoogia tasandilt, see peaks ehk korraks 
Beijingi külastama ning sealsel suurel “Punasel 
väljakul” veidi ringi kaema. Mis asetseb selle ühel piki- 
serval? Taevase keisri loss! 

Kas hakkate tasapisi taipama, et siin peitub 
midagi kentsakat? Seda, et kõigi Vanast Maailmast 
pärit jutustuste puhul polegi tegemist saagade, 
müütide või fantaasiaküllaste muinasjuttudega, vaid 
kunagise reaalsusega? Kuid sellele kaugele tegelikku- 


sele saab alusmüüri luua ka teisiti: aja kulgemise näol. 

ZEUSI NIMEL 


Kümme käsku on nii lihtsad 
ja ühemõttelised seetõttu, 

et neid ei kehtestatud 
mingil konverentsil. 


Konrad Adenauer, 1876-1967 


uba kelmandal aastatuhandel enne meie ajaarva- 

mist oli ala, mida praegu kutsume Olümpiaks, 
inimeste poolt asustatud. Läänepoolse Peloponnesose 
selle piirkonna esimene pühamu rajati jumalatar Gaia 
auks. Olürapia kasvas hoopis hiljem linnaks, kus asus 
Zeusi pühamu. Sin toimusid aastal 776 enne Kristust 
esimesed sportlikud jõukatsumised. Toonase võitja 
nimi, ta oli Koroibos Elisest, fikseeriti juba siis kirja- 
likult. Olümpias korraldati sestpeale võistukatsumisi 
iga nelja aasta tagant — ühtekokku ajavahemikus, mis 
hõivas tervelt 1168 aastar (776 e. Kr. —393 p. Kr.). Nii 
atleetide kui ka pealtvaatajate jaoks kehtestati ranged 
reeglid. Kõigepealt treenisid sportlased vähemalt 
kümme kuud. Muidugi mõista pidid nad olema priid 
kreeklased, ei tohtinud olla sooritanud mõrva ega 
üheski pühamus korda saatnud häbitegusid. Kolm- 
kümmend päeva enne mängude algust kogunesid 
atleedid Oiümpiast 37 kilomeetri kaugusele jäävasse 

Elisesse treeninglaagrisse. Kõik võistlejad elasid ühe- 
sugustes lihtsates kambrites ja said ühesugust toitu. 

Olümpiamängud olid puhtakujulised meeste 
kohtumised. Naised — kuid ka orjad — ei tohtinud neid 
isegi pealt vaadata. Kehtis koguni seadus, mille koha- 
selt iga naine, kes tabati mänge piilumast, tõugati 
Tvpaioni mäelt alla. Aga millest selline naistevihka- 
mine? Kõik osavõtjad pidid võistlema täiesti alasti. 
Hiljem nõutu koguni, et hoolealustega tegelemisel 
oleksid =reeneridki samamoodi rõivastamata. Milleks 
ometi? 

Vahekohtunikud, nii nagu ka publik, pidid olema 
veendur.ud, et võistlevate atleetide puhul on tegemist 
täiesti normaalsete inimestega, et mitte kellelgi ei 
õnnestuks sohki teha ja et kõigil oleksid võrdsed 
võimalused. Muide, sõna “atleet “ on tulnud kreeka 
keelest (athlosi ja selle tähendus on nii autasu kui ka 
au. Kuid mis on kõigel sellel tegemist “Argonautikaga”? 
Paluksin lugejalt veel pisut kannatust. 

Kuni kolmeteistkümnendate olümpiamängudeni 
aastal 728 enne Kristust kuulus programmi ainult üks 
spordiala, kiirjooks 600-jalasel distantsil (192 meetrit). 
Alles aastal 720 e. Kr. lisandus sellele umbes 4(00- 
meetrine pikamaajooks. Teatakse, et selle esimene 
võitja oli porgandpaljas Akanthos Spartast. Igal 
järgmisel olümpiaadil lisati juurde uusi spordialasid. 
Olümpiamängusid on mitmed ajaloolased põhjalikult 
dokumenteerinud. Koguni Herodotos (umbes 493— 


426 e. Kr.), see “ajalookirjuta:ate isa”, luges Olümpias 


isiklikult oma teoseid rahvale ette ja sai just sellega 
kaasmaalaste hulgas tuntuks. Ka kreeka ajaloolane 
Diodoros (umbes 1CO-ndatel aastatel e. Kr.), ikkagi 
neliakümneköitelise ajalookogumiku auväärne autor, 


külastas pealtvaatajana 180. olümpiaadi. 


Olümpiamängude ajaloole tuginedes saan vähimagi 
vaevata tõestada, et osalejate hulgas polnud mingeid 
monstrume, hiiglasi, titaane, segaolendeid või muid 
peletisi. Võistlejad olid alasti ja nii poleks hübriidid 
saanud isegi mitte pealtvaatajate hulgas kohta leida. 
Olümpia templite — aga neid oli terve hulk — kaits- 
miseks, kaasa arvatud nendesse toodud kuld ja hõbe, 
polnud seatud mingeid roboteid ä la Talos (Kreeta 
saare valvur). Ükski tuldsülitav lohe ei valvanud oma 
väs:matute silmadega neid ainulaadseid ohvriande ja 
ükski jumalate võsuke ei võltsinud mingi hookuspoo- 
kuse abil võistluste tulemusi. Kõike öeldut saab tõen- 
dada vähemalt alates 776. aastast enne Kristust. Tõsi, 
Olümpias peeti võistumänge juba varem, kuid need 
pole ajalookirjutistes kohta leidnud. 

“Argonautikat” mainitakse praeguseks ajaks 
teadaolevalt kõige varem poeet Pindarose neljandas 
“Pythia laulus”, luuletaja pani selle loo kirja umbes 
500. aasta paiku enne Kristust. Nendel aegadel polnud 
kindlasti enam olemas mingeid hiiglasi, titaane või 
teisi jumalate järglasi — muidu oleksid need põimitud 
Olümpia ajaloo käsitlusse. Samuti polnud neid juba 


veerandi aastatuhande jagu varem, esimeste mängude 

Eelajalooline Olümpia põlvneb “jumaiate” 
megaliitvajatistest. 

Laitmatult lihvitud kiviplaate kinnitati 
Olümpias klambritega. 


ajal. Aga ometi kerkivad ajaloost esile jumalikud olen- 
did, robotid, Kuldvillak ja see püsiärkvel lohe. Nisiis 
pidanuksid “Argonautika” loo esimesed vestjad need 
monstru:nid kas ise välja mõtlema või sootuks vane- 
matest allikatest üle võtma. Minu mõistuseraasukese 
jaoks ei jää järele ühtki teist võimalust. 

Mingi “kõneleva puu” või ““metallmehe” kelle 
pahkluust voolab paksu vedelikku otsekui sulatina) 
muinasjutupärane väljanuputamine ei sobi kokku 
Pindarose või minugi poolest kas või Apolloniose 
aegadega. Niisama vähe kõlbab sinna ka see alati ärkvel 
lohe, kes ei eralda ekskremente, sülitab tuld ja peale- 
kauba ei sure. Oleksid sellised tegelaskujud tollal välja 
mõeldud muinasjutuvormis, siis oleksime selles teadli- 
kud. Lõppude lõpuks kihas vana Kreekamaa poeeti- 
dest ja unistajatest, nende loendamatud jutustused 
elasid üle aastatuhandeid ja on praegugi reaalselt 
olemas — kuid mitte keegi nendest ei pila mõne teise 
kolleegi väljamõeldud luulusid. Niisiis peavad need 
pärimused ikkagi olema vanemad kui esimesed olüm- 
piamängud. See on ju ometi selge — või ehk ka mitte? 

Mida sügavamale inimkonna möödanikku sukel- 
dume, seda ebatõesemaks muutub võimalus leiutada 
selliseid tehnilisi mänguasju, mida = mainitakse 
“Argonautikas”. Minna eelajalukku tagasi, üha kauge- 
male ja kaugemale — see tähendab meie evolutsiooni- 
lise maailmakujutluse kohaselt palju lihtsamat, soo- 
tuks primitiivsemat mõtlemismalli. Või kas söandab 


keegi tõemeeli sedastada, et samaaegselt kirjaoskuse 

algmete tekkega haarasid muinasjutuvestjad kohe- 


maid tühjade savitahvlite järele? 


Kutsun teid mõttelisele ajarännakule. See kulgeb 4000 
aasta jagu tagasi minevikku. Viibime Assuri linnas, 
mis 2000. aasta paiku enne Kristust tõepoolest eksis- 
teeris. Kirjakunst oli alles kujunemas ja juba üritati 
meie targa kuninga mõnda tähtsat käsku savitahvli- 
tele kriipida. Valitseja nõudis, et iga ta alam käsitaks 
tema kehtestatud seadusi kõikjal võrdsel viisil ja ei 
langetaks otsuseid pelgalt oma tuju järgi. Töö nende 
seadusetahvlite kallal kulges väga vaevaliselt. Kõige- 
pealt tuli kandilistesse puidust kasudesse valada sobiv 
savisegu, siis see hästi läbi sõtkuda ja ülapind siluda. 
Edasi tõmbas kirjameister teravaks ihutud kivikrihv- 
liga savisse tähemärkide õrnad jooned. Juba nädalaid, 
ikka ja taas oli üritatud neid kilukujulisi kirjatähiseid 
pehmesse savisse suruda. Kord ulatus kivist kirjutus- 
pulk liiga sügavale ja kolmnurkjas märk sai pealt liiga 
lai, siis oli jällegi surve ebakohane või käsi vääratas. 
Sageli voolas pehme mass kokku just seal, kus kirja- 
märgi vale kuju omandanud pisidetail tegi mõnest 
sõnast hoopis selle vastandi. Ütleme, “õigus” muutus 
“ebaõiguseks”. Ja seejärel tuli savivormid veel asetada 
päikese kätte kuivama. Juba paari tunni pärast võis 
õnnetul kombel selguda, et hoolikalt kirjutatu enam 
ei kõlba, sest kuumus deformeeris raami. Tagatipuks 
purunes mitu tahvlit, kui neid hakati ümbrisest välja 


võtma. 


67 


Kirjutamistöö oli 2900. aasta paiku enne Kristust 
vaevarikas, suuri oskusi ja pealegi äärmist vastutust 
eeldav tegevus. Ainult üsna vähesed valdasid seda uut 
kunsti. Ja nüüd oletatakse, et sellesse seltskonda sattus 
mingi unistaja, keda täitis ainult üks mõte. Ta tellib 
5000 savitahvlit, et nendesse kriipida mingit välja- 
mõeldud lugu — unenägu või, nagu aastatuhandeid 
hiljem hakati ütlema, pärimust! Preestrid, ülikute kild- 
konnad, ka valitsejad soostunuksid sellise ettevõtmi- 
sega parimal juhul ainult tingimusel, kui see oleks 
lahterdatud esmatähtsate hulka. Miks aga pidi mingi 
jutustus osutuma nii oluliseks, et selle savisse vermi- 
miseks tuleks kulutada aastaid? 

Selline töö võis teoks saada ainult siis, kui tege- 
mist olnuks vana, mõjusa ja tõeliselt toimunud ajaloo- 
seigaga, sellisega, mis tuleks tingimata järeltulijate 
jaoks tallele panna. Valet ja väljamõeldisi savi hoolde 
ei jäetud — ja luulusid hoopiski mitte. 

Veel üks seik: pärast seda, kui inimene oli lõpuks 
kirjakunsti leiutanud — või, mis ehk õigemgi: seda 
jumalatelt õppinud —, hakati kirjatahvlite savis ja 
sammaste kivis jäädvustama kaubalepinguid, hiljem 
ka kuninga määrusi või sõjasündmuste kroonikat. 
Need üksikud, vägagi üksikud osavad inimesed, kes 
üleüldse kirjutada oskasid, ei hakanud ometi mingi 
poeedi jamajutte üles tähendama! Savitahvlid polnud 
selleks, et mingit totrust või väljamõeldist põlistada. 
Kirjutati üles ainult seda, millel tõepoolest oli eriline 


tähtsus. Ometi juhtus nii, et üsna peatselt asetusid 

jäädvustatu hulka toona käibel olnud — ja üldse mitte 
väljamõeldud — pärimused jumalatest, nende super- 
relvadest ja üleloomulikust võimust. Niisuguste 
pühade tekstide kõrval polnud triviaalliteratuuri jaoks 
kohta. Mitte ainult valitsejad, vaid ka preestrid oleksid 
selle peale tõstnud protestihäält. 

Miks ometi pärinevad jumalate kummitusliku 
tehnoloogia kirjeldused just inimkonna kõige vanemate 
kirjalike mälestiste hulgast? Mis andis nendele teadetele 
nii kaaluka tähenduse, mis tegi need nii väärtuslikuks, et 
need üldse savitahvlite hocleks jäeti? Lõppude lõpuks 
on “Gilgameši” eepos pärit samuti aastatuhandete 
tagant, nagu näiteks ka lood Hiina ürgsest keisrist ja 
tema taevalohest. Juba Gilgameši-loo vanimas ver- 
sioonis, mis jäeti savitahvlitele 5000 või isegi 6009 aasta 
eest, ilmub tegevusväljale robot Humbaba, selles esi- 
nevad ka “jumalate torn” ja “uks, mis kõneleb otsekui 
inimene” või jumalate ülikärmed välgumürsud. Loomu- 
likult on juttu ka kosmoselennust, sest Gilgameš viiakse 
kõrgele lennurajale Maa kohal ja ta kirjeldab sealt 
nähtud vaatepilti lausa detailides. 

Söandan viidata arvukatele teistelegi kirjel- 
dustele, mille päritolu kaob samal viisil kaugesse 
möödanikku nagu “Gilgameš”. (Huvitatutele annak- 


sin viite kirjandusallikatele nr. 44 ja 45.) 
140 aasta eest kirjutas professor dr. Ernst Curtius:* 


“Ajalagu ei tunne ühegi rahva algusaega.” Selles ainsas 
lauses peitub suur tõde, sest iga rahvas ilmub ajaloo 

näitelavale alles siis, kui on juba moodustanud ühis- 
konna ja sellest faktist saab hakata teisi teavitama. 
Kuid see “teavitamine” ongi tegelikult terve ajaloo 
alus. Ometi polnud ammusest tuntud Herodotos, see 
“ajaloo isa”, kindlasti mitte meie planeedi esimene aja- 
lookirjutaja. Juba aastasadu ja aastatuhandeid enne teda 
pandi kirja igasuguseid olulisi sündmusi. Herodotos 
oli õpetatud isiksus, tal oli võimalus tuhnida nendel 
aegadel veel eksisteerivates raamatukogudes. Seda tegi 
ta põhjalikult, sest vaatamata haritusele oli ta ikkagi 
uudishimulik ja tahtis selgusele jõuda, mida need 
kreeka jumalad siiski enesest kujutavad. 

Mis oli Herodotose usina uurimistöö tulemus? 
Ta avastas kreeka jumalate algse päritolu Egiptusest. 
Herodotos uuris välja, et egiptlased olid üldse esime- 
sed, kes pidasid täpseid tabeleid oma jumalate ja 
kuningate üle, ning et nad tundsid “igivanu pidusid, 
mida Kreekamaal oli hakatud alles hiljuti uuesti pühit- 

sema 
Herodotos leiab omad kreeka jumalad koosluses 


kõigi nendele pühendatud kultuserituaalidega vanast 
Egiptusest ja miski ei takista teda kõike õige nimega 
nimetamast, kuigi võib niiviisi oma usklikud kaas- 
kondlased ära hirmutada. Isis, fikseerib Herodotos 
professionaalselt, pole ei midagi muud kui Demeteri 
egiptusepärane nimi; jumalatar Athena, jumalad 
Helios, Ares... — need kõik on pärit Egiptusest. “Aja- 
loo” teises raamatus, nimelt alates 60. peatükist, 


kirjeldab Herodotos mitmesuguseid nende jumalate 

auks peetavaid pidusid ja sedagi, kuidas need 
Egiptuses kulgesid. Sealjuures jääb ta ikka kriitiliseks, 
eristab isiklikke läbielamisi ja jutte nendest situatsioo- 
nidest, mida talle teised pelgalt edastavad. Vastumeel- 
selt viitab ta koguni enese soovimatusele kirjutada 
millestki põhjusel, et see osutub tema jaoks seksuaal- 
selt vastikuks või kui ta ei usalda oma vestluskaaslast. 
Herodotos uurib koguni probleemi, miks neid üleloo- 
mulikke olendeid üldse “jumalateks” peetakse. Vastus 
ei jäta võimalust kaksipidimõtlemiseks: põhjuseks 
võib olla see, et nad olid inimeste kunagised õpetajad, 
nagu ka tõsiasi, et “nad korrastasid kõike ja jaotasid 
omavahel kõike”. 

Mida enamat olekski veel tarvis? Ah jaa, 
Herodotos võtab oma vestluskaaslastelt üle aasta- 
arvud, mis panevad meid jahmuma. Herakles, nii kirju- 
tab autor oma teise raamatu 43. peatükis, on egiptlaste 
jaoks igivana jumal. Nimelt olevat alates Heraklesest 
kuni Amasise valitsemisaegadeni mööda läinud 17 
(00 aastat. Sellele tõdemusele järgnevad arvandmed 
viivad meie teadlased meeleheitele. Teeba preestrid 
lugesid reisimees Herodotosele ette — aga see sündis 
umbes 459 aastat enne Kristuse sündi — 341 valitseva 
dünastia nimed. Kõik olid kenasti kirja pandud. Need 
341 generatsiooni jaotuvad — ikka Herodotose järgi — 
11 340 aastale; sellest ajast peale polevat Egiptuses 
olnud “ühtki inimesetaolist jumalat”. Pidagem silmas, 
et Herodotos ei kõnelnud mingite lihtsate kiviraidu- 


rite või jutukate kaupmeestega. Vestluspartneriteks 

olid haritud preestrid ja tema üllatuse saatel korratud 
küsimusele vastas see vaimne kõrgkiht, et nood 341 
kuningat olla olnud “jumalatest hoopis erinevad” 
inimesed, kuigi enne neid aegu olevat Egiptust 
valitsenud ka inimeste hulgas elanud jumalaid. "Kes 
scovib seda kontrollida, hankigu enesele mõni 
Herodotose väljaanne ja vaadaku “Ajaloo” teises raa- 
matus peatükke 142 kuni 145.) Herodotos kinnitab 
korduvalt, et egiptlased teadsid seda “täiesti kindlalt, 
sest nad rehkendasid ja kirjutasid üles aastaid järje- 
kindlalt”. Needsamad preestrid tsiteerisid Herodo- 
tosele ka kõiki vaarao Menesele järgnenud 330 
kuningat koos nende valitsemisaegade aastaarvudega. 
Herodoros (11, 100): “...kelle nimesid preestrid ühest 
raa:natust ette lugesid.” 

Meie kohutavalt arukad tõlgendajad, filoloogid, 
var.aaja ja religiooni suured teadjad nüüdisajal ei oska 
sealt pärit aastaarvudega midagi peale hakata. Nende 
jaoxs eksisteerib üleskirjutatud ajaloo eel ainult kiviaja 
suur ja must auk, kus kõik ahvist arenenud inimesed 
tasadikku ning järjekindlalt oma tarkusi avardasid. 
Nad õppisid kasutama kivist tööriistu; tasapisi kujunes 
mõmisevatest häälikutest kõne, varsti koonduti juba 
kzitse- ja ründeühendusteks, leiutati nooleteravik, 
mõõk ning lõpuks ka vibu, ja millalgi jõuti oskuseni, 
kuidas kivimist või maagist metalli välja sulatada. 
Kõige selle kõrvalt ehitasid nad tohutuid megaliitseid 
rajatisi, mida polnud õigupoolest mitte kellelegi vaja. 
Kui nad lõpuks leiutasid koguni kirjakunsd, hakati 


oma tehniiise varjundiga muinasjutte teravate krihv- 
lite abil savitahvlitele kraapima. Kohutavalt kaunis ja 
hirmus kurb lugu! 

Ja meie eriteadlased, kes lõpututel konverentsidel 
ja diskussioonidel oma tarku päid murravad ja vastas- 
tikku teiste kolleegide teoseid tsiteerivad (et jääda 
“teaduslikuks”, ei leia mingit muud lahendust kui võtta 
abiks psühholoogide varalaegas. Sealt leiab lauseid, 
nagu:” “...vanimate dünastiate kronoloogia varasemast 
kui neljanda aastatuhande keskelt on fantasüline ja 
ilmselgelt väljamõeldud.” Või siis: “Arulage loba”, ehk 
teisal: “Selle lõigu võib rahumeeli kõrvale jätta: see 
sisaldab ainult fantaasiasaadusi.” Sellisest vaatenurgast 
on selgemast selgem, et “Vana-Egiptuse ajalugu saab 
alguse just nimelt alles umbes 3000. aasta paiku enne 
Kristust””*. Inimkonna teistsugune minevik polevat 
mõeldav isegi siis, kui kõige erinevamate rahvaste kroo- 
nikakirjutajad pakuvad selle jaoks muid andmeid. Püha 
evolutsioon ei jäta mingeid alternatiive! 

Et tervet seda absurdsust selgeks rääkida, leiu- 
tame kuuaastad, ning kus neid pole, süüdistame aja- 
lookirjutajaid ja kroonikuid arvuvigades ning oma 
kuningate ülistamises või leiutame iseenese jaoks 
kalendrisüsteeme, mis tegelikkuses pole kunagi eksis- 
teerinud — olgu kas või Sothise kalender “Siiriuse 
kalender) vaaraodünastiate jaoks. Kuhu jääb õigupoo- 
lest see paljukiidetud teaduslikkus, kui kõik andmed, 
mida nii paljud kroonikud on vanadest aegadest meile 
pärandanud, lihtviisil kalevi alla pistetakse? Egas 

Herodotos polnud esimene, kes täitis oma lugusid 
aastaarvudega. Näitasin oma eelmises raamatus igast 
ilmakaarest pärit võrdlusarvusid (vt.” Ik. 142 jj.). Selle 
lõppjäreldus võiks põhijoontes olla niisugune: mitte 
meie esivanemad polnud nupust nikastanud — seda 


oleme hoopis meie, kuna ei taha tunnistada kunagist 


reaalsust. 


Kreeka filosoofe Platonit (427—347 e. Kr.) ja Sokra- 
test (470—399 e. Kr.) peetakse veel tänapäeval välja- 
paistvateks ja teravamõistuseliseks mõtlejateks kõigi 
vaimuhiiglaste hulgas. Nende traktaadid ja dia- 
loogid täidavad tuhandeid lehekülgi ning autcrid 
olid alati valvel, et jõuda tõe jälile. Kes on lugenud 
Platoni “Dialooge”, mõistab tagantjärele, mida flo- 
soofia ja dialektika üldse tähendavad. Dialoogis peal- 
kirjaga “Seadused” vestleb Platon kellegi küllatulnud 
sõbraga Ateenast, samuti Kleiniasega Kreetalt ja 
lakedaimonlase Megillosega. See meesteseltskand 
kõneleb möödunud aegadest ja ateenlane ütleb:”' 

“Lähemal vaatlusel võib tõdeda, et kümne 
tuhande aasta eest — ma ei pea sellega silmas niisug ase 
väljendi tavakohast ja määramatut mõtet, vaid tõe- 
poolest kümmet aastatuhandet — valmistatud maalid 
ja püstkujud pole kaunimad ega koledamad...” 

Miks küll rõhutab see kreeklane, et ta ei käsitle 
ajamääratlust “kümme tuhat aastat” üldsegi mäžra- 
matus kontekstis? Asi on selles, et kreeklaste jaoks võis 
kõik, mis ületas arvu 10000, omada tähendust “palju” 

või koguni “lõpmata palju”. Sellesama dialoogi 
kolmandas raamatus räägivad mehed täiesti puht- 
südamlikult varasemate kultuuride hävingust. Nähta- 
vasti kuulusid teadmised ärapühitud kultuuridest juba 
siis enesestmõistetavuste hulka. Samas polnud 
mõeldud pisikesi rahvakilde, kes kunagi ja kusagil olid 
kas looduskatastroof! või sõja tõttu kahju kannatanud. 
Ei, tegemist oli globaalse hävinguga, mille oli põhjus- 
tanud suur veeuputus. Platonilt saab põhjalikult lugeda, 
et terved maad ja linnad pühiti minema ning ellu jäid 
ainult väikesed kõrgetele mäetippudele pagenud inim- 
rühmad. Need üleelanud valdasid edaspidi ainult pott- 
sepakunsti ja jahipidamist ning oskasid valmistada 
vaipu ja selliseid lihtsaid tarbeesemeid, mille jaoks ei 
vajata rauda. Metallide saamise oskuse olevat andnud 
inimestele seevastu mingi jumalus — selleks, et “hätta- 
sattunud inimsugu saaks uuesti kosuma hakata”. 

Üksikasjalikult saab lugeda, et tasandikel ja mere 
ääres asunud linnad hävisid ja kõik metallimaagi 
ammutamise kohad muutusid kasutuskõlbmatuteks, 
nii et enam polnud kusagil võimalustki seda kaevan- 
dada. Samuti läksid kaduma tööriistad, nagu ka tarku- 
sed paljudelt aladelt, nende hulgas ka riigivalitsemis- 
kunst. Peatselt polnud niisugusele totaalsele hävingule 
järgnenud põlvkondadel enam vähimatki aimu vana- 
dest aegadest, kuivõrd mööda oli tõtanud palju aasta- 
tuhandeid. 

Arvukad tõlgendajad lähtuvad seisukohast, et 
Platoni see dialoog tähendavat vaid oletust: oletame, 

et maailm läheb hukka ja inimesed peavad kõike 
uuesti alustama päris algusest... Kuid see vaateviis ei 
aita meid edasi, sest hääbunud kultuuride kirjeldami- 
sel ei piirdu Platon mitte ainult dialoogiga “NVomož” 
(“Seadused”). Pealegi rõhatab too Ateena mees — 
vaata eespool —, et peab tõepoolest silmas “kümmet 
tuhz.ndet aastat”. 

Miks pidi inimesi tabama selline katastroof? 
Üllatuslikult saab Platoni teosest “Politikos” (“Riigi- 
mees”) tõdeda:?? 

“Ei, hoopiski päikese loojumise ja tõusu ning 
teiste taevakehade liikumise ümberpöördumise ime. 
Seal, kus nad praeg.. tõusevad, on nad varem looju- 
nud ja tõusnud hoopis teiselt poolt...” 

See kõlab üsna absurdselt, kuid omandab meie 
aegadel uue dimensiooni. Kujutlegem vaid gloobust 
ja tõugakem see ümber telje pöörlema. Päevad ja ööd 
tulevad ja lähevad. Nüüd tuleks kallutada maakera 
telge, kuid jätta gloobus esialgsel viisil pöörlema. 
Seda liikumist ei tohi pidurdada ega vastupidiseks 
muuta. Mis juhtub? Gloobuse elanikele näib, nagu 
oleks Päike saanud uue trajektoori. Mõistagi pole see 
tegelikkuses nii. Nähtust põhjustab maakera telje 
kalle. Kuid just see tooks kaasa kohutavaid üleujutusi. 
Alates sellest ajast, kui teame, et meie sinise planeedi 
magnetväli pole püsiv, asetub ka maakera telje kalde- 
nurga muutumine täiesti võimalike protsesside hulka. 


Tänan selle viite eest, härra Platon! Aga mina elangi 


juba mägedes! 


Aastasadu enne Platonit oli Kreekamaal luuletaja 
Hesiodos (elas aastate 730 ja 650 e. Kr. vahemi- 
kus), kelle mitu eepost, luuletust ja fragmenti on üle 
elanud aastatuhandeid. Hesiodose tuntuira teos on 
“Theogonia” (“Jumalate põlvnemine”).”* Autor kirjel- 
dab selles hirmuäratavaid olendeid, kes kunagi asusta- 
sid maakera. Jumalad ise olid loonud need peletised: 
õudsed elukad, “viiekümne pezga, kelle õlgadelt rippu- 
sid alla kohutavad ihuliikmed”'. Koguni tuldsülitav 
lohe kuulub Hesiodose pakutud tegelaste hulka. Neli- 
sada aastat hiljem elanud Apollonios ei saanud oma 
“Argonautikas” järelikult olla säherduse lohe esime- 
seks väljamõtlejaks. 

“...Olgadel pöörlesid selle õudselt siugleva lohe 
sada ümberringi nilpsavate keeltega pead, ja nende 
igast jõledast silmast sähvivad kuumad kiired... kui ta 
jõllitab, kõrvetab pilk otseku: tuli. Ka kostis kõigist 
nendest kohutavatest suudest võimsalt kaikuv 
PAAT Eii 

Hesiodose “Theogoniast” saab lugeda, kuidas 
sündis Chimaira — millest pärineb meie sõna “kimäär” 
(värdolend) — “tuldlõõtsutav. peletis”??. Monstrumil 
oli kolm pead, ja nimelt lõvi, kitse ja lohe omad. Lohe- 
pea “puhkis välja vägevalt loitva tule hõõgust”. 

Enam ei õnnestu tõdeda, kust Hesiodos oma 
teadmised ammutas. Temagi puhul oletatakse, et 
küllap pöördus ta Eg:ptusesr pärit üdsete allikate 
poole. Hesiodose lood on liiga värvikad, liiga täpsed 


ja samas xa liiga tehnilise varjundiga, et need võiksid 


olla tekkinud tema ajastul. Jumalad olevat loonud neli 
liki inimesi, kirjutab Hesiodos õpetuspoeemis “Tööd 
ja päevad”: 

“... Kõigepealt = jumalad, need -olümposlike 
kõrguste asukad, lõid inimeste kuldse ja palju kõne- 
leva soo...” 

Esitatud tsitaat pärineb aastast 1817. Professor 
Voss tõlkis toona nii: “olümposlike kõrguste asukad”. 

Uuemates Hesiodose tõlgetes võib seda lugeda 
teisiti:* “Taevastes majades asuvad...” 

Siin siis ongi kahe üliteadusliku tõlke võrdlus. 


Nende vahele jääb 150 aastat. “ 


1817 1970 
Kõigepealt jumalad, need = Taevastes majades asuvad 
olümposlike kõrguste asu- = surematud jumalad olid 


kad, lõid inimeste kuldse ja = kõigepealt loonud nõtrade 
palju kõneleva soo. Nüüd = inimeste kuldse soo. See 
neid valitses Kronos, tae- toimus Kronose aegadel, 
vas sest temale allus. Ja ela- = kui ta oli veel kuningas tae- 
sid nad otsekui jumalad, = vas. Ja nad elasid otsekui 
kelle hinged pidevat hoolt = jumalad ja nende südameid 
kandsid... ei närinud mingi meele- 
härm... 


Sellest vanakreeka keele piskust, mida sain gümnaa- 
siumis paar aastat nuusutada, ei piisa hindamaks, 
milline sõnatüvi on siin korrektselt ümber pandud. 
Ometi säilip mõte teataval määral mõlemas tõlkes, 
kuigi “olümposlike kõrguste” ja “taevaste majade” 


või siis “Kronosele alluva taeva” ja “Kronose aegade” 

vahele jääb sügav tõlgenduskuristik. Milliseks osutub 
uus tõlge näiteks aastast 2100? Ja mis üldse võis 
Hesiodose aegadel olla selle kõige algne idee? Pärast 
“kuldset sugu”? lõid jumalad veel teise soo, seekord 
nigelama, nimelt “hõbedase”. Kuid selle lõid ikkagi 
needsamad jumalad, nood “olümposlike kõrguste 
asukad” ehk -e:sisõnu “taevastes majades asuvad 
surematud”. See “hõbedane sugu” polnud “kuldseza” 
ei välimuselt ega meelsuselt tasavägine. Tegemist oli 
igerike tegelastega, keda emad hellitasid. 

Seejärel ilmus tegevusväljale:?* “...kolmas sugu 
palju kõnelevaid inimesi”. 

Nende “ramm oli suur” ja “nende õlgadelt kasva- 
sid vägevad käed”. See sugu pidi olema jultunud, 
põikpäine ja nende põllutööriistad olid tehtud metal- 
list. Aga kui Kronos pettus ka selles kolmandas soos, 
lõi ta sootuks neljanda — tolle kangelaste, pooljuma- 
late oma. 

Meie tänapäevane inimkond kuulub Hesiodose 
järgi juba viiendasse sukku, nimelt raudsesse. Meie 
oleme segu “heas:” ja “kurjast”, me tunnetame rõõmu 
ja valu. Kui aga asjad on juba niikaugel, et lapsed ei 
sarnane enam isadega, peremees ei taha külalistele 
tere tulemast öelda ja vend ei tunne omaenese venda, 
siis hävib — Zeusi nimel! — ka meie sugu. 

Väga detailselt, relvade, mürina ja temperatuuri 
kõiki nüansse silmas pidades kirjeldab Hesiodos 
jumalate ja titaanide vahelist lahingut. Kuigi viimati 


nimetatud on jumalate endi kätetöö, olid nad määratud 

maa pealt kaduma. Puhkes kohutav taplus, milles 
osales koguni peajumal Zeus ise, kes paiskas taevalao- 
tusest alla mürtsuvaid välgulaenguid. Mitte tavalisi 
välgunooli, vaid mürske, mis panid vee meres keema, 
kõrvetasid maasiilusid ja sundisid maapinna värisema. 
Seda lahingut kirjeldab Hesiodos mitmel lehekülel. 
Mina saan siia paigutada ainult pisikese kärbitud lõigu 
1817. aasta tõlkest. Et seejärel rajada mõttesild 
Indiasse. 

“... Taamal ka titaanid kindlustasid oma laevas- 
tikku... valjult mürtsus maa, pea kohal kummuvast 
taevast kostis müra... ja otsemaid taeva poolt, sealt ja 
Olümposelt, raevutses pikne välkudes. Löök löögi 
järel kaikudes, põrina ja sähviva valgusega... siuglesid 
pühad leegid... Toitvaid võrseid ajav maapind praksus, 
kerkides lõõmangus laialt, ja tulises hõõguses pragises 
vägev metsatukk... siis läitusid pühad õhuvood, nii et 
ka kõige vastupidavamad jäid pimestatult vaatama 
välgukiirte ja piksenoolte kumavat valgust... Nõnda- 
moodi, nagu maa poole see kummiv taevas lähenes, 
sedaviisi pidi sellele ka kõige võimsam müra vasri 
tõusma.... Võitlusse sööstsid jumalad, metsikult 
mässasid tuuled ja pöörasid üles tolmu ja laostust... 
Nüüd lennutas Zeus oma kõige vägevama mürsu... ja 
siis järgnes meeletu kõmakas...” 

Sellise tapluse puhul ei saanud enam tegemist olla 
maiste asjadega. Millestki samalaadsest, kuid veelgi 
õudsemate relvade kasutamise saatel toimuvast võib 
lugeda ka India rahvuseeposest “Mahabharata”. 3 Ka 

seal võitlevad omavahel jumalate soost tegelased, ehkki 
nende nimed ei ole Zeus ega Orpheus (8. raamat!: 

“See tundmatu relv on särav välk, hävitav surma- 
kuller, mis muudab kõik Vrišni ja Andhaka omaksed 
tuhaks. Kõrbenud kehasid ei saanud keegi enam ära 
tunda. Nendel, kes pakku pääsesid, langesid ära juuk- 
sed ja kadusid küüned. Savipotid purunesid ilma iga- 
suguse põhjuseta, linnud muutusid valgeks. Lühikese 
aja pärast olid kõik toidud mürgised. Välk laskus alla 
ja pihustus peeneks tolmuks.” 

Mis aga oli toimunud Gilgamešiga, kui ta sõber 
Enkidu suri vaevades pärast kohtumist jumaliku 
monstrumi Humbabaga: “Kas ehk tabas sind taevase 
sõnni mürgine hingeõhk?” 

Kõik “Mahabharata” saksakeelsed väljaanded on 
oluliselt kärbitud. Et ma sanskritu ei valda, pean piir- 
duma nendest mahukamate ingliskeelsete tõlgetega ja 
saan alljärgnevad lõigud esitada just nende alusel. 
Samas on võrdlusmomendid Hesiodosega liiga ilmsed 
selleks, et neid tohiks kahe silma vahele jätta:”>° 

“Oli säherdust moodi, otsekui kõik ürgjõud 
oleksid vallandunud. Päike pöörles ringiratast. Relva 
hõõgusest tabatunz tuikus terve maailm palavuses. 
Elevandid olid saanud kõrvetada ning jooksid metsi- 
kutena sinna ja tänna... Vesi läks tuliseks, loomad 
kõngesid... Tulemöll kaadas ridamisi puid otsekui 
metsapõlengus... Hobused ja sõjavankrid süttisid lee- 
kides, kõik paistis otsekui pärast tulekahju. Tuhanded 


vankrid söestusid ja siis laskus alla sügav vaikus... 

Kõik, mida siis võis veel näha, pakkus õudset vaate- 
pilt. Hirmus kuumus oli langenute laibad köndista- 
nud... Ealeski varem pole me näinud nii hirmsat sõja- 
riista, iialgi varem pole me kuulnud nii hirmsast sõja- 
riistast.” 

Just siia võiks kuuluda veel üks põikseos 
“Gilgamešiga”:” “Taevas kisendas, maa mõirgas 
vastuseks. Sähvis välk ja tärkas leek, sadas surma. Sära 
sumbus, tuli kustus. Kõik, mida pikne oli tabanud, sai 


tuhaks.” 


Need massihävitusrelvad — samad, mida on kirjel- 
danud Hesiodos ning mille kohta võib lugeda 
“Mahabharatast”, “Gilgamešist” ja mujalt — leidsid 
niisiis kasutamist juba kaugel eelajaloolisel perioo- 
dil. Oleksid r.eed jumalate lahingud toimunud hiljem, 
juba ajaloolisel epohhil, peaks ometi leiduma täpse- 
maid andmeid ja dateeringuid. Et neid ei ole üldse 
olemas, jääb päevakorda ainult eelajalugu — või siis 
fantaasia. Muidugi mõistan neid teadlasi, kes avaldasid 
enne 1945. aastat vaimukaid kommentaare inimkonna 
vanade pärimuste kohta. Kuid pärast Teist maailma- 
sõda, pärast Hiroshimat ja Nagasakit, on meie maa- 
ilmapilt radikaalselt muutunud. Nüüd teame, milleks 
“jumalad” 021 suutelised. 

Koguni need “Ramajana” 24 000 šlokat (šloka 
on kahest reast koosnev india värsimõõt) osutuvad 
tõeliseks aardelaekaks, selgitamaks jumalate iidvanu 


tegemisi ja toiminguid ning nende tehnilisi võimalusi. 


Kuigi “Ramajana” üleskirjutis dateeritakse neljan- 
dasse või kolmandasse Kristuse-eelsesse sajandisse, 
pärineb selle süžee tundmatutest algallikatest. Loo 
peakangelane on kuningapoeg Rama, kelle naise 
röövis ja viis Lanka saarele deemonlik hiiglane Ravana. 
(Viide asjatundjatele: mõelge Trooja pärast peetud 
võitluse põhjusele!) Ahvide kuninga abiga (ja tugeva 
tehnovarustuse toel) Õnnestus Ramal abikaasa Sita 


tagasi tuua,?" 5 


Väga üksikasjaliselt kirjeldatakse samas mingit 
suurejoonelist vankrit, mis kerkib õhku. Sõiduk, mis 
meenutab lendavat püramiidi, stardib vertikaalselt. 
See oli nii kõrge kui kolmekorruseline maja ja lendas 
Lankalt (Sri Lanka / Tseilon) Indiasse. Nii läbis Rama 
lennumasin üle 2000 kilomeetri. Selle sisemuses oli 
ruumi mitmele reisijale ja lisaks ka mõned salajased 
kambrid. Kui sõiduk kerkis koos Rama ja Sitaga maa- 
pinnalt, kostis meeletu müra. Kirjeldatakse, kuidas 
müristamise saatel taeva kõrgustesse kerkiv lennu- 
masin pani mäed vappuma, läites samas ka ehitised, 
aasad ja metsad. Aastakümneid enne Hiroshimat, 
anno 1893, märkis professor Hermann Jacobi selle 
kohta: “Pole vähimatki kahtlust, et sellega mõel- 
dakse ainult mingit troopilist tormi.” 

Pärast Hiroshimat peaksime olema arukamad, 
kuigi ma ei saa nende kommentaaride taustal, mida 
nüüdisaja eriteadlased niisuguste vanade tekstide 
lahtimõtestamisel pakuvad, eales pääseda kahtlusest, 
et elan täiesti vääras ajastus. Minu vaatevinklist on 

kõik selge: paljugi sellest, mida vanad kroonikakirjuta- 
jad esitavad, ei pärine ainuüksi nende süngest 
fantaasiast. Kord oli see ikkagi tegelikkus — koguni 
möönduse., et õudsed sündmused ei toimunud aega- 
del, mil poeedd ja ajaloolased nendest kirjutasid. 
Oleks kõik toimunud nende elupäevadel, siis poleks 
loogiliselt võttes mitte keegi saanud midagi üles tähen- 
dada. Nad olnuksid kõik surnud. Kroonikud ei olnud 
seega tunnistajad-pealtnägijad. Üles tähendati seda, 
mida teised said eemalt jälgida; fikseeriti seda, mida 
kirjeldasid nende endi hõimlased, kuid alles pärast 
seda, kui külastati mahapõletatud lahingutandreid ja 
linnu. Või sootuks hilisemal ajal, kui need ellujäänud, 
kes olid sattunud pelgalt viibima tolle kaose veeres, 
jutustasid teistele oma pöörastest muljetest. 

Selline teave ei-tea-mitmendast suust ei saa olla 
täpne. Seda vähem, et nii sürdmuste tunnistajatel kui 
ka hilisematel kroonikutel polnud halli aimu näiteks 
nüüdisaegsetest relvasüsteemidest. Mis jäigi neil muud 
üle, kui kirjutada kõik see mõistust ületav asjalugu 
taevaste jumalate — aga kelle siis veel? — kontosse. Pea- 
legi tehakse vanades tekstides selget vahet tavaliste 


loodusnähtuste ja jumalate relvade osas. 


Hesiodos käsitleb oma “TAeogonias” ka kükloope. 
Need olnud suured ja jumalatesarnased olendid, kelle 
lauba keskel ilutses ainult üks silm, millest tuleneb ka 
nende nimi “ümarsilm”, sest “ringümmargune oli 


nende üks ja ainus silm näol””?, 

Varem söandasin arvata, et kükloobid võisid olla 
ainult fantaasiasünnitised, sest ealeski pole kusagil 
nähtud ühesilmseid olendeid. Kuid nüüd pole ma 
selles enam >äris veendunud. Alates 17. sajandist 
kirjeldab meditsiiniliteratuur üksikuid väärsünnitisi — 
ühesilmseid olendeid. Samas kinnitab moodne genee- 
tika, et meie kahesil:msuses on süüdi mingi üksainus 
geen. Selgroogsetel, kelle hulka meiegi kuulume, 
ilmub embrüonaalses arengufaasis kõigepealt valgus- 
tundlikest rakkudest koosnev lintjas “meelteväli”. Kui 
geeni “Pax-6” funktsioon oleks pärsitud, ei jaguneks 
see valgustundlike rakkude kogum kaheks eraldatud 
piirkonnaks. Siis oleksimegi kükloobid. Ainult taevas 
teab, millised geneetilised mängud kord jumalatele 
pähe kargasid — ja kust hankisid nood kroonikakirju- 
rajad teavet kükloonide kohta. 

Lendvankreid mainib paljudes värssides ka 
kreeklane Hesiodos. Näiteks “Fragmendis nr. 30”, 
kus Zeus laskub kõuemüra ja leekivate välkude saarel 
taevast alla. JA Lüüdia kunagise valitseja Kandaulese 
ihukaitsja kasutada pidi olema tõepoolest õudust- 
äratav tehnovarustus. Tolle mehe nimi oli Gvges ja ta 
pidas (Platoni järgi) karjuse ametit. Herodotos kirju- 
tab, et see Gvges olevat juba noorusaastatel tulnud 
paleesse ja sõbrunenud valitsejaga. Ühel ilusal päeval 
olla Kandaules nõudnud Gygeselt, et too vaatleks 
salamisi kuninglikus magamistoas lahtiriictuvat kunin- 
gannat, veendumaks tema ebatavalises ilus. See toi- 
muski, kuid valitseja abikaasa märkas akna taga hiilivat 

piilujat ja nõudis seepeale, et ta kas mõrvab Kandau- 
lese või kaotab ise elu. Kui Gvges saadaks Kandaulese 
teise ilma, siis pannakse just tema Lüüdia kuningaks. 
Ni toimuski, sest kuninganna täitis lubaduse. 

Gvgese kasutada olevat olnud nähtamatuks tegev 
sõrmus. Sellest kirjutab filosoof Platon dialoogis 
“Rik”. Sellal kui Gvyges pidas alles karjuse ametit, 
olevat kord puhkenud vägev torm, maa vappunud ja 
selle pind mõranenud. Imestuse saatel olla nooruk 
vaadanud enese ees avarduvat suurt auku. Ta roninud 
sinna sisse, kus:” 

“..silmas teiste imepäraste asjade seas lisaks ka 
seest tühja, raudset ja akendega varustatud hobust. 
Gyges vaatas selle sisse ja nägi laipa, mis olnud hoopis 
suurem kui tavaline inimene. Temal ei olnud üll 
midagi, ainult sõrmes kuldne sõrmus, mille ta [Gvges] 
ära võttis, et siis kohemaid välja joosta...” 

Sõrmusel oli mingisugune liikuv mehhanism ja 
Gvyges pööras seda. Teiste karjuste hulka naasmisel 
märkas ta, et mitte keegi nendest ei näinud teda. Vasta- 
valt sellele, millisesse seisu oli sõrmus parajasti pööra- 
tud, sai mees kas nähtavaks või kadus teiste silmist 
sootuks. Kuid ka viimasel juhul kuulis ja nägi Gvges 
kõike, mis ta ümber toimus. Sellise imeasja omamine 
pidi küll tekitama ahvatluse piiluda korraks kunin- 
ganna magamiskambrisse. Nähtavasti juhtus selles 
veidras mehhanismis mingi tõrge, sest kuninganna 
märkas teda ikkagi. Ent juhul, kui keegi suudab ennast 


lausa omaenese tahtmist mööda nähtamatuks muuta, 

poleks tal ka kuigi raske terve Lüüdia valitsejaks 
saada. 

Gvygese lugu on vanim kirjeldus naistepiilujast. 
See võib muidugi olla selge fantaasia, sest kes ei ihal- 
daks aeg-ajalt kasutada niisugust nähtamatuks muut- 
vat aparaati? Kuid milleks on lisatud sellele episoodile 
veel mingi maa-alune kamber hiiglase luukerega, nagu 
ka akendega varustatud metalne hobune? Mingil viisil 
meenutab niisugune lugu muinasjuttu Aladdini ime- 
lambist. Tol noormehel tuli ainult pisut hõõruda oma 
lambi klaasi, et kõik ta soovid täituksid. 

Muinasjutud ongi just seepärast muinasjutud, et 
neis on tegemist fiktiivsete lugudega. Kirjeldused eel- 
ajaloolisel perioodil kasutatud õudusttekitavatest sõja- 
riistadest pole muidugi tavaliste muinasjuttudega 
võrreldavad. Esmalt seepärast, et nendes käsitletakse 
niisugust tehnoloogiat, mida tunneme alles nüüdisajal. 
Teiseks, et aastatuhandete eest ei kriibitud ühtki päri- 
must savisse. Ning kolmandaks, et jumalate imerelvad 


ei esine kaugeltki ainult ühe rahva kirjeldustes. 


Leiame veel ühe kaaluka põhjuse, miks “Argonautika” 
olulisim sisu ei saa olla pärit Kreekast: tähtkujud. 

Ida poole Suure Peni tähtkujust, mida pole öises 
taevas kuigi raske leida, sest sellesse kuulub hele 
Siirius, jääb ka “vanaaegne” tähtkuju Argo, mida nüüd 
tõlgendatakse teisiti. Seda on võrdlemisi tülikas näha, 
sest ta asetseb lõuna suunas üsna madalal ja kaob 
kevaditi juba õhtutundidel. Tähtkuju Argo olevat 


taevalaotusele kinnitamad jumalatar Athena, toosama, 
kes muutis ka “Argonaudkas” kirjeldatava ja nime 
“Argo” kandva laeva uppumatuks ning varustas selle 
kõneleva palgijupiga. Ometi tundsid sedasama täht- 
kuju juba babüloonlased kui Taevalaeva.* Sama 
kehtib ka Jäära kohta. Kreeklased tuletasid selle Kuld- 
villaku loost. Nad uskusid, et Phrixos ja ta õde Helle 
olevat kunagi nimelt sellise eluka turjal Euroopast 
Aasiasse lennanud. Seepärast kannabki üks mere- 
kitsus praeguseni nime “Hellespontos”. Aga ime- 
pärane jäär olevat pärastpoole ennast ise oma kuldsest 
kasukast vabastanud ja taevalaotusse lennanud, kus 
muutuski tähtkujuks. Lisaksin, et vanas Babüloonias 
oli see Jäär juba ammu tuntud. 

Kreekamaa lendav ratsu Pegasos kandis legendi 
järgi oma turjal deemonlikku koletist nimega Chimaira, 
seda lõvi-, kitse- ja lohepealist. Kuid see tähtkuju oli 
eada ja tuntud juba aastatuhandeid enne Apolloniost. 
Sama kehtib ka Sõnni ja Plejaadide kohta. Pole raske 
tõestada, et kreeka poeedid võtsid need tähtkujud üle 
vanematelt rahvastelt ja paigutasid need hiljem oma 
kangelaseeposte raamistikku. Kõik juhtus lihtviisiliselt 
nii üksnes seepärast, et kreeklaste ütlused ei saanud 
nendel aegad:1 enam klappida. Nii hoiatab näiteks 
Hesiodos oma kirjutises “Tööd ja päevad” nende 
neljakümne päeva eest, mille vältel Plejaadid pole 
nähtavad. Selles ajavahemikus tulnuks igasugust laeva- 
tamist hoolikalt vältida. Vahemere rajoonis seostati 


Plejaadide kadumise faas alati metsikute rajuilmadega 

merel (niinimetatud ekvinoktsiaaltormidega;. Ent 
Hesiodose aegadel ei sobinud see — astronoomilisest 
seisukohast — enam ammugi. Astronoomiliselt võis see 
aset leida “tegelikult varem kui umbes 4000 kuni 2000 
aastat enne Kristust, milal Plejaadide helizakiline 
loojumine sattus enam-vähem kevadisele ekvinoktsiu- 
mile järgnevatele nädalatele”””'. Hesiodos pidi järelikult 
kasutama hoopis vanemaid allikaid. 

“Argonautikas” purjetavad kangelased Erida- 
nosel, mille nüüdsed õpetlased tahavad praeguse Po 
jõena asetada Ülem-Itaalizsse. Kreeka tekstid viivad 
Eridanose reeglipärasesse seosesse Veevalaja ja Orioni 
tähtkujudega. Samal seisukohal olid ka muistse 
Babüloni tähetargad, nagu kinnitab üks Assurbanipali 
saviraamatukogus avastatud astronoomiline tabel. Ja 
kust on pärit see lohe, keda juba ammustilma võisid 
kreeka luuletajad samuti tähistaevas imetleda? Selle- 
kohane teave esineb juba sumerite savitahvlitekstides. 
Mingi jumalus pidi mõnele preestrile näitama tähtede 
konstellatsioone ja seepeale kriibiti kõik vajalikud 
andmed koguni kirjatahvttele. Nende andmete või 
kirjelduste hulgas leidub ka taevane lohe koos oma 
hüdraga. Jalamaid meenutab see minule kui põik- 
suunas mõtlejale veeuputuse-eelse prohveti Eenoki 
niinimetatud “taevarännakuid”. Mingi “ingel” pakkus 
temalegi taevavõlvi kohta selgitusi:” 

“Ma nägin taevaseid tähti ja ma nägin, kuidas ta 
neid kõiki oma nimedega hüüdis. Ma nägin, kuidas 
neid kaaluti selleks kohaste kaaludega, ikka vastavalt 


89 


nende valguse heledusele, nende kaugusele ruumis ja 


nende väljailmumise päevale.” 


Kreekamaa pärimuste maailm oli alati seotud kinnis- 
tähtede taevaga, ainult et konstellatsioonid koos nendega 
seotud mõistatuslike kujutelmadega eksisteerisid juba 
aastatuhandeid varem. Prometheus olevat õpetanud 
enese loodud olendeid tähtede tõusu ja loojumist jälgima. 
Kuid samas jagas ta ka kirjatarkust ja seletas mitmeid zea- 
dusi. Mereolendit nimega Oannes, kes toimis täpipealt 
samal viisil, olen juba kirjeldanud. Diodoros Sitsiiliast 
teadustab punktipealt sedasama oma esimeses raamatus: 
nimelt olevat inimesed õppinud kõner, kirja ja ka teadusi 
kõigepealt just jumalatelt.“ Sama jätkub muistsete vaa- 
raodega?”, jaapanlastega*, tiibetlastega”, maiadega, inka- 
dega ja nii edasi, ulatudes üha kaugemale... 

Näib, et üksnes meie ühiskond ei huvitu nendest 
pärimustest ja kroonikatest kuigivõrd. Eks meie teame 
ju kõike hoopis paremini! 

Pole vähimatki kahtlust, et kreeka luuletajate ja 
ajalookirjutajate lugude raamistik toetub iidsele 
Hellasele ning lood on just seetõttu läbi pikitud kreeka 
jumalate nimedest ja viidetest sealsele maastikule. See- 
vastu asja tuuma puudutavad tunnistused, olgu need 
pärit “Argonautikast” või Hes:odose kirjeldatud 
jumalate võitlusest titaanidega, ei käsitlegi Kreeka- 
maad. Väidaksingi selle kohta, et jumalate järglased 
jätsid Vana-Kreeka geograafilisse ruumi omad jäljed. 


"Tahaksin mõned nendest siin esile tuua. 

JUMALATE VÕRGUSTIK 


Vastuvaid lematuid 
tõdesid pole üldse olemas, 
ja $ui neid leidukski, 


siis osutuksid need igavateks. 


Theodor Fontare, 1818—1898 


N agu igamees teab, olid just egiptlased esimesed, 
kes ehitasid püramiide. Niiviisi teavitab meid 
eriala, mis kannab nime egüptoloogia. Kõigist püra- 
miidivormidest vanim olevat Sakkara astmikpüramid, 
mis püstitati vaarao Džoserile (2609—2590 e. Kr.). Kas 
see arvamus klapib? 

1800 aasta eest elas kreeka rändurist kirjamees 
Pausanias Periegetes. Tollal reisis ta läbi kogu kodu- 
kandi ja koostas ülevaatlikke, puhuti õilmitsevaid 
lugusid oma ajastu Kreekamaast. Millalgi lahkus ta 
Argosest, linnast Nauplia lahe lähikonnas, läks 
Epidaurose sihis ning märkas teest paremal — mõel- 
dud on vana maanteed Argosest Tepeasse — väheldast 
püramiidi. Natuke kaugemal, vaevalt paar kilomeetrit 
lääne pool praegusest Ligurio külast ja otse 
Arachnaioni mäe jalami veeres, seisis teine sama- 
sugune. Pausanias vaatles ehitisi lähemalt. Need olid 


kokku laotud aukartust äratavate mõõtmetega kivi- 

plokkidest, igaühel pikkust keskeltläbi poolteist meet- 
rit. Mõned suuremad lebasid maas ja Pausanias arvas, 
et seal peab tegemist olema hauapüramiididega.”" 

Alles aastatel 1936 ja 1937 astusid arheolocgid 
Pausaniase jälgedesse ning leidsid kõnealused rajati- 
sed taas üles. Praegu nimetatakse neid “Argolise püra- 
miidideks”. Lähikonnast avastati veel üks megaliitehi- 
tis, mida hakati pisut halvustavalt kutsuma “palk- 
majaks”. Selle puhul on tegemist eelnevalt tahutud ja 
üksteisele asetatud kivitaladest koosneva peaaegu rist- 
tahukalise moodustisega. Mõned sealse ehitusviisi 
detailid meenutavad Peruus leiduvaid gigantseid 
müüre. Kummaski paigas ei ole materjaliks korra- 
päraste risttahukatena raiutud monoliidid, vaid keeru- 
kalt üksteisega sobitatud hulktahulised plokid — ilm- 
selt pidi see andma ehitisele maavärina puhuks vaja- 
liku stabiilsuse. 

Ligurio püramiidi välismõõtmed on sellised: 
põhjapoolne külg 14, läänepoolne 12,5, lõunapoclne 
12 ja idapoolne 12,75 meetrit; kõrgust on umbes 10 
meetrit ja tipp puudub üldse. Rajatiste seest pole avas- 
tatud hauakambreid ega matusepanuseid, ometi on 
leitud keerukas müüristik ja väheldasi ruume ning 
basseine, mida kasutati ilmselgelt veemahutitena. Kas 
need olid mõeldud kümblemiseks ja kas nendes oli 
üldse millalgi vett, seda ei saa enam kindlaks määrata. 
1940-ndate aastate arheoloogid dateerisid mõlemad 
püramiidid umbes 400. aastasse enne Kristust ja jõud- 


sic järeldusele, et tegemist ei saa olla haudadega, 


Argose püramiid on vanem kui Cheopsi püramiid 


Egiptuses. 

samas ka mitte näiteks kaitsetornidega. Võib-olla olid 
need siiski mingit liiki valvemajad või kasarmud 
maanteed kontrolli all hoidvate sõdurite jaoks. Aga 
miks pidid need kordonihooned olema just püra- 
midjad? Sellel polnud vähimatki mõtet, pigem vaja- 
nuksid sõjamehed mingit kõrgemat platvormi, kust 
saaks tervel ümbrusel pilku peal hoida. 

Alles 1997, aastal võtus üks Kreeka-Briti töö- 
rühm Argolise püramiidid uue uurimise alla. Seekord 
prooviti nende vanust määrata termoluminestsentsi 
abil. (Kvarts, kaltsiit ja põldpagu kiirgavad kuumuta- 
misel valgust. Samas saab kristallide radioaktiivseid 
lisandeid kinni püüda ja dateerimiseks kasutada.) 
Tulemus hämmastas spetsialiste. Püramiidid pidid 
olema vähemal: 4700 aastat vanad, kuid võisid koguni 
pärineda veelgi varasemast ajast. * Niimoodi tuvas- 
tatud alumine piir, 2700 aastat enne Kristust, teeks 
need ehitised sootuks eakamaks kui cletatavalt vanim 
samasugune Egiptuses Sakkaras. 

Vahepeal õppisid kreeka arheoloogid tundma 
veel üht, seekord hoopis suuremat püramiidi Mükeene 
läheduses. Seegi pidavat olema aastatuhandeid vanem 
kui Sakkara püramiid. Kahetsusväärselt ei soovi 
Ateena kultuuriministeerium, et seda hakataks põhjali- 
kumalt uurima või koguni avama. Nii tulebki piirduda 
üksnes sobivaimast allikast pärit usaldusväärse infor- 


matsiooniga — ktid liiatigi ei tohi seda avalikustada. 

Pausanias, see kirjutav rännumees 1800 aas:a tagant, 
oli teel Epidaurose poole. See oli vanasti Asklepiose 
auks püstitatud uhke pühamu. Kuigi nimetatud paik 
asub napilt paari kilomeetri kaugusel Egeuse merest, 
pole siin jälgegi mingist rannast, sest Epidauros 
peitub metsaga kaetud küngaste vahel. Juba 4000 
aasta eest austati Epidaurose ümbruskonda kui püha 
kohta. Arheoloogiliselt saab tuvastada tempt te jäänu- 
keid, mis olid püstitatud jumal Maleatase auks, kes 
pidi inimesi tõbedest terveks ravima. Epidauroses 
leidub ka megaliitseid ehituselemente — sellisest 
ammumöödunud ajast, mida keegi ei suuda ära arvata. 
Kuna paljud Kreeka kultuskohad, mida siin <äsitlen, 
on kõik omavahel seostatud ja et just praegu hakkan 
kokku kandma teabekillukesi ühe kriminulli jaoks, 
peaksid mu lugejad meelde jätma: piirkond, kuhu 
hiljem Asklepiose auks rajati Epidauros, oli pühapaik 
juba kiviajal. 

Umbes seitsmendal Kristuse-eelselaastasajal, kui 
üha enam inimesi suundus palverännakule Epidaurc- 
sesse, pühitseti see paik Asklepiosele. Tco oli aga 
Apolloni poeg, selle jumalavõsukese järglane, kes oli 
rännakul hüperborealaste maale oma lendavai parga- 
sel kohanud laeva nimega “Argo”. Zeus olevat korral- 
danud Asklepiose surmamise — välgunoolega. Mida 
lubamatut oli too korda saatnud? Asklepios oli ikkagi 
Apolloni poeg ja see omakorda Zeusi poeg. Niimoodi 
pidi papa Zeus olema Asklepiose vanaisa. Pärimus 


teavitab, et pärast seda, kui Asklepios oli «õudnud 

Selline võis olla Asklepiose tempel Epidauroses. 

Epidaurose pühamu. 

Epidawose renoveeritud amfiteater. 
Akustika on oivaline. 


loendamatuid inimesi tervistada, muutus ta üleanne- 
tuks ja hakkas koguni surnuid elustama. Säherdune 
teguviis ärritas Zeusi sedavõrd, et ta andiski käsu 
Asklepios hukata. (Samas leidub Asklepiose surma 
kohta teisigi versioone.) Aga ikkagi on vanakreeka 
autorid teatava seiga asjus üksmeelel: Asklepiost oli 
kasvatanud kentaur Cheiron. See oli toosama hobu- 
inimene, kelle juures oli ka argonautide juht Iason 
noorusaja mööda saatnud. 

Asklepiose sümbol — roomlased austasid teda 
kui arstikunsti jumalat Aesculapiusena — oli ümber 
kepi keerduv madu. Aesculapiuse sau on praeguseni 
arstide ja apteekrite kaubamärk. 

Kahtlemata väärib külastamist ka nüüdisaegne 
Epidauros. Kuigi sealsed varemed on valdavas osas 
pärit neljandast Kristuse-eelsest sajandist, leiab uudis- 
himulik rändaja väljakaevamiste piirkonna veerest 
megaliitehitiste jäänukeid. Seal on tihtipeale üksil- 
dased suured kiviplaadid poetatud riburadu maasti- 
kule või saanud mõne hoopis hiljem ehitatud põranda 
ehitusmaterjaliks. Rajatise keskmes on ümara ehitise 
jäänukid. Mitte keegi ei tea, milline võis kunagi olla 
selle otstarve. Vanadel aegadel nimetati seda sõõrjat ja 
poleeritud kiviplaatidega raamistatud süvendit Askle- 
piose hauaks. Hiljem arvati, et just siin hellitati 
Asklepiose pühasid madusid. %meti kõnelevad 
nüüdsed turismijuhid pisut häbelikul ilmel mingist 
“Tabürindist”. Kuid midagi selletaolist pole seal mingil 


juhul. Praegusajal restaureeritakse ja renoveeritakse 

Epidaurost ning pärast sellekohaste tööde lõppu ei 
saa enam keegi kindel olla, kas varasemad oletused 


säilitavad veel oma kehtivuse. 


Mis võis aastatuhandete eest Epidauroses toimuda? 
Tõbiste ja õnnetustes või sõjas kannatanute rongkäik 
kulges päevast päeva palverännakuna selle antiikse 
ravitsemispaiga poole. Seal ootas neid poolteisesaja 
toaga ulualune, lisaks mitu templit, üldkasutatavad 
saunad, spordiväljak ja hiljem koguni 20 (00 iste- 
kohaga teater. Praeguseks on see ennistatud ja akus- 
tikagi seniajani nii täiuslik, et turistid võivad koguni 
ülemises istmereas selges kuulda, mida nende 
giid amfiteatri keskel normaalse valjusega kõne- 
leb. Keskus, kus toimetati raviprotseduure, kandis 
nime Abaton (tõlkes: mittesisenetav;.* Pärast seda, 
kui patsiendid olid kaasatoodud andamid preestri- 
tele usaldanud ja paaril ettenähtud tseremoonial osa- 
lenud, viidi nad tervistavasse unne. Just see protse- 
duur toimus Abatoni 80 meetri pikkuses saalis, kus 
leidsid aset tõelised imeparanemised. Aga kuidas tea- 
takse sellest 2500 aastat hiljem? Teatakse seetõttu, et 
paranenud inimesed tellisid kirjatarkadelt, et nende 
imeline tervistumine ja tänusõnad jumalatele leiaksid 
põlistamist kivi- ja marmortahvlitel. Praegugi ripuvad 
paljud nendest tahvlitest esialgsetes kohtades, samas 
kui osa on toimetatud säilitamiseks Epidaurose vähel- 
dasse muuseumi. 1882. ja 1928. aasta väljakaevamis- 
tel leiti Abatoni põranda alt selliseid tänutahvleid üsna 

arvukalt. Milline ravitsemine või koguni imeteod või- 
sid siin aset leida? Paar näidist nendest kivistest tänu- 
kirjadest: 

“Ambrosia Ateenast, ühesilmne. Ilmus jumala 
ette härda palujana. Kui ta kõndis mööda pühamut, 
naeris ta ja pidas võ:matuks, et halvatud ja pimedad 
võiksid terveks saada. Pärast seda, kui Ükssilm oli 
parandusmajas maganud, väljus ta sealt kahe kõike 
nägeva silmaga.” 

“Euhippos kandis tervelt kuus aastat põlves 
piigitera ja magas paranduskojas... Kui saabus uus 
päev, sammus ra tervenenult välja.” 

“Lampsakosest tulnud Hermodikos, kogu kehast 
halvatu. Asklepios tegi terveks temagi siis, kui ta 
magas parandustoas. Arst käskis, et ta võtaks pärast 
väljumist kõige suurema kivi, mida üldse suudab leida. 
Ta tõigi selle, rais przegugi pühakoja ees lebab.” 

“Alketas Halieiszst. Too oli pime ja magas püha- 
kojas. Kui koitis uus päev, tuli ta sealt nägijana välja.” 

“Arate Lakoonikast. Vesitõbi. Tema asemel 
magas ta ema, sellal kui ta ise oli Lakedaimonis, ja ema 
nägi und... Ku: tagasi jõudis, oli tütar terveks saanud. 
Temagi oli näinud sedasama unenägu..” 

“Euphares, laps Epidaurosest, kannatas kivide 
käes. Sel ajal kui ta magas, küsis jumal unenäos: “Mida 
annad mulle, kui teen su terveks?” Laps vastas: 
“Kümme marmorkuulikest.” Jumal naeris seepeale ja 
lubas tedagi tervistada. Järgmisel päeval oli Euphanes 


terve.” 

“Aischines ronis puu otsa, et vaadata läbi akna 
Abatoni sisse. Ta kukkus puult mingi terava asja otsa 
ja vigastas mõlemad silmad. Ta pages pimedana 
Abatoni ja anus jumalat. Tema sai terveks.” 

“A ristokritos Halieisest. Ta poeg oli läinud merre 
ujuma, kuid sealt polnud enam tagasipääsu. Tema 
asemel magas Asklepiose juures parandusmajas isa, 
kes ei suutrud poissi leida. Kui ta hommikul välja tuli, 
leidis poja eest täiesti tervena.” 

Epidaurose tänutahvlitel kirjeldatakse umbes 
seitsetkümmend üleloomulikku tervistumis: ja abi- 
saamist. Võiks öelda, et selles pole midagi eriskumma- 
list, sest säärased paranemised leiavad aset ka praegus- 
ajal — näiteks katoliiklaste palverännupaikades, nagu 
Lourdes Prantsusmaal või Fätima Portugalis. Prae- 
gugi ei käitu ime läbi tervise tagasi saanud inimesed 
teisiti kui ammuste aastituhandete eest. Nende aus- 
rusavaldused ja tänu on täpselt samalaadsed. Aga eks 
sellest annavad tunnistust musttuhat votiiv- ehk tänu- 
tahvlit maailma kõigis palverännakupaikades. 

Kuid imetervistamised enne Kristust ja tänase 
päeva imetervistamised lähtuvad erinevatelt posit- 
sioonidelt. Igaüks, kes saab tärrapäeval osa imetervis- 
tamisest, on südamepõhrani veendunud, et selles pidi 
osalema Jeesuse, Maarja või vähemalt mõne kristliku 
pühaku tahe. Epidauroses ei olnud mingeid kristlikke 
tegelasi, kelle poole võinuks abi saamiseks palvetada. 
Kes või mis põhjustas siis neid ilmselgeid paranemisi? 


Sellise küsimuse taustal on selge, et spontaansete ja 

imeliste tervistumiste jaoks ei vajatagi mingit krist- 
likku religiooni. Epidauroses usuti Apollonisse ja 
Asklepiosesse — ja saadi ikkagi terveks. 

Nii jääbki järele ainult uskumus, sügav sees:nine 
veendumus, mis käivitab ka paranemisprotsessi. Igas 
tervistamiskohas, olgu aastatuhandetetagustes või 
tänapäevastes, leidub enesesisendust, kuid samas ka 
massisugestiooni. Praegu palvetatakse ühiselt, osale- 
takse protsessioonides ühiselt, käiakse missadel ühi- 
selt. Varem olid selleks ühiselt toimetatavad ohvri- 
rituaalid, ühised lõhnaained, mida hingati (praegu 
viirukisuits), ühine flöödimäng, mida kuulati (praegu 
orel) — või ühine andamite toomine. Igasugune mõte 
kontsentreeritakse siin teatavasse ahtasse punkti ja 
teadvus ei võta peatselt enam üldse vastu ümbrust ega 
argimuresid. Seda protsessi nimetatakse autogeenseks 
treeninguks või kõneldakse meditatsioonist, kuigi 
mõttemaailma selline koondamine on toimunud juba 
väga vanadest aegadest ja on leidnud kasutamist 
paljude religioonide rüpes. 

Praegusajal koonduvad osalejate pilgud igas 
“imede” toimumise paigas ühteainsasse punkti — olgu 
siis altarile või mõnele j.imalaemakujule. Pärsitakse 
üldist teadvusseisundit ja inimesed langevad teatavasse 
hüpnootilisse letargiasse. Niisugust grupielamust võib 
igaüks meie hulgast omal nahal tundma õppida. Igatsus 
mingi miraakli järele lähendab võhivõõraid inimesi, 
loob tahtmatult omavahelisi suhteid, ning need kustu- 
tavad igasuguse pelguse — koguni halisemise- ja nutu- 


hirmu. Olen seda üsna sageli täheldanud: Lourdes'i 
imeallika juurde päevast päeva tõttavates protses- 
sioonides osalejaid täidab sügava uskumise kõikehaarav 
tunne. Siin, nende inimeste lootuste sihtkohas, ihalda- 
takse oma piinadest vabaks saada. Need peaaaegu 
ekstaatilised emotsioonid on saanud iga religioosse 
tervistamiskoha viljakaks pinnaseks, ja eks sellel võrsu- 
des muutub mõeldavaks koguni mõeldamatu. 

Epidauroses sai see võimalikuks — tänutahvlid 
kinnitavad seda. Küllap tundsid sea:sed preesterarstid 
alateadvuse mõjutzmise sugestiivset jõudu. Kuid 
kõigepealt sattusid Epidaurosesse ikkagi mitte preest- 
rid, vaid lihtinimesed. See muutus kõigepealt palve- 
rändurite üha suurenevale hulgale ihaldatud siht- 
kohaks ja tõmbas pärast seda kaasa ka preestrid. Mina 
näen neid asju niiviisi: millalgi pidi Epidaurose kandis 
toimuma midagi ebatavalist — taevast oli alla laskunud 
mingi “jumal”. Seda nägid ainult vähesed, ja pealegi 
pidi nähtu nendes esile kutsuma tohutu hirmu. Kuid 
see “jumal” jälgis samas ju ka inimesi. Neid ehmata- 
mata, jättis ta kuhugi metsalagendiku veerde pisikingi- 
tusi. Pärast esialgset kõhklust tulid inimesed ikkagi 
nendele järele ja tõid “jumalale” vastutasuks ka oma 
kingitusi. Edaspidi hakati neid nimetama ohvri- 
anditeks. 

Paljudinimesed olid põdurad, ja ega seegi jäänud 
“jumalale” märkamatuks. Vahepeal hakati “Jumalat” 
usaldama ja tema asus viletsaid ravima. Teave sellest 


levis kulutulena kõikjale. Koguni pärastpoole, kui see 

“jumal” oli ammustaega lahkunud, saabus sellesse 
ebatavalisse paika järjest uusi haigeid. Nii tuligi rajada 
templid — ja autosugestioon hakkas õilmitsema. Võib- 
olla jättis “jumal” koguni enesest maha või peitis 
kuhugi maa sisse ka midagi tehnilist, et saaks kõike 
edaspidi toimuvat eemalt jälgida ja vahest isegi 
sekkuda asjade käisu. Samas jääb mulje, et see “jumal” 
teadis, kuidas toimib inimese mõistus ja milleks on ta 
teadvus suuteline. 

Praegugi on Epidauros kentsakas paik. Mobiil- 
telefonid kas üldse vaikivad või töötavad tõrksalt ja 
riiklik televisioonikompanii on pidanud saadete rahul- 
dava vastuvõtu tagamiseks paigaldama mitu võimen- 
davat releejaama. Arheoloogilisest tsoonist pisut 
eemal on rajatud üha uusi hotelle ja seal on käinud 
suure saladuskatte all palverännakul koguni Prantsus- 
maa nüüdseks surnud president Francois Mitterrand, 
et anuda paranemist rängast haigusest. Pole ainult 
teada, millisele jumalale ta oma soovid adresseeris. 
Jumalavõsukeste järgmine tegevuskoht, mida peaksin 
lühidalt valgustama, oli Kreem. Selle Vahemere saare 
ajalugu on mõneti seotud tehnikaga, see oli tegevusväli 
mõnegi leiutise jaoks. Olen juba kirjeldanud, kuidas 
kuningatütar Europe armus sõnnisse, kes tegelikult 
osutus ZŽeusiks ja ujus tolle nägusa printsessiga otse- 
joones Kreetale. Seal sigitas Zeus oma kallimaga kolm 
poega, üks nendest kandis nime Minos. Tema sai Kreeta 


kuningaks ja sai salapärasel viisil iga üheksa aasta tagant 

Zeusilt uusi korraldusi. Küllap oli tal vaja sobituda uue- 
mate aegadega ja olla üha uuenevate seadustega, mis 
isalt saadud, teistele rahvastele eeskujuks. Minos laskis 
püstitada vägeva palee, sellise, mida tolleaegne maa- 
ilm polnud veel kusagil näinud. Ja enesestmõistetavalt 
võttis jumalapoeg Minos enesele ka jumalikust soost 
abikaasa — päikesejumal Heliose tütre. 

Ühel kaunil päeval soovis Minos tuua ohvrit ning 
merejumal Poseidon läkitas talle kauni ja noore sõnni, 
kes oligi õigupoolest selleks rituaaliks mõeldud. Kuid 
Minos jättis saadud looma ellu ja hukkas sootuks ühe 
teise. See vihastas omakorda Poseidonit, kes asus kätte- 
maksu hauduma. Jumalasoost olendid polnud muidugi 
kollanokad ja kuidagiviisi korraldas Poseidon asjalood 
nii, et Minose naine armus just ja nimelt sellesse 
sõnni — jube lugu! Mõistagi ei tohtinud valitseja proua 
avalikult demonstreerida oma perversset lembust mingi 
pulli vastu. Seepärast andiski kuningatar Kreetal tegut- 
sevale geniaalsele mehaanikameiswile ülesande valmis 
ehitada tehislehm. Selle tehnikamehe nimi oli Daidalos 
ning eks ta siis konstrueeriski niisuguse lehma, milles 
kuninganna võis lebada, ja... ega vist too kena sõnn 
märganudki, kellega tal tuli õigupoolest tegemist teha. 
Toimus vahekord selle “lehmaga” ja mõne aja pärast 
hakkas kuninganna tundma ärritavat kõhuvalu. "Ta 
sünnitas — kelle siis muu: — hübriidolendi, nimelt ini- 
mese keha ja sõnni peaga peletise. Ja kuivõrd see daam 
oliikkagi kuningas Minose valitseja abikaasa, sai värdjas 


nimeks Minotauros. 


Kuningas Minos oli muidugi lausraevunud. 
Temagi andis tollelesamale tehnikule Daidalosele 
korralduse ehitada hiiglaslik vangla Minotaurose 
jaoks. Nii valmiski labürint — säherdune keerukas, et 
mitte keegi sisenenutest ei osanud enam väljapääsu- 
teed leida. Kuid tollel loominimesel olid ütlemata 
vastikud soovid. Igal aastal tuli labürinti tuua Mino- 
taurosele eineks seitse noorukit ja seitse neitsit. Aga 
näe, Ateena kuninga poeg Theseus plaanitses see 
peletis surmata ja lõpetada inimelude ohverdamine. 
Sel ajendil pakkus ta ennast vabatahtlikult järjekord- 
seks ohvriks ja tuli Kreetale, kus aga armus Äriadnesse, 
mõistagi ühte kuningas Minose tütardest. 

Toosama tehnikamees Daidalos sai taas uue telli- 
muse, seekord Äriadnelt, et tema kallim pääseks 
pärast Minotaurosega võitlemist labürindist välja. 
Daidalos, kellel oli iga probleemi jaoks lahendus lausa 
käisest võtta, näitas kuningatütrele labürindi välja- 
pääsu ja uüla:as talle lõngakera, maailmakuulsa 
“Ariadne lõnga”. Theseus pidi kinnitama selle otsa 
labürindi sissepääsu juurde ja siis iõnga enese järel 
lahti kerima, et niiviisi hiljem uuesti tagasi jõuda. 
Nähtavasti oli sissepääs samas ka väljapääs ja ainuüksi 
Daidalos, tolle rajause konswuktor, võis seda teada. 

Loo jätku jutustamine läheb päris hõlpsalt. 
Kuningapoeg surmas Minotauruse. Loomulikult sai 
kuningas Minos teada, millist rolli oli kogu loos 
mänginud tehnik Daidalos. Nii heidetigi ta koos poja 
Ikarosega trahviks vangikongi. Seal konstrueeris 

rripumees puidust, sulgedest, vaigust ja muudest 
materjalidest kaks lennuvööd. Peatselt lehvisid nad 
õhuavaruses ja lendasid rõõmsalt terve Kreeta saare 
kohal. Paraku unustas pojuke papa hoiatuse — mitte 
liigselt läheneda Päikesele, sest siis hakkaks vaik 
sulama ja suled kõrbema. 

Täpipealt nii juhtuski ja nooruk kukkus alla. Nen- 
dest aegadest kannab sealne meri Ikarose nime ja saar, 
mille rannale lained laiba heitsid, on samuti Ikaria. 

Papa Daidalos jõudis oma tehistiibadel Sitsii- 
liasse. Sealne kuningas võttis geniaalse konstruktori 
avasüli vastu, sest eks iga valitseja hindab üleolekut 
tehnika alal. Minos Kreetal oli muidugi Daidalose 
pagemise pärast maruvihane. Ta lasi oma laevastikul 
terve Vahemere läbi kammida ja leidis otsitava tegeli- 
kult alles Sitsiiliast. Ainult et sealne valitseja ei tahtnud 
taevaannina saabunud tehnikameistrit enam käest 
arda. Ning vanniskäigu ajal kõrvetasid Sitsiilia 
kuninga tütred kreetalasest jumalapoja Minose keeva 
veega surnuks. Kreekas on käibel olnud legende, mis 
kinnitavad, et kuningas Minose laip viidi Kreetale 


tagasi ja maeti sinna. 


Enesestmõistetavalt ei toimunud see lugu nii, nagu 
kirjeldab pärimus. Kreeka arheoloog Anna Michailidou 
arvab, et on toimunut täpselt resümeerinud:* “Ühelgi 
juhul ei kajasta see müüt ajaloolist reaalsust.” Ometi 
on kõik vanakreeka tuntud luuletajad ja ajaloolased 


kirjutanud Kreeta pärimustest: Homeros ja Hesiodos, 

Knossoses oli maase kaevatud sadu savikruuse. 
Nendes hoiti õli — kas kütust “jumalate järglaste” 
lendavate masinate jaoks? 

Kuningas Minose palee algmed Kreeral 
ulatuvad megaliitide ajastusse. 

Thukvdides, Pindaros, Plutarchos, Diodoros Sitsiiliast 
ja loomulikult ka “ajalookirjutamise isa” Herodotos. 
Igaüks pakub oma teostes lahknevaid variante ja lisan- 
deid, kuid ometi säilib nendes raamjutustus endisena. 

Kreeralt pole ealeski mingit labürinti leitud, kui 
mitte ei peeta selleks kuningas Minose paleed, sest too 
“Villa Minos” oli ikkagi suurem kui Buckinghami 
palee ja koosnes ühtekokku umbes tuhande nelja- 
sajast mitmel kor:usel paiknevast ruumist. Nendesse 
võinuks tõepoolest ära eksida ja üksnes mingi sõnn- 
inimene suutis seal orienteeruda. Kuid 19. sajandi 
keskel polnud see tohutu ehitistekompleks midagi 
enamat ku: mingi väheütlev kinzuke. 

Alles 1878. aastal alustas <reeka teadlane Minos 
Kalokairir:s Knossoses esialgu üsna tagasihoidlikke 
kaevamistõid, kuni kuus aastat hiljem saabus sinna britt 
Arthur Evans (1851—1941). Tema uskus, täpipealt nagu 
Heinrich Schliemann, et Homerose kirjeldused kajas- 
tavad kunzgist tegelikkust. Nimelt oli Homeros väga 
põhjalikul: kirjutanud Kreeta pärimustest ja koguni 
pakkunud täiesti usaldusväärseid selgitusi Knossose 
palee — kuningas Minose resider.tsi — kohta. 

Arthur Evars naasis kõigepealt Inglismaale, kus 
ta edutati muuseumidirektoriks Oxfordis. Seal kogus 
ta raha ja otsis soosijaid, et saaks asuda Kreetal 
kaevama. Alates 30. märtsisz 1900 hakkaski seal 
kolmekürmnepeakne meeskond tegutsema. Kiht-kihilt 
pinnast eemaldades paljastasid väljakaevajad kuningas 


Minose sa.apärase lossi. 

Knossose palee säilmed ja restaureeritud 
saal Kreeta! 

Otsemaid selgus üks oluline seik: seal oli austa- 
tud sõnni. Selle looma kujutisi leiti seinamaalingutelt 
ja savitahvlikildudelt ning kõikjalt tuli esile härjasarvi. 
Samas ci leitud midagi tehnikaalast, nagu ka mitte 
geniaalse Daidalose töökoda, Minotaurose luustiku 
jäänuseid ega paraku ka “Argonautikast” teada robot 
Talose metalldetaile. Küllap roostetab see niikuinii 
mingi merelahe vetes, selleks tõenäolisi paiku leidub 
Kreeta rannikul tuhandeid. 

Terve saar oli väljastpoolt kindlustamata. Eeldata- 
vate merelt saabuvate kallaletungijate vastu polnud 
ehitatud müüre ega kaitsevalle. Võiks küsida, kas Talos 
ikkagi aitas? Oli kuidas oli, kuid Arthur Evans suutis 
tõestada, et Homerose kirjeldused on üsnagi tabavad. 
Samas hämmastas väljakaevajaid kõigepealt leidude iga. 
Knossose palee oli korduvalt hävinud ja siis taas üles 
ehitatud, kusjuures isegi vanima osa mõõtmed pidid 
olema enam-vähem samad kui uusimal. Kõik ulatus 
viie tuhande aasta tagustesse aegadesse ja iga paljasta- 
tud kihiga jõuti kiviajale veelgi lähemale. Lõpuks selgus, 
et sellessamas paigas, kuhu hiljem rajati Knossose 
palee, elasid inimesed juba 8000 aasta eest. Mida erilist 
võis seostuda sealse kohaga? Leiti ka megaliitjäänu- 
keid — mitte ainult Knossosest, neid oli hajutatud ka 
mitmetesse muudesse Kreeta templikompleksidesse. 

Knossose palee ehitised moodustavad osalt otse- 
kui sahtlitena üksteise sisse asetatud siseõuedega, saali- 
dega, väneldaste kambritega ja madalate ustega komp- 
leksi. Seal on kümblusvannitaolised väljavooluava- 

dega varustatud anumad — kuid ometi äravoolutoru- 
deta. Lõpuks üllatab treppide hulk: kolm nendest 
asusid ühes ja samas kohas, üksteisest kõigest kümne 
meetri kaugusel, ning suubusid avarale katuseterras- 
sile. Kas peeti vajalikuks, et kõik elanikud pääseksid 
sinna viivitamatult? Arthur Evans leidis palju lao- 
ruume, milles hoiti kahe mehe kõrgusi savianumaid. 
Selle kohta kirjutas professor dr. H. G. Wunderlich:5 

“Juba tagavarade jaoks kasutatavate normaal- 
kõrgusega anumate puhul võib hämmelduse saatel 
iseeneselt küsida, kuidas neid õigupoolest õnnestus 
üldse tühjendada ja vahetevahel ka pesta, sest pikavar- 
reliste koppadega ei pääse põhjani koguni toolilt või 
taburetilt. Need hiidsuured pižhos ed (savianumad), 
mida ei õnnestu isegi kallutada, manavad meie ette 
lahendamatu probleemi... Hiiglaslikud pithos ed tuli 
kohale toimetada juba enne neid ümbritsevate 
müüride ehitamist, siis üles seada ja alles seejärel müür 
valmis laduda. Pealegi polnud pärastpoole mingit 
võimalust neid teiste anumatega asendada. Täitmine 
ja tühjendamine võis toimuda ainult voolikute abil, 
kasutades sifooni põhimõtet. Aga ikkagi olnuks 
äärmiselt ebapraktiline paigutada selliseid anumaid nii 
tülikal viisil! Ometi vaadatakse sellestki probleemist 
pisut hämmeldunult mööda...” 

On välja arvutatud, et üks savikruusimonstrum 
mahutab keskeltläbi 586 liitrit:”* “Ühtekokku oli ainu- 
üksi Knossose palee läänetiivas selliseid anumaid 420, 


mis vastab 226 00O-liitrisele kogumahule.” 


Moaribi pais (Jeemen) oli antiikaja vägevaim. 
See ehitati Saawa kuninganna päevadel. 

Muidugi leidus lisaks läänetiivas asuvatele sama- 
suguseid “Õlikanistreid”, mida arheoloogid sageli “tsis- 
ternideks” nimetavad, ka lossikompleksi teistes osades. 
Ladustamismaht oli üüratu. Kuid milleks? Üks teooria 
viitab sellele, et minoslased valmistusid kriisiolukor- 
raks. See aga pole veenev argument. Knossoses ei pelja- 
tud mingit ohtu ja terve Kreeta jäeti kindlustamata. 
Valitsejal kui jumalapojal oli vastavateks olukordadeks 
varuks erivõimeid ja pealegi tiirutas vahetpidamata 
ümber saare ka robot Talos. Milleks tuli siis varuda 
absurdsetes kogustes söögiõli, mis hakkas pealegi 
vahemerelise kliima kuumuses peatselt räästuma? 

Me ei tea seda ja nii jäävad päevakorda ainult 
ideed või oletused, lubamaks kõne alla tuua vähemalt 
ühe võimaliku versiooni. Paari aasta eest tegelesin 
kuningas Saalomoni ja Saaba kuningannaga.” Seoses 
sellega ilmnes, et Saalomon kasutas mingit lennu- 
masinat, “mille oli valmistanud jumala poolt antud 
tarkuse kohaselt” (“Kebra NVegest”, 30. peatükk). Ühe 
selletaolise “vankri, mis lendab läbi õhkude”, oli ta 
kinkinud ka oma armsamale, Saaba kuningatarile. 
Säherduse masinavärgi puhul polnud tegemist mingi 
maavälise päritoluga sõidukiga, vaid usutavasti küllalt 
lihtsa konstruktsiooniga, näiteks tsepeliinitaolise 
kuumaõhupalliga. Ei tule unustada, et mütoloogilised 
jumalapojad omandasid isadelt terve hulga tehnilisi 
teadmisi. Sce tõstiski nad tavainimestest kõrgemale. 

Mitme tuhande aasta tagustes kirjeldustes Saalo- 


moni õhusõiduki kohta on — juttu sellestki, et see 


117 


Maribi pais. 


lendav riistapuu vajas tuld ja vetr. Tõepoolest leiti mit- 
melt mäetipult pentsikute ehitiste jäänuseid, mis olid 
kõik püstitatud kuningas Saalomoni auks. Araabia 
maailm kutsub neid mäetippe “Takt-i-Suleiman”, nii- 
siis “Saalomoni troon”, ning neid võib leida praegu- 
sest Kašmiirist kuni Iraani ja Iraagini, nagu ka tervelt 
Araabia poolsaarelt kuni Jeemenini välja. Nendes 
mäeharjadele asetatud ehitistes või templites austati 
vett ja tuld — ning sealt on leitud õliladusid. Kui pool- 
dada arvamust, et Saalomoni lennumasin sai jõu primi- 
tiivselt aurumasinalt, siis oleks muidugi vajatud nii 
vett kui ka tuld. Ent kuidas kuumutas Saalomon oma 
lendavas kastis vett? Eks ikka põleva õli abil, täpselt 
samamoodi, nagu taht õlilambis annab valgust. 

Ni oleks mul alust pisut provokatiivselt küsida: 
kas Knossose palees oli kütuseladu? Kas pidid kõik 
inimesed ühekorraga tormama mööda rööptreppe 
lamekatustele, kui teavitati mingi lendava pargase 
saabumisest? Antiikkirjandus pakub sellekohaseid 
viiteid. Rooma ajaloolane Plinius Vanem (toosama, 
kes hukkus meie ajaarvamise 79. aastal Vesuuvi purs- 
kel) teavitab oma “Loodusloo” kuuendas raamatus 
Araabias elavatest rahvastest: ” 

“Mariaba [Marib Jeemenis — EvDJ on ennekõike 
kuninglik residents... Sisemaal piirnevad atramiitidega 
minealased, kes, nagu arvatakse, pärinevad Kreeta 
kuningas Minosest...” 

Aga kaheteistkümnendas raamatus võtab Plinius 
käsile Araabia puuliigid, huvitudes kõige enam viiruki- 


puus t: 


“..see piirneb ühe teise alaga, kus elavad 
minealased, ja selle kaudu veetakse mööda ahast tee- 
rada välja viirukit. Just minealaste rahvas alustas 
sellega kaubitsemist, ja teeb seda agaralt, ning nende 
järgi kutsutakse seda ka mineumiks. Peale minealaste 
endi ei näe ükski araablane eales viirukipuud, isegi 
mitte see, kes viibib nende keskel. Seda tohivad 
vaadata ainult minealased ise. Neid olevat kõigest 
kolm tuhat perekonda, kes kasutavad pärimise teel 
seda õigust...” 

Siinne segasena tunduv jutt omandab selgemad 
piirjooned. Knossose palee oli pikkade aegade kestel 
taas ja taas purunenud ning siis uuesti üles ehitatud. 
Kuid umbes 1500-ndate aastate paiku enne Kristust 
haihtuvad “minoslased” sealt otsekui õhku ja nende 
ehitised Kreetal langevad katastrooti ohvriks. Kuni 
selle hetkeni oli hoitud lossis hiigelsuurt õlivaru. Samal 
ajal oli kauges Jeemenis tekkinud minoslaste haruette- 
võte, kes tegeles viirukikaubandusega. Viiruk oli tollal 
vähemalt kulda väärt — ja eks just seda metalli ihaldasid 
jumalate võsukesed kõige enam. Juba vahetuskauban- 
duse iidseimatel aegadel tuli kunstnikele ja töölistele 
töö eest tasu maksta, sest mitte keegi ei saanud lausa 
peost suhu elada. Saaba kuninganna laskis Maribis 
(Jeemenis) rajada antiikaegade suurima ja tehnoloogi- 
liselt geniaalseima paisutammi ning ta sugukond tege- 
les gigantse palee ehitamisega Kreeral, sellesamaga, 
mis maavärinates alatasa kokku varises. Vaevalt oleks 


küllaldase finantstoetuse puudumisel selline  ette- 


võtmine paigast liikunud. Pliniuse järgi olevat 


minealased algust teinud just viirukiga äritsemisega ja 
seepärast nimetatakse seda kraami ka mineumiks. 
Pliniuse silmis polnud minealased üldse mingid Kree- 
talt tulnud kaupmehed. Ei, nad olid araablased: “Peale 
minealaste ei näe ükski araablane... viirukipuud.” 
Saaba kuningatar oli Kreeta kuninga Minose 
järglane. See aga omakorda oli jumalapoeg, kes valdas 
vanematelt saadud tehnilist teavet. Ka Saalomon 
kuulus sellesse hiilgavasse teadjameeste ringkonda, 
kusjuures — see selgub araabia kirjandusest täiesti ühe- 
selt — tolle valitseja kasutada oli sootuks teisi tehnilisi 
võimalusi kui need, millest kõneldakse Vanas Testa- 
mendis.”» “ Tema kallimaks oli ikkagi Saaba kunin- 
ganna, keda ta käis alatasa oma Õhusõidumasinal lenna- 
tes külastamas. Lõpuks tähendab see, et müüaline 
kuningas Minos oli — kui pärimus selle heaks arvab — 
ühe “jumala” poeg, kes pealegi abiellus päikesejumal 
Heliose tütrega (toosama Helios loovutas vastutahtsi 
oma pojale Phaethonile kasutamiseks päikesevankri). 
Selle perekonna võiksime lahterdada tehnikatund- 
jate hulka. Nende võim Kreetal tugevnes. Nad lasksid 
ennast inimeste poolt hellitada ja teenindada. Nad ehita- 
sid robot Talose, mis valvas saart. Kohalikku rahvast 
õpetati suurtes kogustes õli tootma — seda vajati lenda- 
vate kastide käitamiseks. Minose üks järglanna valitses 
Araabiat ja rajas viirukikaubanduse. Ka Saaba riigis 
toodeti ebatavaliselt palju õli. Sedaviisi võis läbi paljude 


põlvkondade nihutada siia ja sinna suuri varandusi. 


Kõike tehti kuninglikul kombel, kuni lõpuks lõi pere- 
konna kreeta haru teistest lahku. Seesama saatus tabas 
ka Saaba riiki. Eks ajapikku degenereerub koguni 
kuninglik “siniveri” ja koos sellega hääbuvad ka kuna- 
giste tehnoloogiate salatarkused. Nii see tõepoolest on. 


Millal see kõik alguse sai, on niisama tõestamatu kui 
ajahetk, millal esimesed inimesed võtsid ette palve- 
rännaku tervist toova jumala juurde Epidaurosesse. 
Minu käsitlusviisi jaoks jääb ikkagi oluliseks: selles 
geograafilises punktis, kus hiljem paiknes Kreetal 
Knossos, viis kilomeetrit praegusest Herakleioni 
linnast kagus, austan juba kuue tuhande aasta eest 
jumalaid. Sellel tõdemusel on parasjagu tegemist 
mõistatustega, mille jälgedes sammun. 

Kreetast põhja pool asub Antikythera väin; see 
on nime saanud kahe saare, Andkvthera ja Kvthera 
järgi. Vanadel aegadel, kui meremehed ei söandanud 
veel põiki üle merede sõita, vaid püüdsid alati turvali- 
suse huvides rannikut pilgu all hoida, juhtus laevadega 
siiski alatasa Õnnetusi. Kord põrkasid need ööpimedu- 
ses kokku, kord puhkes pardal tulekahju, kord kaaper- 
dasid aluseid mereröövlid või sõjalaevad, teinekord 
uputasid koguni kaptenid ise oma laevad sügavikku. 

Juhuse tahtel leidis ühe sellise vraki Kreeka laeva 
meeskond, kui oli varjunud tormi eest Antikvthera 
idaservas asuvas lahes. Õigupoolest korjati käsni, 
merekarpe ja pärleid, ja kui juba tuli Antikythera 


rannal ööd veetma jääda, võis ju sealgi järgmisel 

hommikul vette sukelduda ja pisut saaki otsida. 
Kolmekümne meetri sügavuses (oli parajasti mõõna- 
aeg) silmas tuuker Elias Stadiatis puidust masti ja 
peatselt ka mingi laevavraki kontuuri. Erutunult teavi- 
tas ta oma leiust ka seltsimehi ja kõik hüppasid vette, 
et uppunud laeva lähemalt uurida. See toimus kaks 
päeva enne lihavõtteid aastal 1900. Järgmistel päeva- 
del tariti üles üha rohkem ja rohkem esemeid ning nii 
oli aeg küps, et informeerida leiust ka võimusid. 

Niisugune sukeldumine oli eluohtlik, sest 
30-meetrisesse sügavusse tohib tuuker päeva jooksul 
minna ainult kaks korda. Hapnikuballoone muidugi 
polnud ning sukeldujatel oli omajagu tegemist, et 
üldse vrakini jõuda, asetada laadungist midagi nööri 
otsas kõlkuvasse korvi ja siis jalamaid pinnale tõusta. 
Toonaseid olusid silmas pidades ei panegi imestama, 
et kõigest kaks meest jätsid sellesse atääri oma elu ja 
veel kaks haigestusid tõsiselt. 

Möödus mitu kuud ning päevavalgele toodi kuju- 
kesi, münte, kaks pronksist küünlajalga, siniseid vaase 
ja koguni väheldasi marmortaieseid, mis pärastpoole 
dateeriti aastasse 80 enne Kristust. Lõpuks silmas üks 
meestest veealuses hämaruses mingit risttahukakuju- 
list eset, mida katsid merekarbid, lubi ja roostetanud 
metallitükid. Sukelduja muidugi ei osanud arvata, mis 
nimelt oli ta käte vahele sattunud. Järgmistel päevadel 
tõsteti välja veel teisigi sama eseme juurde kuuluvaid 
fragmente, kuid isegi pardale toodud arheoloog ei 


mõistnud selle ainulaadse leiu tähendust. 


Kreeka Rahvusmuuseumis Ateenas töödeldi 
pärastpoole seda vormitut moodustist keemiliselt, et 
ladestunud kihte eemaldada. Konservaatorite imestu- 
sel polnud piire, kui järsku tulid esile hammasrattad. 
Neid hoidsid koos kaks ristjalt asetatud metall-liistu. 
Siis murdus paraku restauraatori näpitsate vahel 
vaevalt kaks millimeetrit paks rattake. Alles nüüd 
taibati, et tegemist on tehnilise seadmega, ja mõisteti 
ka seda, et abiks vajatakse spetsialiste. 

Üks tudengitest, kes tol ajal pintseti abil üksikuid 
hammasrattaid lahti monteeris ja kemikaalide abil 
puhastas, oli hilisem arheoloog Valerio Stais. Tema oli 
ka esimene, kelle peas hakkas Kreeka Rahvusmuu- 
seumi poolhämarates saalides “lambike põlema”. 
Nimelt oli Antikythera leiust vahepeal lahti harutatud 
üle kolmekümne mitmes suuruses hammasratta ja 
nähtavale olid tulnud ka mõned vanakreeka kirjapildis 
sissegraveeritud tähemärgid. Aparaadil pidi ilmselgelt 
olema mingi seos astronoomiaga. Valerio Stais kõne- 
les sellest oletusest kellelegi ajakirjanikule — ja sai jala- 
maid kaela terve laviini asjatundjate sõimu. 

Järgmistel aastatel tegelesid mitmed tõelised ja ka 
isehakanud spetsialistid “Antikythera masinaga”, nagu 
seda oli vahepeal nimetama hakatud. Nagu tava- 
liselt — üsnagi erinevate tulemustega. Suvel 1958 sai 
noor inglise matemaatik dr. Derek ]. Solla Price loa 
hakara seda kentsakat antiikeset täpsemalt uurima. 
Alles nüüd — 55 aastat pärast leidmist — võis ka üks 


matemaauk, kes oli pealegi astronoomiat õppinud, 

selle probleemi juurde pääseda. Hiljem sai dr. Solla 
Price teaduse ajaloo professoriks Ameerika Ühend- 
riikide Yale'i Ülikoolis. Ta omandas ainsana põhjali- 
kud teadmised “Anrikythera masina” kohta ja ei varja- 
nud samas suurt üllatust selle leiu olemuse üle.” 
Metalldetailid olid puhtast pronksist ehk vase ja 
tina mitmesuguses vahekorras sulamitest. Materjalis 
võis kindlaks määrata ka väikesi kulla, nikli, arseeni, 
naatriumi, raua ja antimoni koguseid. Sissegraveeritud 
kreeka tähed, mida sai tuvastada ainult fragmentide 
järgi, selgitasid lõplikult seadme astronoomilise tähen- 
duse. Esile tulid sõnad, nagu “...õhtul Sõnn...”, 
“..loojub Veega õhtul...”, “...Plejaadid lähevad hom- 
mikul”. Olid ka tähtede nimed ning tähtkujud, näiteks 
Kaksikud, Altair ja Arktuurus. Teksti vahele olid gra- 
veeritud pisikesed numbrid. Tagatipuks oli aparaadil 
veel kolm ümmargust jaotistega skaalat, mille põhi- 
mõtet võis võrrelda arvutuslükatiga. Enam kui kolm- 
kümmend mitmes suuruses hammasratast olid oma- 
vahel sidestatud ja telgesid pidi vasest plaadile 
monteeritud. Masina põhidetailide hulka kuulusid 
koguni diferentsiaalmehhanismi rattakesed. Nende 
ülesandeks oli nähtavasti hoolitseda selle eest, et saaks 
määrata tähtede omavahelisi positsioone. Kõik siin- 
öeldu kõlab keerukana, kuid ei tarvitse seda olla. 
Näiteks kui Plejaadid tõusevad punktis X, siis kus 
asub sel ajal täht nimega Altair? Skaaladelt sai lugeda 
ka Kuu asendeid Päikese ja Maa suhtes või Siiriuse 


tõusu ja loojumist Veega suhtes. 

Nähtavasti ehitati Antikythera masin paar aasta- 
sada enne meie ajaarvamise algust. Ometi pidi konst- 
rueerimine aset leidma mingis salalaboratooriumis, 
sest teave, mida sai sellest seacmest ammutada, €i 
sobinud kuidagiviisi kokku nende aegade astronoomia 
tasemega. Sama kehtis ka ehitantsel kasutatud raken- 
dustehnoloogia ja peenmehaanika kohta. Pärast aas- 
taid väldanud tööd kõneles professor Solla Price ühel 
koosolekul Washingtonis Antikythera masina uuri- 
misest, öeldes, et temale näib kõik sellisena, otsekui 
oleks Tutanhamoni hauast Egiptuses leitud reaktiiv- 
mootor. Seejuures teadis Solla Price enesestmõisteta- 
valt, et just vanade kreeklaste hulgast oli võrsunud 
osavaid matemaatikuid ja leiutajaid: kas või Aristote- 
les (384—322 e. Kr.) või Archimedes (285—212 e. Kr.). 
Suurepäraseid astronoome leidus ka araablaste hulgas 
ning meie ajaarvamise 1000. aasta paiku ehitati mehaa- 
niliselt toimivaid kalendreid, niinimetatud astrolaabe. 
Ometi ei saa kõike seda ühitada tasemega, mida kätkes 
Antikvthera masin. Solla Price:" “Emb-kumb, kas 
Antikvthera masin esitleb sellist eesrindlikku suunda, 
millest pole kusagil eales midagi kirjutatud, või on see 
mingi tundmatu geeniuse ulatuslik sekkumine.” Ja 
edasi: “Isegi juhul, kui võtta arvesse dateerimise kõige 
laiemad võimalikud piirid, peaks olema selge, et meie 
ees seisab midagi sootuks komplitseeritumat kui kõik 
see, mida antiikliteratuur on kunagi maininud.” 

Just selline teadur nagu professor Solla Price, 
kes on ainsana aastakümneid tegelenud Antikvthera 


Sellel kaksikleheküljel kujutatud Antikyrbera masinat 
saab praegu imerleda Areena Rahvusmuuseumis. 

imemasinaga ja abiks võtnud terve mehaanikat, mate- 
maatikat ja astronoomiat käsitleva antiikkirjanduse, 
lõpetab uurimuse selliselt: 

“Oleme Antkvthera mehhanismi puhul põrku- 
nud variandirohke fenomeniga — kõrgtehnoloogiaga. 
Aga high-technology on mõiste, millega tähistatakse 


spetsiaalselt ka teaduste edenemist.” 


Peaaegu üheksakümmend aastat hoiti Antikvthera 
masinat laiema publiku pilgu eest varjul. Nüüd on selle 
mitmed detailid välja pandud Ateena Rahvusmuuseu- 
mis — klaaskastis, kõigile imetlemiseks. Aparaadi ere- 
dalt valgustatud säilmed näitavad õpetlikult, kui vähe 
on meil aimu nendest oskustest, mida jumalate järgla- 
sed oma lemmikute kõrvadesse sosistasid. Ühtaegu 
demonstreerib see, kuivõrd nüriks ja mõtteinert- 
seks on muutunud meie kaasanoogutajate kogukond. 
Siin näeme üht high-tech-aparaati kõigi oma ratas- 
tega — mõnel neist on koguni 240 hammast, mis 
pealegi tehtud sajandikmillimeetri täpsusega! Suurema 
tolerantsi puhul oleksid skaalad hakanud pakkuma 
väärlugemeid. 

See tehnikaime ei leia kajastamist üheski antiik- 
ses ürikus, kuigi pidanuks toona olema üldise tähele- 
panu keskmes. Kuhu on jäänud sellele uunikumile 
eelnenud konstruktsioonid? Ükski = geniaalseimgi 
peenmehaanik ei suudaks sellist keerukat aparaati 
lausa tühjale kohale rajada. Kui mingi eelnev ja liht- 


sam mudel oligi olemas, siis miks ei maini seda fakti 

ükski luuletaja ega ajalookirjutaja, kes omet põlistasid 
kas või väheolulise sündmuse? (Hilisemast on küll 
säilinud hoopis primitiivsemate mehhanismide kirjel- 
dusi, kuid see on sootuks teine lugu.) Ja kust pärine- 
vad õigupoolest need süvateadmised astronoomiast, 
milleta polnuks niisuguse imeseadme konstrueeri- 
mine mõeldav? Ateena Rahvusmuuseumi külastaja 
piidleb seda klaaskasti ja mõtleb: noh, kuidagiviisi 
pidid nad tollal sellega ometi toime tulema! Kuid — 
ükski geenius ei kuku taevast. 

Antikythera masin oli valmistatud “väikefor- 
maadis”, umbes kantava kirjutusmasina suurusena. 
Seda polnud raske ühest jumalate paleest teise toime- 
tada. Isegi eelajalooliste lendavate kastide pardal võis 
tollest mehhanismist parasjagu kasu olla; lõppude 
lõpuks oli kõikjal vaja inimeste ees imponeerida ja 
kujundada preestrite klassi, kes teeniks jumalaid. 
Pole kahtlust, et navigatsioonivahendeid vajas lendav 
Saalomon, nagu ka india kuningapered, kes sama- 
moodi valitsesid õhuruumi.** Nii ei panegi imestama, 
kui araabia ajaloolased teavitavad, kuidas Saalomon 
olevat oma “vankris, millega lendas läbi tuulte”, kasu- 
tanud võlupeeglit, “mis näitas talle maailma kõiki 
paikasid”. See imeasi oli kokku pandud “mitme- 
sugustest ainetest” ja võimaldas lendvaibal lebaval 
kuningal “heita oma pilk kõigisse = seitsmesse 
kliimasse”. Araabia helgeim geograaf ja ajaloolane 
Abu'l al-Masudi (895—956) on kirjutanud oma teoses 
“Ajalood””', et nendel mäetippudel, kus Saalomon 


131 


nähtavasti tankimas käis, olevat leidunud erakordseid 
esemeid, mis näitasid tollele kuningale “taevaseid 
kehi, tähti, Maad kõigi mandrite ja meredega, asus- 
tatud maakohti, taimi ja loomi ja veel palju imetlus- 
väärseid asju”. Küllap olid need aparaadid vähemalt 


niisama hämmastavad kui Antikythera masin. 


Antikythera ja Kvythera saartest põhja poole jääb 
Peloponnesos, oma 21 410 ruutkilomeetriga Kreeka 
suurim poolsaar. Siin asuvad Argose, Epidaurose 
ja Nemea linnad ning nende vahele jääb iidvana 
Mükeene. Terve Kreekamaa ja muidugi ka Mükeene 
on mütoloogiast küllastatud. Oletatakse, et selle 
paiga on rajanud Perseus, kelle ema Danae väitis, et 
ta olevat üks Zeusi poegadest. Näib, et see jumal oli 
iga ebatavalise lapse sünniga seotud. Perseuse legen- 
daarne kuulsus põhineb võidul gorgode üle; need olid 
mitmepäised hirmsad peletised, kellel käed messin- 
gist ja tiivad kullast. Kes vaid neid nägi, tardus silma- 
pilkselt kiviks. Üks koletistest oli Medusa. Gorgode 
surmamise eest hoolitses just Perseus — kasutades taas 
jumalikke trikke. NümFdelt sai ta erilise pauna, mille 
heitis õlale, siis veel paari tiivulisi sandaale, samuti 
nähtamatuks tegeva võlumütsi. Varsti ilmus välja 
koguni jumalate käskjalg Hermes, ulatades Perseusele 
ülirelva — sirbikujulise teemantmõõga. Niimoodi 
varustatuna lendas Perseus gorgode leeri, silmitse- 
des samal ajal ainiti oma lihvitud kilpi, mis läikis nagu 
peegel. Vaadates ainult Medusa peegelpilti, sai vahe- 


132 


tut silmsidet vältida, sest lõppude lõpuks ei tahtnud 
ta kiviks tarduda. Et Perseus oli nähtamatu, ei märga- 
nud need kohutavad peletised teda ja vahva kangelane 
raius Medusa pea maha. 

Koletise pea nümfide kingitud kotis, lendas 
Perseus esmalt Egiptusse, kus elasid tema kaks 
esivanemat, ja siis edasi Etioopiasse. Seal juhtus para- 
jasti nii, et kohalik kuningas Kepheus pidi ühele 
merekoletisele ohverdama oma imekauni tütre 
Andromeda. Leomulikult hävitas Perseus selle vee- 
eluka ja abiellus — tõsi küll, pärast paari intriigi — 
Andromedaga. Ärge tehke midagi, ütles ta ja palus, et 
sõbrad silmad kinni kataksid. Siis võttis ta oma spet- 
siaalsest paunast Medusa pea ja hoidis seda vaenlaste 
pilgu all. Jalamaid muutusid need kivideks. Muide, 
Perseuse salarelvast, sellest Medusa peast oli kasu ka 
edaspidi. (Asjahuvilistele: Etioopia kuningate loos 
“Kebra Negest” surevad tahanded sõjamehed sala- 
pärasel viisil, sest nende pilgu alla satub Saalomoni 
poja poolt Jeruusalemmast varastatud ja Etioopiasse 
toimetatud Seaduselaegas.i Hiljem pöördus Perseus 
koos Andromedaga tagasi kodukanti Argolises ja 
rajas lõpuks Mükeene linna. Enesestmõistetavalt 


kõneldakse Perseusest veel hoopis teisigi lugusid. 


Mitte keegi ei tea, millal Mükeene piirkond asustati. 
Teatavas seigas ollakse siiski ühisel arvamisel — see pidi 
toimuma kiviajal. Maastik on seal mägine ja Argolise 


mägedest hakati peatselt kaevama vasemaaki. Enam 


Mükeene megaliitmüürid. 

Tundub, nagu oleksid Mükeene kivid 


valatud mitmest materjalist. 


Sün on selgesti näha “kükloopide ehitusviisi” — 
samas teadmata, millal nad Mükeenes tegutsesid. 

ei õnnestu tuvastada, kas olid selle ala küllalt varajase 
asustamise põhjuseks just vase leiukohad või sootuks 
miski muu, püha eesmärk. Arheoloogilisest seisu- 
kohast kõigutamatu on igatahes tõsiasi, et seal rajati 
megaliitehitisi juba 2500. aasta paiku enne Kristust ja 
tuhat aastat hiljem ümbritses Mükeenet tohutu kuue 
meetri paksune müür. 

Mükeenel on tähtis osa täita ka Homerose 
Trooja-lugudes, kuigi praeguseni pole mõistetud, kust 
see luuletaja Õigupoolest oma teavet hankis. Home- 
rose järgi olevat Trooja sõja kangelased — Agamemnon 
ja ta kaaslased — maetud just Mükeenesse. See oma- 
korda andis Heinrich Schliemannile aluse hakata seal- 
kandis maad sonkima. Peatselt leidis ta viiest kaevus- 
hauast tosina mehe, kolme naise ja kahe lapse luusti- 
kud. Et need kalmud sisaldasid üsna ohtralt kuld- 
panuseid, läkitas Schliemann viivitamatult telegrammi 
Ateenasse Kreeka kuningale ja väitis, et ainuüksi 
nendest aaretest piisaks suure muuseumi asutamiseks. 
Küllap oli esimene avastusõhin siiski pisut liialdatud. 
Praegu saab toonaseid leide imetleda Kreeka Rahvus- 
muuseumi, kuid ainult ühes saalis. 

Mükeene väärib ka turisude tähelepanu. Seal on 
Kükloopide müür, mis sai nime sellest, et pärimuse 
kohaselt olnud ehitajateks ühesilmsed  kükloobid. 
Linnusemüüri keskel toetub kolmele monoliidile Lõvide 
värav. Õigupoolest peaks iga külastaja, kes müüri varjus 
oma võileiba nosib, jõudma kurioosse tähelepanekuni. 
Paljud Kükloopide müüri kuuluvad megaliidid ei tar- 

- 


Mükeene: “Atreuse aardemaja” sissekäik ja kuppel. 
Pole teada, mida siin omal ajal on hoitud. 

vitse üldse olla ehtsad looduskivid. Nimelt koosnevad 
need tahutud detailid mitmest erinevast materjalist. 
Täpselt ni, otsekui oleks siin kunagi kokku segatud 
jämedastruktuurilist betooni. Linnusemüüril on pikkust 
urnbes 906 meetrit, selle peale jäävad väiksemad müüri- 
kesed on pärit juba hilisemast ajastust. 

Paarsada meetrit madalamal asub künka veerel 
niinimetatud Atreuse aardemaja, tõeliselt mõjus ehitis, 
mida olevat kunagi kasutatud hauamonumendina. Iga- 
tahes kahtlen, kas just see võis olla rajatise algne ots- 
tarve. Vägev, 15-meetrise läbimõõdu ja 13,3-meetrise 
kõrgusega kuppelehits jääb kingu alla. Kupli kumerus 
on moodustatud kolmekümne kolme ülestikku laotud 
kivikihi abil, millest iga järgmine ulatub eelmisest pisut 
enam sissepoole, kuni tipu viimase avause katab vägev 
kiviplokk. Sissepääsu juures kaalub üks kivi kindlasti 
120 tonni ja ehitusstatistikud on välja arvutanud, et 
kuppel talub hõlpsasti 140-tonnist survet. Paraku ei tea 
mitte keegi, mida sellesse tohutusse saali algselt ladus- 
tati. Ajaks, kui arheoloogid saabusid, olid röövlid jõud- 


nud juba ammu oma töö lõpetada. 


Mükeene oli juba varakult tihedas seoses Kreetaga. 
See järeldub Mükeenest leitud minollistest maalidest ja 
ehetest. Ka Mükeenes sekkusid jumalate Kreetalt pärit 
järglased kõigesse. Mind ei huvita selle koosluse hili- 
sem mõju kultuurivahetusse, pigem Mükeene esialgse 
asupaiga probleem. Nimelt mängib see taas oma osa 


selles mõttevõrgus, mida tasapikku koomale tõmban. 

Missugune võrk? Kõik Kreeka kultuuripaigad 
asetsevad hämmastaval rastril, mõttelisel ja mõõdeta- 
val joonestikul. Nüüd peaksin õigupoolest kirjeldama 
paljusid nendest pühamutest ja ka jumalate järgi reas- 
tama, toomaks selle võrgustiku kudet võimalikult 
selgesti esile. Kuid see ei sobi piiratud mahuga raama- 
tusse. Vahepeal oleme tutvunud nelja paigaga: 
Knossosega, Epidaurosega, Mükeenega ja Olüm- 
piaga. Viimase jaoks puudub veel pädev jumalus. 
Käsitlemist ootavad vähemalt kaks püha paika, Ateena 
ja Delfi. 

Et Olümpias toimusid spordivõistlused juba 
enne esimesi olümpiamänge, seda olen juba põausalt 
maininud. Täpselt samuti nagu teisedki paigad oli ka 
Olümpia ümbrus asustatud koguni kiviajal. Templite 
ja spordiväljakute varemed on praeguseks suures osas 
restaureeritud — kuid kunagise megaliitilise ehitusviisi 
relikte saab õnneks veel tuvastada. Olen sellele tõsi- 
asjale viidanud korduvalt ega või samas jätta alatasa 
rõhutamata: mida kaugemale möödanikku tungime, 
seda suuremaid kive (megalithos = suur kivi) kasutas 
ehitav inimene. Just nagu poleks olnud hõlpsam 
laduda ülestikku hoopis pisemaid plokke. See tõde- 
mus kehtib terve maailma kohta. Nähtavasti müttasid 
“kiviaegsed” eriti meelsasti hiiglaslike kivide sallal, 
kuigi siis kasutatav mõõtetehnika ning ka tehnoloogia 
ei saanud selleks kuigivõrd sobida. Alles hiljem muut- 
sid nad enese elu hõlpsamaks, sest ka kive pisihaaval 


ladudes saab kokku panna suuri rajatisi. 


141 


Zeus valitses Olümpia peajumalana ainuisikuli- 
selt. Selle kohta on kirjutatud loendamatuid raama- 
tuid. Minu jaoks piisab lühikokkuvõttest. 

Nimi Zeus — roomlastel Jupiter, germaanlastel 
Thor — sisaldab indogermaani sõnatüve “dei” — 
“särav”. Kreeklaste ettekujutuses oli Zeus koguni 
Kronose poeg ja ei midagi vähemat. Hesiodos lisab siia, 
et kõige alguses olevat valitsenud Chaos, minzi ürgne 
vormitu mass, millest tekkis Maa, niisiis Gaia. Maa 
olevat sünnitanud Uranose, taeva, ning Gaia ja Uranose 
ühendusest põlvnevad titaanid, nende hulgas ka 
Kronos. Tema olevat rasestanud omaenese õe Rhea ja 
selle tähelepanuväärse paarikese üks laps oligi Zeus. 

Mida suuremaks poiss sirgus, seda enam hakkas 
ta oma isa Kronost vihkama. Hiljem võitles Zeus nii 
tema kui ka titaanide vastu. See jumalate võitlus tõi 
Zeusi Olümposelt, oma elupaigast alla. Ta võitis 
lahingu, surmas titaanid, kuid jättis isa Kronose kui 
surematu puutumata. Järele jäid kolm Kronose poega: 
Zeus, Poseidon ja Hades. Need loosisid omavahel 
oma tulevased valdused. Zeus sai taeva, Poseidon 
mered ja Hades allilma. 

Ni ongi olulisem osa Zeusi päritolust jutusta- 
tud — kuigi kõik jääb samas mittemidagiüdevaks. Zeusi 
sümboliseeris kotkas. Inimesed omistasid talle lisa- 
nimesid, nagu “võimsalt müristav”, “välguheitja”, 
“kaugelenägev” või “teiseneja”. Viimasega mõeldi tra 
oskust muuta ennast mitmesugusteks olenditeks. Seda 
võimalust kasutas ta ohtralt ja müttas mitmes välimuses 

esinedes terve rea kaunite daamidega. Leda ette ilmus 
Zeus luigena, Europe jaoks sõnnina, Kallistot võrgutas 
noore Apollonina või siis — Danae puhul — veelgi 
eksootdlisemalt, kuldse vihmana. Teda veetlesid samas 
ka ilusad noorukid ja nii ta armus kuningapojasse 
Ganymedesesse, kelle otsemaid toimetas Olümposele. 
Muidugi polnud see kuigi viisakas või jumalik tegu. 

Need puhtakujuliselt inimlikud tunnused on 
omistatud müstilisele üliolendile, kes suutis kõike, 
tohtis kõike ja keda mitte keegi ei mõistnud. Lihtsa 
rahvaliku arusaama jaoks on eriti absurdne Zeusi ühe 
tütre Athena sünd. Tema ei tulnud ilmale mitte ema- 
üsast, vaid hüppas — täies sõjarelvastuses — välja otse- 
teed Zeusi laubast. (Iema isepärase sünni kohta on 
käibel teisigi versioone.) Pealekauba kannab ta müto- 
loogias lisanime “Parthenos”, Neitsi. Seega ilmus 
ammu enne kristlikku neitsistsündi samal viisil ilmale 
ka Athena. Aga see Athena — juba nimi reedab seda — 
ei saa olla muud kui Ateena linna ka:tsepatroon. 

Ta oli seesama jumalatar, kes abistas “Argo” 
ehitamist ja varustas laeva kõneleva puuga. Athena 
toetas ka Perseust, kui too pidi kohutava Medusa pea 
maha raiuma. Kreeka muinaslugude maailmast on 
hästi teada, et Pegasos on tiivuline hobune. Kuid 
täpselt samuti nagu Phaethoni päikesevanknt tuli ka 
Pegasost juhtida — vaja läks pilateerimist. Sellegi 
korraldas taas Athena, varustades ratsuri “võluohja- 
dega”. Abivalmis jumalatar edutati peatselt kunstide, 


tarkuse, retoonka, rahu ja pealekauba ka luule patroo- 

niks. Võimalik, et minagi peaksin teda nimetama abi- 
osutavaks jumalatariks. Just Athena oli see, kes andis 
põllumeestele tööd hõlbustava adra, naistele kudu- 
misteljed ja Õpetatud meestele koguni tähestiku. 

Millalgi saavutas tulejumal Hephaistos neitsiliku 
Athena suure soosingu ja üritas vahendeid valimata 
teda oma võimusesse saada. Lõpuks rahmlesid mõle- 
mad omavahel ja erutunud Hephaistos kaotas 
spermat, mis padenes ühele Ateena künkale. See aga 
sai inimeste jaoks väga oluliseks, nad hakkasid seda 
paika pidama pühaks ja sinna tohuruid templiehitisi 
rajama — see ongi Ateena akropol. 

Praeguse zkropoli varemed on pärist 6. kuni 4. 
aastasajast e. Kr., kuid juba kiviajal austasid inimesed 
sealsel kingul oma jumalaid. See on arheoloogiliselt 
kindlaks tehtud, sest Ateena kohal kõrguval kaljul on 
leidunud megaliitseid ehitusdetaile juba ammusest 
ajast, juba enne suurte templite püstitamist. Nii põhja- 
kui ka lõunanõlval asuvaid osi võib saigutada noore- 
masse kiviaega. Kaks iidset kultuspaika on koguni 
integreeritud hilisematesse templitesse. Akropoli väge- 
vaim monument on Parthenon, ja seegi on rajatud ühe 
varasema hoone alusmüüridele. Tänapäevalgi jõuavad 
turistid sellesse kaheteistkümne meetri kõrguste 
valgete marmorsammastega templisse sõna otseses 
mõttes hingetuna — tõus mööda lõputuid treppe võtab 
võhmale. Õigupoclest tähendab “Parthenon” neitsi- 
kambrit, sest see oli pühendatud neitsilikule Athenale. 


Rajatis on 67 meetrit pikk, 23,5 meetrit lai ja peaaegu 

12 meetrit kõrge. Restaureeritud katuseviilu bareljeefil 
võib näha Athena sündi, samuti tematüli Poseidoniga, 
kes ihaldas Akropolise kaljut oma valdusse haarata. 
Põlistatud on ka jumalate võitlus titaanidega, taplused 
kentauridega, lahing Trooja pärast ja — üsnagi üllatusli- 
kult — ateenlaste võitlus amatsoonide vastu. 
Praegusajal kirub terve maailm Ateena saastatud 
õhku, mis pureb akropoli suurepärast templit. Kuid 
kes enam suudab mäletada, kuidas Parthenon hävis, 
pealegi alles 17. sajandil? Pärast keiser Justinianuse 
aegu (527—565 p. Kr.) levis mööda Kreekamaad krist- 
lus ja vanad templid akropolil muudeti kirikuteks. Hil- 
jem tulid türklased, kes astusid kristlaste vastu ja kuri- 
tarvitasid Parthenon: — täiesti jumalavallatult — 2üssi- 
rohulaona. 26. septembril 1687 laskis üks Lüneburgist 
pärit ja Veneetsia teenistuses seisnud leitnant se-le lao 
õhku. Plahvatus rebis puruks friisi ja sambad. Küllap 
selle barbaarse ja jultunud teo pärast pidid Parthenonist 


pagema viimsedki jumalad. 


Knossos, Epidauros, Mükeene, Olümpia, akropol... 
Neid kõiki austasid k:viaja inimesed pühade paikadena 
juba ammu enne seda, kui oli olemas “klassikaline 
Kreekamaa”, aastatuhandeid enne seda, kui pandi kirja 
Kreeka ajalugu. Kuid nende kohtade võrgustiku tege- 
lik kese alles puudub, kuigi just see on jumalate, ajaloo 
ja aaretega rohkem seotud kui ükski teine kultuspaik. 
Loomulikult ei kujunenud selline sõlmpunkt juhuse 


läbi. Müütides on oma tagapõhi igal seigal. 

Ateena akropol. 


On tõestatav, et ka akropoiil on ehituselernente, mais 
pärinevad eelajaloolisest ajast. 


Kunagi saatis Zeus kaks kotkast lennule ümber 
maailma, et seda mõõdistada. Paigas, kus need kohtu- 
sid, pidi muidugi asuma Maa keskpunkt. Zeusi vapilin- 
nud said kokku mingi mäe järsu nõlva kohal. See oli 
Omphalos, maailma naba. Ja just sealse, hiljem 
Parnassoseks nimetatud mäemassiivi juurde tekkis 
otsemaid kreeklaste maailma salapärane keskus — Delfi. 
Selle kohanime etümoloogia üle vaieldakse. Tegemist 
võib olla tuletisega sõnast Delphinios, sest jumal 
Apollon olevat sinna saabunud kõigepealt delfiini sel- 
jas, või siis sõnast Delphys, mis tähendab “emakas”. 

Üldteada on kurikuulsad oraaklid, kelle hulgas 
pakkus ertekuulutusi ka preesantar nimega Pvthia. 
Koguni nimi Pvthia ei ole juhus. Nimelt elanud eelaja- 
loolisel perioodil Delfi koobastes lohe, kes tuli kahju- 
tuks teha. Selle eest hoolitses Apollon, kes saabus kohale 
“taevavankril” lennates. Hiljem hakati seda õudset 
elukat kutsuma Python, tuletatult tegusõnast pythein — 
roiskuma, lagunema, purunema. Apollon surmaski selle 
peletise ja tõukas laiba kõdunema mingisse koopasse 
mäenõlval. Just samas paigas olevat oraakel Pvthia 
pakkunud oma geniaalseid ettekuulutusi. 

Vaevalt saab see olla midagi enamat kui rahva- 
pärimus, mis pealegi esineb loendamatute variatsioo- 
nidena. Kreekamaa iga luuletaja ja iga ajalookirjutaja 
on midagi kirjutanud ka Delfi kohta. See paik oli kaua 
kõigi kreeklaste religioosseks keskmeks, seal käisid 
vägevad valitsejad ja kuningad nõuandeid hanki- 


mas — enesestmõistetavalt sobiva hüvituse eest. 

Herodotos teav:tab “Ajaloo” esimeses raamatus, 
et keegi “Glaukos Chioselt oli teadupärast üldse ainsa 
kunstnikuna omandanud oskuse, kuidas rauda kokku 
keeta”*". Just tema olevat Prihiale kinkinud istmeks 
esimese sellisel viisil kokkukeevitatud kolmjala. 
Hiljem läks Delfis kõik üsna pööraseks. Lüüdlaste 
kuningas Kroisos (tänapäeval tuntud ka kui Kröösus) 
ei tahtnud oraakli ettekuulutusi kuigivõrd uskuda ja 
läkitas seepärast saadikud Kreekamaa mitmesse teise 
oraaklipaika. Nõudeks oli, et iga oraakel peab leidma 
vastuse tema ainsale küsimusele, see aga kõlas: “Mida 
ma just praegusel hetkel teen?” Eelnevalt oli ta oma 
kulleritega kokku leppinud kindla aja, millal tuli seda 
kõigilt selgeltnägijatelt ühekorraga pärida. Kui käsk- 
jalad jõudsid retkelt tagasi, selgus, et ainult Delfist 
saadud ütlus osutus tõeseks. Nimelt oli Kroisos ette- 
nähtud ajal tükeldanud kilpkonna, tapnud lamba ning 
pannud need suurde raudse kaanega kaetud raudkat- 
lasse keema. Delfist toodud vastus olevat kõlanud 
selliselt:*” 

“Minu meeltesse tungib kilbiga konna lõhn, 
keda keedetakse koos lambalihaga raudsel pannil. 
Metall ümbritseb seda alt, nii nagu see on ka kaetud 
metalliga.” 

Näib, et Pythia telepaatilised võimed polnudki 
kehvad. Kuningas Kroisos oli tulemusest nii vaimus- 
tunud, et puistas Delfi hinnaliste kingitustega üle. 
Selleks olevat ohverdatud ainuüksi 3000 lehma ning ta 
“sulatas kokku lõpmata palju kulda ja laskis sellest 

Kunagise samba sokkel Delfis viitab siin kasutatud 
mõõtmelele. 


Veelgi vägevam oli iaiinimetatua Poiügonaalrüür 
Delfis. See pärineb teadmata äegadest. 

Apolloni väikese templi varemed teispoo! reed (Delti). 


Tapitaolised moodustised lihviti kivist välja. 
Need sobisid millimeetri täpsusega oma vastasdetaili 
süvenditesse (Delfi). 

“Ateenlaste aardemaja” Delfis. 


taguda pooltelliseid”. Kullakangid olid kämblakõrgu- 
sed ja kuue käelaba pikkused, aga üldse ning ühte- 
kokku tuli neid sada ja seitseteist. Et sellest polnud 
veel küllalt, valmistati ehedast kullast lõvikuju ning 
kaks hiiglaslikku hõbedast ja kullast vaasi, mis samuti 
toimetati andamitena Delfisse. Veel võiks lisada, et 
samale aadressile läkitati ka ehteid ja meeletus koguses 
rõivaid. Delfit korduvalt külastanud Herodotos teavi- 
tab, et kuldne anum seisnud templi sissepääsu juures 
paremal ja hõbedane vasakul. Hiljem olevat need kaks 
pühitsetud vee astjat, mis pärinesid Kroisoselt, varus- 
tatud uute ja muidugi eksitavate kirjadega. Herodotos, 
see “rännumees ajalooasjades”, tõreles juba 2500 
aasta eest: “See ei klapi. Tegelikult annetas needki 
[anumad — EvDJ Kroisos. Uue kirja kraapis vaasidele 
hoopis keegi kohalik mees Delfist... Tunnen seda 
meest, kuid ei soovi tema nime avaldada.” 
Taasesitasin selle loo, et meenutada üldkasuta- 
tava mõiste “pillaja Kröösus” tähendust. Samas 
sellekski, et tõestada, kuivõrd jõukas see Delfi toona 
ikkagi oli. Kuigi Kroisos oli peaaegu terve linna seda- 
viisi ära ostnud ja järelikult kindlustanud enesele alati- 
seks õiguse mis tahes ajal Pythiat küsitleda, jättis 
oraakel kuninga otsustaval hetkel siiski nõustamata. 
Nimelt juhtus millalgi, et Kroisos polnud veendunud, 
kas tohib astuda lahingusse pärslaste vastu. Delfist 
saadud ennustus kinnitas, et Halvse jõe ületamisega 
hävitab ta suure riigi. See kahetine lause võiks päri- 


neda millisest tahes tänapäevasest horoskoobist. 

Aastal 546 enne Kristust sammus võidus veendunud 
Kroisos oma vägede eesotsas läbi Halvse vete — ja sai 
pärslaste käest hävitava löögi. “Suur riik”, mille ta 


hävitas, juhtus olema tema enese oma. 


Delhi keskuses seisis Apolloni tempel — praegu- 
seni imposantne ehitis. Apollon, üks Zeusi poega- 
dest, demonstreeris kõige eripärasemaid võimeid. Ta 
tegutses valgusejumalana ja ka ravimiskunsti juma- 
lana. Egas Asklepios Epidaurosest polnud asjata tema 
poeg. Samas oli Apollon pädev ennustamise valdkon- 
nas, nagu ka nooruse küsimustes, muusikas ja vibulask- 
mises. Apolloni väikevend kandis nime Hermes. Vana- 
egiptuse tekstides väidetakse, et just Hermes oli see- 
sama, keda egiptlased kutsusid Idriseks või Sauridiks, 
kuid ühtlasi too, keda “heebrealased nimetasid Eenok, 
Jeredi poeg”. (Kui kas või õige pisike osa sellest päri- 
musest tõeks osutub, asetuksime õige kaugetesse, suure 
veeuputuse eelsetesse aegadesse. Nimelt olevat Saurid 
enne seda katastroofi ehitanud suure püramiidi ja 
Eenok on Piiblis kirjas kui veeuputuse-eelne patriarh.) 

Imelikul kombel olevat Apollon ehitanud koguni 
Troojat ümbritseva kallaletungikindla linnamüüri ning 
teda austari kui “tänavate ja teede kaitsjat”, kes külas- 
tas oma taevavankril reeglipäraselt teisi rahvaid; rõhu- 
tatult mainitakse nende hulgas hüperborealasi, kes 
“elutsevad kusagil sealpool põhjatuuli”. Koguni 
Herodotose aegadel ei teadnud kreeklased, kes need 
kurikuulsad hüperborealased ikkagi olid. Hesiodos ja 

Homeros mainivad neid ja Herodotos teavitab lõpuks 
kainenenult, et tuleks alustada otsinguid (IV, 36): 

“...kui ikkagi hüperborealased on olemas, peaks ka 
kõige kaugemas lõunakandis leiduma inimesi. Mind 
ajab naerma, kui ma näen, et nii paljud inimesed on 
juba jõudnud maailmakaarte joonistada...” 

Mindki ajab naerma mõte sellest, kui mitu aasta- 
tuhandet on inimkond jõudnud müütide udus ringi tatsata. 
Need pärimused võivad olla poeesia varasalveks, milles 
kõik jumalad pakuvad mõttetoitu uuteks fantaasiateks — 
aga tõesed need ei ole. See, mis avaneb pärimustes, pole 
dateeritav ajalugu, millele saaks toetuda. Ometi sisaldavad 
need kõige olulisemat — seda, mis on kõik sõjad ja katsu- 
mused üle elanud, nimelt ebamäärast rahvamälu. Pildid 
hallist möödanikust teisenevad tasapikku raidkivideks ja 


ole miskit teisit. Näiteks kujunesid palverännakute siht- 
kohad lausa tühistest seikadest, mida keegi on väitnud end 
kogevat, olgu nendeks kas Maarja ilmutumine või 
hämmastav paranemine rängast tõvest, mingi püha allikas 
või arusaamatu loodusnähtus. Alles seejärel, kui kaasini- 
mesed on kusagil sattunud millestki hämmeldusse, haka- 
takse uudishimust seda paika sagedamini külastama. Varsti 
avatakse esimene kõrts, esimene kabel, esimene kink. 
Kuid seda ikka ja alat sellises paigas, kus oli toimunud 
midagi ebatavalist. Ehitised sünnivad rahva tunnetusest. 


Delfis peab ära käima. See kompleks laiub mööda 
Parnassose nõlva, ümbritsetuna ladusast mäeseljast, 

ning sealset maastikku katab õhtuti värvide, valguste 
ja varjude kaskaad. Pausanias, see rännumees 1800 
aasta tagant, kirjeldab seal saadud muljeid aupaklike 
sõnadega ning ei unusta samas mainida Delfi kohta 
kõnelcavaid arvukaid ja vastakaid pärimusi. Püha 
tänavat olevat palistanud 3300 raidkuju — nii kinni- 
tab Pausanias.”” Veel nendel aegadel ilutsesid “seitsme 
targa sõnad” kivisse raiutuna peatempli eesruumi 
seintel. Need tarkuseivad pärinesid muide paljudelt 


Delfit külastanutelt ja on kehtivad tänaseni: 


Tunneta iseennast. 

Enamik inimesi on pahad. 

Kõik on harjumise asi. 

Kasuta aega. 

Ei midagi ülemäärast. 

Tasa ja targu. 

Mitte keegi ei pääse saatuse eest. 


Delfi templid hävisid maavärinas ja maalihetes kordu- 
valt, kuid ehitati varemetest uuesti üles. Lõppude 
lõpuks käisid sealsed äriasjad suurepäraselt. Pythia 
lalises oma oraaklisõnu ja istus tollel kokkukeevitatud 
raudsel kolmjalal sügavale maa sisse ulatuva prao 
veeres, millest hoovas mingit auru. Selle tõsiasja üle 
on palju mõtteid heietatud ja praegusel ajal söandavad 
isegi geoloogid väita, et templi piirkonnas on avastatud 
geoloogilisi murdekohti, mille alla jäävad orgaanilisi 
aineid sisaldavad kihid. “Sellised moodustised erita- 

vad sageli gaase, nagu eteeni, metaani või väävelvesi- 
nikku””?”, ning just need gaasid viisid Pythia “mingit 
liiki joovastusse ja stimuleerisid visioone”. Ma ei usu 
sellest ainsatki sõna. Mis Apolloni templis tõepoolest 
aset leidis, seda ei tea Õigupoolest mitte keegi, kuigi 
kõik kreeklastest kirjamehed on selle probleemiga 
tegelnud. Siia sobiks tuntud lause: “Oleme kõnel- 
nud kõigest, kuid samas pole mitte midagi öelnud.” 
Kreeka ajaloolane Plutarchos kirjeldab oraakli ennus- 
tusprotseduuri”', kuid “koguni Plutarchose jaoks 
kehtis see, mis oli kõigi Apolloni preestrite jaoks 
enesestmõistetav: tuleb vaikida kõigest, mis toimub 


selles jumalakojas”. 


Turist, kes praegusel ajal siksakteel mööda mäe- 
nõlva üles rühib, peaks täpsemalt uurima Apolloni 
templi korduvalt renoveeritud vundamenti. Selle 
iga pragu näitab megaliitide kõrget iga. Vaade väge- 
vatele kiviplaatidele, mis praegu katavad põrandat ja 
millele vanasti toetusid sambad, viib mõtte spontaan- 
selt mingile helikopteri maandumis- ja starumisplat- 
vormile. Kuid see rajatis pärineb ometi kuuendast 
Kristuse-eelsest aastasajast! Alusehitis, niinimetatud 
Polügonaalmüür, on veelgi eakam. Soovitan igaühel 
kasutada aega, hetkeks peatuda, toetuda Delfi teatri 
astmele ja elustada sealne möödanik oma vaimusilma 
ees otsekui mingis ilmsi toimuvas unenäos. 

Poolringja amfiteatri poolt vaadates lebab terve 


linn teie jalge ees. (Nõlvaku ülaosasse jääb veel spordi- 

areen, kuid see pärineb Rooma-aegadest.) All laiuv 
Delti koosneb varemetest, aga just seal kirendas omal 
ajal inimestest, nende hulgas almusenorijatest, lootuse 
kaotanutest, äriajajatest, poliitikutest ja saadikutest, 
nagu ka kehklaslikest preestritest ja rahaahnetest käsi- 
töölistest. Neid sidus ainult üks seik: usk Apollonisse ja 
tema võimusse. Kahtlen, kas nad üldse usaldasid oraak- 
lit. Näib, et ta oli pigem mingi abivahend, umbes midagi 
meie aegade horoskoopide sarnast. Igamees võis 
oraakli jutust järeldada seda, mida vaid ise ihaldas. 

Kunagi ilutsesid seal all kolmteist raidkuju — 
jumalad ja kangelased; veel olid seal Sikyoni, Siphnose, 
Teeba ja Ateena elanike aardekambrid. Samas seisid 
kujud, marmorsambad ja ka vankrijuhi pronkskuju 
(praegu asub see Delfi muuseumis). Loomulikult ei 
tohtinud Apolloni templi ees puududa jumala enese 
16 meetri kõrgune kuju. Pausaniase kirjutatu kohaselt 
polnud võimatu, et Apolloni tempel oli algkujul ehi- 
tatud koguni metallist. 

Ja seal all, keset aardekambreid, templeid, ron- 
delle ja marmorsambaid torkab silma äärmiselt ise- 
laadne piklik ja herilasepesa meenutav munataoline 
kivi (vt. Ik. 162 ), millel näeb arusaamatute joonte 
korrapärast võrgustikku, kusjuures enamasti lõikuvad 
need kindlate vahemaade tagant. See on Omphalos, 
mis sümboliseerib maailma naba. Selle üks Rooma- 
aegadest pärit imitatsioon seisab praegu Delfi muu- 
seumis. Omphalcse originaalil olid joontepõimiku 
sõlmpunktides koguni kalliskivid ja ülal troonisid kaks 


kuldset kotkast. Selle kivigravüüriga oli Apollon või 
preesterkonc, või minugipoolest kiviks muutunud 
mütoloogia, tabanud otsejoones naelapead — kas sihi- 


likult või juhuse tahtel. 


Pean meenutama midagi, mida esidesin juba 1979. 
aastal raamatus “Prophet der Vergangenheit” (“Möödu- 
nud aegade prohvet”). 

Kui pidasin 1974. aastal Ateenas ettekannet, 
köitis mu tähelepanu keegi kiilaspäine, halliks tõmbu- 
nud oimukohtadega härra, kes tegi agaralt ülestähen- 
dusi. Väljumisel pöördus ta minu poole ja küsis väga 
viisakalt, kas juhtun teadma, et enamik Kreeka püha- 
muid paikneb täpse geomeetrilise skeemi järgi. 

Muhelesin ja laususin, et ei suuda midagi sellist 
küll ette kujutada, sest nendel “vanadel kreeklastel” ei 
saanud olla teadmisi geodeetiliste mõõtmiste kunstist. 
Lisaks sellele asetsevad templid sageli üksteisest 
paljude kilomeetrite kaugusel ja mägede tõttu puudub 
nende vahel otsene silmside. Lõpuks, arvasin paremini 
teadjana, on palju templeid püstitatud ka saartele, 
mõnikord sada kilomeetrit mandrist eemal, ja neid ei 
saa palja silmaga üldse näha. Mõdesin näiteks vahe- 
maale, mis lahutab Kreetat ja [zmiri, kunagist Smürnat 
Türgis. Mida ikkagi see sõbralik härra silmas pidas? 

Kaks päeva hiljem kohtusime taas, kuid seekord 
mitte avalikul üritusel, vaid kinnise ettekande puhul 
Ateena Rotary Club'is. Pärast diskussiooni lõppemist 


juhatas ta mind kõrvalruumi, kus oli suurele lauale 

40 000 inimest. 


Ka Delfis harrastati sporti. 

“Ompbalos” ehk “Maailma naba”. See koopia Delfi 


MUHUSEUTNISE pärineb Rooma ajast. Originaal i 
sõlmpunkrte kaunisasid kalliskivid. 


Delfi Apolloni templi vundament osutab 


monumentaalsele hiilgusele. 

laotanud maa- ja lennukaarte. Härra esitles ennast: 
doktor Theophanias Manias, Kreeka õhujõudude 
brigadir. Niisiis selline kõrge militaarolend? Mida 
võiks tal olla ühist arheoloogiaga? Teetassi juures said 
asjad selgeks. 

Olevat normaalne, ütles ta, et sõjaväelendurid 
sooritavad patrull- ja õppelende mägedes või korral- 
davad laskeharjutusi merel. Pärast seda peavad nad 
esitama rapordi, mis muuhulgas fikseerib ka kütuse- 
kulu. Üks leitnant, kes pidi kõiki neid andmeid väe- 
üksuse lennupäevikusse koondama, olevat aastate 
jooksul märganud, et kütusekulu ja vahemaad olid 
alati ühesugused, kuigi piloodid lendasid erinevate 
objektide vahel. Leitnant arvas, et on jälile saanud 
valskusele: piloodid võisid olla liiga laisad, kandmaks 
oma pardažurnaalidesse korrektseid andmeid, ja 
küllap üks kirjutas need arvud teiselt lihtsalt maha. 

Järgnes paks pahandus ja kõige tagatipuks maan- 
dus sellekohane ettekanne kolonel Maniase kirjutus- 
lauale — brigadiriks sai ta alles hiljem. Ta haaras sirkli, 
asetas selle teraviku Deltile ja tõmbas akropoli puudu- 
tava ringi. Kurioossel kombel läbis sama joon ka Argost 
ja Olümpiat. Need paigad asusid üksteisest võrdsel 
kaugusel! See peab küll olema isevärki kokkusattumus, 
arvas kolonel Manias ja pani sirkli ühe haru Knossosele 
Kreetas. Nüüd puudutas joon samuti Spartat, kuid 
ühtlasi Epidaurost — lihtsalt pentsik lugu! Kolonel 
Manias jätkas katseid. Keskpunküks Delos: joonele jäid 
ka Teeba ja 1znir. Keskpunktiks Paros: ringjoon läbis 

Knossose ja Chalzise. Keskpunküks Sparta: seekord 
tabas joon ka Mükeenet ja Trofon:oni oraaklipaika. 

Dr. Manias demonstreeris seda kaartidel ja 
muidugi viis mu hämmeldusse. Kuidas võib niisugune 
asi olla võimalik? Kuigi dr. Maniase kasutada olid 
võrratult täpsemad kaardid kui need, mida poodides 
müüakse, otsustasin samas, et kontrollin pärastpoole 
kodus neid imelikke kokkusattumusi. Brigadir märkas 
mu üllatust ja küsis seepeale, kas tean, mis on kuld- 
lõige. Raputasin kurvalt oma rasket pead, ehkki 
meenutasin hägusalt, et olin kunagi ammu geo- 
meetriatunnis siiski midagi niisugust kuulnud. Dr. 
Manias selgitas kannatlikult: 

“Kuldlõike puhul jaotub mingi sirglõik kaheks 
osaks, kusjuures lähema suhe pikemasse on võrdne 
selle ja terve lõigu suhtega.” Kuna ma ei mõistnud 
sellest mõhkugi, haarasin juba koju naasnuna tütre 
geomeetriaõpiku.”* Nii saingi targemaks: 

“Kui sirglõik AB jaotatakse punkti E'abil selliselt, 
et terve lõigu suhe selle lühemasse osasse on sama kui 
pikema ja lühema lõigu suhe, siis on AB jaotatud kuld- 
lõikes. Kui pikendatakse kuldlõikes jaotatud lõiku 
selle pikema osa võrra, siis jaotab esialene lõpp-punkt 
seda taas kuldlõikeliselt. Niisugust toimingut saab 
jätkata lõputult.” 

Mul hakkas tütrest kahju. Missugune geomeet- 
riaalane abrakadabra! Kuna olen niisugustes asjades 
eriti kahtlev, hakkasin kirjutuslaual paberiribadega 


katsetama. Mu sekretär Kilian vaatas kõike imelikul 


pilgul pealt, küllap ta muretses mu mõistuseraasu 
pärast. Kui olin jõudnud juba musttuhat korda pike- 
maid ja lühemaid ribasid kokku asetada ja uuesti 
lahku viia, hakkasin lõpuks tollest kuldlõikest ka 
midagi taipama. Ossamumeie! Soovitan lugejatele 
sama meetodit. 

Dr. Manias oli asetanud mu ette tabelid ja 
demonstreerinud kõike maakaartidel. Ja igaüks, kes 


seda ise kordama asub, jääb kõigepealt sõnatuks: 


e — Kultuspaikade Delfi ja Epidaurose vzhemaa vas- 
tab kuldlõike pikemale lõigule Epidaurose ja 
Delose vahelisest kaugusest. Nimelt 62%0. 

e — Olümpia ja Chalkise vahemaa vastab kuldlõike 
pikemale lõigule Olümpia ja Delose vahelisest 
kaugusest. Nimelt 62%4. 

e Delfi ja Teeba vahemaa vastab kuldlõike pike- 
male lõigule Delfi ja akropoli vahelisest kaugu- 
sest. Nimelt 62%. 

e Delfi ja Olümpia vahemaa vastab kuldlõike pike- 
male lõigule Olümpia ja Chalkise vahelisest 
kaugusest. Nimelt 62%. 

e —Epidaurose ja Sparta vahemaa vastab kuldlõike 
pikemale lõigule Epidaurose ja Olümpia vaheli- 
sest kaugusest. Nimelt 62“0. 

e —Delose ja Eleusise vahemaa vastab kuldlõike 
pikemale lõigule Delose ja Delti vahelisest 


kaugusest. Nimelt 62%. 

e -—Knossose ja Delose vahemaa vastab kuldlõike 
pikemale lõigule Knossose ja Chalkise vahelisest 
kaugusest. Nimelt 62%0. 

°* Delfi ja Dodoni vahemaa vastab kuldlõike pike- 
male lõigule Delfi ja akropoli vahelisest kaugu- 
sest. Nimelt 6279. 

e Sparta ja Olümpia vahemaa vastab kuldlkõike 
pikemale lõigule Sparta ja akropoli vahemaast. 
Nimelt 62%. 


Mul hakkas kõhe. Dr. Manias teavitas mind sellestki, 
et Kreekas tegutseb Operatiivuuringute Üking, mille 
kõrgelt hari:ud liikmed peavad just nende geomeetria- 
kurioosumite kohta ettekandeid. Nõnda siis 18. juu- 
nist 1968 kas Kreeka Tehnikakoja ruumides või ehu- 
jõudude pezstaabis. Kuulajatega olevat asi samasugune 
nagu minuga — nad jäävad kõigepealt keeletuks. Hil- 
je. saadet mulle korraga kahes keeles dokument 
selle ühingu tegevuse kohta, mida toetab Sõjaväegeo- 
graafiaamet.”: * Ja dr. Manias loovutas tu:vumiseks 
toeka brošüüri, kus dokumenteeritakse kõiki neid 
gesmeetrilis-matemaatilisi absurdsusi sellisel viisil, et 
koguni minusugune võhik suudaks neid kontrollida.” 
Dt. Manias palus mind, et viitaksin Kreeka geomeet- 
rilise struktuuri pentsikustele, sest — nagu ta ütles — 
arheoloogid pidavat käituma selliselt, nagu poleks 
midagi niisugust üldse olemas. 

Ja ikkagi on need olemas! Järeldused geomeetri- 


liszest tõsiasjadest, mida ei saa maha vaikida ja mida 

igaüks võib kontrollida, on fantastilised. Kuid kõige- 
pealt veel paar mõnusat pala. 

Kui kõrgeks hindate tõenäosust, et mägisel 
maastikul seisaksid kolm templit pelga juhuse läbi 
samal sirgjoonel? Seda võib juhtuda näiteks paaril- 
kolmel juhul. Kuid ainuüksi Atikas-Boioodas (Kesk- 
Kreekasi leidub tervelt 35 sellist “kolme templi 
joont”. Pelk kokkusattumus on välistatud. 

Kui kõrgeks hindate tõenäosust, et üks pühapaik 
asetseb teisest ja kolmandastki omataolisest võrdsel 
kaugusel — linnulennult mõõtes: Kesk-Kreekas on 
selliseid juhtusid 22. 

Ja Delfi, see “maailma naba”, omandab selles 
geomeetrilises võrgustikus keskse koha. Kõige usku- 
matumad geodeetilised mõõtelõigud seostuvad just 
Delfiga, niisiis on iidne oraaklipaik selles geomeetrias 
igatpidi tegus. Sest Delfi on võrdsel kaugusel akropo- 
list ja Olümpiast. Nii saab konstrueerida täiusliku 
võrdhaarse kolmnurga. Kaatet (see on üks täisnurkse 
kolmnurga lühematest külgedest) keskpunktis asetseb 
Nemea pühakoht. Teiste täisnurksete kolmnurkade 
akropol-Delfi--Nemea ja Nemea--Delfi--Olümpia 
hüpotenuusid kattuvad ning nende pikkuse suhe 
ühise lõiguga Delfi-Nemea vastab kuldlõikele. 

Põnev, kuid kõik läheb veelgi pöörasemaks: 

Delfit läbiv ja sirgega Delfi--Olümpia ristuv joon 
läbib Dodoni oraaklipaika. Seal tekib täisnurkne 
kolmnurk Delti--Olümpia--Dodoni, kusjuures lõik 

Dodoni--Olümpia osutub hüpotenuusiks. Pealegi on 
selle kolmnurga kaatetid taas kuldlõikelistes pikkus- 
suhetes. 

Selge meeletus, võiks selle kohta kosta või siis 
kinnitada, et kõik on lihtviisiliselt sulepeast välja 
imetud. Kuid sellestsamast meeletusest paistab välja 
meetod: kaugus Delfist Aphaiasse on sama, mis 
Aphaiast Spartasse. Kaugus Delfist Spartassse on 
sama, mis Spartast Teebasse ja on samas juhuse läbi 
ka pool Dodoni-Sparta ja Dodoni-akropoli vahe- 
maast. Võrdsed kaugused ilmuvad ka Delfi--Mükeene 
ja Mükeene-Ateena või Delfi-Gortyse (megaliitvare- 
med Kreetal!) ja Delfi--Mileetose (Väike-Aasias) 
vahele. Kõik see ühtekokku tähendab: Delfi seisab 
geodeetilis-geomeetrilises seoses Olümpia, Dodoni, 
Eleusise, Epidaurose, Aphaia, akropoli, Sparta, 
Mükeene, Teeba, Chalkise, Nemea, Kinvra, Gortyvse ja 
Mileetosega. Tänan dr. Maniast ja Operatiivuuringute 
Ühingut selle fenomenaalse teabe eest. Kuid seegi 


pole kaugeltki veel kõik. 


Võrdhaarset kolmnurka võib ette kujutada iga- 
üks, kuid sellised geomeetrilised kujundid ei teki — 
just reaalseid ja iidseid kultuspaiku silmas pidades — 
juhuse tahtel. Keegi pidi sin mängima režissööri. 
Vanal Kreekamaal saab tuvastada üsna mitmeid selle- 
taolisi kolmnurki ja nendel on alati kaks standardset 


küljepikkuste suhet. Näiteid: 

Kolmnurk Dodoni--Delfi--Sparta. Need paigad 
annavad sama külgede suhte, mis ilmneb vahemaade 
Dodoni-Sparta ja Dodoni-Delfi, samuti Dodoni- 
Sparta ja Sparta--Delfi või Dodoni--Delfi ja Delfi 
Sparta võrdlemisel. 

Kolmnurk Knossos-Delos-Chalkis. Need paigad 
annavad sama külgede suhte, mis ilmneb vahemaade 
Knossos-Chalkis ja Knossos--Delos, samuti Knos- 
sos—Chalkis ja Chalkis--Delos või Knossos--Delos ja 
Delos—Chalkis võrdlemisel. 

Kolmnurk Nikosia (Küpros) — Knossos (Kreeta) — 
Dodoni. Need kohad annavad sama külgede suhte, 
mis ilmneb vahemaade Nikosia--Dodoni ja Nikosia— 
Knossos, samuti Nikosia--Dodoni ja Dodoni-— 
Knossos või Nikosia--Knossos ja Knossos-Dodoni 
võrdlemisel. 

Need kõik on kongruentsed, omavahel ühil- 
duvad kolmnurgad. Selletaolisi hämmastavaid näiteid 
leidub teisigi, kuid ma ei tahaks oma lugejat geomeet- 
riaga rohkem vaevata. 

Mõõtkavas 1:10 000 maakaartide ja sõjaväe geo- 
graafiaameti kaasabil avastas Operatiivuuringute 
Ühing üle kahesaja geomeerrilise ühilduvuse, mis rule- 
nevad paljudest võrdhaarsetest kolmnurkadest. Sellele 
lisandub 148 kuldlõikelist suhet. Kes söandab selle 
peale veel juhusest rääkida, seda ei saa enam keegi 
aidata. Loomulikult võib alati tõmmata suvalisi jooni 
üle paari koha maastikul ja siis näha, et “juhuse tahtel” 
satuvad sellele ka mõned teised olulised paigad. Kuid 

Delfist lähtudes seob gigantne geomeetriline 
võrgustik köiki Vana-Kreeka kultuspaiku. 


siinsel juhul pole ikkagi tegemist mingite kaardile 
kantud suvaliste kohanimedega, vaid eranditult kultus- 
paikadega antiikajast või õigemini 0 eelajaloolisest 
perioodist. Geodeetiline planeering, niüsiis võrgustik, 
millel see fenomen põhineb, on üüratu. Või siis pole 
see raster või muster üldse ettekavandatud, vaid tekki- 
nud hoopis teisel, mingil muul ajendil. Kuid selleni 


jõudmiseks tuleb meil varuda veel veidi kannatust. 


Õigupoolest oleks imelihtne seada maastikule täis- 
nurkseid kolmnurki. Seda kinnitas iseenesele profes- 
sor doktor Fritz Rogowski Braunschweigi Tehnika- 
ülikoolist ja asus kõike lausa kohapeal uurima. Ta leidis 
Kreeka mägisel maastikul siit ja sealt väheldasi kivi- 
sõõre. Siis asus otsima täiendavaid markeeringuid, ja 
ennäe: paljudel juhtudel avastaski — isegi lausa eelmise 
samalaadse vaateväljas — veel mõne kivisõõri.”* Profes- 
sor Rogowski pikendas maastikul teodoliidi abil neid 
kahte märkpunku ühendavat sirgjoont ja tabas nii- 
moodi — tõsi küll, üksikutel juhtudel — mingit kultus- 
paika. Kas niimoodi oli mõistatus leidnud lahenduse? 

Ei! Liiga paljud sellisel viisil :nääratud joontest 
lähevad üle mere. Kolmnurga Delfi--Olümpia-akro- 
poi üks kaatet ületab umbes kahekümne kilomeetri 
ulatuses lahtist vett. Sama kehtib lõigu Dodoni-Sparta 
kohta. Kõik läheb veelgi absurdsemaks niisuguse 
kolmnurga puhul nagu Knossos--Delos--Argos. 
Knossos asub Kreetal ning selle ja Argose vahele jääb 
merd umbes 300 kilomeetri jagu.” Niisama võima- 


tuks osutub selletaoline nokitsemismeetod Kreekast 
Smürnasse viiva merelõigu puhul. Kahtlen tõsimeeli, 
kas niisugune mõõtmisviis võiks toimida mandrilgi. 
Oleks kõikjal tegemist vaid tasandikmaastikuga, ei 
tekitaks sellised mõõtelõigud mingit probleemi, seda 
enam aga mägises ja loendamatutest merelahtedest 
rebitud rannajoonega Kreekas. Mis aga võis olla 
professor Rogowski leitud väikeste kivisõõride kuna- 
gine otstarve? Võiksin neid mõtestada kui mingeid 
orienteerimisvahendeid rändurite jaoks. Lõppude 
lõpuks polnud kiviajal maanteid ning halb ilm ja 
vihmavalingud võisid kõik põgusalt sissetallatud rajad 


ütlemata kiirest olematuks pühkida. 


Meie aegade targad õpetlased klammerduvad “lihtsa 
võimaluse” ja “lähima lahenduse” põhimõtete kammit- 
satesse. Selline käibeskeem ei paku nendele mingit 
muud lähenemisviisi. Nad ei pääse oma mõtetevanglast 
välja, sest mingi “lähima lahendusega” oleks ka terve 
probleem olematuks tehtud. Mida saakski sel puhul 
edasi tudeerida? Kasuratav meetod, olgugi teaduslikult 
puutumatuks kuulutatu, pakib igale vähegi sügava- 
male probleemile ainult poolikuid vastuseid. Sellega 
ei tohi rahule jääda. Üks sääraseid null-lahendusi, mis 
uinutab teadust iseenesega rahulolevaks, tuletatakse 
Kreeka antiikaja matemaatikute arusaamadest. Näiteks 
elas Eukleides 3. ja 4. aastasaja piiril enne Kristust ning 
pidas Egiptuses ja Kreekamaal teadusettekandeid. Ta 
sea dis kokku mitmeid õpperaamatuid kogu matemaa- 

tikast, ühtlasi ka tervest geomeetriast, kaasa arvatud 
võrdused või koguni nii segased asjad nagu “kvad- 
raatne irratsionaalsus” ja stereomeertria. Kukleides oli 
filosoof Platoni ajastukaaslane, :a see tegeles oma- 
korda puhuti poliitikaga. Nii olevat Platon istunud 
Eukleidese jalgade ees ja kuulanud tema traktaate geo- 
meetriast. Kas poleks usutav, et Platon oli geomeetria- 
hiiu Eukleidese käsitlusest vaimustunud ja hakkas oma 
sellekohaseid teadmisi kasutama, kui kõneles poliiti- 
kuna kaasa ehitusprojektide arutamisel? Niisiis, mida 
teadis Platon? 

Dialoogis “Riik” õpetab Platon oma vestluskaas- 
last, et teadus pindadest kannab nime geomeetria. 
Ühes teises dialoogis (“AZenon”, niisiis “Voorus” 
toob ta kaaskõnelejaks koguni orja ja demonstreerib 
vaesekese võhiklikkuse kaudu kõrgemat geomeetriat. 
Kõik läheb päris tõsiseks dialoogis “Timaios”, kus 
käsitletakse võrdusi, korrutisi ja ruutarve ning sedagi, 
mida praegu nimetame kuld.õikeks. Järgnev osa võiks 
minusugustele inimestele, keda kõrgem matemaatika 
pole kunagi hellitanud, arusaamatuks jääda. Kuid 
seegi tõestab, kui vahedalt diskuteeriti juba 2300 aasta 
eest nende küsimuste üle:”' 

“...Sest kui kolmest arvust, olgu need kas korru- 
tised või ruudud, suhtub keskmine viimasesse sama- 
moodi kui esimene keskmisse ja riimoodi ka jällegi 
viimane keskmisse ja keskmine esimesse, siis ilmneb, 
et kui keskmine asetada esimzsele või viimasele kohale 


ning mõlemad, viimane või siis esimene, keskele, jääb 

suhe alati endiseks; kui nad aga jäävad ikka sellesse- 
samasse omavahelisse suhtesse, siis moodustavad nad 
koos ühiku. Kui nüüd maailmakeha pind oleks tasane 
ja süvenditeta, siis piisaks keskmisest liikmest tema 
enese ühitamiseks mõlema ülejäänuga...” 

Kõik jätkub samas toonis, kuni lugeja pea hakkab 
huugama. Loobusin pärast järgmise lauselohega tutvu- 
mist Platoni matemaatiliste selgituste jälgimisest: 

“...et aga nüüd on selle liikmete jada läbi lisandu- 
nud senistesse vahemikesse uued 3/2, 4/3 ja 978, siis 
täids ta suhte 9/8 abil kõik vahemikud alates 4/3 ja 
jätus sel viisil igasse nendest pisikese osa täiendava 
vahemikuna, mille piirmed seisavad suhtes 256 : 243.” 

Millega üldse võiks Platoni komplitseeritud dia- 
loogide puhul olla tegu? Vastus kõlab: maailma loomi- 
sega. Pärast seda, kui olin paar nädalat kembelnud 
Platoniga, ei suutnud ma enam mõista, miks Galileo 
Galilei oma teosega “Tähereataja” = (“Sidereus 
Nuncius”) põhjustas sellist kära ja miks 17. sajandi 
inkvisitsioon sundis teda oma õpetusest lahti ütlema. 
Kõike, mida Galileo õpetas, saab lugeda juba Platonilt. 
Kas või Maa kerakujulisusest või meie planeedi tiirle- 
mise trajektoorist ümber Päikese. Pealegi on seda- 
sama — kaasa arvatud gravitatsiooniseadused — käsitle- 
tud juba vanaindia tekstides. Sealsed targad teadsid 
märgatavalt enamat kui meie gümnasiastidele nüüdis- 
ajal pakutakse. Gaius Plinius Secundus, kes pidi oma- 
korda õppima Platonilt ja Eukleideselt, tõestab seda 


veenvalt:”* 


“Õpetatud meeste ja lihtrahva hulgas vaieldakse 
elavalt selle üle, kas [ümmargune] Maa võib üldse olla 
asustatud mimestega, kes kõndimisel seavad oma jalad 
teineteise suhtes vastassuunda... Lihtrahvas seevastu 
poetab lisaks küsimuse, kuidas saab olla võimalik, et 
pea alaspidi käijad ei kuku maapinnalt ülespoole. Otse- 
kui needsamad pea alaspidi käijad ei võiks imestada, 
miks just meie samamoodi ei kuku... ülespoole. Ikkagi 
tundub imepärasena, et Maa osutub merede tohutule 
veepinnale vaatamata ikkagi keraks... Seepärast ei saa ka 
tervel Maal ühel ja samal ajal valitseda päev või öö, sest 
Päikesest eemale jäävat kerapoolt tabab ööpimedus...” 

Meie päikese all pole midagi uut! Küsimus: kas 
see Kreeka templite seostamiseks kootud võrgustik 
pärineb Platonilt või tema eelkäijalt Eukleideselt? Kas 
tohtis pühapaiku rajada ainult geomeetriliselt kindlaks 
määratud kohtadesse? Kui vastus oleks jaatav, siis kust 
on pärit need väljavalitud punktid? Millest üldse tule- 
neb selline geomeetria? Proportsioonid? Kuldlõige? 

Dialoogis “Gorgias” osalesid Platon, Kallikles, 
Chairephon, Gorgias ja Sokrates — tõeliste intellektuaa- 
lide rühm. Kõigepealt toenitab Sokrates, et kõike öeldut 
kannab see veendumus, mille tõesuse eest ta üles astub. 
Kohemaid järgneb selgitus, et geomeetriatarkused on 
tähtsad mitte ainult inimestele, vaid ka jumalatele. Aga 
kuidas jõuavad sellised teadmised jumalatelt inimesteni? 
See selgub Platoni “Seaduste” kolmandast raamatust. 
Vestluskaaslased kõnelevad — taaskordselt — hääbunud 


kultuuridest. Üks ateenlane pärib Platonilt, kas ta oskab 

määradeda aega, mis on möödunud sellest, kui tärkasid 
riigid ja ilmusid inimesed. 

Seejärel vastatakse küsimusele, kas vanades päri- 
mustes peitub ikkagi mingi tõetera. Probleemiasetus juba 
siis! Sel puhul mõeldi rõhutatult muinaslugusid “inimeste 
maailma kunagistest arvukatest hukkumistest üleuju- 
tuste ja muude sellesarnaste hädade tõttu, millest leidis 
pääsu ainult tühine osa inimsoost””'. Kirjeldatakse, 
kuidas jäid ellu ainult mäestike elanikud, samas kui 
vaevalt mõne põlvkonna jagu hiljem olid igasugused 
teadmised kunagistest tsivilisatsioonidest nende mälust 
pühitud. Inimesed pidasid seda, “mida kõneldakse juma- 
latest, lihtsalt tõeks ning elasid ja olid selle järgi”. Koos- 
eluks pidid “veeuputusejärgsed inimesed” (Platon) välja 
töötama uued reeglid, kuivõrd eelmise ajastu seaduse- 
andjaid polnud enam olemas. Tsitaat Platoni “Seadus- 
test” (esiletõsted kaldkirjas kuuluvad minule — ErD): 

“Etaga meie eianna jumalate poegadele ja kange- 
lastele eeskirju nii, nagu eelaegade seaduseandjad, kes 
ise jumalatest pärinevad... ja kes omakorda on jumalate 
pojad ning andsid välja seadusi, siis ei tohiks seda 


meile pahaks panna...” 


Kreeklaste imetletud jumalad pärinesid omakorda 
teistest jumalustest ja eks just nemad panid kehtima 
nood esialgsed seadused. Õigupoolest asetub sellesse 
teooriasse midagi üsna iidset. Jumalapojad pidid üles 
seadma mängureeglid ka templite geomeetrilise paikne- 
mise jaoks maastikul? Laustotrus! Milleks küll? Ning 


Platonil, Sokratesel ja Eukleidesel on selle kupatusega 
ütlemata vähe tegemist. 

Professor Neugebauer võrdleb Platoni geomeet- 
riat Eukleidese ning ka A ssüüria ja Egiptuse omaga. Ta 
leiab Platonilt üsna vähe sellist, mida teised juba ei 
teadnud.* Ja professor Jean Richer avastab vana 
Kreekamaa templite paigutusviisist sellise geomeetria, 
mis oli olemas juba ammu enne Eukleidese aegu." 
Ainult et küsimus zmiks? jääb sellise geodeetilse 
moodustise puhul vastuseta. Professorlikud tõde- 
mused muudavad kõik edasised küsimusec mõttetuks. 
“Esimene võimalik vastus” katapulteerib kõik ülejäänu 
ajaraiskamise hägusse, esitades täiesti selge väljenduse: 

Kreeka matemaatikutel ež saanud olla vähimatki 
tegemist pühade paikade asukohtadega, sest nende 
pühadus kehtis juba aastatuhandeid enne nimetatud 
matemaatikute sündi. Sün ei aita meid edasi ei 
Eukleides, Platon ega Sokrates. Õpetatud kreeklaste 
matemaatikatarkused olid küll hämmastavad, ometi ei 
jaganud nad mingeid poliitilisi või teisi juhtnööre sele 
kohta, millisesse kohta tuleks mõni uus tempel 
ehitada — sest nende kultusepaikade geograafilised 
positsioonid olid juba ammusest olemas. Niisiis kuidas 
— see peaks ometi osutuma küsimuse tuumikuks — tek- 
kis üldse selline geomeetriline võrgustik, mis avardub 


nii täpsel kujul üle terve Kreekamaa? 


Muinasjutud algavad nii: “Elas kord...” Tahaksin seda 


formuleerida teisiti: “Eeldame korraks, et...” 

Kunagi ammu külastasid meie Maad tulnukad 
kusagilt Kosmosest. Nii sündisid ürzjumalad. Nad 
võtsid teoks lapsi sigitada. Sel kombel sattusid Maa 
peale titaanid ja hiiglased. Neid hävitati järjest ja loodi 
üha uusi jumalusi. Niimoodi on meil olemas mürtoloo- 
gilised tegelased, nagu Apollon, Perseus, Poseidon, 
Athena etc., kes jaotavad kogu maailma oma võimu- 
aladeks ja hoolitsevad samas jumaliku järelkasvu eest. 

Nende jumalaperekondade mingi kauge põlvkond 
jahmatas sootuks hilisematel aegadel toonaseid ikka 
veel arulagedaid inimesi oma tehnikasaavutustega. Nad 
kasutasid ülekaalukaid relvi ja — mis peamine — suutsid 
lennata! Kuigi selleks vajalikud konstruktsioonid 
polnud ehk palju enamat kui kärisevad ja haisvad 
monstroossed lendvankrid, suutsid need ometi õhus 
hõljuda. Sellest piisas mõju avaldamiseks hämmeldu- 
nud inimestele. Kes juba suudab õhku tõusta, peab liht- 
salt Olema mingi jumalus. Aga samas vajasid need lenda- 
vad kastid mootorikütust, olgu selleks kas või õli, nagu 
ka puusütt ja vett aurumasina jaoks. Eelajalooliste lenda- 
vate vaipade piloodid teadsid täpselt, milliseid vahe- 
maid tuleb ületada, et jõuda järjekordse pearuskoha 
juurde— tankimiseks. Võimalik, et tollal oli ka mitut liiki 
lendavaid pargaseid: ühed pikema ja teised lühema 
distantsi ületamiseks (vähemalt Vana-India lendavate 
aparaatide kirjeldamisel teavitatakse sellest). 

Jumalatele oli väga meeltmööda, et inimesed 
püstitasid nende auks pühamuid, sest seal sai omakasu 
huvides vastu võtta ohvriande, ja küllap tegid aupakli- 


kud “surelikud” nende “surematute” hüvanguks 
kõike muudki. Nii sai kogu maailm üheksainsaks suu- 
reks jumalike logelejate riigiks. Mõistetavalt tekkisid 
pühad kohad kindlate vahemaade järel, sest X kilo- 
meetri tagant tuli ometi lennumasin tankimiseks pea- 
tada. Ja kui need jumalajärglaste grandioossed ohvri- 
paigad — pigem selvemarketid — toona juba eksisteeri- 
sid, säilis sama komme ka hiljem. 

“Iseteeninduskaupluste”” asukohad anti jumalate 
perekondadele teada, küllap üksikjuhtudel ka sõprz- 
dele: “Kui sa lendad Delfist selle või teise nurga all 
poolviltu 66 kilomeetri kaugusele, jõuad paika Y. Sea't 
veel 66 kilomeetrit läände, ja siis satud sirgjoonele Z...” 
Pole midagi lihtsamat. Geomeetriline võrgustik tule- 
neb nendest “tanklatest”, “hooldejaamadest” ja “super- 
marketitest”. Loogiliselt võttes on ka nende vahemaad 
võrdsed, sest pärast ni- ja niimitme kilomeetri läbimist 
tuli ometi hakata oma sõidukit tankima. Pealegiei tohti- 
nud ükski jumal eksida õigelt teelt kõrvale ega ükski 
perekonnaliige kahju kannatada koguni siis, kui mõni 
teelõik osutus sõiduplaani eiravalt liiga pikaks ja katla- 
alune kustus enne sihile jõudmist. 

Alustasin seda lõiku oletuse ja mitte enamaga. Ma 
ei tea ühtki muud eeldust, mis võiks Kreekamaad 
katvat geomeetrilist rastrit lihtsamalt ja elegantsemalt 
seletada. Samas tuleks jumalate järglasi käsitleda kui 
ammustel aegadel reaalselt eksisteerinud olendeid. Just 
selle kohta pakuvad inimkonna iidsed pärimused rikka- 
likku materjali. Seda tuleks ainult tundma õppida. 

Näib, et kui jumalate perekonnad olid juba ammusraega 
degenereerunud, suutsid üksikud nendest parasiitidest 
ikkagi ära kasutada inimeste teadmatust. Muu hulgas 
kirjeldab Herodotos esimeses raamatus ka Babüloni 
linna, esitades pealegi täpseid mõõtmeid ja palju detaile. 
Babüloni keskmes olevat seisnud ka Zeusi (Belosz) 
tempel — “raudsete väravatega, mis olid veel minu päe- 
vadel alles”. Seal olevat ülestikku seisnud kaheksa torni, 
ja iga järgmine eelmise peal. Ülespääsemiseks sai kasu- 
tada ümber ehitise keerduvat astmestikku. 

Kõige ülemise torni tipus seisnud “suur tempel 
ning selles lai, kaunite vaipadega puhkease ja kuldne 
laud”. Mitte keegi ei tohtinud sinna ronida, kirjutab 
Herodotos, peale ühe väljavalitu, väga kauni naise. 
Siis — seda olevat preestrid Herodotosele jutusta- 
nud — tulnud jumal isiklikult templisse ja maganud 
temaga kokku sellel voodil: “Täpselt sedamoodi nagu 
Egiptuse Teebas egiptlaste õpetuse kohaselt. Ka seal 
magab üks neitsi Zeusi templis. See tähendab, et nendel 
naistel polnud mitte kunagi olnud läbikäimist surelike 
meestega. Seesama kehtib ka Lüükias asuva Patara 
jumalapreestritari kohta. Kui jumal nähtavale tuleb, sule- 
takse see naine koos temaga terveks ööks templisse.” 

Siia võiks lisada: kõik toimus samamoodi ka 
India templitornide tipus. Analoogsel eesmärgil eki- 
tasid Kesk-Ameerika rahvad oma astmikpüramiide, 
mille tipus oli samuti kõigist ja kõigest eraldatud tuba. 
Miks need ehitised pidid tingimata olema tornid või 
püramiidid, on pikemata selge: nood noorsandid 


saabusid nimelt lennumasinatel! 

Herodotose päevil polnud enam jumalate pere- 
kondi olemas — muidu oleks ta kahtlemata kirjeldanud 
nende lendlaevu. Varasemate! aegadel toimus siiski 
kõik just niimoodi, nagu kinnitasid Babüloni preestrid. 
Jumalad rahuldasid ennast cma maitse kohaselt nii 
daamide kui ka härradega — nii siin kui seal. Tasapisi 
jäid jumalad sellest kõigest järk-järgult kõrvale. Kui 
nad hiljem sootuks kadusid, haarasid preestrid kogu 
selle mõnusa jõudeelu enese haldusse. Nüüdsest tuli 
ohvriandameid tuua zendele, neitseid ja noorukeid 
sokutada nendele, kulda ja kalliskive pakkuda nendele. 
Mitu põlvkonda hiljem ei teadnud enam isegi preest- 
rid, millega on õigupoolest tegemist — ja ometi, mlle 
nimel tulnuks säherdusest tulusast bisnisist loobuda? 

Isegi nendes askeldustes võis koguni ülem- 
preestri südamesse jääda kripeldama miski, mis teda 
päevast päeva hirmutas. Pärimuste kohaselt tundis ta 
jumalate vägevust — kuigi ei taibanud sellest vähi- 
matki. Tähtis mees ei teadnudeales, millal mõni jumal 
võiks tagasi tulla. Kas poleks arukam ekspluateerida 
inimesi sel määral, nagu parajasti võimalik, et nii- 
moodi kindlustada omaenese võimu ja väge? Suured 
aarded jumalate tagasipöördumise puhuks? Ometi 
just nende abil saaks ehk taevaseid ja arusaamatuid 
olendeid muuta leebemaks? Või ka mitte... 

Me seisame kolmanda aastatuhande künnisel. 
Juba ammu pole meil enam jumalaid. Kardan, et see 


kõik on inimühiskonnale kaduma läinud. 

VIRVARR TROOJA ÜMBER 


Kui päike tõuseb läänest, 
ruleb kontrollida kompassi. 


lidne tõde 


K aheksanda sajandi lõpul enne Kristust elas 


Kreekamaal luuletaja, keda teab kogu maailm, 
kuid kelle kohta ei oska mitte keegi midagi usaldus- 
väärset öelda. Ta nimi on Homeros ning temalt on 
pärit fantastilised eeposed “Ilias” ja “Odüsseia”. Iga- 
tahes on uurimine esile toonud, et Homeros elutses 
Väike-Aasias Joonias ning liikus ringi laulikuna — ja 
tagatipuks olevat vaeseke olnud koguni pime. Kust 
see nägemisvaegurist rändurlaulik ammutas oma 
grandioossete jutustuste jaoks lähteandmeid, jääb 
saladuseks ilmselt alatiseks. “Ilias” ja “Odüsseia” 
hõlmavad ühtekokku umbes 28 000 värssi — mitte 
just vähe ühe silmavalguseta jäänud luuletaja jaoks. 
Ometi olevat just Homerosest saanud kreeka kirjan- 
dus alguse, tema seisab “kreeka literatuuri hälli veeres, 
temaga algab Euroopa vaimsuse ajalugu”””. Kuid ega 
pime žuuletaja Homeros leiutanud oma lugusid nii- 
sama. Spetsialistid arvavad, et eeposte kirjalikele ver- 
sioonidele eelnes pikk traditsioon, mille tuumiku taha 

varjub mingi “iidvana muinasjutupärand”"", Miilest 
siis kõneldakse selles “iidvanas muinasjutupärandis”? 
“Thases” kirjeldatakse võitlusi, kurioosseid relvi ja 
kangelastegusid, milles osalesid jumalad ja inimesed. 
Sealt saab lugeda (kaheksandas laulus) “lendavatest 
ratsudest, kes teenistusvalmilt hõljuvad edasi-tagasi maa 
ja tähtedega pikitud taeva vahel”"°. Mingi imepärane 
udu muudab need jumalikuc olendid koguni nähta- 
matuks. Siis pur:etab Poseidon, kes on õigupoolest 
merede valitseja, mingis lendavas rakendis üle vete, ilma 
et sõiduk ühtki lainet riivaks. Sellised muinasjutud 
meeldivad mulle. Loomulikult keerleb tegevustik armas- 
tuse, haavatud autunde ja pisut ka Trooja sõja ümber. 
“Odüsseia” puhul on kõik teisiti. Siin jutustatakse 
ilukõneliselt Odvsseuse peadpööritavatest seiklustest. 
Koos võitluskaaslastega vallutab ta lõpuks Trooja ja 
pöördub kahekümne pika aasta pärast tagasi kodu- 
saarele Ithakale. Terve tegevustik on sobitatud Odys- 
seusega — ta ise jutustab, pealegi minavormis, saatuse- 
löökidest, mida jumalad olid tema jaoks varuks hoid- 
nud, kuid ka enese kangelastegudest ja kavalustest, 
mille abil õnnestus oma elu säästa. Filoloogid näevad 
Odysseust “vanade lugulaulude tegelaskujuna”””' ja 
terve lugu olevat “pigem faabulataolise olemusega”", 
Mingit tõetera — nii arvatakse zmmusest ajast — selles ei 
leiduvat. Niisugust seisukohta on kerrigeerinud Hein- 
rich Schliemann (1822—1890), kes — Homerose “Ilias” 
peos — avastas Trooja. Kuid nendest seikadest kõne- 


leme hiljem põhjalikumalt. 

Erinevalt “Argonautikast” ei kavatse ma sün 
“Odüsseiat” analüüsida. Selle teose kohta leidub 
kirjandust ohtralt. Ometi tuleks peatuda mõnel 
võtmesõnal, et seda tervet maailma mõjutanud lugu 
paremini mõista. 

Odysseus (ladina keeles Ulysses või Ulixes) oli 
Ithaka kuningas. Ta kavatses koos kaaslastega minna 
retkele, et vallutada Trooja. Põhjuseks oli ilusa He.ena 
röövimine Spartast ja toimetamine "Troojasse. Tagasi- 
teel tabab Odvsseuse esialgu kaheteistkümnest alusest 
koosnevat laevastikku üks seiklus teise järel. Kõige- 
pealt eksivad kangelased Maleia maanina juures õigelt 
kursilt, et seejärel randuda ühesilmsete kükloonide 
saarel. Neist üks, nimega Polrphemos, hoiab 
Odysseust ja ta kaaslasi vangistatuna mingis koopas ja 
sööb igal päeval nendest ühe. Lõpuks õnnestub 
Odvysseusel hõõguva teiba abil kükloop pimestada ja 
koos ellujäänud kaaslastega pageda. (Vahemärkus: 
kükloop oli küsinud Odysseuse nime, kuid see valetas, 
öeldes, et teda kutsutakse “Eikeegi”. Pärast seda, kui 
kükloop oli juba nägemise kaotanud, hüüdis ta oma 
kaaslastele, et tema ainsa silma on välja torganud 
“Eikeegi”. 20. sajandil kasutati sedasama nõksu ühes 
Metsiku Lääne teemalises filmis, kuid ma ei usu, et 
kinokülastajad oskavad aimata, kust see idee pärineb: 
“My name is Nobody”? [“Mu nimi on Eikeegi”] Terence 
Hilliga peaosas.) 

Odysseus ja tema meeskond pidid seejärel võrgu- 


tavate sireenidega toime tulema ja siis ka võlur 

Kirkega, kes nõidus kõik laevamehed ühekorraga 
sigadeks. Seejärel külastas Odysseus Hadest — surnute 
riiki —, kus kohtas mitte ainult oma kadunud ema, vaid 
võis ka kõnelda koguni mitme kuulsa tegelasega 
nende hulgast, kes olid juba ammu ajatusse vajunud. 
Lõpuks pidi ekslejate laev sõitma kahe naissoost pele- 
tise, Skylla ja Charvbdise vahelt läbi. Kunagi varem 
olevat Zeusi välk paisanud Charybdise merre ja sellest 
ajast neelab too tegelane mitu korda päevas kohutava 
koguse vett, et see peatselt uuesti välja sülitada. Ta õde 
Skylla polnud nigelama kvaliteediga, teda kirjeldatakse 
koerasarnase peletisena, kes napsab toiduks mere- 
mehi ja sööb need tasapisi ära. Tervelt kuus Odysseuse 
meeskonna liiget sattus tema saagiks. 

Ellujäärud jõuavad muidugi Thrinakia saarele. 
Seal surmavad näljased mehed mõned veised, kuid 
õnnetuseks kuuluvad need Hyperionile. Vihale aetud 
päikesetitaan kaebab toimunust Zeusile, kes purustab 
üheainsa piksenoolega kogu laeva ja selle meeskonna. 
Ainult Odysseus pääseb eluga, sest klammerdub paari 
lauajupi külge ja lained paiskavad ta päev hiljem 
Ogypgia saare rannale. Ogvgia kuulub Kalypsole, kes 
oma sulnidusele vaatamata elab koopas. Ta hellitab 
Odysseust, ihaldades teda meheks võtta. Vastutasuks 
võiks ta pakkuda surematuse. 

Odysseus maitseb magusat elu tervelt seitse aas- 
tat, siis tülpib pidevast armatsemnisest ja hellitamisest. 
Kurvalt küktzab ta rannal ja unistab kodumaast. Peat- 
selt lendab kohale Hermes ja käsib Kalypsol Odysseus 

vabaks lasta. Mehele antakse vajalikud tööriistad, et 
valmis meisterdada parv, millel saaks pageda oma 
armastuse pesast. Kuid merejumal Poseidon, kelle 
poega kükloop Polrphemost oli Odysseus nii julmalt 
kohelnud, tormab oma tiivulises vankris vete kohale ja 
paiskab Odvsseuse üle parda. Too olekski uppunud, 
kui poleks end suutnud vabastada rasketest rõivastest. 

Kaks päeva hiljem paiskavad lained jõuetuks 
muutunud Odysseuse Drepane saare rannale. Juma- 
liku abiga jõuab ta lõpuks, pärast vahepeatust kellegi 
seakarjuse juures, faiaakide saarele, kust saab — kahe- 


kümneaastase eemaloleku järel — Ithakale naasta. 


Selline ongi tolle iidse kangelaseepose tegevustiku 
üldine raamistus. Kuivõrd “Odüsseias” ja “Iliases” — 
nagu ka “Argonautikas” — leidub päris ohtralt geo- 
graafilisi viiteid, hakkas õpetatud maailm muidugi 
küsima: kus üldse rändas Odysseus? Millisel merel 
leidsid aset tema seiklused? Kus asusid kohutavad 
peletised Skylla ja Charvbdis? Selle kohta leiame üle 
saja lahkneva arvamuse ja umbes seitsekümmend 
kaarti. Iga Odysseuse-uurija on veendunud, et just 
tema jälgis oma kangelase teekonda korrektselt. Vasta- 
valt tõlgendustele olevat Odysseus rännanud Väike- 
Aasias, purjetanud ümber Briti saatte või siis ulatusid 
ta eksirännakud koguni Lõuna-Ameerikani. Mõnikord 
visatakse “Odüsseia” samasse parta “Argonautikaga” 
või arvatakse, et Odysseuse eksirännakud pole üldse 


toimunud meie planeedil. 

Arukaim, mida “Odüsseia” kohta on avaldatud, 
pärineb sakslastest vendadelt Hans-Helmut ja Armin 
Wolfilt. Nendel Õnnestus tõepoolest rekonstrueerida 
selline teekonna kirjeldus, mille üksikud detailid sobi- 
vad muude aegade ja nende kestusega. Sealjuures ei 
väideta, nagu oleks “pärimuse-Odvsseus viibinud just 
siin või seal”""”, vaid ainult seda, et Homerose kirjel- 
datud merereisi sobib asetada Vahemere areaali. Kuigi 
vendade Wolfide palju aastaid väldan.id töö tulemus 
on üldjoontes paslik ja veenev, küsin siiski eneselt, 
kuidas pime Homeros võis selletaolise rännaku üksik- 
asju nii detailselt tunda. 

“Odüsseias” kõneldakse ka Kreeta saarest — ometi 
Talost nimetamata. Kas Homeros ei teadnud 
“Argonautikas” esinevat Talost? Või tundus talle nii- 
sugune robot liiga fantastilisena, liiga uskumatuna? 
Seda saaksin teiste kujutelmade kõrval, mis “Odüs- 
seias” ette tulevad, siiski üsna tõrksalt ette kujutada. 
Homeros seostab jumalaid kõikvõimalike võlukunsti- 
dega, ei puudu koguni Poseidoni lendvanker — kuid 
mida pole, see on Kuldvillak. Vaatamata jumalatele 
omistatud kõikvõimalikele hookuspookustele, ei sisalda 
“Odüsseia” mingit “Argonaudika” stiilis science frction'i. 

Paik, mille ümber keerleb “Iliases” kirjeldatav 
lahing, on Trooja — kuid just see ei sobi vana Kreeka- 
maa geograafilisse võrgustikku. Kas nimetatud linn ei 
asetunudki jumalate igivanadel rännuteedel? Samas 
kirjeldavad Trooja saatust kõik antiikse Kreeka ajaloo- 


lased; linna piiramine olevat toimunud aastatel 1194 

kuni 1184 cnne Kristust. Trooja peab olema igivana, 
selle nimi tuleneb müüsulise kangelase Trosi nimest 
(Tros oii Lose isa, Ilos Laomedoni isa, Laomedon 
Trooja Priamose isa). Esialgu kandis linn küll teisi 
nimesid. Need olid Ilium, Hion ja Troas. Tagatipuks 
olevat Apollon ainuisikuliselt osa võtnud sealsete 
tohutute kindlusrajatiste ehitamisest. Nii lasub sellel 
paigal samasugune “müüdline” päritolu nagu paljudel 
Kreekamaa pühadel keskustel. Mis põhjusel ei sobi 
praegu Troojana tuntud väljakaevamiskoha geograafi- 
line positsioon jumalasugude geomeetrilisse võrgus- 
tikku? Kas see Trooja, mille Heinrich Schliemann 
avastas, ongi üldse identne mütoloogilise Troojaga? 
Pealegi tegutseb “Odüsseias” ka Agamemnon, 
kes olevat koos paari kaaskondlasega maetud 
Mükeenesse. See osutud aga tolle geomeerrilise rastri 
koostisosaks, kuid “Troojana” tähistatud paik see- 
vastu mitte. See vastuolu paneb mind juurdlema. 
Trooja piirkonda olevat — pärimuse kohaselt — 
kunagi valitsenud Kreeta kuningas nimega Teukros. 
Tema rahvast kutsuti teukroslasteks. Kuid siis tuli 
sinnakanti üksildane jumalapoeg Dardanos, kes rajas 
väheldase koloonia. Varsti kutsuti seda maad juba 
Dardaniaks (siit ka Dardanellid), ning kuna valitseja 
poia nimi oli Tros, sai asundus nimeks Troas. Sealt ka 
hilisemad troojalased. Trosi vanem poeg oli llos ;a 
sellest tuli ka künkal asuva paiga nimi rajamise aega- 
del: Ilion või Ilios. Nii saab selgeks ka Homerose 


teose “Ilias” pealkiri. 

Homerose “Iliasega” relvastatuna olevat — nagu kinni- 
tab uuema aja legend — Heinrich Schliemann selle 
igivana linna uuesti avastanud. Loomulikult meeldi- 
vad mulle niisugused lood. Tuleb keegi ja väidab risti 
vastu igasugusele teaduslikule käsitlusele, er Home- 
rose kirjeldatud lahing Trooja pärast olevat tõepoo- 
lestaset leidnud, inclusive kõik selles osalenud kange- 
lased. Ja siis ta leiabki Trooja. Vahva! Ainult et kogu 
lugu ei taha niisugusel kujul kuidagiviisi klappida. Mis 
aga selles ikkagi klapib? 

Kõigepealt selle fenomenaalse entusiast elu- 
käigust. Heinrich Schliemann nägi ilmavalgust 6. 
jaanuaril 1822 Mecklenburgis asuvas Neu-Bukow”s 
vaese pastori pojana. Ta olevat napilt kümneaastasena 
kirjutanud ladinakeelse kirjandi Trooja sõja kohta. 
Juba 1836. aasta tõi kaasa kaupmeheõpingud ja viie 
aasta pärast purjetas ta kajutipoisina väikesel kahe- 
mastilisel nimega “Dorothea” Lõuna-Ameerika 
poole. Laev sattis aga peatselt avariisse ja ellujäänud 
jõudsid päästepaadis Hollandi rannikule. 

Amsterdamis sai Heinrich Schliemannist kontori- 
ametnik — palgaks tervelt 15 dollarit aastas. Kõnel- 
dakse tema tohutust säästlikkusest, lõputust usinusest 
ja erakordsest mälust. Pärast seda, kui ta oli selgeks 
saanud holland: keele, süvenes nooruk inglise ja 
prantsuse keele stuudiumi. Hiljem lisandus teisigi, 
nagu mitte just hõlpsalt omandatav vene keel ja iga 
sakslase jaoks eriti komplitseeritud kreeka keel. 

Ser Trooja hobune on asetatud siia 
turistide jaoks. 

Nendeks aegadeks juba kahekümneviiesest 
Heinrich Schliemannist sai sõltumatu kaubaagent, kes 
rajas 1347. aastal Peterburis omaenese kaubamaja. 
Venemaal teenis ta indigo, väävli, plii ja salpeetriga 
suure kasumi, jõudes paari napi aastaga määratu 
varanduseni. Et ta pidi äriasjus juhuse läbi just 4. juulil 
1850 Kalifornias viibima, sai temast “automaatselt” 
ameeriklane, sest tollel päeval — osariigi väljakuuluta- 
mise päeval — võeti kõik inimesed, kes parajast sellel 
territooriumil viibisid, USA kodanikeks. 

Alates 1858. aastast rändas Heinrich Schliemann 
regulaarselt mööda maailma. Vaimustunult Home- 
rosest ja olles absoluutses veendumuses, et “Iliases” ja 
“Odüsseias” kirjeldatud Trooja pidi kord tõeliselt 
eksisteerima, asus ta 1868. aastast püsivalt elama 
Ateenasse. 

Kuna ta venelannast abikaasa ei soovinud 
Kreekasse asuda, järgnes lahutus ja... lehekuulutus, 
milles ta otsis kohalike elanike hulgast sobivat 
kaaslannat. Selle ta ka leidis, piltilusa üheksateistaastase 
tüdruku. Austusest Homerose vastu ristiti esimene 
laps Agamemnoniks. Kuid enne seda rändas 
Schliemann — kelle kukrus oli juba siis üle kümne 
miljoni selleaegse Saksa marga suurune varandus — 
mööda teisigi maid, kuni... 

avastas Trooja. Kuid ni sujuvalt, nagu saame 
populaarsetest raamatutest lugeda, see siiski ei 


kulgenud. 

Neli kilomeetrit Dardanellidest eemal, (praegusel) 
Türgi territooriumil on mäekink nimega Hisarhk. 
Sealt jääb Egeuse mere kaldani napilt seitse kilo- 
meetrit. Künkal on oluline strateegiline tähendus, sest 
iga laev, mis tahab Dardanellidesse sisse põigata, peab 
Hisarlikist mödduma. Vanad kreeklased kutsusid 
seda paika Hellespontoseks, sest just seal olevat Kuld- 
villak kuningas Athamase tütre Helle vette tõuganud. 
Nii kreeklased kui hiljem ka roomlased oletasid, et 
Homerose Trooja paikneb selles piirkonnas, kui just 
mitte lausa Hisarliki künka all. Napilt neli kilomeet- 
rit lõunasse jääb Bunarbasi küla ja just sealt asusid 19. 
sajandi teadusmehed Troojat otsima. Pärimuse koha- 
selt olnud see paikkond üsna eraldatud ja kohalikud 
põllumehed kinnitasid juba enne Schliemanni saabu- 
mist, et õpetlased ajavad seal taga mingit fantoomi, 
sest Trooja ei olevat üldse asunud Bunarbasi lähi- 
konnas, vaid hoopis künkal nimega Hisarlik. Just see 
vastuoksus andis ameeriklasele Frank Calvertile, kes 
tegutses konsulaaragendina nii Ateenas kui ka Istan- 
bulis, ajendi omandada ametlik õigus tollele Hisarhki 
kõrgendikule. Frank Calvert jõudis sinna enne Schlie- 
manni ja alustas ka asjaarmastaja tasemel välja- 
kaevamisi. Ta lootis Londoni Briti Muuseumi pealikke 
huvituma panna, et saaks peatselt ette võtta ulatus- 
likumaid arheoloogiatöid. Kuid need härrad polnud 
niisuguse ideega üldse päri. 

Ateenas kuulis Calverti kavatsustest ka Schlie- 


mann ja tõttas ise Hisarliki küngast... ära ostma. Nii 

kohtusidki miljonär Heinrich Schliemann ja maailma- 
hulkur Frank Calvert — ning viimasele sobis pääse- 
mine nii Hisarlikist kui ka kõigist sellega seotud mure- 
dest hästi. Pärastpoole, kui kõikjal hakati kõnelema 
Trooja kullaleidudest, võis ta küll rängalt vihastuda. 
Schliemann oli kaval, seda tõestas ta ka järgmistel aas- 
tatel. Ta oli ise kõigi oma ettevõtmiste jaoks parim 


public-relations-marnager. 


Pärast suhete korraldamist Frank Calvertiga möödus 
veel mitu kuud, kuni Schliemann sai Türgi võimudelt 
ammuoodatud loa Hisarltkil labidad maase torgata. 
11. oktoobriks 1871 olid kõik juriidilised problee- 
mid lahendatud. Kahekümnepealine meeskond alus- 
tas väljakaevamisi. Schliemann rügas kiindunult ning 
isegi vahepeal saabunud külmad ja kingul vahetpida- 
mata lõõtsuv tuul ei hoidnud teda tagasi. Ta laskis 
ehitada väikese hurtsiku, kuhu asus koos naisega, kes 
talus vapralt kõiki katsumusi. 

Möödus peaaegu kaks aastat, kuni 15. juunil 
1873 põrkas ühe töömehe kirka vaskanuma vastu — 
see oli aga kuld- ja hõbeesemeid täis. Schliemann kuu- 
lutas välja erakordse tööpausi, korrastas oma hüts 
kõik leiud, mähkis kogu kuldse aarde oma abikaasa 
kaelasalli, asetas tema soengusse kuldse diadeemi ja 
läkitas tervesse maailma telegramme, kinnitades, eton 
leidnud “Priamose aarded”. Loomulikult ei jäänud 
pahandused tulemata. Osmanite valitsus süüdistas 


teda väärtesemete varguses Türgi pinnalt ja kadet- 

sevad vastased väitsid, et Schliemann ise olevat tolle 
xuldse panuse pisut varem maa sisse kaevanud. 

Tänu sõnaosavusele ja jõukusele lahendas 
Schliemann kõik probleemid käigult. Kiht-kihiltsonki- 
mine maa sees jätkus, kuni üsna peatselt kerkis esile 
küsimus, kas ta üldse leidiski Trooja, ehk siis pigem: 
millise Trooja ta leidis? Kas ikka Homerose oma? 

Schliemann smugeldas väidetavad “Priamose 
aarded” maalt välja ning loovutas need Berliini eel- ja 
varajase ajaloo muuseumile. Sealt tassisid sovetid 
1945. aastal kõik esemed sõjasaagina Nõukogude 
Liitu ja väitsid aastakümneid, et ei tea nendest vähi- 
matki. Kõik püsis niimoodi kuni 1993. aastani — sellest 
ajast alates kõnelevad venelased ja sakslased “Priamose 
aaretest” taas, kuid samas ei vaiki ka Türgi valitsus, kes 
ihaldab asutada praeguses tähtsas turismikeskuses 


Troojas rende leidude muuseumi. 


Kas Schliemann leidis tõepoolest määrilise Trooja? 
Selle linna, millest teavitas Homeros oma “Iliases” ja 
“Odüsseias”? 

Tänapäeval ei olda selles enam nii kindlalt veen- 
dunud. Homerose Trooja pidi olema suur ja vägev 
linn, paik, kus leidus küllaga haritud inimesi, koht, 
mida tunti kirjalikest ürikutest ja kus seisis paljude 
jumalate templeid. Praeguseni on arheoloogid tõeli- 
selt grandioosse töö tulemusena läbi kaevanud 48 
väiksemat kiht ja välja toonud tervelt üheksa 


“Troojat” — kuid mitte kordagi pole leitud pisimatki 

tahvlikest, millel seisaks linna nimi. Ainus kiritõend, 
mis avastatud, kannab paari hetiidi hieroglüüfi. Sellest 
järeldatakse, et “Trooja polnud varajase Kreeka linn, 
vaid kuulus mingisse teise olulisse, näiteks hetiidi 
kultuurisfääri””“. See seletaks otsekui muuseas tõsi- 
asja, miks Trooja ei kuulu kreeka jumalate geomeetri- 
lisse võrgustikku. 

Kõike — trotsides põrkas agar — väljakaevaja 
Schliemann ainuüksi omaenese kinnisideed toeta- 
vatele leidudele. Kui prahi alt tuli päevavalgele mingi 
värav, tõdes ta, et see esineb ka Homerosel — just siin 
pidanud Achilleus — toosama “Achilleuse kanna” 
omanik — oma vastast Hektorit kolm korda ümber 
linnamüüri taga ajama. Ühe suurema rajatise vunda- 
mendist sai Schliemanni jaoks “Priamose palee” ja 
1872. aastal arvas ta, et on avastanud koguni selle 
“suure torni”, millest Homeros “Iliase” neljandas 
laulus põgusalt juttu teeb. Hiljem selgus, et tegemist 
oli sootuks kahe tähtsusetu rööpse müürijupiga ja et 
tema “Priamose palee” osutus parajasti sealauda- 
suuruseks. (Aga Homerose järgi pidanuks selles 
leiduma 50 magamistuba, palju saale, õuesid jne.) 

“Isegi värav ei klappinud Homerosega. Ja nii 
edasi, ja nii edasi — edasisel kainepäisemal võrdlemisel 
ei sobinud Homerose tekst nende selgitustega, mida 
Schliemann omistas oma paljudele leidudele.””' 

Veidi enne surma hakkas Schliemann koguni ise 
kahtlema, kas ta oli ikka tõepoolest Homerose 


Trooja välja kaevanud. Absoluutse kindlusega ei 

oska sellele seniajani mitte keegi lõplikku vastust 
anda. Ta sõber ja väljakaevamiste jätkaja, nimekas 
arheoloog Wilhelm Dörpfeld viitas mitmele väär- 
järeldusele. Seoses Mükeenega, kus Schliemann 
hiljem kaevama asus, on teada, et ta suhtus eksitus- 
tesse huumoriga:""” “Mis?” olevat ta kord hüüdnud. 
“Need polegi järelikult Agamemnoni surnukeha ja 
ehted? Hüva! Nimetame teda Schulzeks!” [Schulze 
on äärmiselt levinud saksa nimi, mida kasutatakse 
sünonüümina umbes selles tähenduses nagu meil 


uuemal ajal näiteks tädi Maali. — Tilk.) 


Alates 1988. aastast tegeleb Trooja väljakaevamis- 
tega rahvusvaheline meeskond Tübingeni Ülikooli 
professori Manfred Korfmanni juhatusel. Samas ei 
möödu ühtki suve, mis ei tooks kaasa uusi sensat- 
sioone. Paljudest teadusringkondadest ja maadest 
saabunud umbes üheksakümmend spetsialisti tuvasta- 
sid üsna peatselt, et Hisarliki küngas oli alates Kristuse- 
eelsest kolmandast aastatuhandest kuni roomlaste ajani 
pidevalt asustatud. Juba alumises ligikaudselt ajasta- 
tavas kultuurikihis, mida nimetatakse Trooja I, peitus 
enam kui 2,5 meetri paksune kolme väravaga kindluse- 
müür. Järgmised kihid, vastavalt Trooja II ja Trooja III, 
tõid esile eluruumide ja terrasside jäänuseid, sealt lei- 
tud inventari hulka kuulus ka kuld- ja pronksesemeid. 
Neljandast ja viiendast kihist — need dateeruvad aasta- 
tesse 2100 kuni 1800 enne Kristust — nähtub, et tollal 
polnud troojalaste elu kuigi roosiline. Seda saab järel- 

dada kas või nende argise menüü põhjal. Lisaks paigu- 
tub sellesse perioodi mitu põlengut. 

Kõige mahukam kihistus oli Trooja VI ning 
dateeringu poolest 1800-ndast kuni 1250-nda aastani 
enne Kristust pidanuks see kuuluma õigupoolest 
Homerose kirjeldatud Trooja sõja aegadesse. Kuid 
väljakaevajate arvates langes linn tollal hoopis maa- 
värina ohvriks. Teisalt oli kuuendas Troojas mitu 
paleed ja seda ümbritses kaitsemüür — pikem ja 
paksem kui eelkäijad. Ometi puuduvad siin jäljed selli- 
sest vägevast võitlusest, mida kirjeldab Homeros. 
Trooja VI peaks selle kohaselt ometi kirendama 
noole- ja odaotsakutest. Ühtlasi oleks oodata, et 
nähtavale tuleksid vähemalt mõned kirjatahvlid, sest 
lõppude lõpuks kritseldati nendel aegadel sõnumeid 
savisse juba päris agaralt. 

Alles Trooja VII — see kultuurikiht avardus aega- 
desse umbes 1200 kuni 1000 aastat enne Kristust — 
pakkus naeruväärset, parasjagu 2,5 sentimeetri 
pikkust pronksplaadikest. Sellelt võis suure vaevaga 
lugeda luvikeelset hieroglüüfkirja. Aga luvi oli heti 
keele sugulane. Näib, et tegemist võib olla kellegi 
kaupmehe pitsatiga. Seega “tundub üha tõenäolise- 
mana, et Trooja on identne Vilusaga””*, kirjutab 
Birgit Brandau praegusaegsete väljakaevamiste kohta 
oma väljapaistvas raamatus. 

Mis aga on Vilusa? Niisugust nime kandis teatud 
paik Hetiidi riigis ja seda mainitakse ka tollele rahvale 
viitavates kirjalikes allikates. Nii et seal pole Home- 

rose Troojast vähimatki? Või kutsusid hetiidid Troojat 
oma keeles Vilusa? 

Järgmine kultuurikiht Trooja VIII pakkus ainult 
väheolulisi relikte kreeka ajast (umbes 950—85 e. Kr.), 
vaatamata isegi tõsiasjale, et just sellesse perioodi asetus 
ülejäänud Kreeka — akropoli, Delti jt. — õitseng. Nüüd 
jääb üle veel viimane kultuurikiht, Trooja IX, mille kuju- 
nemine paigutatakse umbes 500. aasta kant pärast 


Kristust. See osutus rooma pühapaigaks Iliumiks. 


Kas Homeros pakkus mõõdutundetuid luulusid või 
ei klapi Schliemanni Trooja üldse poeedi kirjeldatuga? 
Öeldu ei kehti mitte üksnes tolle kingukese kohta, mis 
kannab nime Hisarlik. Millised on lood seda ümbrit- 
seva maastikuga? 

Eberhard Zangger on geoarheoloog, niisiis spet- 
sialist, kes tegeleb arheoloogiaga geoloogide vaate- 
vinklist. Ta pööras pilgu Hisarliki nõlvast eemale, 
mereäärse maastiku suunda, ja asus siis targutama. 
Õpetlane haaras raamaturiiulist vana Platoni ja luges 
sellest päris mitu korda Atlantise-pärimust. Lõpuks 
hakkas Zangger rehkendama, võrdlema ja kombinee- 
rima. Tulemuseks sai raamat, mida kroonisid mitme 
erialainimese kommentaarid."” Selles teoses tahab 
Zangger tõestada, et Trooja oli tegelikult Atlantis. 
Vägev värk! Atlantise mõistatus on lahendatud? 
Atlantis ja Trooja on üks ja seesama paik? Miks ometi 
kirjutab Homeros järjekindlalt Troojast ja Trooja 


=, 
> 


sõjast, kasutamata sealjuures kordagi sõna “Atlantis”: 

Ameerika Ühendriikide arheoloog Curtis Runnels 
lausus Zanggeri raamatu kohta: “See peaks akadeemi- 
lisele maailmale avaldama samasugust mõju kui 
Schliemanni sajanditagused avastused.”"* Ning briti 
arheoloog professor Anthony Snodgrass on veendu- 
nud: Zanggeri väljakäidud Atlantise ja Trooja võrdlus 
on sedavõrd põhjendatud, et peaks pakkuma ajendit 
tegevuseks paljudel kitsamatel erialadel. 

Kui Zanggeril on tõsi taga, pidanuks Atlantis 
alias "Trooja hävima mitte üheksa tuhat aastat enne 
Platonit, vaid hoopistükkis 1184. aasta paiku enne 
Kristust. Ka poleks Atlantis tohtinud kaduvikku 
vajuda üheainsa hirmuööga, vaid selle teinuks maatasa 
Trooja sõda. Niisuguse hüpoteesi vastu kõnelevad 
arheoloogilised kultuurikihid Trooja VI ja Trooja VII. 
Linna ei hävitanud sõda ega veetuly, vaid maavärin. 
Liiatigi asetseb Trooja Hisarliki künkal ja nii poleks ta 
ka saanud vette vajuda. Kuidas kavatseb Eberhard 
Zangger Platoni Atlantist ja Homerose Troojat ühi- 
tada? 

Zanggeril on omad väited. Kas need osutuvad 


veenvateks, selles võib muidugi kahelda. 


Sõna “Atlantis” on üldtuntud ja seda kohates hakkab 
mõneski peanupus miski liikuma. Atlantis on ju 
fastsinatsioon, unelm unelmatemaalt, üks paradiislik 
maa, miski, mida polnud kusagil olemas. Atlantis on 


otsekui imederiik lapsepõlvest, rahumeelne võlu- 


saar, muinasjutt õnnelikust maailmast ja muretutest 
inimestest. 

Kas Atlantise legendi taga peitub lisaks soov- 
mõtetele veel midagi? Kas olid Atlantis ja Trooja — 
nagu Eberhard Zangget üritab väita — üks ja seesama? 
Kuhu jäävad kõige ärritavamad vasturääkivused, kus 
on Žanggeri ideede tõestused? Kui Zangger eksib, kas 
siis tuleks Atlantis kui kõneaine lõplikult kõrvale 
heita? Nii või teisiti, kuid selle legendaarse maa asu- 
paiga üle on vaieldud aastasadu — ja tulemusteta. Kes 
ikkagi andis meile selle Atlantise-müüdi? Miks? 


Millises vormis? Kust on algne lugu pärit? 


ATLANTIS - KRIMINULL LÄBI 
AASTATUHANDETE 


Mõned inimesed räägivad kogemustest, 
teised ei räägi kogemuste tõttu. 


Christopher Morley, 1890—1957 


SS võis juhtuda aastal 401 enne Kristust. Kogu 
Ateena pidutses oma kaitsepatrooni auks. Täna- 
vad kihasid veiderdajatest ja mustkunstnikest, akro- 
poli jalamil lõbustasid noored näitlejad publikut 
mingi teatritükiga ja ülal, jumalatar Athena templis, 
loitis püha tuli. Viiruki ja rammusate ohvriloomade 
küpsetamise rasšed aroomid küündisid isegi all-linna 
tänavateni. Just seal, Ateena põhjapiiril, kus paiknes 
kohaliku kangelase Akademose väheldane pühamu, 
kogunesid mahuka kivimaja avarasse siseõue viis 
meest. Nad tundsid üksteist hästi, sest olid ühises 
filosoofilises vestlusringis veetnud pikki öid varemgi. 
Peoperemees — võimalik, et koguni Platon ise — palus, 
et härrased võtaksid istet pehmetel patjadel, kuni 
noorukid ser veerivad jahedat joomapoolist. 

Mees nimega Platon, pealegi umbes 400 aastat 
enne Kristust? Kas võttis toonane põlvkond nii- 
suguses vestlusringis öeldut üldse tõsiselt või suhtuti 


Platonisse kui mingisse veidrikku? Kes olid selle vest- 

lusringi teised osalised? Kas tähtsad ja ausad mehed, 
kelle sõnal oli kaalu, või pelgalt tühjalausepildujad? 
Esitaksin siin vestlusparmerite lühiiseloomustused. 

Platon: Aristoni poeg suursugusest Ateena soost. 
Nooruses kirjutas ta tragöödiaid, kuni lähenes filo- 
soofiale. Tervelt kaheksa aastat kuulas ta Sokratese 
loenguid. Pärast õpetaja surma külastas Platon 
Eukleidest ning tudeeris tema juures Megaras geo- 
meetriat ja matemaatikat. Pärast kodulinna Ateenasse 
naasmist läks ta Kreetale, käis Egiptuses ja Sitsiilias 
ning pääses Sürakuusa türanni Dionvsiose õukonda. 
Tollel isandal polnud filosoofia jaoks kuigi palju oidu, 
ta laskis mingite vastuolude ajendil Platoni kinni võtta 
ja vangina Sparta saadikule üle anda. See aga müüs ta 
edasi... orjana. Kummaliste juhtumuste järelmina 
osteti Platon vabaks ja ta võis pöörduda sünnilinna 
Ateenasse. Seal asutas ta “Akadeemia”. Platoni viima- 
sed eluaastad kulgesid kõrgeima teaduse sfäärides. 
Miwmed ta õpilased said kuulsaks. Kõneldakse, et 
Platon olevat surnud mingil pulmapeol. 

Sokrates: Ateena kujuri Sophroniskose poega pee- 
takse kreeka filosoofia rajajaks, ta õpilased pärinevad 
kõige õilsamatest peredest. Väidetava jumalavallatuse 
pärast sunniti teda jooma mürgikarikast. Samas loobus 
Sokrates ideelisel põhjusel reaalsest võimalusest ennast 
pagemisega päästa. Ta kinnitas, et riigi otsus peab 
jääma üksikindiviidi tahte ees ülimuslikuks. 

Timaios: Alam-Itaaliast Lokroist pärit loodus- 


uurija ja astronoom. Sokratese järgi olevat ta “ennast 

igatpidi õigustanud riigi kõige kõrgemates ametites ja 
auametites”. Timaios võitles Pythagorase õpetuse ja 
matemaztika tunnustamise eest. 

Kritias Vanem: väga austatud poliitik Ateenas, üks 
selle linna “kolmekümnest peast”. Kritias väidab kordu- 
valt, et kuulis Atlantise-lugu oma vanaisalt Solonilt ja 
temal leidub koguni kirjalikke ürikuid Atlant:se kohta. 
Ema pocltoli Kritias Platoni sugulane. 

Hermokrates: tuntud väepealik Sürakuusast, kes 
võitles Peloponnesose lahingus Sparta poolel. Hiljem 
ta pagendati. (Platoni uurijad pole üksmeelel, kas vest- 


lustes osales just see Hermokrates või keegi teine 


samanimeline.) 


Joogid olid serveeritud, vestluskaaslased ja eeldatavasti 
ka mõned pealtkuulajad ennast mugavalt sisse sead- 
nud — nirg Sokrates avas kõnelusringi humoorikalt: 


Sokrates: Üks, kaks, kolm — aga, mu hea Timaios, 
kuhu jääb neljas nendest, kes eile oli külaline, kuid täna 
peoperemees — kuhu ta ennast meie eest peidab? 

Timaios: Zeda tabas tõvehoog, sest vabast tahtest 
poleks ta eales sellest koosviibi misest kõrvale jäänud. 

Sokrates: Zks nii saab sinu enese ja sinu seltsiliste 
ülesandeks esindada ka eemalviibijat? 

Timaios: Mõistagi. Meie, need teised, teeme kõike, 
mis vaid meie võimuses; meid võib hakata halvustaval 
pilgul vaatama, kui me ei vastaks röömsa südame saatel 
ja väärilisel kombel sinu eile pakutud külalislapkusele. 

Sokrates: Kas ikkagi meenub teile täies ulatuses see, 
mille üle pidime minu juhendite alusel kõnelusi alus- 
tama? 

Timaios: Mäletame paljut, kuid selle korvamiseks, 
mis on meie kõrvadest mööda veerenud, oled nüüd siin 
just sina. Kui see sind liigselt ei koorma, oleks kõige 
arukam, kui sa esitaksid veel lühiülevaate kõigest, et see 


tungiks kindlalt meie vaimu... 


Järgnevas lobiseb meestering reeglitest, millest peaks 
iga riik juhinduma. Siis meenub Hermokratesele, et 
alles eelmisel päeval oli Kritias kõnelnud imetaolisest 
pärimusest, kuid Sokrates polnud sel ajal enam kohal. 
Kritias võiks ehk kõike korrata, et mehed saaksid 
varemöeldut uuesti üle kontrollida. 

Nii alustabki Kritias põhjalikku monoloogi, 
Atlantise-loo sissejuhatust. Meiegi jaoks saab oluliseks 
jälgida seda pikaldast kirjeldust, sest just siit tuleneb 
mitu Atlantise-pärimuse tagamaad. (Toetun professor 
Otto Apelti tõlkele aastast 1922. Tahaksin samas 
tänada Felix Meineri kirjastust Hamburgis, kes loovu- 
tas mulle tsiteerimise õiguse."” Kõik väljavõtted Apelti 
tõlkest on siin kaldkirjas.) 

Kritias: Kuula ometi, Sokrates, üht väga imepärast 
lugu, mis pälvib ülima tõe tähendust, nagu omal ajal 
kinnitas Solon, suurim nendest seitsmest targast. Ta oli 
nimelt minu vaarisa Dropidese sugulane ja sõber, nagu 
seda näitavad ka mitu paika luuletustes. Ta viitas mu 
vanaisale Kritiasele, kes juba raugaeas kirjeldas, kuidas 

meie riik oli kauges möödanikus näidanud imepäraseid 
saavutusi. Need on aga koos aegade hääbumise ja inim- 
põlvede kadumisega unustusse langenud. Aga miski 
osutub kõigest sellest hoopis ülevamaks. Võiksime seda 
sulle nendest aegadest esitleda, et niimoodi sellel teie peol 
üles näidata miite ainult oma tänu, vaid ka väärika ja 
silmakirjatsemata kiidulauluga austada jumalatari. 

Sokrates: Hästi öeldud. Aga kas on see üldse mingi 
saavutus, kui Kritias kirjeldab Soloni tunnistuse järgi 
meie riigi poole vanadel aegadel tõepoolest täideviidud, 
kuigi ajaloos mainimata jäänud tegu? 

Kritias: /Vii tahaksingi jutustada vana lugu, seda, 
mida kuulsin ühelt eakalt mehelt. Tol korral oli sellel 
Kritiasel [mõeldud on kõneleja sama nime kandvat 
vanaisa — EvD) turjal juba peaaegu üheksakümmend 
aastat, aga minul vanust ehk kõigest kümmekond. Mis 
aga puudutab toda päeva, siissee oli apatuuriapidustuste 
poistepäev. Poiste jaoks möödus see pidupäev nagu alati 
täiesti tavalisel kombel. Nimelt panid isad välja 
preemiad luuletuste esitamise jaoks. ja siis kanti ette 
terve hulk üsna mitme luuletaja värsse. Aga Soloni luule- 
tused olid nendel aegadel veel uued ja sedaviisi juhtuski, 
et paljud meie poisid laulsid just neid laule. Siis astus üks 
sealtkandi poiss Kritiase ette, ei teagi, kas ta mötles köike 
tõsiselt või tahtis ainult üles näidata viisakust, ja sõnas, 
et tema arvates on Solon mitte ainult kõige targem, vaid 
ka luulekunstis kõigi ülejäänute hulgas kõrgeima 
vaimuga. Rauk oli selle üle — kõik toona nähtu on mu 


mälestusse jäänud väga elavana — üliröõömus ja kostis 

naeratades: Jah, Amynandros, poleks ma poeesiat harras- 
tanud ainult kui pelka kõrvaltegevust, vaid oleksin 
rakendanud selleks kogu jõu ja osavuse ja ka selle 
Egiptusest kaasatoodud loo kirjeldamise lõpuni viinud, 
poleks ei Hesiodos ega Homeros ega ükski teine luuletaja 
võinud ausära poolest nii kõrgele jõuda kui mina. 

Kuid mis lugu see üldse oligi? küsis poiss. 

See on kirjeldus tohutust saavutusest, kostis vastus, 
Sellest, mida see saavutus oli ära teeninud, et jätta kogu 
ausära enese kohale; saavutus, mille teostas meie riik, 
kelle mälu pole aga aja pikkuse pärast ja nende hävimise 
pärast, kes seda saavutasid, enam meie aegadesse jõud- 
nud. 

Jutusta päris algusest, kostis poiss, hakka peale just 
sellest, mida Solon pajatas, ja ütle, kuidas ja kellelt ta 
seda tõelist juttu oli kuulnud. 

Egiptuses on sellel deltaadal, mille tipus Niiluse jõgi 
hargneb, saiitide maad, sest sealne suurim linn kannab 
nime Sais ja see on kuningas Amasise sünnipaik. Selle 
asutajaks peetakse jumalust, kelle egiptuse nimi on 
Neitb, aga kreeka keeles, sedaviisi nad kinnitavad, 
Athena. Ateenlastesse on nad, nagu ise ütlevad, väga 
kiindunud ja koguni teatavas mõttes sugulussidemetes. 
Sinna läks Solon, nagu ta jutustas, ja võeti suure austuse 
saatel vastu. Kui ta nüüd küsitles kõige asjatundlikumat 
preestrit maa ürgajaloo kohta, siis sai üsna kohe selgeks, 
et nii tema kui teisedki hellenid teavad niisugustest asja- 
dest niisama palju kui eimidagi. Et nendelt ürgaja kohta 
tarkusi välja meelitada, suunas Solon kord kõneluse 

Kreekamaa — kõige vanematele aegadele, juttudele 
Phoroneusest, oletatavalt vanimast inimesest, ja siis 
Niobele ja veel sellele, kuidas pärast suurt veeuputust 
jäid üle Deukalion ja Pyrrha, aga siis loetles nende 
järglasi ja katsus arvude abil täpselt määrata aastaid ja 
aegu kõigi nende kohta, keda ta mainis. Selle peale 
lausus üks preestritest, iidvana mees, järgmised sõnad: 
Oo Solon, teie, hellenid, jääre ikka ja alati lasteks ja 
õiget raugast hellenit polegi olemas! 

Kui Solon oli seda kuulnud, küsis ta: Mis see on ja 
mida sa sellega silmas pead? 

Te kõik olete, mis vaid puudutab hinge, noored, sest 
teie ei kanna eneses mingisugust aukartustäratava tead- 
misel ja ürgsetel arvamistel põhinevat sõnumit ega iid- 
vana tarkust. Kõige põhjus on järgmine. Inimsoole osaks 
saanud ja veel edaspidigi sellele langevad hävingut 
toovad laastamised on mitmesugused ja arvukad. Kõige 
vägevamad nendest on tuli ja vesi, aga teised tuhande 
põhjuse pärast hoopis vähem vägevad. Sest, mida iganes 
ka teile jutustatakse, nimelt seda, et kunagi ammu võttis 
Heliose poeg Phaethon enese kätesse oma isa rakendi, 
kuid polnud suuteline seda õigel teel hoidma ja hävitas 
niimoodi palju maid tule läbi ja suri ise pikselöögist, see 
kõlab küll otsekui muinasjutt, aga õigupoolest on tege- 
mist Maa ümber tiirlevate taevakehadega ja maapealse 
pikkade ajavahemike tagant korduva laastamisega kohu- 
tava tule läbi. Siis juhtub, er kõik mägede ja kõrgete 
kohtade elanikud ja kõik kuivade maakohtade elanikud 
langevad hävingu ohvriks hoopis sagedamini kui jõe ja 

mere veeres asuvad. Meile aga näitab Niilus, see on aga 
üleüldse meie päästja, ennast ka sellel juhul kaitsjana 
niisuguse häda eest, sest hoiab seda meist eemal. Kui aga 
jumalad ujutavad puhastamise jaoks maa üle veega, 
jäävad jällegi mägedes elutsevad lamba- ja veisekarjused 
puutumata, seevastu uhuvad jõed teie linnade asukad 
merre; meie maal, vastupidi, ei voola niisugusel ega ka 
muul juhul mingit vett taevast alla nurmetasandikele, 
vaid hoopis tungib loomulikul viisil kõik alt üles. See- 
pärast nendel põhjustel säilitab kõik siin oma seisukorra 
ja püsib niimoodi suurimate muistse aja kuulduste 
hulgas. Aga tegelikkuses on asjalood sellised: kõigis piir- 
kondades, kus ülemäärane külm või kuumus ei muuda 
seda võimatuks, elab alati inimesi, kas arvukamalt või 
jällegi napimalt. Kus iganes, olgu see teie juures siinsetei 
maadel või ka kusagil teisal, kus on eales midagi üllast 
või vägevat või üldse midagi olulist juhtunud, sedasama 
leiab siit ka meie templitest iidaegade kirjalike üriku- 
tena, mis niimoodi pääsevad hävingust. Teie juures ja ka 
teiste rahvaste puhul on teisiti: nimelt siis, kui vaevalt on 
kirjatarkus tekkinud ja jõutakse selleni, mida vajab 
linnakultuur, langeb taas taeva vihmavaling otsekui 
mingi tõbi teie peadele ja jätab ellu ainult need, kes 
kirjakunstist midagi ei taipa ja kellel napib igat seltsi 
haridust. Nii tulebki, et te saate üheskoos ja uuesti 
nooreks, teadmata vähimatki sellest, mis vanadel aega- 
del, olgu siin meie juures, olgu teie juures, üldse juhtus. 
Põlvkondade järgnevus, nagu see näiteks sinu, Soloni 


sõnade järgi teil toimus, ei erinegi peaaegu mingist laste- 

jutust. Sest kõigepealt meenutate ainult üht maad taba- 
nud üleujutust, kuigi samasuguseid on toimunud varem 
palju; edasi ei tea teie, et kõige õilsam ja oivalisem inim- 
tõug asus just teie maadel. Selle rassi pisikesest jäägist 
oled pärit sina ja pärineb ka terve teie praegune riik. 
Kuid see ei mahu teie teadvusse, sest ellujäänud ja nende 
järglased surid palju põlvkondi tagasi, jätmata enesest 
ähtki kirjalikku tõendit. Sest kord olid ajad, mu Solon, 
veel enne suurimat ja hävitavamat üleujutust, kui 
praegu Ateenaks kutsutud ühiskond hõivas oma oiva- 
lisuses esikoha nii suhsumises sõjasse kui tervesse seadus- 
likku korda, millesarnast teist polnud. Sellele teie riigile 
omistatatse kõige suurepärasemaid tegusid ja suurepära- 
semaid poliitilisi ettevõtmisi, millest meie üldse oleme 
teadlikud. 

Kus Solon oli seda kuulanud, näitas ta oma üliatust 
ja palus tungivalt preestreid talle algusest lõpuni kõike 
teada anda, mis puudutab neid kunagisi Ateena koda- 
nikke. 
° Aga preester kostis: sulle ei pea midagi keelatama, 
Solon; mina ise kirjeldan sulle kõike sinu ja sinu kodu- 
linna heaks, ennekõike aga austusest selle jumalatari 
vastu, kes sai teie riigi ja samamoodi ka meie riigi enesele 
ja tõstis mõlemad kõrgele järjele ja haritusele; kõigepealt 
teie oma, tuhat aastat enne seda ja just sellest seemnest, 
mille Enake Maa sai Hephaistoselt, ja alles siis meie oma. 
Meie riigikorra rajamine siin toimus templites hoitavate 
ürikute kohaselt kaheksa tuhande aasta eest. INeed on nii- 
siis kodanikud, kes elasid üheksa tuhande aasta eest ja 

kelle seadusloomest ja suurtest tegudest hakkan nüüd 
lühidals kõnelema. Hiljem asume selle kõige toimumist 


õdusamal viisil uurima juba ürikute alusel... 


Senini ettekantud monoloogis mainib Kritias kordu- 
valt Soloni nime. Kes ta oli? 

Solon oli Platoni eellane ja väga austatud isik 
(teda nimetatakse sageli ka preestriks). Ta andis ateen- 
lastele seaduste uue tõlgenduse. Aastal 571 enne 
Kristust rändas Solon Egiptusse ja randus Naukratises, 
Niiluse Kanopose-poolse haru ühes sadamas. Napilt 
kuusteist kilomeetrit kaugemale jäi templilinn Sais 
oma tõlkidekooliga. Seal olevat Solon raugaeas templi- 
kirjutajalt Sonchiselt kuulnud Atlantise lugu ja näinud 
seda koguni hieroglüüfides kirjapanduna. Umbes 650 
aastat pärast Soloni surma seadis Plutarchos kokku 
teose “Soloni elu”. Autor kirjutab, et Solon ise soovis 
kirjalikult teavitada Atlantisest, kuid kõrge iga olevat 
selle kavatsuse teokssaamise võimatuks teinud. 

Sissejuhatuses mainib Kritias Saisis toimunud 
kõnelust, millest Solon olevat isiklikult osa võtnud. 
Pisut häbematu oleks hakata Kritiasele juba algusest 
peale külge kleepima luiskaja mainet. Igatahes kõne- 
leb ta oma vanaisa üleelamistest, ja pealegi kuulus 
Kritias ise “Ateena kolmekümne pea”, kõige lugupee- 
tavamate poliitikute hulka. Miks tarvitseruks Kritias 
selle auväärse seltskonna ees valskust rääkida? Kõik 
need mehed olid vanad ja küllalt targad, et luiskamist 
märgata. Neid ümbritsesid õpilased. Kõik öeldu pandi 

kirja. Siin pole tegemist segase sissejuhatusega mingile 
oletusele, ka mitte lobisemisega ideaalse riigi üle, nagu 
seda sageli arvatakse. Selletaolist ühiskonda kirjeldas 
Platon lõppude lõpuks oma raamatutes “Vomzoi” 
(“Seadused””) , “Politeia” (“Riik”) ja “Politikos” (“Riigi- 
mees”). Nendes tehakse kõik selgeks. Milleks siis veel 
lisada nendele mingi võltsihõnguline muinaslugu 
Atantgsest? 

Pealegi näib, et Kritias teadis väga täpselt, millest 
kõneleb. Ta mainib geograafilisi detaile: “mille tipus 
Niiluse jõgi hargneb... suurim linn... Sais... kuningas 
Amasise sünnipaik...” jne. Ta kinnitab, et leidis Saisis 
ürikuid Atlantise kohta. Solon — sellest tuleb veel juttu — 
olevat Atlantise teksti mingilt sambalt maha kirju- 
tanud. Samas peaksid raidkirjad sammastel käsitlema 
täiesti erakordseid sündmusi — muidu poleks eales 
vaevaks võetud neid nii tülika! viisil põlistada. Lisaks 
edastab Kritias tollele meesteseltskonnale “ülimalt 
auväärses eas preestri” öeldut selliselt, nagu ta neid 
sõnu Solonilt kuulis. See ülimalt auväärses eas mees 
kinnitas, et egiptlased on kirja pannud kogu teabe. Ja 
ühest niisugusest ünkust selgus, et Ateena oli enne 
suurt veeuputust astunud sõjaväljal vägeva väe vastu, 
mis oli tulnud “Atlandi merest”. Pealegi olnud see 
meri tollal laevatatav, aga nüüd — mõeldud on Soloni 
aegu — enam mitte. Miks enam mitte? “Heraklese 
sammaste taga” olevat leidunud saar, mille juurest 
pääses selle varju jäävatele teistele saartele, kuid ka 


“vastasasuvale mandrile”. Siis olevat tulnud “vägevate 

maavärinate ja üleujutuste ajad” ning saabunud “terve 
päev ja terve öö kestnud õudsed heitumused”. Nii- 
moodi olevat ära pühitud ka Atlantise saar ja just see- 
pärast ka meri muutunud selles kohas mittelaevatata- 
vaks. Nimelt “tohutute mudamasside pärast, mida 
saar uppumisel kokku kuhjas”. Kritias lõpetab esi- 
mese Atlantise-aruande sõnadega: Jii oled sa ometi 
hästi lühidalt, mu Sokrates, saanud kulupäise Kritiase 
sõnade kaudu teada Soloni jutustuse. 


Täienduse ja peaaegu vabandusena lausub Kritias 
meesteringile veel, et ta olevat eelmisel ööl kõik uuesti 
mälus taastanud, sest poisikesena õpitu jääb kindlalt 
püsima. Pealegi olevat rauk Solon toona vastanud 
kõigile täiendavatele küsimustele. 

Seejäre. hakkasid mehed vaidlema astronoomi- 
liste asjade, geomeetria ja maailma tekkimise üle. 
Praegused astrofüüsikud vaidlevad pigem küll aja 
tekkimise üle. Vastuseid sellele leidub ka Platoni 
“Timaioses”: 

Niiviisi sündis ka aeg üheskoos kõiksusega, kus- 
juures mölemad, üheskoos sündinud, peaksid üheskoos ka 
kaduma... 

Tänase päeva astrofüüsika pole raasukesegi võrra 


targem. 
Kas see ongi kõik, mida teame Atlantise kohta muist- 


setest aegadest? Ei — alles nüüd omandab lugu õige 
hoo! Nimelt kohtusid needsamad mehed taas. Näis, 

et vahepeal oli Kritias oma lähteallikad üle vaadanud. 
Seekord juhatas vestlust Timaios, kes palus Knitiast 
jätkata eelmisel päeval alustatud lugu Ätlantisest. 
Kritias toimiski soovi kohaselt, kuid ootas kõige- 
pealt oma jutukaaslastelt mõistvast suhtumist, sest ta 
pidavat tolle vana pärimuse mälust uuesti üles leidma. 
Samas võrdleb Kritas seda maalikunstniku tööga, kes 
peab võluma lõuendile uhke ja täpselt originaali kajas- 
tava pildi. Sama kehtib ka suulise reproduktsiooni, 
niisiis jutustuse kohta. Krizias lausus, et loodab selle 
ränga ülesandega toime tula. 

Sellisest sissejuhatusest saab selgelt järeldada, 
kuivõrd tõsiselt need mehed suhtusid Atlantise-päri- 
musse. Iga vestluses osaleja oli veendunud, et Kritias 
hakkab lausa peast (ja paarile ülestähendusele 
toetudes) kõnelema sellest, mida oli ise poisikese- 
põlves pähe tuupinud. Muidugi nägi Kritias vaeva, et 
taaselustada tervet pilti just sellisena, nagu mäletas 


lapsepõlvest: 


Kritias: ...Ermekõike peame niisiis meelde tuletama 
seda, et kokku saab lugeda iervelt üheksa tuhat aastat, 
kui puhkes, nagu väidetakse, sõda nende vahel, kes elasid 
sealpool Heraklese sambaid ja kes asusid nendest eespool; 
neid peaksime nüüd kõikides seostes kujutama. Juba 
oleme jõudnud rääkida sellest, et viimati nimetatute ees- 
otsas seisis meie riik, mis viis ka terve sõja lõpuni, samas 
kui esimeste üle valitsesid Atlantise saare kuningad. 
Vanasti oli seesaar, nagu juba mainisime, hoopis suurem 

kui Liibüa ja Aasia, kuid on nüüd maavärisemise tõttu 
merre uppunud ja seab kõigi nende ette, kes ihaldavad 
siitkandist sealpoolsetele meredele sõita, edasipääsemist 


tõkestava porimassi... 


See jutuajamine leidis aset umbes 400. aas:a paiku 
enne Kristust. Tänasest päevast ajas tagasi rehkenda- 
mine näitab, et sündmus, millest kõneleb Kritias, 
leidis aset umbes 11 500) aasta eest. Olen juba kirju- 
tanud absurdsetest aastaarvudest, mida kohtame 
vanade rahvaste puhul. Praegu ei jää meil üle muud, 
kui jätta need sinnapaika. Võrdus Trooja = Atlantis 
lööb siin esimest korda tõsiselt kõikuma. Homerose 
“Iliase” ja “Odüsseia” kohaselt pidanuks Trooja piira- 
mine vältama kümme aastat. Arheoloogialeiud viita- 
vad katastroofile, mis leidis aset umbes 1200 aastat 
enne Kristust. Nii jääb päevakorda kaks põhimõtte- 


list võimalust: 


1. . Homerose ja Schliemanni Trooja kand:s kunagi 
nime Atlantis ja see hävitati 1200. aasta paiku 
enne Kristust. Niisugusel juhul jääksid Homerose 
aegade ja Trooja (või Atlantise?) huku vahele 
parasjagu mõned aastasajad. Miks aga Homeros 
ei maini Atlantist? (Öeldu kehtib ka teiste kreeka 
ajalookirjutajate kohta.) Trooja varasemad nimed 
kuni müütiliste aegadeni on teada. Aga sõna 


Atlantis ei esine kordagi. 


2. Homerose ja Schliemanni Trooja asetub hoopis 
teise, aegade uttu hajunud epohhi — pealegi koos 
nimega Atlantis. See Atlantis ei ole identne 
arheoloogide Troojaga — kas või põhjusel, et ta 
olnuks oma hävimise hetkel Troojast vanem. 
Niisuguse oletuse puhul osutuksid Schliemanni 
Trooja arheoloogialeiud, kui neid üritatakse seos- 
tada Atlantise-mudeliga, väärtusetuks. Liiatigi on 
müüdid rahva pärimus, rahva mälu. Nii gran- 
dioosne linn nagu Atlantis poleks võinud rahva 
mälust paugupealt kaduda ja saada kohe nimeks 


Trooja, Tros või Ilion. 


Mis on aga lahti nende üheksa aastatuhandega, millest 
kõneles Kritiasr Eberhard Zangger arvab, et egipt- 
lased kasutasid alates 2500. aastast enne Kristust riik- 
likku päikesekalendrit ja kaht religioonist inspireeritud 
kuukalendrit. Arvatavasti tuleks Saisi templi sambal 
jäädvustatud märkusi, millelt Solon omma Atlantise- 
loo maha kirjutas, rehkendada kuutsüklitena. Ümber- 
arvutus annaks 1207-nda Kristuse-eelse aasta. Tollal 
olid kreeklasted tõepoolest hõivatud suurte sõdadega, 
mille käigus hävis muuhulgas ka Trooja. Sellise oletuse 
kohaselt pidanuks Trooja/ Atlantis eksisteerima kuni 
aastani 1207 enne Kristust. Miks aga rõhutab Kritias 
(Solonit tsiteerides), et Atlantis olevat asunud Atlandi 
ookeanis? Ma ei pea siin silmas igal pool mainitud 
“Heraklese sambaid”. Trooja ei asu Atlandi ookeanis 


ega pole ka mingi saar. Kui paigutan Trooja/ Atlantise 

hävingu 1207. aastasse enne Kristust, tärkavad samad 
probleemid mis punktis 1. Asjalood lähevad veelgi 
täbaramaks: kui Atlands/Trooja eksisteeris veel 1200. 
aasta paiku enne Kristust ja moodustas varem suure 
riigi — miks siis ei tea egiptlased ja babüloonlased 
sellest vähimatki, kuigi elasid niisuguse vägeva võimu 


vahetus naabruses? 


401. aastal enne Kristust jätkab Platoni vestlusringi 
meesteseltskond Kritiase kuulamist. Tema aga mainib 
üsnagi möödaminnes — kusjuures see mõte võiks 
pärineda koguni minu sulest —, et kunagi ammu olid 
jumalad jaotanud omavahel kogu maailma üksikute 
piirkondade kaupa. Igaüks sai valitsemisõiguse mingi 
paikkonna üle ning meid, inimesi, kasvatati otse- 
kui tolle valitseja pärisomandit ja eestkostealuseid. 
Siis räägib Kritias Kreekamaast enne veeuputust, nii- 
siis enne Atlantise hävingut. Samas ei tule ta kordagi 
mõttele viidata asjaolule, et Atlantis oli toona Kreeka- 
maa geograafilise ruumi osis ja asetses peaaegu lausa 
selle veeres. Ateena jääb Troojast napilt 300 kilo- 
meetri kaugusele, pealegi meritsi, suunal, kus 1200. 
aasta paiku enne Kristust elavalt laevatati. Kusjuures 
Trooja asub Ateenast kirdes. Kuid Atlandi ookean 
laiub hoopis teisel pool. 

"Tark Solon, kes pani Saisis kirja Atlantise 100, elas 
ajavahemikus 640 ja 560 aastat enne Kristust. Atlan- 
tise/ Trooja häving oli aset leidnud parasjagu kuussada 
aastakest enne tema aega. Egiptuses sai Solon teada, et 

meri oli kunagise Atlantise kandis laevatamatuks 
muutu-nud — nimelt nende tohutute porimasside 
pärast, mis Atlantise hävingu järel sinna kuhjusid. 
Ometi pole meri Trooja ümbruses koos läbipääsuga 
Dardanellidest üldsegi mitte laevatamiskõlbmatu. Soo- 
tuks vastupidi, just tänu asendile selle merekitsuse juu- 
res pidi Troojat/ Atlantist tabama õitseng, Dardanelli- 
dest pääsesid laevad läbi ka pärast Trooja hävingut. 
Kui eeldada, et Trooja/ Atlantise laostumise järel olek- 
sid kreeklased seda meresõiduks kõlbmatut tsooni 
otsekui “süvendanud” ja uuesti laevatatavaks muut- 
nud, siis pidanuksid kõigepealt kreeklased ise sellest 
teadma. Kuussada aastakest enne Solonit! 

Millestki niisugusest ei kõnele Kritias (niisiis ka 
Solon) sõnakestki. Hoopis vastupidi, ta kinnitab 
üheselt, et helleni (niisiis kreeka) nimede puhul “tege- 
mist tuleb võõrast soost meestega”. Samas aga toob 
ta esile sellisel uskumatu! hulgal pisidetaile, et juba 
täpsuse ja mitmekesisuse poolest võiks neid lahter- 


dada fantaasiasünnitiste hulka ainult väga tingimisi: 


-.. Ometi pean kõigepealt oma jutustuse ette seadma pisi- 
kese märkuse, et te ei hakkaks helleni nimesid kuuldes 
imestama, kui tegemist tuleb vöörast soost meestega; sest 
teie peate teada saama ka õige põhjuse. Solon, kellel oli 
ometi kavatsus pruukida oma luuletustes selliseid nime- 
sid, uuris nende tegelikku tähendust ja leidis, et egipela- 
sed, just need kõige vanemad, kes olid kõik asjad üles 
tähendanud, panid need ka oma keelde ümber. Temagi 

vaagis omalt poolt iga üksiku nime tähendust ja pani 
need meie keelde. ja see kirjutis oli minu vanaisa valduses 
ja on nüüd minu käes ja ma olen seda oma poisipõlves 
põhjalikult uurinud. Nii et kui teie kõrvu satuvad 
nimed sellisel moel, nagu need nüüdki kõlavad, siis ei 
tarvitseks teie nende üle imestada, sest teate ju kõige 
põhjust. Aga kogu pika kirjelduse algus kõlas selliselt... 
Sellele järgnes kinnitus Atlantise-muistendi kirja- 
liku versiooni kohta, mille juurde Kritas lisas: “...ja 
see kirjutis oli minu vanaisa valduses ja on nüüd minu 


käes...” 


Kritias: Terve maa jaotamisel jumalate vahel oman- 
dasid — nagu juba varem jutuks — ühed nendest suurema, 
teised jällegi napima osa, kuhu nad seadsid enese tarvis 
pühamuidja ohvreid. Sedaviisi sai ka Poseidon Atlantise 
saare, kus andis elupaiga tema ühendusest sureliku 
naisega tärganud järglastele, ja pealegi säherduse välja- 
nägemisega kohas: mere poolt avardus terve saare kesk- 
meni tasandik, niisugune, millest kaunimat ja viljaku- 
selt paremat poleks mitte keegi suutnud enesele ette kuju- 
tada. Selle veerde, taas keskkoha poole ja merest umbes 
viiekümne staadioni kaugusele jäi mägi, igast küljest 
madal. Sellelelunes üks algusaegadel maamullast tärga- 
nud mehi nimega Euenor koos oma naise Leukippega, 
kelle ühendusest nägi maailmavalgust nende ainus tütar 
Kleito. Kui tüdruk oli jõudnud meeste maitsmise ikka, 
surid ta isa ja ema. Kuid tema järele armust hull 
Poseidon läks temaga kokku ja ümbritses maapinda 

tasandades mäekingu, kus Kleito elas, ümberringi vägeva 
kaitsemüüritisega. Ta seadis vaheldumisi väiksemaid ja 
suuremaid mereveest ja mullast ringe üksteise ümber, ja 
nimelt nii, et kaks olid mullast, siis kolm jällegi mere- 
veest — saare keskmest arvates otsekui sirkli abil korra- 
päraselt paika panduna ja igast kohast üksteise suhtes 
võrdsel kaugusel olevana, nii et mägi muutus inimestele 
ligipääsmatuks, sest ei laevu ega laevatamist sel ajal veel 
polnud. Temale enesele, ikkagi jumalale, oli kerge vaev 
tervet saart kõige vajalikuga varustada, kusjuures laskis 
seal kahel veeallikal, üks soe ja teine külm, maa seest 
välja voogata ning ka kõiksugu puuvilju seal rikkalikult 
võrsuda. Viis korda sündisid tal lapsed, kaksikvennad. 
Ta kasvatas need üles, jaotas terve Atlandi saare kümneks 
osaks ja andis esmasündinud poegadepaarile kasutada 
emale kuulunud asupaiga koos seda ümbritsevate kohta- 
dega, nende suurimate ja parimatega, ja tegi nad kõiki 
ülejäänuid valitsevateks kuningateks, kuid pani valitse- 
jateks ka teised; sest igale nendest andis ta võimu paljude 
inimeste ja avarate maade üle. Ka nimed andis ta neile, 
ja just vanematele ja kuningatele, kelle järgi hakati 
kutsuma tervet saart ja merd, mida nimetatakse 
Atlandiks, sest tolle aja esimese kuninga nimi kölas Atlas. 
Teisena sündinud kaksikvend, kes sai enesele osakuks 
saare välise veeru, Heraklese sammastest kuni Gadeira 
maadeni, nagu seda paika veel tänaselgi päeval kutsu- 
takse, sai endale nime mis helleni moodi kõlas Eumelos, 
aga kohalikus kõnepruugis Gadeiros, ja eks see asjaolu 


andis samas ka tervele kohale nime. Teisest kaksikute- 

paarist sai üks nimeks Ampheres ja teine Euaimon; 
esmasündinu kolmandast hakkas kandma nime Mneseus 
ja tema järel sündinu oli Autochthon; neljandast vanem 
sai nimeks Elasippos ja noorem Mestor; lõpuks omandas 
viiendast paarist esimesena sündinu nime Azats ja hili- 
sem Diaprepes. Nemad ja nende järeltulijad elasid seal- 
samas paljude inimpölvede vältel mitte ainult kui meres 
asuvate arvukate saarte valitsejad, vaid ka, nagu varem 
mainitud, seespool elutsevate inimeste käskijad — kuni 
Egiptuse ja Türreeniani välja. 

Atlasest pärines niimoodi arvurikas, ka selle üle- 
jäänud liikmete osas ülimalt lugupeetav sugu; mis aga 
puudutab kuningat ennast, siis loovutas vanem järglastest 
valitsemisõiguse alati järgmisele; sedaviisi jätkasid nad 
läbi paljude inimpõlvede. Kõige körvalt kuhjasid nad 
kokku säherduse rikkuse, mida üheski senises kuningriigis 
vaevalt võis kohata, ja vaevalt võib kohata ka üheski hili- 
semas kuningriigis, ning nad olid sedaviisi varustatud 
kõigega, mida vajas linn ja vajas ka ülejäänud maa. 
Nimelt toodi kuningale kui alistatud maade valitsejale 
kaugemaltki kõike, kuid enamikku eluks vajalikust 
pakkus saar ise: kõigepealt seda, mida eheda kivi ja sula- 
tatava metallina maapõuest välja toodi, nende hulgas ka 
niisuguseid metallisorte, mida praegu võime veel ainult 
nimepidi teada, kuid mis nendel aegadel oli märksa 
enamat kui pelk nimetus, olgu selleks kuldvaskmaak 
(Oreichalkos), mida nendel aegadel saare paljudes paika- 
des maa seest välja kaevatuna selle vana inimsoo poolt 
kulla kõrval kõige kõrgemalt hinnati... 

Isegi juhul, kui Kritias oli juba ennetavalt selgeks 
teinud, et isikute nimed selles jutustuses on mugan- 
datud kreeka keelde, ei leidu ometi nende hulgas 
ainsatki, keda võiksime teada Trooja-legendist. Siis 
aga kuulutab Kritias, et tollel “Atlantise”-maal pida- 
vat kõik puud ja puuvili, samuti juurvili suurepära- 
selt kasvama. Miks? “Sest sealne kliima liitis tollal 
kokku päikesesoojuse ja niiskuse.” See aga ei sobi 
üldse kokku Trooja ilmastikutingimustega. Seal on 
talvekuudel ebamugavalt külm. Troopikast pärit vilja- 
puud ei elaks seda aega üle. Kuid Atdantises olid asjad 
teisiti — pealegi terve aasta jooksul. 

Lõpuks jõuab Kritias ka Atlantise struktuuri ja 
ehitiste kirjeldamiseni. Samas on esitatud andmed nii- 
võrd täpsed, et meie aegade arhitekud võisid nendele 
toetudes anda laitmatuid ja eksaktses mõõtkavas joo- 


niseid.! 


Kritias: Kõigepealt sildasid nad need veerõngad, mis 
ümbritsesid vana emalinna, et rajada kuningamäeni viiv 
tee. Aga kuningalinnuse panid nad juba päris alguses 
jumala ja nende eelkäijate elupaiga kohale ja nii sai see 
ühtepuhku jõudumööda kaunistatuna ja kõike eelnenut 
ületades niisuguseks, et hakkas suuruselt ja kauniduselt 
kõiki hämmastama. Nimelt kaevasid nad mere juurest 
kanali, kolm pletronit laia, sada jalga sügava ja viis- 
kümmend staadioni pika kuni servmiste sõörideni, ja 
tegid niimoodi võimalikuks laevatamise, kui asutasid 
sadama ja kui murdsid tammist läbi sedaviisi, et ka kõige 

suuremad laevad saaksid sisse sõita. Ja sedaviisi murdsid 
nad läbi ka mullavallid, mis veerõngaid eraldasid, sildade 
veeres nii laialt, et parajasti mahuks seal sõitma üks kolme- 
realine aerulaev teise järel. Aga nad sildasid need avad 
ülalt, nii et nende alt said laevad läbi sõita, sest ringjate 
mullavallide kõrgus vee kohal oli selleks just paras. Ning 
rõngastest suurim, see, millesse meri juhiti, oli kolme 
staadioni laiune ja samasugune oli ka kõrval asuv mulla- 
rõngas. Teisest rõngapaarist oli märjale laiust antud kaks 
staadioni ja kuiv oli enese körvale jäävaga niisama lai. 
Veerõngas, mis ümbritses kõige selle keskele jäävat saart, oli 
ühe staadioni laiune. Ja saar ise, millel asetses see kuning- 
lik kindlus, oli läbimöödu poolest viis staadioni. Ühtaegu 
ümbritses seda kivine müür, nagu ka mullarõngad ühelt 
poolt teiseni ulatuva ühe pletroni laiuse sillaga, ning 
merele viivatesse läbipääsukohtadesse ehitati tornid ja 
väravad. Selleks pruugiti kive, osalt valgeid, osalt musti, 
osalt punaseid; nad panid need kõige keskel asetseva saare 
servale ümberringi — nii rõngaste sise- kui ka väliskülge- 
dele; aga nende murdmisel toimisid nad sel kombel, et nii- 
moodi tekkisid samas kahekordsed süvendid laevaarsenali- 
dena kasutamiseks, ja need jäid kaljude alla. Ehitised, 
mida nad tegid, olid osalt ühetoonilised, kuid teisal jälle 
silmailu jaoks kokku laotud eri värvi kividest, sest nii- 
sugune kooslus näitab loomulikku kaunidust. Pealegi 
katsid nad välimist rõngast ümbritseva müüri üleni 
metalliga, kasutades seda otsekui salvimisöli, sisemise poole 
katsid sulatatud tinaga ja linnust ümbritseva müüri 


koguni kuldvasega, mis näitas oma tulist helk... 

Lugu läheb nüüd keerukaks. Mica peaks meie- 
sugune mõistma “kolme pletroni” või “ühe staadioni” 


all? 


Kreeka pikkusmöödud: 
1 jalg = 30 sentimeetrit 
100 jalga = 1 pletron (30 meetrit) 
3 pletronir = 90 meetrit 
6 pletroni: = . 180meetritehk 1 staadion 
1 staadion = 180 meerrit 
5 staadioni = 900 meetrit 
50 staadioni = 9 kilomeetrit 
2000 staadioni = . 360 kilomeetrit 
10000 staadioni = . 1800 kilomeetrit 
Pinnamöödud: 
1 Zos = 1800 ruutmeetrit 
1 kleeros= umbes 3,24 ruutkilomeetrit 
(ehk ca 330 hektarit) 


Kui eeldada, et Kritias ei korda siir. oma vanaisa 
Soloni kaunishingelist väljamõeldist, siis omandab 
Atlantis hämmastavad kontuurid. Siit võiks välja tuua 


mõned olulisemad seigad: 


e — Jumalad jagasid maailma omavahel. Poseidon sai 


Atlantise. 
e — Umbes50 staadioni (9 kilomeetri) kaugusel rannast 


kõrgub igast küljest ligipääsetav madal küngas. 

Seal elasid esialgu mullast sündinud Euenor ja ta 
naine Leukippe. Nende ainus tütar Kleito kaotab 
vanemad. 

Poseidon rasestab Kleito. 

Poseidon isiklikult ümbritseb selle “laugja” mäe 
võimsa kaitserajatisega, mis koosneb veekana- 
litest ja mullarõngastest — “inimestele ligipääsma- 
tuna”. 

Poseidon ja Kleito sigitavad viis paari poisslastest 
järglasi. Vanim nendest saab nimeks Atlas. Tema 
järgi on ka meri “Atlandi ookean”. 

See saar on väärismetallidest rikas. 

Kliima on subtroopiline /“...ühendas... päikese- 
soojuse ja niiskuse”).” 

Atlas ja ta järglased ehitavad saare keskmesse 
kuningalinnuse. 

Mere poolt kaevatakse 50 staadioni pikkune 
(9 kilomeetrit) ja kolme pletroni laiune (90 
meetrit) kanal kuni esimese mullavallini. 

Suurima sõõn laius on kolm staadioni (340 meetrit). 
Saare keskuse läbimõõt on viis staadioni (900 
meetrit). 

See keskus ümbritsetakse kivimüüriga, mis voo- 
derdatakse üleni metalliga. 

Tornid, väravad ja majad tehakse mitmevärvili- 
sest kivist (valge, must, punane). 

Valmivad kaljude alla varjuvate laevade arsenalid. 


Keskset linnust ümbritsev müür kaetakse “kuld- 


vasega”. 

Seni on meie teele jäänud paar tõket, kui tahaksime 
Atlantist seostada Troojaga. Võimatu see pole, sest 
kõik sõltub lõppude lõpuks ikkagi sellest, kas Kritias 
pakub meilegi kaunist muinasjuttu — või ammust tõde. 
Kavatsen selle juurde tulla edaspidigi. Olnuks Atlantis 
identne Troojaga, siis peaks kihistuses “Trooja 
I” leiduma keskuse ümber “vee- ja mullarõngas- 
test” kaitsevall, pealegi “inimestele ligipääsmatuna”. 
Arheoloogilised väljakaevamised tõid seal tõepoolest 
lagedale mingi kaitserajatise, ometi võrdlemisi nigela 
ja jumal Poseidonit mittevääriva. Keskust ümbritseva 
veerõnga; nüsiis esimese ringkanali olemasolu pole 
samuti tuvastatud. Pealegi ei sobiks säherdune vee- 
rajatis tolle künka konfiguratsiooniga. 

Teiselt poolt pidanuks Atlantis asuma Atlandi 
ookeanis, sest see mimi olevat pärit Atlaselt, tollelt 
esmasündinult. Teadupärast asetseb Trooja sootuks 
teisal. Sealne kliima ei ole subtroopiline ja tänaseni 
pole õnnestunud avastada kunagise üheksa kilomeetrit 
pika harukanali olemasolu. See ei tarvitse siiski tähen- 
dada eriti midagi, sest siiamaani on ümbruskonnas 
tehtud väljakaevamisi ja mõõdistusi võrdlemisi napilt 

Atlantise keskuse läbimõõt olevat olnud umbes 
900 meetrit — mis võiks isegi sobida Troojaga, kuid... 
seda ümbritsev müür pidi olema üleni metalliga 
kaetud. Sedagi fakti ei saa nüüd päriselt välistada, sest 
metalle on aastasadade kestel varastatud ja kokku 
sulatatatud, ning eks need hävivad ka tulekahjus või 


rooste läbi. Aga mingeid jäänuseid peaks maapinnas 

siiski saama tuvastatada. Selleks piisaks paarist kohast 
võetud keemilistest analüüsidest. Kuigi Schliemann 
väidab, et umbes üheksa meetri sügavuses sattus ta 
sulanud pliile ja vasemaagile, pole hilisemad väljakae- 
vamised ometi mingeid sellelaadseid metallijäänuseid 
tuvastanud. 

Ehitised pidid kirjelduse kohaselt olema tehtud 
kolmevärvilistest kividest — seniajani pole kaevamistel 
midagi selletaolist veel esile tulnud — ja keskne linnus 
olevat kaetud kuldvasega. Seegi peaks olema tõestatav. 
Tegelikult on kindel ainult see, et Homeros ci ole 
Trooja / Atlantise kohta mitte midagi selletaolist öelnud. 

Samas pole jutuvestja Kritias oma kirjeldust veel 


kaugeltki lõpetanud: 


Kuninglik elamu selle lossi sees oli sisse seatud niisugusel 
kombel. Keskel seisis Kleitole ja Poseidonile pühitsetud, 
kuid avalikuks külastamiseks suletud tempel mida 
ümbritses kuldne müür, toosama, mille varjus kunagi 
ammu sigitati ja ilmale toodi nende kümne vürsti sugu. 
Sinnasamasse toodi ka igal aastal kõigist järglaste valit- 
seda olevast kümnest paigast ohvriandideks esmasündi- 
nuid. Poseidoni templil oli pikkust üks staadion, laiust 
kolme pletroni jagu, ja kuigi tal oli ka silmavaate jaoks 
paslik kõrgus, ei salanud ta oma terve vormi poolest 
maha teatavat sugulust barbaritega. Nad tõmbasid 
väljastpoolt terve templi üle hõbedaga, jättes erandiks 
katuseharjad, need said aga enesele katteks kulla. Mis 


aga puudutab sisemust, siis seal võis näha elevandiluust 


lage üleni kulla, hõbeda ja kuldvaskmetalliga kaunista- 
tuna, ning kõik muu müüridel, sammastel ja põrandatel 
katsid nad samuti kuldvaskmetalliga. Ka seadsid nad 
sinnasamasse üles kuldsed püstkujud, koguni jumala 
enese, kes seisab vankril ja kamandab kuut tiivulist 
ratsut, ja pealegi sellises suuruses, et ta puudutab juukse- 
lahuga lage, ning ümberringi on sada nereiidi delfiini- 
del, sest nende aegade ja inimeste uskumuses oli neid just 
nii palju. Kõigele lisaks leidus seal arvurikkalt ka lihtini- 
mestelt saadud püstkujusid, need olid pühendkingitused. 
Aga väljas seisid templi ümber kuldsed pildid kõigist 
nendest, kes pärinesid kümnest kuningast, ja veel palju 
teisigi pühendkingitusi nii valitsejatelt kui eraisikutelt, 
kuid ka riigilt ja osalt kaugemategi kohtade elanikelt, 
kelle üle needsinatsed valitsesid. Ka altar sobis nii suuru- 
selt kui välimuse poolest selle sisseseadega ja kuninga elu- 
ase oli samamoodi kooskõlas riigi suuruse ja pühamute 
kaunistamise kombega. 

Allikad aga pakkusid ammendamatus koguses 
külma ja kuuma vett, ja need mölemad lätted, kumbki 
omal kombel, sobisid tänu vee loomulikule maitsele ja 
headusele kasutamiseks mölemal viisil suurepäraselt ja 
väärtustasid ennast tulutooval kombel: nimelt asetsesid 
ümberringi ja ka nende lähedal hooned ja ka niisuta- 
mise seisukohalt eriti tundlikud istandused; nende tarvis 
olid sisse seatud veemahutid, osalt lausa taeva alla, osalt 
talviste soojade ja katusealuste kümbluskohtade jaoks, ja 
lisaks veel eraldi kuninga jaoks ja siis ka alamate jaoks ja 
veel teised naiste jaoks ja ka hobuste ja muudegi veoloo- 

made jaoks, alati sündsa varustusega nende kõigi jaoks. 
Äravoolava vee juhtisid nad Poseidoni aasale, mis tänu 
maapinna headusele paistis silma puude imepärase 
kauniduse ja kõrgusega; aga osalt suunasid vee ka kana- 
lite kaudu sildade alt läbi välimistele mullavallidele. 
Nende veejuhtmete ümbruses oli hästi palju pühamuid 
terve hulga jumaluste jaoks, kuid ka väga arvukalt aedu 
ja võistlusväljakuid nii meeste gümnastikaharjutuste kui 
ka hoburakenditega tehtavate harjutuste jaoks eraldi igal 
mullasõöril. Peale selle oli ka suurema saare keskel oiva- 
line võiduajamisrada, ühe staadioni laiune ja säherduse 
pikkusega, mis hõlmas terve ümbruskonna, et hobu- 
rakendite võidukihutamiseks ei oleks seal mingeid takis- 
tusi. Mõlemale poole sellesama tee ümber jäid peaaegu 
kõigi ihukaiisjate elupaigad. Ning kõige usaldusväärse- 
matele meestele nende hulgast oli jäetud vahiteenistus 
väiksemal ja kindlusele lähemal mullavallil, kuid nende 
jaoks, kes truuduse poolest kõigi ülejäänute ees silma 
paistsid, olidelupaigad lausa kindluses eneses ja otsemaid 
kuninga lähikonnas. Laevaarsenalid olid tulvil kolme 
aerureaga paatidest ja kõigest, mis kuulub nende laevade 
varustuse hulka. 

Niimoodi oligi hoolitsetud kuninga eluaseme sisse- 
seade eest. Kuiaga mindi nendest kolmest väljaspool aset- 
sevast sadamast mööda, siis jõuti mere juurest algava ja 
ringjalt kulgeva müürini; suurimast sõörist ja ka sada- 
mast jäi see igalt poolt viiekümne staadioni kaugusele ja 
läks, iseenesega kohtudes, jällegi alguspaika tagasi, kanali 


suudmesse, mis tuli merest. Seda kõike ümbritsesid tihe- 

dalt asustatud elamispaigad, aga väljumiskohas ja suuri- 
mas sadamas kirendas laevadest ja kaupmeestest, kes 
tulid sinna igalt poolt kokku ja põhjustasid nii päeval 
kui ka öösel kisa, möllu ja mürglit. 

Kui aga teha juttu linnast ja sellest vanast elamis- 
paigast, siis omalt poolt esitan seda samamoodi, nagu 
nendel aegadel jutustati Nüüd tuleks muidugi kirjel- 
dada ülejäänud maad selle loomuliku olemuse ja 
valitsemisviisi järgi. Kõigepealt kirjeldati tervet seda 
maastikku, nagu räägiti, kõrgmaana, mis langes järsult 
mere poole. Ainult piirkond linna ümber oli enam- 
vähem tasane. Kuid seegi linna ümbritsev tasandik oli 
omasoodu ümbritsetud mägedega, mis jõudsid lausa 
mereni, samas kui nende vahele jäi piklik, sile ja ühtlane 
pind otrekui ristkülik, mida oli ühest küljest mööta kolm 
tuhat staadioni ja jäi keskkohas suunaga mere poolt kahe 
tuhande staadioni pikkuseks. See maatükk jäi saarel 
lõuna kanti ja oli põhjatuulte eest varjatud. Need mäed 
aga, mis jäid selle ümber, ületasid, nagu tolleaegne 
rahvasugu kiitis, vägevuselt, kõrguselt jailult kõik olemas- 
oleva; need ümbritsesid paljusid aruvurikka elanik- 
konnaga paiku, kaugemal ka jõgesid, järvi ja aasasid, 
mis andsid igat seltsi taltsastele ja metsikurele loomadele 
toitu, ning ümbritsesid ka metsatukki, mille paljud puu- 
liigid pakkusid nii üheskoos kui ka üksikuna kõigile 
käsitöölistele ammendamatult toorainet. Tasandiku loo- 
duspärane olemus ja selle kujundus oli tänu paljude 
kuningate pikaajalisele hoolele endiseks jäänud. See oli 
kuju poolest piklik reeglipärane ristkülik; mis sellest 

puudu jäi, seati õigeks, aga samas tõmmati kõige ümber 
kaitsekraav. Mis aga puudutab selle sügavust, laiust ja 
pikkust, siis jutud sellest kui inimkätega tehtust kõlavad 
küll uskumatuna, kui neid vaid kusagil rääkima haka- 
takse, sest muudele töödele tuleb lisaks ka see, aga ometi 
pean teile teatama, mida ma kuulsin. Nimelt oli see 
kraav kaevatud ühe pletroni sügavuseks ja igast kohast 
ühe staadioni laiuseks; niimoodi tuli ümber terve tasa- 
maa kogupikkuseks kümme tuhat staadioni. See veesoon 
võttis vastu mägedest allavoolavad veed ja ümber kogu 
tasandiku voolates ja mõlemalt küljelt linna puudutades 
laskis need sellisel viisil edasi merre minna. Nimelt 
kaevati selle ülemisest osast sirged kanalid, enamjaolt 
sada jalga laiad, tasandiku poole, kus nad jällegi suubu- 
sid mere poolt algavasse kraavi, ja nimelt just nii, et iga 
kanal jäi teisest saja staadioni kaugusele. Nendes uju- 
tasid nad mägedest linna puutüvesid ja ka toimetasid 
laevadel teisi sellel maal valmistatud kaupu, mööda 
neidsamu ühenduskanaleid, mis olid põigiti peamiste 
harude vahel ja ulatusid linna juurde. Saaki koristasid 
nad põllult kaks korda aastas, selles aitas neid talvel 
Zeusi antud vihm, samas kui suvel kasutati maalätetest 
kanalitesse väljuvat vert... 

-.Ametite ja aujärgede jaotamisel kehtis juba algu- 
sest peale niisugune kord. Igaüks nendest kümnest kunin- 
gast oli oma piirkonnas ja ka eluaseme poolest isand kõigi 
elanike ja seaduste enamiku üle selles linnas, nii et ta võis 
karistada ja lastahukata, keda vaid ihaldas. Kuid mõju- 
võimu ja alluvat kogukonda tuli püsti hoida Poseidoni 

korralduste kohaselt — just nii, nagu tema andis omad 
seadused ja selle kirjutise, mis oli esiisade poolt kuldvask- 
metallist samba peale üles tähendatud: see sammas aga 
seisis saare keskel Poseidoni pühamus. Sinna koguneti 
vaheldumisi igal viiendal, siis jälle kuuendal aastal, et 
mitte eelistada paarisarvuliste ees paarituarvulisi, ja seal 
arutati siimast silma neid kõiki huvitavate asjade üle, 
ühtaegu selgitades, kas mitte mõni nendestsamadest 
valitsejatest pole ennast seadusest üleastumisega süüdla- 
seks teinud, et siis selle üle kohut pidada. Kui nad aga 
olid juba otsustanud niisugust õigusemõistmist maha 
pidada, siis korraldasid nad enne seda vastastikku säher- 
duse asja. Poseidoni pühast valitsemisalast ajasid nad 
kohale karjamaal vabalt peetud sõnni; ja need kümme 
meest korraldasid siis jumala poole palvetamist, et see 
laseks neil ohvrilooma täiesti kõrvalise abita kinni 
püüda, ja terve see jaht pidi toimuma ilma rauata, ainu- 
üksi keppide ja körte abi kasutades; see sõnn, kelle nad 
kätte said, tariti samba peale ja hukati seal kõrgel raid- 
kirjas kirjutise kohal. Sambal oli peale seaduste ka 
ränkade needustega vandevormel sõnakuulmatute vastu. 
Kui nüüd pärast kombekohast ohvritegu olid lojuse kõik 
ihuliikmed jumalale anniks toodud, viskasid nad selleks 
puhuks valmis seatud katlasse igaüks tilgakese sõnnist 
nirisenud verd, aga ülejäänu andsid tuleroaks, mille 
järel küürisid kogu samba ümberringi puhtaks. Siis aga 
ammutasid nad kuldsete joogikaussidega katlast leent ja 
tõotasid, samas nendestsamadest kaussidest tulle läiga- 
tades, et juhinduvad ainult sambal kirjas olevatest 

seadustest ja on valmis karistusi üles seadma, kui keegi 
nende hulgast oli enne seda ennast mönes üleastumises 
süüdlaseks teinud; mis aga puudutas edasist, siis ei hakka 
mitte keegi enese peale seadma süüd seaduserikkumises ja 
ei asu ka mitte ise teistmoodi kui ainult seaduse kohaselt 
valitsema ega alluma mönele teisele valitsejale, kes ei 
kuuletu oma isa seadustele. Seepeale, kui igaüks nendest 
oli seda nii enese kui ka oma järglaste nimel tõotanud, 
joodi kausikestest ja pühitseti need jumala pühadusele. 
Siis võtsid nad aega kehakinnituseks ja ka vajalikuks 
ihuharimiseks. Niipea aga, kui hämarik oli saabunud ja 
ohvrituli kustunud, panid kõik selga imepäraselt kaunid 
tumesinised rüüd, ja eks niimoodi, vandeohvri hööguses 
maas istudes ja kõik tuled pühapaiga ümbert ära kustu- 
tades, loovutasid nad öisel ajal ennast kohtunikena ja 
kohtualustena õigusemõistmise hoolde, kui vaid üks 
nende hulgast kedagi teist mingis üleastumises süüdis- 
tama hakkas. Aga otsus, niisugune, nagu see nendele 
osaks langes, kirjutati, niipea kui uus päev koitis, kuld- 
sele plaadile, mille nad seadsid üles kui mälestustahvli 
üheskoos kõigi oma tumesiniste rüüdega. Oli veel 
mitmeid teisi seadusi nende kuningate eriliste eesõiguste 
kohta, aga kõige tähtsamad määrused olid ometi need, et 
nad ealeski ei sõdiks omavahel, vaid seisaksid külg külje 
kõrval siis, kui keegi võõras hakkab nende seast üht 
kuninglikku sugu hävitama; samas peaksid nad aga köik 
üheskoos, nagu olid teinud ka nende esiisad, nõu pidama 
nii sõja kui ka igasuguste muude ettevõtmiste asjus ja 
kõige tähtsama ülemjuhatamise loovutama Ätlasele; aga 

igatahes ei tohi sellele kuningale jääda õigust ühelegi 
oma sugulastest surmanuhtlust määrata, kui mitte vähe- 
malt kuus nendest kümnest valitsejast ei ole seda heaks 
kiitnud. 

Seda nii vägevat ja suursugust võimu, mis nendel 
aegadel ja nendes paikades püsis, laskis jumal meie 
kandis valla päästa ainult sõjalise ühendusena, ja ainu- 
üksi, nagu öeldakse, sellisel põhjusel. Paljude põlvkon- 
dade kestel, niikaua kui jumala loomust nendes inimes- 
tes veel tunda võis, jäid nad kuulekaks seadustele ja ei 
varjanud oma sugulust jumalustega. Sest nende mõtteviis 
oli üllas, tõene ja läbinisti suuremeelne; neid tabanud 
saatuselöökidele alistumisel, samuti omavahelises suhtle- 
mises näitasid nad ennast kannatlikena ja samas ka 
taiplikena; nende silmis oli tõeline väärtus ainuit 
voorusel; seepärast ei pidanud nad lugu juhuse teelsaavu- 
tatud aaretest ega ka kullahunnikutest ja muust varan- 
dusest, mis tundusid nendele pigem otsekui koormana. 
Seistes niisiis väga kaugel joovastununa prassimisest 
rikkuses, millest nende jõud üle ei käi, taipasid nad tänu 
kainele mõistusele täie selgusega, et kõik selletaolised väli- 
sed hüved võivad edeneda ainult sõprusühenduse kaudu 
ja ainult kõrvuti voorusega, kuid muutuvad olematuks 
sis, kui kogu hool ja au on suunatud ainult hüvede 
poole, ning siis kistakse ka voorus kaasa sügavikku. 

Tänu sellisele mõtteviisile ja jumaliku loomuse 
jätkuvale toimele läks neil korda kõik, mille üle meie 
ennist mõiteid mõlgutasime. Kui aga see jumalik alge, 
mis nendes peitus, hakkas pealetükkiva sagedase segune- 

mise tõttu surelikega ikka enam ja enam hääbuma ja 
valitsema pääses inimlik mõtteviis, alles siis näitasid nad 
ennast võimetuna kõige olemasolevaga toimetulekul, 
kaotasid õige suuna ja alandasid ennast hindamisvõime- 
liste silmis sellega, et hävitasid kõigest väärtuslikust just 
kõige kaunima osa, samas kui hindamisvõimetud, kellel 
pole tõelise õndsuse poole suunduva elu jaoks silma, 
nägid kõike just nimelt eriti suurepärasena ja ülistamis- 
väärsena, sest nad andusid üleni seadusevastasele saama- 
himule ja võimuahnusele. Kuid jumalate jumal, see 
Zeus, kes valitseb seaduste järgi ja kellel on kõige säher- 
duse suhtes terav pilk, otsustas, et kui tubli sugu on aseta- 
tud nii haletsemisväärsesse seisukorda, tuleks neid hakata 
kasvatama karistamisega, mille kaudu saaks nad möis- 
tuse juurde tagasi tuua ja neid parandada. Nii kutsuski 
ta kõik jumalad oma kõige austustväärivamasse elu- 
paika, ning asudes terve maailma keskmes ja haarates 
pilguga kõike, mis vaid väärib olemasolu, pöördus ta 


kokkutulnute poole järgmiste sõnadega. 


Kuidas, palun, jätkub see kõik? Milliste sõnadega 
pöördus Zeus oma kuulajaskonna poole? Just seda 
sooviksime meelsasti teada ja koos meiega kogu tilo- 
soofide, klassikaliste filoloogide ja Atlantise-uurijate 
vägi napilt 2400 aastat hilisemast ajast. Kuid Platonil 
lõpeb Atlantise-jutustuse dialoog täpselt niisama järsult 
kui ülalesitatud lõik. Sce on arusaamatu, sest pärast dia- 
loogi “Kritias” kirjutas Platon veel teisigi teoseid. Miks 


puudub Atlantise-loo lõpuosa? Keegi Platoni pärijatest 

oli ilmselt lohakas. Kas vanadest aegadest ei leidugi siis 
mingit alternatiivi” Kas pole ükski teine antiikautor 
Atlantisest mitte vähimatki jutustanudr 

Esimese viite Atlantisele väljaspool Platoni teo- 
seid leidsin just nimelt Rhodose Apolloniose “ÄArgo- 
nautikast”;'* 

“neid piitsutasid täiel jõul lained; aga õhtuks 
lähevad nad maale Atlantidni saarel. Orpheus palus 
neid innukalt, et nad ei häbistaks selle saare üllust ega 
tallaks jalge alla sealseid saladusi, õigusi, kombeid, püha- 
sid asju. Ainult niimoodi saaksid nad enese jaoks tagada 
taeva soosingu ohtlikul merel. Igatahes ei söanda ma 
nendest asjadest enamat rääkida...” 

Siin on sõnaselgelt juttu saarest nimega 
“Atlantidn”, kus tuli arvestada teatavaid õigusi ja tava- 
sid, kuid osata ka saladusi pidada. Kui Apollonios 
levitab mujal maade geograafiast ja topograafiast 
põhjalikke andmeid, “ei söanda” ta seekord “nendest 
asjadest enamat rääkida”. See on pentsik. Võib-olla 
peaksime kahe kõrva vahele suruma teabe, et Atlantis 
oli jumal Poseidoni saar ja et kaks tema poegadest vii- 
bisid “Argo” pardal. 

Herodotos (490—425 e. Kr.) ei tea küll Atlantisest 
vähimatki, kuid kirjutab “Ajaloo” IV raamatus (pea- 
tükid 184 ja 185) mingitest soolaaladest, mis piirnevad 
Atase nime kandva mäestikuga: “See on kitsas ja 
täiesti sõõrikujuline ja pidavat olema nii kõrge, et 
tippu ei saa silmaga haarata. Mitte kunagiei kao pilved 
sellelt, ei suvel ega talvel. Kohalikud ütlevad, et see 

mägi olevat taevasammas. Selle mäe järgi kutsutakse 
ka inimesi; nad on nimelt atlandid...” 

Varsti pärast Platoni surma avaldas üks tema Õpi- 
lastest, nimelt Aristoteles (384—322 e. Kr.) kirjatüki, 
milles väljendas kahtlust Atlantise-loo tõesuses.'"' 
Juba siis! Teisal mainis toosama Äristoteles mingit 
Atlandi ookeanis asuvat tundmatut saart, mida nime- 
tas Antiliaks. Ometi kõneldi ka vastupidist juttu. Üks 
teine Platoni pooldaja pärines Soloist ja kandis nime 
Krantor (3300275 e. Kr.). Tema olla rännanud 
Egiptuses Saisi linna ja seal samuti Atlantise-loo üles- 
kirjutust näinud. Siis aga publitseeris Krantor — üldse 
esimesena! — Platoni “Dialoogid”. 

Mitte ükski eelkristliku ajastu hilisem suur kirja- 
nik ega ajaloolane ei maini Azlantist ühelgi viisil. 
Nende hulka kuuluvad sellised isizsused nagu Proklos, 
Plutarchos, = Poseidonios,  Longinos, - Strabon, 
Thukydides, Timagenes, Plinius Vanem ja koguni 
Diodorus Siculus (Diodoros Sitsiiliast). Kuid mitte 
keegi nendest ei paku midagi täiendavat, igaüks viitab 
ainult Platonile. Ürgallikas on ikka ja taas Platon. 
Midagi, mis läheks kaugemale Platoni “Dialoogidest”, 
ei Õnnestu enam tuvastada. Seepärast peaks, enne kui 
üldse hakata edasi mõtlema, põhiküsimus kõlama 
selliselt: ega Platon pakkunud meile mingit kunst- 


muinasjuttu? 


Filosoofiakoolkonda, mille eesotsas seisis Platon, 
kandis tõesusekohustus. Kõik dialoogid viitavad põik- 


päiselt ühele ja samale eesmärgile: tuleb jõuda tõe 
jälile. Kes vaid loeb Platoni teoseid, kohtub niisuguse 
tõeotsinguga igal sammul. “Dialoogides” analüüsi- 
takse, võrreldakse, protestitakse, oletatakse, definee- 
ritakse ja piiritletakse vestlusteemasid, kuni lõpuks 
jõutakse punkt, kust enam kaugemale ei pääse. Aga 
kui Platoni vestlusring kord juba fabuleerima hakkab, 
siis saab sellest juba jutu alguses teada, sest pruugitakse 
oletuslikku, tingivat kõneviisi. Miks ei hoidnud Platon 
Atantise-loos kindlat ja selget joont? Nii tema kui ka 
kõik vestluspartnerid pidanuksid aduma, kas Atlantise- 
lugu osutub kõigest mingiks erandiks või taasesitab 
egiptlaste väljamõeldud muistendit. Miks aga mitte 
keegi ei ütle seda otsesõnu välja? Hoopis vastupidi: 
Kritias alustab dialoogi rõhutatud märkusega, et kuigi 
tegemist on isevärki looga, pretendeerib see siiski 
“täiele tõele”. Ja Sokrates pärib seepeale, millise saavu- 
tusega võis toona üleüldse olla tegemist, kui see tõe- 
poolest “lõpule viid” — koguni siis, kui ajaloost ei leia 
millegi niisuguse kohta vähimatki viidet. Pisut hiljem 
korratakse taas sama mõtet ja küsitakse, kellelt ometi 
on Solon seda tõestisündinud lugu kuulnud. 

Kõrges eas egiptuse preester, kellelt oli terve jutt 
pärit, rõhutab, et see olevat kirjalikes ürikutes fikseeri- 
tud juba “iidsetest aegadest”. Lisaks püsib Solon 
seisukohal, et uurib neid üksikasju hiljem ise, pealegi 
nendesamade allikmaterjalide abil. Kas oli Platon tõe- 
poolest kõik need väikesed valed ritta seadnud, et teha 


Adantise-lugu usaldusväärsemaks? 

Samas viibis vestlusringi veeres ka noorrahvas ja 
võib-olla — seda me ei tea — koguni laiem kuulajas- 
kond. Dialoogide teisel päeval kuulutab auväärne 
isand Kritias kõigele lisaks, et oli eelmisel ööl oma 
mälus kõik taastanud. Mida? Kas luiskelugusid, mida 
kavatses tarkade meeste ringile ette kanda? Peale- 
kauba püsis ta seisukohal, et Atlantise-sžory üleskirjutis 
oli tema vanaisa valduses, kuid niüd koguni tema 
enda käes. Kui need poleks olnud Kritiase enese 
sõnad, siis pidi Platon selle ise välja mõtlema. Samas 
oleks midagi niisugust mõeldamatu Platoni puhul, kes 
püüdis kõiki asju põhjalikult mõista. 

Toosama Platon pidanuks terve Atlantise-loo 
ajama Soloni kraesse. Kuid just teda peeti üheks 
Ateena kõige väljapaistvamatest isiksustest! Solon 
toimis koguni seaduste loojana. Ja kas võinuks Kritias 
üldse pealt vaadata, kuidas Platon pruugib mingi 
luiskeloo huvides pahasti tema vanaisa nime? See 
olnuks lausa pettus. Kui aga Kritias ise pani oma 
vanaisa suhu lausa väljamõeldud jut,, siis pidanuksid 
vestlusringi ülejäänud osalised protestima. Olgu siis, 
et too rafineeritud Platon nuputas lausa kõik ise 
välja — terve vestluse koos selles osalejatega. See oma- 
korda olnuks teostamatu. Nimelt elasid kõik kõnealu- 
sed mehed Platoni aegadel ja igaüks neist oli isiksus, 
kel jätkunuks tarmu, et mitte ealeski niisugust valede- 


põimikut oma nime all läbi lasta. 

Siin ei sobi Platoni tõeotsingutega absoluutselt miski. 
Seesama kehtib terve jutustuse kohta. Nii olnud 
Atlantises kasutusel mingi isevärki materjal, see kuld- 
vaskmetall, mida polnud hiljem enam kusagil olemas. 
Kuidas üldse jõutakse niisuguse väljamõeldiseni? 
Atlantst olevat ümbritsenud mäed, mis seda põhja- 
tuulte eest kaitsesid. Niisugused üksikasjad oleksid 
eeldatavast “ideaalriigist” jutustavas luiskeloos täiesti 
liigsed, sest päris tarbetu olnuks lugejal teada, milli- 
sest suunast tuul puhub. Atlantise saare keskel seis- 
nud mingi sammas, millesse olid raiutud Poseidoni 
seadused. Kas taas salakaval vale? Sambal olevat peale 
seaduste olnud kirjas ka “ränkade needustega vande- 
vormel sõnakuulmatute vastu”. Milleks ometi? Mingi 
unelmateloba tarbeks “ideaalriigi” kohta? Atlantise 
kuningad olevat pidanud kohut iseenese üle ja otsused 
kuldsele plaadile kirjutanud. Aga sõja puhkemisel tuli 
ülemjuhatus jätta “Atlase sugukonna” hoolde. Millist 
kasu oleks säherdune “Atlase ülemjuhatus” toonud 
ateenlastele? 

Kõike taasesitatakse grammatilises minevikuvor- 
mis nii, nagu oleks see täpipealt sel viisil aset leidnud. 
Seda ei saa Platonile omistada. Miks pidanuks see 
koolkond (või Platon kui ainutegija/ainusüüdlane) 
määrima Ateena intellektuaalse eliidi ninadele mingit 
rafineeritud valedepõimikut otsekui tõstisündinud 
lugu — pealegi Kritiase, Ateena ühe kõige austatuma 


mehe esituses? 


Lugu läheb veelgi pentsikumaks: Kritiasel jagub 
koguni jultumust väita, et see “jumalik alge”, mis 
peitus nendes Poseidoni järglastes, hakkas sagedase 
surelikega segunemise tõttu “ikka enam ja enam 
hääbuma” ja lõpuks “valitsema pääses inimlik 
mõtteviis”. Kes tahaks ometi midagi niisugust teada? 
Kui see oligi väljamõeldis, oleks nendel aegadel kõike 
peetud jumalateotamiseks. Atlantse-lugu ei sobi 
ühtegi pidi Platoni valedepõimikusse, eriti aga mitte 
elusolevate isikute nimede väärkasutamise taustal. 


Nüüd aga idenufitseerib Eberhard Zangger Atlantise 
Troojaga. Eelduseks on mõistagi see, et Zangger 
võtab Platonit tõsiselt ja peab järelikult Atlantise- 
lugu tõeseks. Ehkki mitte tervenisti. Platon kõneleb 
Atlantisest kui saarest, ometi ei paikne Trooja mingil 
maalapil kusagil keset merd. Zanggeril on selleks 
puhuks varuks hea vastuväide.“” Ta arvab, et egiptlaste 
jaoks tulid peaaegu kõik võõrad “saartelt”. Sellel sõnal 
olnud pronksiajal sootuks teine tähendus kui praegu. 
Kuivõrd Egiptuses polnud praktiliselt ühtki saart, ei 
olevat selle väljendi jaoks eksisteerinud ka hieroglüüfi. 
Mõiste “saar” edastamiseks kasutatud märk tähenda- 
nud ainult rannikut või siis liivariba nendes kohtades, 
mis asetsesid Egiptusest kaugemal. 

See võib koguni tõele vastata. Kuid egiptlased 
teadsid ometi, et see Kreekamaa, millega nad pidasid 


agaralt kaubavahetust, ei koosne ainult loendamatu- 

test saartest. Ja mis ei taha võrduse Trooja = Atlanus 
puhul üldse pähe mahtuda, on Platoni Atlantise 
suurus, võimsus ja vägi. See oli hiidkogum laitmatult 
organiseeritud riigikorraldusest ja fenomenaalsest 
kaitsevõimsusest. Ja just see pidanuks olema Trooja, 
järelikult Egipruse nii-öelda vastaskallas? 

Toon näite. Herodotos ammutab Egiptuse-reisi- 
del oma vestluskaaslastelt tohutuid teadmisi. Ta 
tähendab üles kuningate ja dünastiate nimed, jäädvus- 
tab arve, jumaiaid ja pärimusi. Kuid mitte ükski Egip- 
tuse ajaloolastest või preestritest ei informeeri 
Kreekamaalt saabunud külalist Atlantisest, mis olevat 
ometi paiknenud lausa nende naabruses? Herodotos 
oli uudishimulik, eales ei jäänud ta saadud teadmistega 
rahule, alati oli tal vaja järele pärida ja täpsustada. Aga 
nähtavasti ei tabanud teda kordag: ahvatlus küsitleda 
ka Atlantise kohta... kuivõrd midagi niisugust nagu 
Atlantis polnud Kreekamaa geograafilises ruumis iialgi 
olemas. Koguni siis mitte, kui kreeklased selle pärast- 
poole nimetasid Troojaks, Trosiks või Ilioniks. 
Lõppude lõpuks pidi sõna “Atlantis” tulenema ikkagi 
“Atlasest” ja sellest siis ka “Atlandi ookean”. Miks siis 
ometi, kui seda kutsuti Trooja, Tros või Ilion? Ja 
kui — Homerose järgi — puhkes ohjeldamatu sõda 
tollesama Trooja pärast, milles kreeklased osalesid 
kangelaslikult enam kui tuhande laevaga, siis pidanuk- 
sid nad ikkagi taipama, et olid tegelikult hävitanud 
Atlantise ja ühes sellega mitte mingid barbarid, vaid 


ikkagi Poseidoni järglased. 


242 


Eberhard Zangger “asetas” Trooja tasandikule mit- 
meid sooalasid, sadamamuule ja koguni kanaleid, ta näi- 
tas visandi, et Platoni Atantst saab vähimagi vaevata 
paigutada Trooja tasandikule. Ometi sobib seesama ka 
paljude teiste piirkondade puhul. Koguni siis, kui välja- 
kaevamised tooksid Trooja ümbruses päevavalgele min- 
gid ringjad kanalid, poleks meil Platoni Atanuse kohta 
veel mingeid tõendeid. Toona olid paljudel linnadel ni- 
sugused kanalid ja müürid. Nii kirjeldab Herodotos, kui- 
das meedlaste kuningas Deiokes laskis enese jaoks säher- 
duse rajatise püstitada (1 raamat, 98. peatükk: 

“Ta rajas suure ja tugeva kindlustuse, mida 
praegu hüütakse Agbatana ja kus on üks müüriring 
teise sees. See on niimoodi ehitatud, et ikka üks 
müürirõngas ulatub teisest katuseharja jagu üle... 
Ühtekokku on neid linna ümber seitse. Seesmise varju 
jäävad kuningaloss ja aardemajad... esimese sõõri 
harjad on valged, teisel mustad, kolmandal purpur- 
punased, neljandal sinised, viiendal erepunased...” 

Atlantis? Trooja? Ei, Agbatana! 

“Nende tempel näeb välja selliselt: see asetseb 
saarel... Niilusest läheb sinna kaks kanalit... ja need 
mööduvad selle mõlemast küljest... Templi esik on 
kümme orgüiat [orgüia on umbes üks süld, toeka 
mehe käte siruulatus — tožm.] kõrge ja kaunistatud 
suurepäraste raidkujudega... aga templit ennast 
ümbritseb reljeefidega kaunistatud müür...” 

Atlantis? Trooja? Ei! Herodotos kirjeldas nii- 
moodi Egiptuses asuvat Bubastise templit. Nii see 


* 

kõik ka jätkus. Paljud templid asetsesid saartel või 
neid ümbritsesid kanalid. Kuid ühtaegu selgub, et 
vanad egiptlased pidid kindla peale tundma sõna, 
mille tähendus on “saar”. 

Teiste hulgas vestleb toosama Herodotos Egip- 
tuse preestritega Helena röövimisest Troojast/Ilionist 
(II raamat, 113. ja järgnevad peatükid). Koguni nimed 
Homeros ja “Ilias” leiavad seal sõnaselget kasutamist. 
Samas ei tule Herodotosele ja ta preestritest vestlus- 
kaaslastele mõttessegi Troojat Atlantisega samastada 
ehk siis kas või viidata seigale, et egiptlased võinuksid 
Troojat nimetada Atlantiseks — või võinuksid teha 


seda aastatuhandete eest. 


Kas terve Atlantuse-loo puhul on tegemist Platoni 
väljamõeldisega, mis oleks üsna väheusutav, või 
polnud Platoni Atlanuse nimi üldse Trooja? Sedasama, 
mida Eberhard Zangger Troojaks arvab, on teised juba 
teinud selliste saarte puhul nagu Kreeta ja Santorin. 
Kreeka seismoloog Angelos Galanopoulos ja ta kol- 
leeg Edward Bacon on pakkunud häid argumente selle 
kohta, et vulkaaniline Santorini saar, mida lõpuks laas- 
tas vulkaanipurse, ühtib mitmeti Platoni Atlanuse-kir- 
jeldusega.''* Ometi ei sobi Platoni pakutud arvude 
suurusjärgud Santorini saarega. Äsja nimetatud auto- 
rid korrigeerivad küll seda, väites, et Solon eksis arvu- 
jadades ja luges sajalised tegelikult tuhandelisteks. 
Nagu kommenteerib Jörg Dendl oma suurepärases 


Atlantise-kriitikas, ei saa seegi oletus olla tõene:*'” 


“Platon kirjeldab “suure tasandiku” jagunemist 
väga põhjalikult. Terve maa [Atlantis] oli jaotatud 
osadeks, kusiuures nende suurus oli alati kümme 
korda kümme staadioni ja kõiki tuli kokku kuus- 
kümmend tuhat [Platon]. Need 60 000 osa 4 10 x 10 
staadioni mahuvad pinnale suurusega 29000 X 3000 
staadioni. Tekkinuks siin lugemisviga, poleks see 
arvutus sobinud.” 

liri professor John Luce, kelle erialaks on ikkagi 
kreeka kirjandus, asetas Atlantise üsna veenvate argu- 
mentide saatel Minose-aegsele Kreeta saarele." '* 
Sageli piisab koguni pisikesest provokatsioonist, et 
Atlantist taaselustada. Nii saab ka Platoni jutustusest 
lugeda, et Atlantise kuningad olid jahtinud vabalt 
karjatatavaid sõnne: “...ilma rauata, ainuüksi keppide 
ja köite abi kasutades; see sõnn, kelle nad kätte said, 
tariti samba peale ja hukati seal kõrgel raidkirjas kirju- 
tise kohal.” Tolle sõnni ihuliikmed ohverdati jumal 
Poseidonile. Kus aga — palun väga! — eksisteeris sõnni- 
kultus? Kreetal! Teile ju meenub: Zeus olevat ujunud 
Kreetale sõnnina ja Daidalos ehitas härja peaga 
inimese Minotauruse jaoks labürindi. Niimoodi 
tähendakski Atlantis Kreetat. Mõlemas kohas olid 
“müütllised kuningad”, mõlemas kohas õitses kultuur, 
mis valitses pikka aega tervet ülejäänud maailma. 
Mõlemas kohas olid uhked paleed ja loomulikult oli 
neis paigus ka tehislikke kanaleid. 

Trooja — Atlantis, Kreeta — Atlantis, Santorin — 
Atlantis, miks ka mitte veel Malta? Kõigil Vahemere 

saartel, mida praegu Atlantiseks peetakse, on ühine 
viga: need ei asetse Atlandi ookeanis. Ja mõistagi ei 
sobi Platoni ikkagi üheksa tuhat aastat vanad andmed 
Atdantise-illusioonidega. Minose palee Kreetal hävi- 
tau 1450. aasta paiku enne Kristust. Kas võtame 
Platonit sellisena, nagu ta on, või hakkame andmes- 
tikku filtreerima ja seda, mis tervikpilti ei sobi, sirge- 
maks õgvendama? 

Just professor John Luce, see vanakreeka keele 
spetsialist, kes näeb Atlantist nimelt Kreetal, juhib 
tähelepanu tõsiasjale, et Platon ei nimeta Atlantise- 
lugu legendiks (ythos), vaid järjekindlalt tõesõnaks 
(logos). Pealegi ei ühildu kirjeldus Atlantise sõnnijahist 
ja looma ohverdamisest kõrgel postamendil üldse 
arvamusega, nagu oleks Platon kõik selle välja mõel- 


nud, et visandada “ideaalset riiki”. 


Enamik nendest, keda tänapäeval nimetame antiik- 
ajaloolasteks, reisisid Egiptuses. Seal ei käinud ainult 
Herodotos, vaid lisaks ka kolleegid Diodoros, Plinius 
Vanem, Strabon. Miks nad ei kuulnud seal Adantise 
kohta sõnakestki? Ometi teavitavad nad oma teostes 
põhjalikult Egiptuse ajaloost ja igaüks nendest imes- 
tab ka Egiptuse kuningakodade absurdsete dateerin- 
gute üle. Kas see ei kõnele Atlantise vastu? Kas poleks 
siiski need ajaloolased pidanud võõrsilt koju naasma 
täiskirjutatud märkmeraamatutega? 

Seda väidet saab kasutada nii Atlantise poolt kui 


ka vastu. Kuulunuks Atlantise-müüt Vana-Egiptuses 

üldteada lugude hulka, oleksid ka teised peale Soloni 
sellest midagi kuulnud. Võib-olla nad tõepoolest kuul- 
sid — kuid ei jäänud uskuma. Või olid need kurikuul- 
sad 9000 aastat põhjus, miks koguni Egiptuses ei 
meenutatud enam Adantist. Erandite hulka kuulus 
vana preester Saisist, kes jutustas selle loo Solonile 
ning tõendas samas kõike öeldut dokumenade ja 
kirjasamba abil. Nii pidi tegemist olema ürikutega, 
mis olid ilmselt kättesaadavad ainult Saisis — kuid see 
ei peaks üldse tähendama, et neid poleks võinud 
leiduda ka teisal. Siia kuulub ka see iidne tõdemus, 
mida ma ei hakka uuesti üles soojendama: kõik vanad 
raamatukogud on kas hävitatud — või pole need veel 


avastatud. Selles osas loodan ikka veel imele. 


Paari aasta eest näidau ühes telesaates põnevat tõendit 
Atlantise kohta imina aga ootan vastava raamatu ilmu- 
mist siiani). Kõneldi sellest, et geoloogid William Rvan 
ja Walter Pittman olevat Musta mere põhjakalda lähe- 
duses uurinud merepõhja ja rannikut, tehes puurimisi 
ja analüüsides väljatoodud proovisüdamikke. Hämmel- 
duse saatel jõudsid nad tulemuseni, et nii Krimmi pool- 
saarest põhja pool kui ka Ukraina lääneosa rannikualal 
on meti 130 meetri võrra tõusnud. Veepinna se'line 
kerkimine ei kulgenud tasapisi, vaid kiiresti, ja toimus 
pealegi apokalüpsisetaolistes mõõtmetes. Pealegi leidis 
see loodusnähtus aset võrdlemisi täpselt 7300 aasta 
eest. Arvatavasti kutsus katastroofi esile meteoriidi- 


tabamus, mis kergitas viivitamatult merepinda. Koos 

sellega olevat sulanud miljardid tonnid jääd ja nii- 
moodi vallandunud tohutud veemassid riivasid tervet 
maailma. Veeuputus jättis enesz alla kõigepealt Bospo- 
ruse, moodustades Musta me:e selle praegusel kujul. 
Varem olevat see olnud sisemeri. 

Ma ei saa hinnata, kas nendel õpedastel on tõsi 
taga. Samuti pole minu ülesanne nende mõõtmis- 
andmetes kahelda. Tean ainult seda, et teised geoloo- 
gid ja jääajauurijad on veendunud täpipealt vastupidi- 
ses. Professor dr. Herbert E. Wright Minnesota Üli- 
koolist kinnitab, et “atlantistid peaksid oma katast- 
roofe otsima kusagilt teisalt”, sest polevat raske 
tõendada, et selletaolisi sündmusi ei ole viimase 
12 000 aasta jooksul csinenud. Samas ei vaidlustata 
merepinna kerkimist — kuid niisugused muudatused 
kulgesid inimkonna ajaloo kestel tasapisi. Oleks tulus, 
kui glatsioloogid ja okeanograatid võrdleksid korraks 
oma andmeid. Atlantis Musta mere sügavustes? See ei 
asetseks üldsegi “teispool Herakiese sambaid”, nagu 
kinnitab Platon, ega hoopiski mitte Atlandi ookeanis, 
kõnelemata mingist subtroopilisest piirkonnast. 

Kuna jõudsin parajasti jää sulamise juurde, võik- 
sin samas mainida vastupidist: jää tekkimist. Autorid 
Fritz Nestke ja Thomas Riemer asetavad Atlantise 
otsejoones Antarktise kontinendile.""* Loomulikult 
esitavad nad oma teooria kokta ka häid põhjendusi. 
Aga kellel poleks varuks häid põhjendusi omaenese 
Atlantise-teooria kindlustamiseks? Atlantise puhul on 


kõik võimalik. 

Eberhard Zanggeri oletusega, et Atlantis polnud 
midagi muud kui Trooja, saab tagantjärele vaevalt 
soostuda. Olgu Atlantis või Trooja — “keegi” pidi 
“kunagi” mõlemad paigad rajama. Atlantise asutajaks 
oli Poseidon ja tema poeg oli Zeus. Miks rajas ta 
Atlantise? Loo päris alguses olevat Poseidon armunud 
maisesse tütarlapsesse Kleitosse. Tema elas mäekingul 
ja just selle ümbritses Poseidon “vägeva kaitsega, 
inimestele ligipääsmatuna” (Kritas). Kui Atlantise 
teke oleks identne selle Trooja tekkega, siis pidanuks 
umbes 3000 aastat enne Kristust rajatud “Trooja 1” 
osutuma “võimsaks <indlustuseks”. See aga pole nii. 
Koguni mitte Atlantise-loo tähenduses, sest Poseidon 
asetas sinna juba ehitamise algetapil “väiksemaid ja 
suuremaid mereveest ja mullast nnge üksteise 
ümber... saare keskmest arvates otsekui sirkli abil 
korrapäraselt paika panduna ja igast kohast üksteise 
suhtes võrdsel kaugusel olevana” (Kritias). Selline 
ehitusviis oleks praeguse Trooja maastikul lausa teos- 
tamatu. Küngas nimega Hisarhk, millel lebab (oleta- 
tav; Trooja, laskub ühelt poolt laugjalt mere poole, 
kuid vastasküljelt liibib kokku tasandikuga, mis ikkagi 
küünib 15 meetri jagu üle merepinna. Poseidoni vee- 
ja mullaringid pidid järelikult asetsema merest kauge- 
mal küljel. Seal pole aga midagi sellist. Olgu siis, et 
vahva jumalapoeg cleks samal ajal paigaldanud ka 
pumbad, et merevett kõrgemale nivoole suruda. Aga 
sis peaksid need veerõngad maastikul eriti selgelt 


eristuma. 

Miks rajas Poseidon oma “vägeva kaitse, inimes- 
tele ligipääsmatuna” ja oma ringkraavid? Kas selleks, 
et abikaasa ja jumalikust verest sündinud järglaste 
jaoks asutada riik, kus saaks kaugemaski tulevikus 
mugavalt elada: Niisiis peaks Trooja ümbruskonnas 
leiduma vägeva Atlantise riigi jälgi. Neid aga pole 
üldse. Kas tahtis Poseidon juba Atlantise rajamise 
aegadel võtta oma kontrolli alla laevatamise 
Dardanellides? Ei, sest “ei laevu ega laevatamist sel 
ajal veel polnud” (Kritas). Kuid need, kes näevad 
Hisarliki küngast ainult Trooja varemetena, otsivad 
selgust selle asutamise kohta just sinna. Miks just ja 
nimelt sinna? Väidetaval põhjusel, et see paik oli 
strateegiliselt oluline ja sealt sai sissesõitu Dardanelli- 
desse hõlpsalt kontrollida. Niisugune jutt pole aga 
arukas. 3000. aasta paiku enne Kristust polnud 
“Trooja [' midagi muud kui vilets asula, kus puudusid 
igasugused eeldused laevaliikluse üle võimu saamiseks 
Dardanellides. Lõppude lõpuks ei paikne küngas 
nimega Hisarlik üldse selles strateegiliselt olulises 
paigas, vaid mitu kilomeetrit eemal. Kolmandal 
Kristuse-eelsel aastatuhandel polnud veel ei kahureid 
ega muid laskeriistu, millega oleks saanud takistada 
laevade soovimatut sisenemist Dardanellidesse. 

Miks ehitati praegused Dardanellide kontrolli- 
mise kindlustused vahetult sissesõidu juurde või paari 
käänaku tahar Isegi juhul, kui “Trooja [* külakogu- 
kond tahtnuks potentsiaalseid blokaadimurdjaid oma 


pisikeste laevukeste abil peatada, siis tunduks see 

kingult nimega Hisarlik või selle ette jäävalt rannalt 
lähtudes üsnagi pentsikuna. Asustuspaik “Trooj1 [” ei 
saanud ealeski tagada kontrolli Dardanellide üle. 
Selleks pidanuks see asuma hoopis teisal! 

Atlantis ja “Trooja 1” ei sobi üldse kokku. Arheo- 
loogiliste väljakaevamiste kohaselt olevat Trooja raja- 
tud umbes 3000. aasta paiku enne Kristust. Järgmiste 
aastasadade ja -tuhandetega muutus see üha võimsa- 
malt kindlustatud asulaks. Samal ajal arenes Vahemere 
teisel pool ka fenomenaalne Egiptus. Märkigem, et 
egiptlased püstitasid oma suure püramiidi kõigest 500 
aastat pärast Trooja rajamist. Peatselt hakkasid Vahe- 
mere laevaliiklust valitsema foiniiklased. Kui Eberhard 
Zanggeril on võrdusega “Trooja = Atlantis” tõsi taga 
ja see Atlantis hävis Trooja sõjas 1207. aasta paiku 
enne Kristust, pidanuksid kõik Vahemerd kündvad 
meresõitjad kuni selle ajani alatasa Atlantisest mööda 
purjetama. Või — veelgi absurdsemalt — kui Atlantis 
oleks olnud saar Vahemeres, oleksid merd sõitvad 
rahvad ühtepuhku pidanud nägema selle kurikuulsa 
Atantise randa. Terve Vahemere ruum oleks harras- 
tanud kaubavahetust Atlantisega. Iseäralik on see, et 
mitte keegi ei tea nendest seikadest vähimatki. 

Kritias kirjeldab Atlantist “kõrgmaana, mis 
langeb järsult mere poole”. Ainult piirkond linna 
ümber olnud tasane. “See linna ümbritsev tasandik” 
oli ikkagi “ümbritsetud mägedega, mis ulatusid lausa 
mereni”. Niisugust topograafiat ei leia Trooja ümbru- 


ses mitte kusagilt. Atlantise keskmes olevat asunud 

Poseidoni tempel, pikkusega üks staadion ja laiusega 
kolm pletronit. See vastab pindalale 180 x 90 meetrit. 
Terves Troojas pole ainsatki ehitist, mis kannataks 
võrdlust sellise pühamuga. Väljakaevatud Trooja on 
virvarr müürikestest, segadik kunagistest pisikese- 
võitu ruumidest, seal puudub monumentaalsus ja 
pole ka selliseid müüre, mida võiks rahuliku südamega 
nimetada “kükloopilisteks”. Trooja müüre — ükskõik 
millises kihis — ei saa võrrelda Mükeene kuue meetri 
paksuse hiidmüüriga või Atreuse aardekambri vägeva 
kupliga. Neid ei saa võrrelda ka Apolloni templi aluste 
tenomenaalsete kiviplaatidega Delfis või megaliitidest 
müüriga Deloses. 

Nii pole Trooja müürid üldse jumal Poseidoni 
väärilised, kuigi pärimuse kohaselt olevat nende ehita- 
misel kaasa aidanud koguni Apollon isiklikult. Delose 
megaliitmüüri ja Trooja tagasihoidike müürikeste 
võrdlemine juuresolevatel piltidel teeb erinevuse kohe 
selgeks. Ka Delos oli pühendatud Apollonile. Ja Delos 
kuulub geomeetnlisse võrgustikku, mis pinguldub üle 
antiikse Kreekamaa. See aga ei kehti asula kohta, mida 
praegu Troojaks kutsutakse. Kus eales need jumala- 
pojad ka tegutsesid — Poseidon Atlantises või ta vend 
Apollon Troojas —, mitte midagi sellest ei sobi kokku 
varemetega paigas, mis alates Heinrich Schliemannist 
kannab nime Trooja. 

Korduvalt on mainitud, et Trooja asetseb paati 
kilomeetn kaugusel Dardanellide sissepääsust. Selle 
merekitsuse nimel on sardellidega niisama vähe ühist kui 

Marmara merel marmelaadiga. Ja omea leiab siitki tea- 
tava seose. Dardanellide juures algab kitsas veetee Vahe- 
merest (selle Egeuse-osast) edasi Marmara merre, mille 
veeres asub Istanbul Seal loob Bosporus ühenduse 
Musta merega. Tegemist on tõepoolest olulise laeva- 
tamiskanaliga. Kui Poseidoni Atlantis oleks asutatud 
sellesse paika, olnuks Kritas või siis Solon häst infor- 
meeritud. Ometi fikseeritakse Atlantise-legendis kõik 
muud olulised geograafilised ja topograafilised detailid 
täpselt. Oleks mõeldamatu, et seda poleks Atlantise 
puhul tehtud. Kuid Kritias/Solon ei tea sellest vähi- 
matki. Atlantis ei olnud rajatud merekizsuse juurde, ka ei 
hallanud kunagine nii võimas riik midagi selletaolist. 

saanud oma noosi niisuguse muinasjutulise riigi jõuku- 
sest. Trooja seisukohalt pidid selleks olema praegused 
linnad Ezine lõunas, Kumkale põhjas (vahetult Darda- 
nellide sissepääsu veeres) või Bayramic idas. Koguni 
siis, kui avardada Troojat ümbritsevat vaatlusalust ringi, 
peaks seal lausa külluses leiduma Atlantise/Trooja 
antiikseid säilmeid. Silmas tuleks pidada, et Trooja hävi- 
tati umbes 1207. aastal enne Kristust — ning just see 
linn samastatakse Atlantisega. Nii pidid Trooja/ 
Atlantise taguste alade kultuurid nimetatud ajal veel 
eksisteerima. Homerose andmetel hävitati Trooja sõjas 
ainult Trooja. Kus asuvad siis need uhked paigad, mis 
pidid osa saama Atlantise jõukusest? Praeguse Trooja 
ümbruskonnas pole midagi niisugust märgata. Ja kui 
argumenteerida, et Atlantis asetses küll sellessamas 

Oletatav Trooja. 
Siin on kõik ehitatud miniatuursena. 
Puudub hoogsus ja monumentaalsus. 


Kuigi see Trooja kagupoolse värava juurde tõusev tee 
pärineb pronksiajast (umbes 2500. aasta paiku e. Kr.), 
pole siingi midagi “kükloopset”... 


.. ja ka teater neliandast Kristuse-eelsest sajandist mee- 
nutab pigem mingit külalava. 

Võrdluseks Trooja müüridega tükk Delose 
“Kükloopide müüri”. 


geograafilises kohas, kus hilisem Trooja, kuid hoopis 
varasematel aegadel, ei saa Homerose kirjeldust Trooja 
sõjast ikkagi seostada Atlantise hukuga. Mida kauge- 
male minevikku siirdume, seda vähem saab Trooja olla 
Atlantis. Hisarliki künka kaevekihid tõestavad seda 
imeselgelt. Siin ei sobi miski kokku. 

Ja veel midagi: kui Trooja oleks olnud Atlantis, 
kas poleks argonaudidki pidanud sellest mäödurma? 
“Argonautika” on kõikvõimalikest geograafilistest 
üksikasjadest lausa tulvil. Maa nimega Kolchis koos 
Phasise jõe suudmega, kus asus Kuldvillakuga linn 
Aia, pidi järelikult asetsema kusagil Musta mere 
kaugema kalda kandis. Selle kohaselt oleksid argo- 
naudid purjetanud läbi Dardanellide, sest ühtki muud 
veeteed Musta merre ei ole olemas. Järelikult pidid nad 
kindlasti kokku puutuma ka vägeva Atlantisega! Kuid 
“Argonautika” ainsas tekstilõigus, kus tuleb juttu 
kohast nimega Ätlantidn, on kahtlemata tegemist saa- 
rega ja mitte Trooja rannikuga (“õhtuks lähevad nad 
maale Atlantidni saarel... et nad ei häbistaks selle saare 
üllust ega tallaks jalge alla sealseid saladusi ”.” 


Vastuoksusi Atlantise-jutustuse ja Trooja vahel ei saa 
kuidagiviisi ühe mütsi alla mahutada. Kuigi ma hin- 
dan Eberhard Zanggeri teisi töid, jahib ta siin min- 
git fantoomi. Platoni Atlantise-loos kõneldakse veel 
mingist täiesti erilisest materjalist, mida esines ainult 
Atdantises. Seda nimetati oreichalkos — kuldvaskmetall —, 
mis pidi ühtlasi olema “kulla kõrval kõige kõrgemini 

hinnatud” (Kritias). Miks ei esine see ainulaadne sulam 
Homerose Trooja-kirjelduses ainsatki korda? Ka mitte 
Plinius Vanemal? Ja Strabonil? Herodotosel ja teistel 
ajaloolastel? Sest vanal Kreekamaal seda metalli liht- 
salt polnud — ei Troojas ega selle naabruses. Sest Trooja 
ei olnud Atlantis. Tean oma arheoloogiakogemustest 
ainult üht maad, kus selline sulam oli tõepoolest kasu- 
tusel: Peruu. Pealegi juba ammu enne inkasid. Peruu ja 
Ecuadori indiaanikultuuridel oli metallisegude valmis- 
tamiseks rafineeritud meetodeid, mis aga hiljem unune- 
sid. Ka näitavad nende töötlemisviisid sellist täiuslik- 
kust, mille üle praegusedki asjatundjad imetledes pead 
vangutavad. Leitud on imeõhukesi vasest, hõbedast 
ja kullast kattekihte, mis vastavalt koostisele näivad 
heledamana või tumedamana. Koguni happeproovid 
ei tuvasta nende segude täpset koostist. Indiaanlaste 
kullassepad pidid tundma mingit igivana tehnoloogiat, 
mille abil “ebaehedatele metallesemetele antu vääris- 
metallide väljanägemine”. Kuidas nimetati seda ainet 
Atlantise-loos? Oreichalkos, kuldvaskmetall, ja see oli 


“kulla kõrval kõige kõrgemini hinnatud”. 


Platoni pärimuses Atlantisest leidub lausa pöörane 
väljend, mida ükski Atlantise-uurija pole märganud 
või on siis ainult möödaminnes maininud. Oletagem, 
et Platonil oli tõsi taga ja see kurioosne Atlantis aset- 
ses kusagil Atlandi ookeanis — kus iganes. Siis oleks 
pidanud ka Atlantise taga leiduma veel üks maa: 


Ameerika. Kuidas Platon on kirjutanudki: 


259 


“Nende aegade rändurid võisid sellelt saarelt 
pääseda teistele saartele ja nendelt saartelt jõuda edasi 
tervele kontinendile, mis asetses selle mere kaugemal 
kaldal... See riik [Atlantis] valitses tervet saart ja veel 
ka paljusid teisi saari ja üht osa maismaast.” 

Kui ka Platon oleks terve selle dialoogi ise välja 
mõelnud, pidi ta ometi miskit teadma ka sellest mand- 
rist, mis paiknes kaugemal läänes Atlantise taga. 
Pealegi eristatakse siin selgelt “saari” ja “mandrit”. 
Enam pole tegemist tähenärimisega, näiteks, kas 
egiptlased seostasid ikka kõiki teisi rahvaid, välja arva- 
tud iseennast, “saartega”, ega ka mitte Platoni soov- 
unelmaga “ideaalrigist”. Siin on, nagu juristid argu- 
menteeriksid, välja toodud asjalikud fakud. Kui aga 
Platon ei mõelnudki kõike seda ise välja ja loo juuri 
tuleb otsida Egiptusest — kust teadsid egiptlased 
Ameerika kontinendi olemasolust? Ent nad ütlevad: 
eram kui 10 000 aastat on nad kõike kirjasõnana 
jäädvustanud ja kreeklasi tuleks — vana ajaloo seisu- 
kohalt — võrrelda lastega, kes veel ähmaselt meenuta- 
vad viimast hävitustööd. Atlantise-tagust kontinenti 
on siin küll mainitud ainult vihjamisi, ometi, nagu 
Kolumbusest saati teada, eksisteerib see tõepoolest. 
Ainult et Platonil polnud sellest vähimatki aimu. 

Minu jaoks on küsimusel, kus asus Atlantis, väik- 
sem tähtsus. Selle kohta leiab literatuurseid spekulat- 
sioone enam kui küllaga. Minu probleemiasetuse 
eesmärk on teine: millal eksisteeris Atlantis ja kuidas 


võis nii suur saareriik maamunalt lihtviisil kaduda? 

ABI PLATONILE 


Targad inimesed võivad teeselda 
rumalust, kuid vastupidine on 
vaevalisem. 


Kurr Tucholsky. 1890—1935 


1 mälu on lühike. Enamik meist huvitub 
pelgalt päevauudistest, spordist ja vältimatutest 
argiprobleemidest. Kõik ülejäänu on enam kui kõrva- 
line. Meie televisiooni- ja arvutiajastu toob muidugi 
kõikvõimaliku info iga inimeseni, kuid seesama 
inimene pole üldse muutunud. Nii nagu vanasti, nii 
hellitab ta nüüdki oma ennatlikke seisukohti, haakub 
karjakaupa kõikvõimalike ideoloogiate, religioonide 
või kontseptsioonide sappa ja heidab möödanikule 
parimal juhul hädise juhupilgu. Vaevalt õnnestub 
kellelgi seda inimkonda veel muuta. 

See on tõsi. Minevik on lõplikult passe, läinud. 
Ometi on inimene kõige eelnenu tulem — ja terve 
inimkond oma ajaloo saadus. Kes vaid tunneb ajalugu, 
tuletab sellest omad järeldused — ja väldib möödunud 
aegadel tehtud vigu. Teadja saab kasutada ka hoopis 
muud infot, et tulevikku hinnata. Öeldu kehtib nii 
indiviidi kui ka terve ühiskonna kohta. Võib-olla on 


meie pea just seepärast ümarik, et saaksime oma 


mõttesuunda muuta. Ometi pole ajuvaakumi puhul 
sellest suuremat kasu, sest kes ei suuda miskit aduda, 
hakkab teadupärast kõike öeldut pimesi uskuma. 

Kui miski möödunud aegadest pole meile vastu- 
võetav, leiame alati argumendi, et toona olevat olnud 
mingid “teistmoodi ajad”. Küllap oleme kõik millegi 
sellisega kohtunud. Noorsugu kuulab üsna tõrksalt 
vanema põlvkonna arvamust, sest eks need elanud ju 
“teistmoodi ajas”. Meie käsitleme oma ajastut otsekui 
kõigi minevikusündmuste kulminatsioonipunkd, kui 
tervikinfo seni:ti. Omet tuleb tõdeda, et see seisukoht 
ei klapi — vähemalt seni, kuni ignoreerime mööda- 
nikust pärandatud teavet. Ammuläinud aegadel 
toimunu lauseiramine muudab meid abituks vähemalt 
siis, kui needsamad sündmused uuesti päevakorda 
kerkivad. 

Platoni “Dialoogides” korrutatakse alatasa, et 
inimsugu on üle elanud üsna mitu katastroofi ja 
Atlantisega toimunu olnud säherduste maailmahuk- 
kude reas pelgalt üks juhtum. Kuid selline teave ei 
taha inimkonna enamikule meeldida. Eriti just aka- 
deemiline kildkond ei pea seda millekski. Atlantis? 
Maailmahukud? Pläralära! Minu seisukoht on teine, 
sest Platoniavaldusi saab tõestada. Koguni tema esita- 


mata jäänud küsimusi millal? ja miks?. 
Ühel septembrihommikul aastal 1985 sukeldus Cassis” 


tsee paik asub Marseille'st idas) tuukrikooli instruktor 


Henri Cosguer vette Morgiou neeme juures. Õigu- 

poolest ei otsinud ta sealt mitte midagi peale veealuse 
maailma kauniduse. Kolmekümne viie meetri sügavu- 
ses märkas Henri Cosguer mingi koopa suuet ja ujus 
ettevaatlikult sellesse. Jalamaid taipas kogenud tuuker, 
et koobas viib tagapool kõrgemale kerkiva veealuse 
tunnelini. Tol septembrihommikul ei söandanud 
Henri Coseuer enam kaugemale ujuda. Aega polnud 
palju ja ta hapnikuvarust oleks piisanud veel napiks 
pooltunniks. Pealegi polnud tal kaasas allveeprožek- 
torit ega fotoaparaati. 

Paari nädala pärast sukeldus Henri Cosguer 
samas uuesti. Seekord saatsid teda tuukritest kolleegid 
Marc ja Bernard ning varustus oli hoopis parem kui 
esimesel korral. Ettevaatlike ujumisliigutuste saatel 
juhtisid mehed ennast läbi neljakümnemeerrise kori- 
dori ja tõusid lõpuks maa-aluse järve pinnale. Nende 
helgiheitjad valgustasid uskumatut vaatepilti. Koopa 
läänepoolsel seinal ilutsesid kahe hobuse kujutised. 
Bernard'i valgusti ere kiirtevihk liugles üle lae ja tabas 
seal söejoonist kitsest. Seda kattis läbipaistev kaltsiidi- 
kiht. Nüüd sumasid mehed veest välja, võtsid ära 
ujumislestad ja proovisid maa-zluste ruumide õhku. 
See lõhnas meeldivalt, pisut ehk vaiguselt, kuid oli 
ilma kahtluseta hingamiskõlblk. Järgmises, veelgi 
suuremas koopas näitasid valgustid tervet maaligale- 
riid: piisonid, pingviinid, kassid, antiloobid, üks hüljes 
ja lisaks koguni mingid geomeetrilised sümbolid. 

Henri Cosguer näitas kospas tehtud fotosid 
paarile arheoloogile. Need kehitasid eitavalt õlgu, jäid 

Malta saarel leidub selliseid rööpaid meenutavaid 
moodustisi. Mõned nendest suubuvad 


Vahemere voogudesse. 

skeptiliseks või pidasid pilte lausa võltsinguteks. Alles 
kuue aasta pärast, 19. septembril 1991 ankurdus 
Prantsuse mereväe uurimislaev . “Archeonaute” 
Morgiou neeme juures. Üksteist akvalangisti koos 
Henri Cosguer'ga sisenesid uuesti koobastikku. 
“Archeonaute'i” pardal ootasid tulemusi kaheksa eri- 
teadlast, nende hulgas kaks arheoloogi. Erivarustus 
lasi vette, maa-alune maaligalerii kaardistati nagu 
kord ja kohus ning toodi kaasa koguni väiksi proovi- 
tükke maalingute pealispinnast. Hilisem dateerimine 
racioaktiivse süsiniku meetodil ('“C-meetod) andis 


minimaalseks vanuseks 18 440 aastat. 


Mida võiks sellel leiul olla ühist Atlantise-pärimus- 
tega? 18 440 aasta eest oli merepind tänasest 35 meet- 
rit madalam. Siis oli sissepääs nendesse maa-alustesse 
saalidesse igati avatud. Vahepeal on vesi kerkinud. Nii 
lihzne see ongi. 

Vahemeres asetseb ka Malta oma eelajalooliste 
templite ja sellega, mida nimetatakse cart ruts — need 
on rööpmetaolised uurded lubjases pinnases. Kahes 
kohas viivad meed kaldalt otsekui mingi raudteena 
otse Vahemere voogudesse. Usutavasti polnud nende 
eelajalooliste “rööbasteede” ehitajad intelligentsed 
kalad ega pronksist tuukriülikondi ja puust tehtud 
õhupumpasid kasutavad inimesed. Üle jääb ainult üks 
seisukoht: veetase on kerkinud. 

Kas järelcus nivoo tõusu kohta kehtb ainuüksi 


Vahemere piirkonnas? Ei, seda saab tuvastada terve 

Prantsusmaal Bretagneis Carnaci linnakese veeres on 
üks kivisöör vette vajunud. Teine— ErLanici 
saarekese juures — jääb merepõhja. 

maailma ulatuses. Bretagne 1 linnakese Carnaci veeres 
lebavad tuhanded sammastikeks seatud menhirid, nii- 
nimetatud alignements, seega reastused või joondu- 
sed. Algselt olevat menhire (keldi keeles: 7men — suur, 
hir — kivi) olnud üle 15 000. Praegugi nuputab arheo- 
loogia nende tähenduse üle. Üks selline kivisambarida 
kaob Morbiani lahe veesügavustesse. Ja Er'Lanici 
saarekese ees lebab vees mõõna ajal läbi sukeldumis- 
prillide parasjagu nähtavalt suur kivisõör. Järeldus? Ka 
Atlandi ookeani veetase on tõusnud. (Selle kohta 
leidub näiteid veelgi. Viitan oma raamatule “Dze 
Steinzeit war ganz anders”, “Kiviaeg oli sootuks teist- 
sugune”.'*) 

Veetaseme kerkimist Vahemeres ja Atlandi ookea- 
nis ei saa vaidlustada. Kuidas on lood sellega Vaikses 
ookeanis? 

Jaapani saare Okinawa lõunarannik on sukeldu- 
jate paradiis, sest Vaikse ookeani sealses selges ja sini- 
ses vees on leidnud viimse puhkepaiga paljud Teisest 
maailmasõjast pärit laevade vrakid. 1995. aasta märtsis 
märkasid tuukrid 32 meetri sügavuses ristkülikulistest 
kividest isevärki struktuure, kõik korallidega kaetud. 
Esialgu polnud sukeldujad veendunud, kas seal on 
tegemist looduslike kaljutükkide või tehislikult tahu- 
tud sammastega. Pärast seda, kui mitu Jaapani ajalehte 
oli sellest veealusest avastusest teavitanud, vallandus 
tõeline aardejaht. Kohemaid ilmusid = avastajad. 
Yonaguni saare veerest (Okinawast edelas), samuti 
naabersaarte Kerama ja Aguni vetest leiti laiad kivi- 

trepid, mis viisid väljakuteni. Lokaliseeriti sillutatud 
tänavaid, altaritaolisi moodustisi, tehislikult tahutud 
monoliite ja koguni väheldane torn. 

Nende fenomenaalsete veealuste leidude kohta 
koostas Masaaki Kirnura, Riukiu saarte ülikooli arheo- 
loogiaprofessor Okinawalt, väga hinnatud teadusliku 
raamatu. Lõppjäreldus nende veealuste rajatiste suhtes 
pole muutunud: ka Vaikse ookeani veetase on kerkinud. 


Merepinna alla jäänud ehitisi võib kohata samuti 
Biminil (Kariibi meres) või Ponapes (Karoliinide 
saarestikus Vaikses ookeanis). Kuid ka maismaal ei 
taha mõnigi seik meie lihtsustatud kooliraamatutarku- 
sega klappida. Mexico linna idaservas kõrgub, praegu 
juba ammusest eeslinnadega raamistatuna, Cuicuilco 
koonusjas püramiid. See on ümmarguse põhiplaaniga, 
ehitusmaterjaliks on kasutatud peasuurusi kive. Rajatise 
kolm külge jäid millalgi lähikonnas pursanud vulkaani 
laava ja tuha alla. Vulkaanili e kiht osutus puhuti ühe 
kuni kolme meetri paksuseks. Loogiliselt pidi see püra- 
miid eksisteerima juba enne neid aegu, kui laava seda 
kattis. Samas arvavad geoloogid, et sealne vulkaan võ:s 
viimad pursata 7000 kuni 8000 aasta eest. 

See pole ometi võimalik, hakkasid arheoloogid 
protestima. Cuicuilco püramiidikoonus lihtsalt peab 
olema ehitatud 500. kuni 800. aasta paiku pärast 
Kristust ja iga varasem dateering on mõttetu, sest 
7000 aasta eest ei saanud Mehhikos lihtvisiliselt 
mingit sellist kultuuri olla, kellel olnuks piisavalt oidu 

püramiidi püstitamiseks. Geoloogia ja arheoloogia 
vahelise tüli mahajahutamiseks puuriti 300 meetri 
kaugusel püramiidist maasse augud ja võeti nendest 
pinnaseproovid. Iga proovikeha sisaldas puidusütt 
ning oli "C-meetodiga hõlpsalt dateeritav. Vastavad 
katsed tehti 1957. ja 1962. aastal California Ülikooli 
(UCLA) radiosüsiniku laboratooriumis Los Ange- 
leses.'?' Ühtekokku oli proove üheksateist ja need 
pakkusid hämmastavaid andmeid vanuse kohta — 
alates 414. aastast pärast Kristust kuni koguni aasta- 
teni 2030—4765 enne meie ajaarvamist. Igaüks võib 
siit välja valida sellise daatumi, mis talle parimini 
sobib. 

Kuid proovide võtmisel esines vigu. Nimelt oli 
Ameerika arheoloog dr. Byron Cummings Mehhiko 
antropoloogiaameti Direcciõn de Antropologia üles- 
andel juba 1920. aastal püramiidist suure osz sügavalt 
lahti kaevanud. Ta avastas kolm vulkaanilise aine kihd, 
mille vahele jäid väga selgelt eristatavalt mingi muu 
kultuuri säilmed. Need kolm vulkaanilise tuha ja laava 
kihti osutusid steriilseteks, kuid nende vahelt tuli esile 
luid, riidetükke ja purunenud keraamikat. Samas 
ulatus püramiidi müüritis sügavaima kihini! Dr. 
Cummings arvas, et kõigepealt ehitati püramiid, siis 
purskas vulkaan, seejärel jättis taas mingi uus tsivili- 
satsioon selle veerde maha oma jäljed ja pärastpoole 
aküveerus tulemägi uuesti. See draama kordus kolmes 


vaatuses ja pidi püramiidi tabama alles pärast selle 


valmimist? 

Cuicuilco on ainult üks näide arvukate selle- 
taoliste hulgast, mida möödunud aastatel on päevaval- 
gele toodud ja mida klassikaline arheoloogia ei taha 
vähimalgi määral tunnistada. "“ Paljud auväärsed 
tegelased vanade aegade uurijate tsunttist ei tea vähi- 
matki uutest avastustest ega ka väärdateeringutest. 
Nad on jäägitult hõivatud nüüdisaja probleemidega. 
Samas teab maailma avalikkus juba enam kui viis- 
kümmend aastat dokument, mis kinnitab kahtlusteta 
ja vähimategi mööndusteta mingi kõrge tsivilisat- 
siooni olemasolu vähemalt 12 000 aasta eest. Tollal 
joonistati koguni maakaarte ja kaardistati isegi 
Antarktise mandri rannajoon koos selle ette jäävate 
saartega. Loomalikult kunagise jäävaba Antarktise 
oma! Meie jaoks on see manner juba iidsetest aega- 
dest paksu jäälademe alla varjunud. Tutvustan seda 


uskumatut lugu. 


Aastal 1929 muudeti Istanbulis asuv Topkapi palee 
arheoloogiamuuseumiks. Korrastustöödel leidis Türgi 
Rahvusmuuseumi direktor Halil Eldem mingi vana 
maakaardi fragmendi. See pärines ühelt Osmanite 
mereväe admiralilt. Piri Reis oli alustanud selle kallal 
tööd juba 1513. aastal, kuid esitas valminud kaardi 
alles neli aastat hiljem sultan Selim I-le. Dokument — 
mida praegu tuntakse kui Piri Reisi kaarti — oli häid 
värve kasutades joonistatud gasellinahale. Autor oli 
vasaku serva varustanud märkustega. See admiral 


polnud mitte ainult sõjalaevastüku komandör, vaid oli 


to 

Piri Reisi kaardi originaal asub Istanbulis 1opkapi 


muuseurai selles saalis. 

Piri Reisi kaart. Alumisel serval on Antarktise jäävaba 
rannajoon koos saartega selle ees. 

ka oma ajastu tähtis mereteaduste uurija. Temalt on 
pärit raamatuke tiirliga “Bahriye”, milles käsitleb oma 
kaardi mitmeid detaile. Sealt võib ka lugeda: 

“Selle kaardi joonistas vaene Piri Reis, Hadži 
Mehmeti poeg, kes on tuntud kui Kemal Reisi venna- 
poeg Gelibolu [tuntud ka kui Gallipoli — toim] 
linnast.” Raamatus “Bahriye” selgitab Piri Reis, kuidas 
ta joonistas selle kaardi. Ta markeeris linnad ja linnu- 
sed punasega ja asustamata piirkonnad musta joonega, 
kaljurüngad ja muidu kaljused alad mustade ning liiva- 
sed punaste täppidega, nähtamatud veealused karid 
ristidega. Edasi kinnitab Piri Reis, et oli oma maailma- 
kaardi kokku seadnud kahekümne vanema kaardi järgi 
ja kasutanud selleks koguni üht Kolumbuse omadest. 
See väide võiks olla isegi tõene, sest 1300. aastal oli 
Ameerika avastaja jõudnud oma kolmandalt rännakult 
tagasi Euroopasse. Tollases Vahemeres ründasid ala- 
tasa piraadid kaubalaevu ja naaberriigid pidasid oma- 
vahel lahinguid. Polnud üldse võimatu, et mõni 
Hispaania või Portugali laev sattus seal türklaste kätte. 
Piri Reis jätkab, et teised eeskujuallikad selle kaardi 
koostamiseks on pärit koguni Aleksander Suure 
(surnud 323. aastal e. Kr.) päevadest ja aluseks on 
võetud ka geomeetrilisi tabeleid. Päris ilmselt adus see 
Türgi admiral oma töö ainukordsust, kui kirjutas: 
“Praegusel ajal pole selletaolist kaarti mitte kellelgi 


teisel.” 

Jalamaid märgati, et Piri Reisi töö esideb ainult maa- 
ilmakaardi üht poolt. Nimelt oli osa gasellinaha pare- 
mast servast ära rebitud ja kaduma läinud. Peatselt 
pärast kaardi fragmendi leidmist asus sellega tege- 
lema saksa orientalist professor dr. Kahle. 1931. aasta 
septembris teavitas ta Madalmaade linnas Leidenis 
XVII orientalistide kongressil, et Piri Reis pidi tõe- 
poolest kasutama mingit Kolumbuse kadumaläinud 
kaart.” Samal sügisel uuris seda ebatavalist ürikut 
ka professor Oberhammer, tollal Viini Teaduste 
Akadeemia liige. Temagi jõudis kolleeg Kahlega sama 
tulemuseni. 

Pärast seda, kui Piri Reisi kaardist oli jõutud 
mitmes ajalehes kirjutada, andis Türgi Ajaloo Uuri- 
mise Selts Istanbuli riiklikule trükikojale ülesande teha 
ürik kättesaadavaks ka laiemale uurijate ringkonnale. 
Kaart kantigi 1933. aastal metallplaadile ja trükiti 
tuhat faksiimileeksempleri. Kuna esimene trükk 
müüdi paari kuuga läbi, esitas Türgi mereväe ülem- 
juhatus (täpsemalt: hüdrograafiainstituut) kordustelli- 
muse. Seekord valmistati juba 12 500 kaarti formaadis 
1:1 ja lisaks veel 10 000 vähendatud mõõtkavas 
eksemplari. 

Neljakümnendatel aastatel jõudsid Piri Reisi 
kaardi koopiad paljudesse muuseumidesse ja raamatu- 
kogudesse. 1954. aastal sattus üks eksemplar Ameerika 
kartograafi Arlington H. Mallery kirjutuslauale; tema 
oli juba aastakümneid spetsialiseerunud just vanade 


merekaartide uurimisele. Piri Reisi töö pakkus 

Võrgustik, mille abil kanti Pir 


kaart gloobusele. 


Ameerika Ühendriikide õhujõudude poolt 
valmistatud sfääriline projektsioon. 
Vasaku poole keskmine ja alumine osa leiduvad ka 
Piri Reisi kaardil. 

Malleryle tohutut kuvi, sest alumise serva lähedale oli 
joonistatud kontinent koos selle ette jäävate saartega, 
millest Piri Reis poleks aastal 1513 võinud vähimatki 
teada: see oli Antarktis. Koguni siis, kui türklane oleks 
kasutanud mõnda Kolumbuse kaarti, ei oleks see 
mõistatust lahendanud. Nendel aegadel ei saanud 
tollel genovalasel Antarktisest veel aimugi olla. 
Arlington Mallery palus arvamust Piri Reisi 
kaardi kohta Waltersilt, kolleegilt Ameerika Ühend- 
riikide mereväe hüdrograafiainstituudist. Walters oli 
jahmunud. Teda hämmastas eelkõige Vana ja Uue 
Maailma vaheliste kauguste täpsus. Polnud ju aastal 
1513, kui Piri Reis selle kaardi valmis meisterdas, 
Ameerikat veel mitte kusagil kujutatud ja ega mõni 
Kolumbuse kaartki võinud sisaldada nii palju detaile, 
nagu pakkus see Osmanite admiral. Piri Reisi kaardil 
olid olemas koguni Lõuna-Ameerika lääneranniku 
kõrgete mägedega servapiirkonnad — niisiis need alad, 
millele võis meie arusaama kohaselt astuda alles Fran- 
cisco Pizarro (1473—154.) jalg. Niisama hämmasta- 
vaks osutus ka Kanaari saarte ja Assooride täpne 
positsioneerimine. Mõlemad kartograafid märkasid 
peatselt, et Piri Reis polnud loobunud oma aja tava 
kohaselt kasutatud koordinaatidest ega pidanud Maad 
lamedaks seibiks. Selgema pildi saamiseks asetasid 
Mallery ja Walters Piri Reisi kaardile uue koordinaadi- 
võrgustiku, et niiviisi positsioone gloobusele üle 


kanda. 

Nüüd ootas teadusmehi täielik üllatus. Mitte ainult 
Põhja- ja Lõuna-Ameerika kontuurid, vaid ka 
Antarktise mandri rannajoon sobisid täpipealt sinna, 
kuhu nad praeguste teadmiste kohaselt kuuluvad. Täna- 
päeval mässab Tulemaast lõunas tormine meri, kuid 
Piri Reisi kaardil oli sellesse kohta jocnistatud kitsas 
maismaast “sild”. Kaarti võrreldi merepõhja profiiliga 
lausa  millimeeterhaaval, moodsaima tehnika abil 
määrati asupaika nii õhust kui ka kajaloodi kasutades. 
Selgus, et selles kohas eksisteeris viimase jääaja lõpu- 
poole, umbes 12060 aasta eest tõepoolest Lõuna- 
Ameerika ja Antarktise vahel maismaaühendus. Lõuna- 
polaarregiooni kontturid oli Piri Reis kartograteerinud 
piinliku täpsusega, arvestades lahtesid, kuid ka lähedu- 
ses asuvaid saari. “M tte keegi ei saa praegu seda ranna- 
joont ja neid saari sellistena näha, sest need lebavad 
paksu jää all” Kuid Piri Reisi aegadel oli kõik sama- 
moodi. Kust ammutas see türklane oma informat- 


siooni? 


Rahvusvahelise geofüüsika-aasta 1957 raames hakkas 
Piri Reisi kaardiga tezelema ka jesuiidipaater Lineham, 
kes oli tollal Westoni astronoomiaobservatooriumi 
direktor ja ühtaegu Ameerika Ühendriikide mereväe 
kartograaf. Temagi jõudis samade tulemusteni kui 
kolleegid. Piri Reisi kaardi Antarktika-piirkond lausa 
lummas oma paljude üksikasjade uskumatu täpsu- 
sega. Seda olid näidanud täies selguses alles 1949. ja 
1952. aastal toimunud Rootsi, Briti ja Norra ekspe- 

ditsioonide tulemused. 28. augustil 1958 organiseeris 
Georgetowni Ülik>ol avaliku konverentsi Piri Reisi 
kaardi teemal. Esitame mõned laused seal öeldust: 

Walters: “Tära on meil raske mõista, kuidas 
võisid kartograaafid paljude aastasadade eest olla nii 
täpsed, samas kui meie leiutasime kartograafia 
moodsa teadusliku meetodi alles hiljuti.” 

Mallery: “Loomulikult on see prcbleem, mille üle 
taleb pead murda. Me ei suuda ette kujutada, kuidas 
õnnestus koostada nii täpset kaarti, kasutamata selleks 
lennukeid. Tõsiasi on, et nad said sellega hakkama. Ja 
mitte ainult seda: nad määrasid absoluutselt korrektselt 
koguni pikkuskraadid — tehes seda, millega meie oleme 
toime tulnud alles kahel viimasel aastasajal.” 

Walters: “Isa Lineham, te olete osalenud Antark- 
tse seismilisel uurimisel. Kas jagate nende uute avas- 
tustega seotud entusiasmi?” 

Lineham: “Täesti kindlasti. Me tuvastame seis- 
milise meetodi abi. niisuguseid seiku, mida näitavad 
kaardi paljud detailid: maamassiive, mägede projekt- 
sioone, meresid, saari... Arvan, et seismiliste meeto- 
dite abil saame nendelt aladelt, mis on (Piri Reisi) 
kaardile joonistatud, rohkem jääd maha võtta, ja eks 
see tõestab, et tema kaart on veelgi korrektsem, kui 


söandame praegu arvata.” 
Pärast seda, kui Ameerika erialapress oli avalikkust 


Piri Reisi kaardi kohta teavitanud, pälvis see ka New 
Hampshire'i Ülikooli Keene State College'i ajaloo- 

pto:essori Charles Hapgoodi tähelepanu. Ta hankis 
koopia ja hakkas koos üliõpilastega seda harukord- 
set üllitist põhjalikult uurima. Ühistöö viljana valmis 
teaduslik publikatsioon, mille tulemit kajastab juba 
eessõna: 7 

“See raamat sisaldab loo sellest, kuidas avastai 
esimene kindel tõend selle kohta, et üks edasijõudnud 
rahvas oli kõigist teistest inimrühmadest, keda ajaloost 
teame, kaugelt üle... Tundub uskumatuna, kuid tõendid 
näitavad selgelt, et mingi vana rahvas kaardistas 
Antarktise rannajoone veel ajal, kui see oli jäävaba... 
Niisama selge on, et sama rahvas pidi kasutama navi- 
gatsiooniinstrumente, et määrata pikkuskraade niisugu- 
sel viisil, mis ületas kõike, mida kasutasime 18. sajan- 
dini... Siiamaanion teadlased selliseid väiteid kui müüte 
eiranud, kuid siin on faktid, mida ei saa kummutada.” 

6. juulil 1960 kirjutas Harold Z. Ohlmever, kes 
toona juhatas Ameerika Ühendriikide õhujõudude 
üht osakonda, mis tegeles Antarktise kartograafiaga, 
professor Charles Hapgoodile: 

“Rannajoon [Piri Reisi kaardil — ED] pidi olema 
kaardistatud enne aegu, kui jää katus Antarktisz. 
Prazgu on jää selles piirkonnas umbes ühe milli 
paksune. Meil pole aimugi, kuidas saaks Piri Reisi 
kaardil kujutatut ühitada 1513. aastast pärit geograa- 


fiaalaste teadmistega.” 


Professor Hapgoodi ja ta üliõpilaste töö Piri Reisi 
kaardiga vältas kaks aastat. Millist koordinaadistikku 

türklane oli kasutanud? Kus asus nende koordinaa- 
tide lähtepunkt? Peatselt selgus, et see pidi jääma 
Egiptusse ehk täpsemalt — Aleksandriasse. Niisiis 
oli Piri Reis kindlalt arvestanud Maa kerakujulisust. 
Aga kuidas? Lõpuks selgus, et Piri Reis pidi nähta- 
vasti kasutama trigonomeetrilist süsteemi (triangulat- 
siooni). Ent millisel moel? 

Antiikajal oli kreeklane Eratosthenes /surnud 
u. 200. aastal e. Kr.) tuntud kui kartograaf. Ta pidas 
Ptolemaios III aegadel koguni Aleksandria raamatu- 
kogu juhataja ametit. Temalt pärineb ka kolm raama- 
tut kartograafiliste mõõtmiste kohta (“Geographika”). 
Kuid ilmselt ei kasutanud Eratosthenes oma kaartide 
jaoks trigonomeectriat. Professor Hapgood ja ta üli- 
õpilased jõudsid peatselt veendumusele, et need eelmi- 
sed kaardijoonistajad, kes jäävad Piri Reisi selja taha, 
“võisid kasutada edumeelsemat teadust, kui tundsid 
vanad kreeklased”:". Need kaardid-lähtematerjalid, 
millele Piri Reis võis tugineda, pidid pärinema 
kaugesse aega jäävatest teaduslikest allikatest. 

Professor Hapgood ja ta meeskond koostasid 
põhjalikke võrdlustabeleid Piri Reisi kaardi ja tänapäe- 
vaste maakaartide seostamiseks. Hälbed on tühised ja 
paljudel juhtudel puuduvad sootuks. Praegu tuleks 
meil selle peale aeglaselt ja sügavalt hinge tõmmata. 
Kuidas ometi ilmuvad mingile vanale kaardile 
Antarküse rannajoon ja selle ette jäävad saared, mis 
on aastatuhandeid seisnud paksu jääkihi all? Ja pealegi 


niiviisi, et moodsaim kartograatiline võrdlemine 

näitab kas imepisikest või paljudes positsioonides 
koguni olematut hälvet? On see ime? Imedel on 
reaalne taust. 

Ometi ei klapikogu oma täpsuse juures Piri Reisi 
kaardil mõndagi, ja seda ei õnnestu ühelgi viisil sele- 
tada. Hapgood: “Piri Reisi kaardil valmistavad mõned 
Kariibi mere osad meile suurimaid raskusi. Näib, et 
need jäävad võrgustikust välja.”'” 

Nimelt leidub Piri Reisi kaardil Kuuba saarest 
ainult idaranrik. Terve läänepoolne osa puudub. See- 
eest on aga lääne poole lisatud miski, mis ei saa olla 
Kuuba ja on pealegi kaks korda suurem kuisee Kariibi 
mere saar tänapäeval. Hapgood: ““Kummalisel kombel 
esineb Piri Reisi kaardil terviklik läänepoolne ranna- 
joon seal, kus saar on tegelikult ära lõigatud.” Üsna 
ilmselt oli Piri Reisil Kuubaga raskusi, sest ta andis 
saarele ka vale nime: Espaniola. Kuid Kolumbus ei 
nimetanud Espaniolaks Kuubat, vaid tähistas Hispa- 
niolana hoopis naabersaart — praegust Haitit ja Domi- 
nikaani Vabariiki. Kuidas saab se:etada sellist silma- 
torkavat viga Osmanite admirali muidu nii täiuslikul 
kaardil? Professor Hapgood oletab, et Piri Reis kasu- 
tas mingit igivana ürikut, millele Kuuba oli tõepoolest 
joonistatud teisiti kui praegu. Lisaks olevat Piri Reisil 
olnud mingi Kolumbuse kaart või oli ta saanud — nagu 
ta oma kirjutises “Bahriye” ise ütleb — küsitleda mad- 
rust, kes osales Kolumbuse avastusrerkel. Ühelt poolt 
Kolumbuse kaardi segadikust (ja/või madruse jutus- 


tusest) ning teisalt tollest igivanast ja tundmatust alli- 

kast pärit kaardist olevatki sündinud Kuubaga seotud 
jäme viga. 

See võib nii olla. Siiski, mis oli joonistatud sellele 
esialgsele kaardile, mis pärines võib-olla koguni 
Aleksandria raamatukogust? Kuidas võis Piri Reis 
selle Kariibi saare nii lohakal viisil positsioneerida — ja 
samal ajal Antarktise rannajoont korrektselt kaardis- 
tada? Tundmatu päritoluga originaalile pidi olema 


kantud miski, arvatavasti mõni suurem saar. Mis? Kas 


Atantis? 


Meie praegused teadmised ei küüni mingi vastuseni. 
Kuid mõned kaudtõendid äratavad siiski tähelepanu. 
Kolumbus nimetas äsja avastatud maa Hispaniolaks; 
indiaanlased kutsusid seda Ouisgueya — Maade Emma.” 
Kas see viitab mingile vanale pärimusele? Platon kõne- 
leb Atlantise-muistendi kreekakeelses versioonis ka 
paigast nimega Polis Atlantis — Atlase linn. 

Kurioossel kombel esineb seesama nimi ka mit- 
mes Kesk-Ameerika pärimuses. Mõistatuslik Tula riik, 
millest teavitavad maiad, kandis varem nime Izmachi 
ja veelgi varem Aztan. El Salvadori saksa kooli endine 
juhataja ja maia kalendri spetsialist Joachim Rittstig 
koostas brošüüri, milles viitas hämmastavatele põik- 
seostele Atlantise ja Kesk-Ameerika indiaanikultuuride 
vahel.' Tema uurimistöö kohaselt oli — maiade 
glüüfidest selgel viisil väljaloetavana — aastal 12 901 
enne Kristust praeguses Guatemalas linn nimega 


Aztlan. Esitatakse koguni täpne geograafiline asend: 

15°33,5° põhjalaiust, 89°05,5° läänepikkust. Ma ei saa 
hinnata, kas härra Rittstigi järeldused kõigis punktides 
klapivad, kuid tean samas, et aastal 12 901 enne Kris- 
tust polnud veel mingeid maiasid olemas. Aga mida 
see peakski tähendama? Hõimud muudavad nime, 
kuigi on veresidemeis, ja järgivad aastatuhandete pik- 
kusi traditsioone. 

Maia linnades (hilisemates) loodi skulptuure, mida 
saab praegugi imetleda ja millest ükski maiade spetsia- 
list ei taipa vähimatki. Mõned sellekohased musternäi- 
dised seisavad maiade vanas metropolis Copänis 
(Hondurases). Mida rohkem neid kurioosseid steele ja 
“antropomorfseid moodusus:” silmitseda, seda rohkem 
tulevad mõttesse pildikesed mingist :givanast, pigem 
tehnoloogilise olemusega pärimusest. Need on kivis 
põlistanud selline ühiskond, kes enam ammu ei taiba- 
nud, kuidas need tehnilised mõistatused funktsioneeri- 
sid. Tähtsaim oli see, et kõik seostati jumalatega. 
Koguni kujutis Palengue (Mehhiko) kuulsal haua- 
plaadil, millel olevat teadusliku käibetõlgenduse koha- 
selt kujutatud maiade valitseja Pacal, kuulub samasse 
ritta. Vastupidiselt mitme Vana-Ameerika uurija seisu- 
kohale, kes kõnelevad kurjakuulutavatest “kosmilistest 
monstrumitest””'*, puudub Palengue hauaplaadi arukas 
ja mõtestatud tõlgendus seniajani.'” 

Lõpuks ei tohiks unustada, et koguni tuntud 
sõna asteegid (ehk atsteegid) pärineb nimest Aztlan. 
“Inimesed Aztlanist”, asteekide eellased, olevat esi- 


algu elanud mingil saarel.'* Ja Hispaania orduvaimulik 

ÜLAL: 
Praeguseni on see “antropornorfne skulptuur” Copänis 
(Honduras) jäänud mõistatuseks. Kas kujutab see 
mingit ammust ja mõisteta matut tehnoloogiat? 


PAREMAL: 

Niisama märkimisväärne jumalate steel Copänis 
(Honduras). Mis on see kastike, mida sõrmedega 
käsitserakse? Mida on üritatud väljendada jalgade vahel 
asuva ristitaolise esemega? Praegused Rocker Belts 
(rakertvööd) on sellega üsna sarnased. 

vend Diego Darän kirjutas teoses “Uus-Hispaania 
indiaani maade ajalugu”, et sealsed hõimud olevat 
pärast mingit katastroofi elutsenud “Aztlani ja 
Tecolhuacani” soobastes. Nende esialgne kodumaa 
olnud aga ikkag: Aztlan.'?* 

Kuigi ma ei kavatse asuda Adantist otsima, võik- 
sin siiski kihla vedada, et Atlantis asetses kusagil 


Kariibi mere ruumis. 


Platon munes oma Ätlantise-loo näol muna, mida 
ei õnnestu katk: koksata. Probleemi kohta on kokku 
seatud umbes 3600 raamatut. ”* See teema virgu- 
tab üha uutele mõtetele ja tundub ammendamatuna. 
Meie jääme vee. kauaks spekuleerima, kus ikkagi see 
Atlantis tegelikult paiknes, kuni ehk suudame seda 
kohta koguni kindlaks määrata. Ainult et geoloogi- 
lisest vaatenurgzst on üks seik siiski lõplik. Atlantis ei 
saanud “hukkuda”. Hukkumisena mõistetakse tavali- 
selt vetevoogudesse vajumist ehk uppumist. Kuid see 
ei sobi. Geoloog dr. Johannes Fiebag annab järgmise 


«135 


selgituse: 

“Ookeani põhja ja kontinendi võrdlemine toob 
välja nende fundamentaalse erinevuse. Ookeanide 
plaatjas põhi on üldreeglina väga lame, seevastu 
mandrid koosnevad tohututest plokkidest, mis ujuvad 
niinimetatud astenosfääril. Seal, kus võib märgata 
kontinendi ja ookeani piirialadel subduktsioonitsooni, 
saab tuvastada, et ookeani põhi valgub kontinendi 


alla. Põhjuseks on see, et ookeani põhi koosneb peami- 

selt basaldist, mandrid seevastu on ehitatud ülekaalu- 
kalt graniitmaterjalist ja sedimentidest. Kuid basalt on 
tihedam kuigraniit ja seepärast vajub raskem ookeani- 
plaat ikka allapoole ning ei uju mitte kunagi 
astenosfääril nagu jäämägi vees. See oleks füüsikalistel 
põhjustel absoluutselt välistatud. Kontinent — nagu 
Atlantis — eisaa uppuda. Selle materjali tihedus (varem 


öeldi: erikaal) lihtsalt ei luba seda.” 


Vaatamata selgele teaduslikule arusaamale, jääb 
Atlantis ikkagi kadunuks — “vajunuks”, nagu kirjutatk 
Platon. Kuid üks maa ei tarvitse tingimata vajuda, kui 
ta vette kaob, piisaks ka merepinna kerkimisest. Just 
see toimus pärast viimast jääaega jääliustike sulamisel. 
Igatahes kulges merepinna nivoo tõus aegamööda ja 
mitte “üheainsa kohutava ööga” (Platon). Atlantise 
tehniliselt varustatud elanikud oleksid suutnud ennast 
rahumeeles päästa laevadel. Olgu siis, kui koos jää sula- 
misega oleks tulnud ka mingi kosmiline katastroof — 
kas või mõne asteroidi tabamus —, mis kutsus esile 
tõusulaine ja alles seejärel hakkas jää täiendaval: 
sulama. Praegused mõõteandmed tõestavad üheselt, e: 


inimsoo möödanikus pidi juhtuma midagi kohutavat. 


e — Geoloogid avastasid Hawaiil 300 meetri kõrgusel 
ookeanikoralle, mis peavad pärinema mingist 
tõusulainest.'** 

e 11 400 aasta eest tõusis temperatuur Maal 


kümmekonna aastaga seitsme kraadi võrra: 

“1993. aastal tehti Gröönimaa jääst väljapuuritud 
proovide uurimise] kindlaks, et jääaeg ei lõppe- 
nud aegamööda, vaid äkitselt, otsekui trummi- 
löögina.”'* 

Viimase 67 aastaga on astronoomid avastanud 
ühtekokku 108 pisiplaneeti, mis võivad jõuda 
üsna Maa lähikonda. Üks nendest, tähistusega 
XF11, möödub 26. oktoobril 2028 meie planee- 
dist napilt miljoni kilomeetri kauguselt. Iga aste- 
roidi langemine merre tooks kaasa veeuputuse. 
“Tuhanded kilomeetrid kaldajoont uhutakse üle, 


loendamatud linnad muutuvad porikõrbeteks.””” 


Mina kuulun põlvkonda, kes peab oma enesestmõis- 
teravaks kohustuseks surmtõsisel ilmel kõnelda peat- 
selt saabuvast kliimakatastroofist. Tervet Maad valdab 
niinimetatud kasvuhooneefekt ja loomulikult läheb 
seepeale kõik kohutavalt kuumaks. Süüdlaseks selles 
protsessis on inimene ise, sest za toodab ohtlikku gaasi 
süsinikdioksiidi (CO,). Igaüht meie seltskonnast, kes 
ei hakka selles ahastavas kooris kaasa hüüdma, pee- 
takse arulagedaks ja ta pannakse peatselt põlu alla. 
Omeau käsitleb 81 protsenti kõigist Ameerika kliima- 
teadlastest seda kasvuhooneefekti sootuks teisest 
seisukohast, pealegi põhjendatult ja veenvatele mõõte- 
andmetele tuginedes. Ainult et ideoloogilise desinfor- 
matsiooni maailmas ei paku see teema huvi mitte kel- 
lelegi. Arvutitesse söödetakse vääraid mõõtetulemusi, 


“mis toetuvad veelgi hägusamatele simulatsioonimude- 

litele”””*, Suhteliselt vähe sellest, mida lobisemishimu- 
lised kliimauurijad meile pähe taovad, klapib tõepoo- 
lest. Liiga paljud nendest keskkonnakaitseekspertidest 
toimivad põhimõttel: gigagarbage in — gigagarbage out, 
niisiis hiiglaslik totrus sisse — hiiglaslik totrus välja. 
Pealegi makstakse nendele selle eest heldelt. Poliitikas 
on kõik võimalis. 

Nähtavasti puudub nendel daamidel ja härradel 
ajalooteadvus. Lõpuks ei saa keegi eitada, et Euroopa 
põhjaosas valitses 10 000 aasta eest jääaeg. Seda tõesta- 
vad rändrahnud, mis lebavad ümberringi maastikul ja 
mida on nihutanud liikuv jäämass. Aga kes toitis too- 
kord seda paha osooniauku? Mis põhjustas tollal — 
nagu ka enne seda — ikka ja taas korduvat kiiret tempe- 
ratuuritõusu ja tcob — niisama äratõestatult —kunagi 
kaasa järgmise jääaja? 

Asjalood on nii, nagu kirjutab Platon. Katas- 
troofid, esmajcones rannikupiirkondades, toimusid 
perioodiliselt — kas siis inimese osalemisel või ilma 
selleta. Muidugi pooldan minagi, nagu iga arukas 
inimene, puhast maailma. Kuid samas tõrjun tagasi 
halvavat no-future-mentaliteeti, mis teeb maailma aja- 
loo mittetundmisest süüdraama või koguni pärispatu. 
Draama muidugi on kordunud, kuid mitte põhjustel, 
mida meie praegune ajavaim sisendab. 

Veetase meres 07 kerkinud ja katastroofid on aset 
leidnud. Pealegi on meil Piri Reisi kaart jäävaba 
Antarktisega. Ja ka Jaapanis Okinawa saare ees lebavad 
vee all kunagised ehitised. Küllap on laialt levinud jutt 

sellestki, et Sahara oli kunagi õitsev aed. Kas see on 
kreeklasest geograaf Strabon (umbes 62 e. Kr. — 26 
p. Kr.) või Plinius Vanem (umbes 23—79 p Kr.) või 
Hesiodos või Herodotos või Hekataios (530—480 
e. Kr.) või Berossos Babü.onist (umbes 350 e. Kr.) või 
(1. sajand e. Kr.) või foiniiklane Sanchuniathon kauge- 
mast ajast (umbes 1250 e. Kr.) — pole üldse oluline, 
keda ma siin tunnistajaks palun. Kui võtan abiks Piibli 
kümme veeuputuse-eelset patriarhi, Vana-Babüloonia 
kuningate loetelu või toe:un iidsetele India ja Tiibeti 
tekstidele, jääb bilanss ikka ja alati sellekssamaks. Eran- 
ditult kõik allikad teavitavad juhtumitest, mis toimusid 
10 000 aasta eest või koguni varem. 

See, et meie teadus, mis lõppude lõpuks mõjutab 
meediat, et taha millestki selletaolisest vähimatki teada, 
on teaduse vaesusetunnistus. Ainult et on vähe abi, kui 
seda kirutakse üksnes omaette. “Oleks rumal pahan- 
dada maailma üle. See ei tee millestki niisugusest 
väljagi.” (Rooma keiser Marcus Aurelius, 121—180 p. 
Kr) 

KALLID LUGEJAD! 


K° huvitute temaatikast, mida käsitlen? Sel juhul 
| esitleksin Teile Arheoloogia, Astronautika ja 
SETI ühingut (Gesellschaft für Archeologie, Astronautik 
und SETI, AAS). (Astronoomias tähendab see lühend 
maavälise intelligentsi otsingut — Search for Extra- 
terrestrial Intelligence.) 

AAS kogub ning avaldab infot ja kaudtõendeid, 
mis toetavad teooriat, mida olen selleski raamatus kir- 
jeldanud. Kas aastatuhandete eest toimus maaväliste 
olendite külaskäik meie juurde? Kuidas saaks sellist 
paeluvat teooriat tõestada? Mis kõneleb selle kasuks? 
Mis vastu? 

AAS organiseerib kongresse, koosolekuid, semi- 
nare ja Õppereise. Enamjaolt juhatan selliseid ränna- 
kuid mina ise. AAS annab kuus korda aastas välja rik- 
kalikult illustreeritud ajakirja “Sagenhafite Zeiten” 
(“Müütilised ajad”), millest võib leida aktuaalseid 
artikleid selle teemaringi kohta, samuti teavet ühingu 
tegevusest. 

AAS-i liikmesus on kõigile avatud. See on kõi- 
kide erialade teadurite ja harrastajate organisatsioon. 
Saksakeelsetelt aladelt on meil praegu umbes 7000 lii- 


get. Liikmeks astumise soovi korral läkitage postkaart 

koos oma andmetega aadressil: AAS, CH-3803 
Beatenberg, Schweiz. Hiljemalt nelja nädala jooksul 
saadetakse Teile tasuta AAS-i prospekt. Meie inter- 


netiaadress on http:/ /www:aas-fg.org 


Sõbralike tervitustega 


Erich von Däniken 

